
Onnea  ja 
kiitollisuutta 

Skrollin  ensimmäinen  kevät  uudella  luotsauksella  on 
edennyt  leppoisasti.  Siitä  olemme  ensisijaisesti  kiitollisia 
avustajillemme,  jotka  puurtavat  väsymättömästi  hyvien 
artikkelien  eteen.  Toimitus  huhkii  lehden  kasaan,  mutta  ilman 
avustajia  sitä  ei  olisi. 

Kevään  mittaan  järjestettiin  siksi  myös  ensimmäinen  Skrolli 
Party  -  uusi  demotapahtuma,  joka  on  suunnattu  erityisesti  leh¬ 
den  avustajille.  Tapahtuma  järjestettiin  avustajien  aloitteesta  ja 
heitä  varten  kiitoksena  huikeasta  työstä,  jota  avustajat  tekevät 
Skrollin  eteen. 

Partyjen  ideoitsija  ja  isäntä  sekä  pitkäaikainen  skrolliitti 
Mikko  Rasa  antoi  juhlien  käyttöön  oman  kotinsa.  Juhlissa 
järjestetty  digitaalisen  taiteen  kompo,  musiikkiesitykset  sekä 
demoshow  pidettiin  Mikon  alakerran  elokuvateatterissa.  Kuvia 
ja  tunnelmia  bileistä  löydät  lehden  viimeiseltä  aukeamalta. 

Tietää  olevansa  onnekas,  kun  saa  tehdä  hommia  näin 
mukavan  porukan  kanssa,  joka  haluaa  yhteisestä  palosta  pitää 
tietokonekulttuurin  lippua  korkealla  -  ja  jaksaa  vielä  juhliakin 
yhdessä. 

Myös  Skrollin  läsnäolo  alkuvuodesta  hakkeritapahtuma 
Disobeyssa  poiki  paljon  hyvää.  Paitsi  että  syvensimme  suh¬ 
dettamme  organisaatioon,  jonka  tavoitteet  ovat  hyvin  linjassa 
omiemme  kanssa,  satuimme  jälkibileissä  samaan  pöytään 
Donnie  Wernerin  kanssa  ja  saimme  sovittua  huikean  haastat¬ 
telutilaisuuden  vanhan  kaartin  hakkerin  kanssa. 

Disobeyn  yhteydessä  keksimme  myös  kömpelön  "esineiden 
internet"  -termin  ja  uuden  kivan  sanan  vastenmielisen  IoT- 
lyhennyksen  tilalle:  esineverkko.  Se  rullaa  kieleltä  mukavasti. 
Kekkauksestamme  tykättiin  somessa  Aamulehden  päätoimitta¬ 
jaa  myöten. 

Ja  miten  edes  voi  käydä  sellainen  tuuri,  että  pari  kuukautta 
aiemmin  pyytää  Mikko  Hyppöstä  toimittamaan  kolumnin 
juuri  sillä  viikolla,  jolla  WannaCry  sattumalta  tapahtuu.  & 


Etukannen  kuva: 
Ville-Matias  Heikkilä 

Kulttuuri 


l  'V  t‘/« 


Donnie 

Werner 


hakkerista  tieto- 
turvakonsultiksi 

” Jo  pelkästään  sillä ,  m/Yä  minä  ja  ystäväni 
tiedämme ,  voisi  laittaa  maailman  polvilleen. " 

Teksti:  Valhe  Kouneli  (lainaukset  kääntänyt 
englannista  suomeksi  Mikko  Heinonen) 
Kuvat:  Mette  Erikkilä,  Valhe  Kouneli,  Nasu  Viljanmaa 


Istumme  Amsterdam-ravin- 
tolassa  Helsingin  Ruoho- 
lahdessa  Donnie  Wernerin 
kanssa.  Tupakanharmaa,  rei¬ 
lu  viisikymppinen  mies  mus¬ 
tassa  nahkatakissaan  puhuu  Tire  sale” 
-hyökkäyksestä.  Se  on  mediatermi,  jol¬ 
la  tarkoitetaan  maailman  infrastruk¬ 
tuurin  kaatamista  -  sähkönjakelun, 
viestinnän  ja  niin  edelleen. 

Viimeksi  Yhdysvalloissa  käydessään 
Donnie  kertoo  pohtineensa  hakkeri- 
kaverinsa  kanssa,  kuinka  pitkään  heil¬ 
tä  menisi  toteuttaa  sellainen. 

-  Arvioimme,  että  kaksi  viikkoa  tie¬ 
dustelua  ja  sitten  pari  päivää  ja  se  olisi 
siinä.  Saisimme  aikaan  paljon  vahin¬ 
koa. 

Useimpien  muiden  sanomana  se 
kuulostaisi  yli- itsevarmalta,  mutta  me 
haastattelijat  tunnemme  jo  hieman 
miehen  taustaa.  Sen  perusteella  emme 
koe  tarpeelliseksi  kyseenalaistaa  hä¬ 
nen  kertomaansa. 

Donnie,  joka  siis  haluaa  tulla  kutsu¬ 
tuksi  etunimellään,  on  vanhan  koulu¬ 
kunnan  hakkeri. 

-  Järjestelmissä  on  muutamia  kriittisiä 
kohtia,  joihin  iskemällä  ne  kaatuvat. 
Mutta  en  ole  pahantahtoinen. 

Kuka  on  Donnie  Werner? 

Donnie  tekee  nykyisin  penetraatio- 
testausta  suurelle  viestintäyritykselle 
ja  suojelee  kaikille  tärkeitä  globaaleja 
järjestelmiä.  Mutta  aikanaan  hän  oli 
mustahattuhakkeri,  joka  tunkeutui 
järjestelmiin  eri  puolilla  maailmaa. 

Nuoruudessa  hänen  vapaa-aikansa 
kului  ehkä  hieman  epätyypillisellä  ta¬ 
valla.  Hän  kertoo  lyöttäytyneensä  vii¬ 
konloppuisin  yhteen  kaverinsa  kanssa 


ja  valinneensa  tietyn  maan  ja  sen  halli¬ 
tuksen  sivuston. 

-  Vähän  siihen  tyyliin,  että  ”mitäs  tä¬ 
nään  tehtäisiin”.  Meillä  oli  usein  ihan 
onnistuneita  kokemuksia.  Emme  kui¬ 
tenkaan  rikkoneet  mitään.  Emme  ol¬ 
leet  poliittisesti  motivoituneita. 

Hakkeroinnin  takana  oli  ennemmin 
tarve  koetella  omia  taitoja. 

Verkossa  Donnie  tunnetaan  parem¬ 
min  aliaksellaan  morning_wood.  Hän 
on  myös  päätynyt  Defconissa  Hacker 
Jeopardyn  triviakysymykseen  ”Kuka 
antoi  nimen  Whoppixille?” 

-  Whoppix  oli  BackTrack  Linuxin 
edeltäjä.  Nimi  tulee  sanoista  Whitehat 
Knoppix. 

Mies  nimen  takana 

Tunnustus  on  ansaittua,  sillä  Donnie 
on  vaikuttanut  laajalti  hakkerikulttuu- 
riin. 

Kun  BackTrackia  edeltävät  Remote 
Auditor-  ja  Slax-projektit  yhdistyivät, 
Donnie  päätyi  mukaan  tekijöiden  po¬ 
rukkaan.  Hän  kiittää  menestystään 
hakkerina  siitä,  että  sai  jo  nuorena 
muiden  hakkereiden  huomion  ja  tapa¬ 
si  oikeita  ihmisiä. 

Whoppixin  li¬ 
säksi  Donnie  ker¬ 
too  keksineensä 
myös  Whaxin  eli 
Whitehat  Slaxin 
nimen. 

-  Muts  nimesi  BackTrackin,  mutta  kä¬ 
vimme  siitä  pitkän  keskustelun.  Olin 
projektissa  mukana  melkein  Kalin  jul¬ 
kaisuun  asti. 

Mut  sillä  Donnie  viittaa  Mäti 
Aharoniin  -  hakkeriin,  joka  perusti 
Offensive-Securityn,  johtavan  hyök¬ 


"Olin  aina  se  pikkupoika, 
joka  hajottaa  kaikki  lait¬ 
teet  osiin  nähdäkseen, 
miten  ne  toimivat. " 


käävää  turvallisuuskoulutusta  tarjo¬ 
avan  yrityksen. 

Onnettomuus 

Tarjoamme  Donnielle  juotavaa  lehden 
piikkiin  ja  tiedustelemme  lisää  hänen 
taustoistaan.  Donnie  palaa  kertomuk¬ 
sessaan  lapsuuteensa  Kaliforniaan. 

-  Kasvoin  käytännössä  lentokentällä  ja 
tein  sen  alan  töitä.  Useimmiten  tank- 
kasin  lentokoneita.  Isälläni  oli  huolto- 
yritys,  ja  ajattelin  ryhtyä  itsekin  sille 
alalle.  Jouduin  kuitenkin  dramaatti¬ 
seen  moottoripyöräonnettomuuteen 
vuonna  1987,  ja  se  muutti  kaikki  suun¬ 
nitelmat. 

Hän  viittaa  käteensä,  joka  on  mustan 
nahkatakin  hihan  peitossa  ja  johon  ei 
tulisi  muuten  kiinnittäneeksi  huomi¬ 
ota. 

-  Menetin  toisen  käteni  hallinnan, 
enkä  pystynyt  enää  tekemään  fyysisiä 
töitä,  kuten  kiinteistöhuoltoa.  Oli  kek¬ 
sittävä  jotain  muuta. 

-  Olin  aina  se  pikkupoika,  joka  hajot¬ 
taa  kaikki  laitteet  osiin  nähdäkseen, 
miten  ne  toimivat.  Vanhempana  korja¬ 
sin  aina  tietokoneita  ja  muuta  tekniik¬ 
kaa.  Ura  tietoko¬ 
neiden  parissa 
tuntui  hyvältä  aja¬ 
tukselta. 

Donnie  kuvai¬ 
lee,  kuinka  työ 
tietokonekorjaa- 

mossa  johti  huoltopäälliköksi,  ja  muu¬ 
taman  vuoden  ajan  hänen  päivänsä 
kuluivat  korjausten  ja  diagnostiikan 
tekemisen  parissa.  Sinä  aikana  ne  asiat, 
jotka  hän  myöhemmin  ymmärsi  hak- 
keroinniksi  ja  tietoturvaksi,  alkoivat 
tulla  tutuiksi. 

Hän  myös  kertoo  opiskelleensa 
alun  perin  mekaanista  suunnitte¬ 
lua,  mutta  jättäneensä  opinnot  parin 
vuoden  jälkeen  kesken.  Hän  kuvai¬ 
lee  opintojen  kuitenkin  suunnan¬ 
neen  ajattelua  ja  parantaneen  käsi¬ 
tystä  omasta  itsestä. 

Varhaiset  kokeilut 

Vaikka  Donnie  ei  heti  tajunnutkaan 
kykyjään  hakkerina,  hän  oli  tehnyt 
sen  suuntaisia  asioita  jo  koulussa. 

-  Hakkeroin  jo  kun  käytin  tietokonet¬ 
ta  ihan  ensimmäistä  kertaa. 

-  Olin  tietokoneen  alkeiskurssilla  op¬ 
pimassa  vuokaavioista,  enkä  ihan 
ymmärtänyt  goto -silmukkaa.  En  vain 
tajunnut  sitä  rinnakkaisprosessointia, 
hän  kertoo  kuljettaen  sormeaan  kuvit¬ 
teellista  ohjelmakoodia  pitkin  selityk¬ 
sensä  mukana: 

-  Aivoni  olivat  ihan  jumissa. 

Luokassa  oli  Donnien  mukaan  päät¬ 


teitä,  joihin  piti  kirjautua  palvelimen 
nimellä  ja  käyttäjätunnuksella.  Hän 
huomasi  muitakin  nimiä,  jotka  vaikut¬ 
tivat  palvelimien  nimiltä,  eikä  voinut 
vastustaa  kiusausta.  Lopulta  hän  pääsi 
sisään  koulun  järjestelmään. 

Eivätkä  hakkerointikokeilut  tieten¬ 
kään  jääneet  siihen.  Pian  järjestelmiin 
tunkeutumisesta  tuli  päivittäinen  har¬ 
rastus. 

-  Pääsin  sisään  modeemipuuhiin  ja 
aloin  tehdä  war  dialingia.  Siinä  käy¬ 
tetään  järjestelmää,  joka  soittaa  au¬ 
tomaattisesti  eri  puhelinnumeroihin. 
Saadessaan  yhteyden  tietokoneeseen 
se  tallentaa  viestit,  kättelyn  sekä  kir- 
j  autumiskehotteen. 

-  Menin  töihin  ja  jätin  sen  pyörimään 
koko  päiväksi.  Illalla  kotona  tutkin  tu¬ 
loksia  ja  kokeilin  yhdistää  ja  kirjautua 
löytämiini  järjestelmiin.  Aina  ei  tarvin¬ 
nut  edes  kirjautua.  Pääsin  näkemään 
monia  erilaisia  käyttöjärjestelmiä. 


Hänen  silmänsä  alkavat  kiilua  in¬ 
nostuneesti  varhaisten  hakkerointi- 
muistojen  kertaamisesta.  Intohimoi¬ 
sen  suhtautumisen  uusien  asioiden 
tutkiskeluun  -  vaikka  ne  olisivat  kiel¬ 
tomerkin  takana  -  voi  aistia  koko  hä¬ 
nen  olemuksestaan. 

Uteliaisuus  sai  hakkerin  kaivautu¬ 
maan  yhä  syvemmälle  -  myös  hyvin 
kirjaimellisesti.  Varojen  puutteessa 
hän  alkoi  dyykata  tietokonekauppojen 
roskiksia  ja  kertoo  koonneensa  en¬ 
simmäiset  tietokoneensa  dyykatuista 
osista. 

Roskiksista  löytyi  laitteita,  ohjelmis¬ 
toja  sekä  käyttäjätunnuksia  ja  salasa¬ 
noja  -  niitä  tosin  useimmiten  suoraan 
paperille  kirjoitettuina  ja  tulostettuina. 
Hän  löysi  myös  käyttöjärjestelmiä  kos¬ 
kevia  kirjoja. 

-  Sattumalta  olin  juuri  tutkimassa  uut¬ 
ta  järjestelmää  ja  vaikka  HP-UX:n  tai 
SCO:n  kirjautumiskehotetta,  ja  sitten 


hän  löysi  muita  kaltaisiaan. 

-  Tapasin  Sub7-etähallintatroij alaisen 
takana  olleen  hakkeriryhmän  ja  pää¬ 
dyin  aika  syvälle  heidän  riveihinsä. 
Monet  tuolloin  mukana  olleista  ovat 
nykyisin  hyviä  ystäviäni.  Jotkut  ovat 
nykyään  [tietoturva-] alan  huippuja  - 
ja  heidän  taustansa  on  se,  että  he  hak- 
keroivat  muita,  käyttivät  takaportteja 
ja  kaappasivat  tietokoneita,  hän  kertoo 
huvittuneena. 

Muiden  hakkereiden  tapaamisen 
myötä  Donnie  tu- 

"...en  ihan  ymmärtänyt  tustui  myös  ”fuii 

goto-silmukkaa."  disclosure”  peri 

aatteeseen  ja  Full 
disclosure  -postituslistaan,  jonka  tar¬ 
koituksena  on  pakottaa  ohjelmistotoi¬ 
mittaja  korjaamaan  ongelmat  ja  tehdä 
ihmiset  tietoisiksi  niistä.  Myös  Donnie 
halusi  tehdä  jotain  löytämilleen  tieto - 
turvaongelmille. 

-  Aiemmin  vain  julkaisin  löydökseni 
ottamatta  yhteyttä  ohjelmiston  kehit¬ 
täjiin  tai  kehenkään. 

-  Kun  löysin  yhä  enemmän  ongelmia, 
päätin  että  haluan  siitä  tunnustusta. 
Tavallaan  ajattelin,  että  rakennan  itsel¬ 
leni  siitä  uraa,  ja  niin  kävikin.  Olin  aika 
hyvä  siinä,  mitä  tein. 

Donnie  niitti  mainetta  ja  kerryt¬ 
ti  CVitään  muun  muassa  löytämällä 
puutteita  sellaisten  suuryritysten  kuin 
HP:n,  Microsoftin  ja  Applen  tuotteista. 
Hän  myös  auttoi  korjaamaan  löytämi¬ 
ään  virheitä  ja  sai  nimensä  virallisiin 
päivityksiin.  Maineen  kasvamisen 
myötä  hän  saattoi  ryhtyä  työskentele¬ 
mään  itsenäisenä  tietoturvakonsultti- 
na  lopulta  ansaiten  elantonsa  erityis¬ 
taidoillaan. 


viikkoa  myöhemmin  löysin  roskikses- 
ta  pinon  SCO-kirjoja! 

Kirja  nimeltä  Hacking  Exposed 
muutti  ehkä  hänen  elämänsä.  Siihen 
tutustuessaan  hän  oli  jo  saanut  laaja- 
kaistayhteyden. 

-  Se  oli  minusta  tosi  mielenkiintoinen. 
Siinä  kerrottiin  HTML:stä  ja  internetin 
toiminnasta,  mutta  osa  sen  sisällöstä 
oli  vähän  kuin  sisäpiiritietoa.  Luin  sen 
huolella  ja  aloin  kokeilla  sen  tekniikoi¬ 
ta. 

Opin  paljon 
tietoturvatyössä 
käytettäviä  perus- 
tekniikoita,  ku¬ 
ten  reverse  netcatin.  Siinä  kerrottiin 
toiseen  tietokoneeseen  yhdistämisen 
perusteet,  kuten  nmapin  käyttäminen 
sen  selvittämiseen,  mitä  käyttöjärjes¬ 
telmää  vastapuoli  ajaa. 

-  Noin  vuoden  2000  tienoilla  aloin 
kiinnostua  enemmän  tietoturvasta. 
Tutkin  asioita  internetissä  selaimella 
ihmetellen,  miten  eri  asiat  toimivat,  ja 
aloin  opetella  HTML:ää  ja  TCP/IP:tä. 
Tein  sitä  ihan  itsekseni. 

Ensiaskeleet 

Ura  hakkerina  ei  ollut  vielä  sinetöity. 
Vaikka  Donnie  ei  sitä  silloin  tajunnut¬ 
kaan,  on  mahdollista  palata  hetkeen, 
jossa  kaikki  alkoi  valua  siihen  suun¬ 
taan. 

Selaimella  tehtyjen  kokeilujen  myötä 
hänen  onnistui  selvittää,  miten  erään 
aikuisviihdettä  tarjoavan  webcam-pal- 
velun  ohjelmisto  toimii.  Järjestelmästä 
löytyi  vakavia  puutteita,  joiden  avulla 
mallien  IP-osoitteet  sai  kerättyä  suo¬ 
raan  verkkosivulta. 

-  Pidin  tiedot  itselläni  pitkään,  mutta 
päätin  sitten,  että  mallien  yksityisyys 
on  tärkeämpää.  Windows-järjestelmis- 
sä  oli  siihen  aikaan  pahoja  haavoittu¬ 
vuuksia,  joten  IP-osoitteen  tietämällä 
olisi  ollut  todella  helppo  murtautua 
heidän  tietokoneisiinsa.  Siihen  ei  vaa¬ 
dittu  juuri  mitään  osaamista. 

Donnie  yritti  ottaa  yhtiöön  suoraan 
yhteyttä  ja  tarjota  konsultointia  mak¬ 
sua  vastaan.  Hänen  tarkoituksensa  oli 
ennen  pitkää  saada  tietoturva-aukko 
korjattua.  Yhtiö  ei  kuitenkaan  suostu¬ 
nut. 

-  Julkaisin  sitten  tiedot.  Se  pakotti  hei¬ 
dät  toimimaan,  hän  toteaa  tyynesti. 

Maine 

Donniesta  oli  tullut  hakkeri,  ja  pian 


Suomeen  saapuminen 

-  Tein  tietoturvakonsulttina  keikkatöi¬ 
tä.  Kahden  viikon  raadannasta  sai  kol¬ 
mesta  kuuteen  tuhatta  dollaria,  mutta 
seuraavasta  keikasta  ei  ollut  koskaan 
tietoa.  Jotain  saattoi  olla  tulossa,  mutta 
sattuikin  jotain  muuta  ja  pian  huoma¬ 
sin,  etten  ollutkaan  tehnyt  mitään  kol¬ 
meen  kuukauteen,  Donnie  kertoo. 

Kun  laskut  kasaantuivat  ja  seuraavas¬ 
ta  työkeikasta  oli  jatkuva  epävarmuus, 
halu  luopua  yrittäjän  elämästä  voimis¬ 
tui. 

Muutama  vuosi  ennen  Suomeen 
muuttamista  Donnie  oli  opettanut 
Tallinnassa  käytännön  hakkerointia, 
pitänyt  seminaareja  ja  luentosarjo¬ 
ja  ja  tutustunut  sitä  kautta  alueeseen. 

Saadessaan  mahdollisuuden  muuttaa 
Suomeen  hän  ei  epäillyt  kauaa.  Töitä 
ei  kuitenkaan  ollut  valmiiksi  tiedossa. 

-  Hankin  työpaikan  vasta  muuton  jäl¬ 
keen.  Koska  tulin  maahanmuuttaja¬ 
na  Suomeen,  koin  velvollisuudekseni 
hankkia  töitä  ja  maksaa  veroja. 

-  Avoimia  työpaikkoja  ei  ollut,  joten 
otin  yrityksiin  suoraan  yhteyttä.  Hain 
vain  netistä  sanoilla  ”Helsinki  compu¬ 
ter  Security  company”.  Lähetin  CV:n 
muutamaan  paikkaan,  ja  Nixu  otti 
ensimmäisenä  yhteyttä.  Kävin  siellä 
haastattelussa,  mutta  päädyin  lopulta 
erääseen  kansainväliseen  telecom- 
yhtiöön. 

Tällä  hetkellä  Donnie  on  toimi¬ 
nut  nykyisessä  työpaikassaan  tieto - 
turvakonsulttina  noin  kuusi  vuotta. 
Tuoteosastolla  ja  tietoturvayksikössä 
työskentelemisen  jälkeen  hän  siirtyi 
konsernin  liiketoimintayksikköön, 
jossa  hän  tekee  penetraatiotestejä,  kes- 
tävyysarvioita  ja  konsultaatiota. 

Yritystason  idiotismia 

Vaikka  Donnie  työskentelee  nykyisin 
suuryrityksen  tietoturvakonsulttina, 
vapaa- aikanaan  hän  edelleen  tutkii, 
opettelee  uutta  ja  rikkoo  asioita  selvit¬ 
tääkseen,  miten  ne  toimivat. 

-  Löysin  hiljattain  vian  IoT-laitteesta. 
Käyttämäni  tekniikka  oli  niin  tyhmä, 
ettei  sitä  olisi  edes  pitänyt  kokeilla. 
Löytämäni  tietynlainen  RFC:n  vastai¬ 
nen  URL- merkkijono  mahdollistaa 
pääsyn  kriittisiin  järjestelmätiedostoi- 
hin. 

Hän  selittää,  että  koostamalla 
URLin  tietyllä  tavalla,  RFC -sääntöjen 


vastaisesti,  tietystä  laitteesta  saa  ilman 
kirjautumista  ulos  käyttäjätunnuksia, 
salasanoja  ynnä  muuta. 

-  Olin  aiemmin  nähnyt  samanlaista 
tekniikkaa  käytettävän  vähän  saman¬ 
laisessa  tuotteessa,  joten  kokeilin  sen 
muunnelmaa,  ja  se  toimi.  Olen  kokeil¬ 
lut  sitä  moneen  muuhun  laitteeseen, 
eikä  se  toimi  niissä,  joten  todennäköi¬ 
sesti  kyse  on  URL-kä- 
sittelyn  toteutuksesta 
juuri  tässä  tuotteessa. 

Donnien  ei  kerro 
suoraan,  mikä  laite 
on  kyseessä,  mutta 
kuvailee  sitä  pääosin 
kotioloissa  käytettä¬ 
väksi,  henkilökohtaiseksi  intiimituot- 
teeksi.  Hän  ei  usko  kenenkään  muun 
vielä  löytäneen  samaa  haavoittuvuut¬ 
ta.  Laitteita  on  hänen  mukaansa  noin 
puoli  miljoonaa,  ja  ne  on  kaikki  yhdis¬ 
tetty  internetiin.  Yksi  jälleenmyyjistä 
on  yhdysvaltalainen. 

-  Yritin  ottaa  yhteyttä  heihin  ja  seli¬ 
tin,  mitä  olin  löytänyt.  He  kysyivät, 
mikä  tuote  on  kyseessä,  koska  niitä  on 
muutamia  erilaisia.  Kuvailin  sen  heil¬ 
le,  ja  vastaus  oli:  ”Hei,  tässä  on  linkki 
tuotteeseen.  Katso  lisätietoa  tuotekuva¬ 
uksesta .”  He  siis  hitto  vie  lähettivät  mi¬ 
nulle  Amazon -linkin!  hän  tuhahtaa  ja 
jatkaa  ääneen  sähköpostikirjeenvaih- 
don  kertaamista  tulostamaltaan  pape¬ 
rilta.  Jälleenmyyjän  edustajien  kanssa 
käyty  keskustelu  oli  niin  absurdi,  että 
hän  halusi  jakaa  sen  työtovereilleen, 
ja  tuloste  sattuu  olemaan  hänellä  yhä 
mukana. 

-  Vastasin  heille: 


"Kiitos  kun  kysyt 
tuotteestamme,  tuote 
on  helppo  asentaa  ja 
suojattu  pääkäyttäjän 
salasanalla. " 


”Ette  tainneet  nyt  ymmärtää.  En  etsi 
jotain  tiettyä  tuotetta.  Olen  löytänyt 
useita  tietoturvaongelmia ,  jotka  koske¬ 
vat  kaikkia  tuotteitanne.  Niiden  avulla 
tuote  on  mahdollista  ottaa  täysin  hal¬ 
lintaan  ja  julkistaa  asiakkaan  tietoja. 

Useimmat  yhtiöt  tarjoavat  löydök¬ 
sistä  niin  sanotun  bugipalkkion ,  mikä 
on  parempi  vaihtoehto  kuin  se  media- 
huomio,  joka  seuraa 
tietojen  julkistamises¬ 
ta.  Julkinen  paljastus 
vaarantaa  käyttäjien 
yksityisyyden  ja  voi 
johtaa  siihen,  että  tuo¬ 
tetta  ei  enää  käytetä. 

Tuotteenne  on  tar¬ 
koitettu  intiimisti  ja  yksityisesti  käy¬ 
tettäväksi  ja  ihmiset  toivovat  voivansa 
luottaa  siihen .” 

-  He  puolestaan  vastasivat:  ” Kiitos  kun 
kysyt  tuotteestamme,  tuote  on  helppo 
asentaa  ja  suojattu  pääkäyttäjän  sala¬ 
sanalla,  joten  tietoturvasta  ei  tarvitse 
huolehtia.  Tuote  on  helposti  varmistettu 
ja  helppo  asentaa .” 

-  Vastasin:  ” Kiitos ,  mutta  et  nyt  ym¬ 
märrä.  Näytä  tämä  sähköpostikeskuste¬ 
lu  tekniselle  johtajalle.” 

-  Ja  vastaus  oli:  ”Hei.  Mitä  tietotur¬ 
vaan  ja  yksityisyyteen  tulee,  on  toden¬ 
näköisempää,  että  tuote  hakkeroidaan, 
jos  Wi-Fi  on  käytössä.  Suosittelemme 
käyttämään  s  alas  anasuo juttua  Wi-Fi- 
yhteyttä.  Alkuasetusten  tekemisen  jäl¬ 
keen  kannattaa  mennä  sovellukseen  ja 
muuttaa  käyttäjätunnus  ja  salasana. 
Alkuasetuksissa  annetaan  yleinen  käyt¬ 
täjätunnus  ja  salasana,  jotka  voi  muut¬ 
taa  myöhemmin.  Muuttamalla  ne  voit 

parantaa  tietoturvaa.  Voit  myös  muut¬ 
taa  tuotteen  aliaksen  ja  nimen ,  jolloin 
muut  eivät  tiedä ,  että  kyseessä  on  tämä 
tuote 

-  Viimeisin  vastaukseni  oli:  ” Valitetta¬ 
vasti  et  ymmärrä  etkä  välitä.  Laitteessa 
on  hyödynnettävissä  oleva  tietoturva- 
ongelma.  Se  ei  liity  alkuasetuksiin,  ja 
se  voidaan  ohittaa  internetistä  ilman 
mitään  kirjautumista  .” 

Donnien  äänestä  kuuluu  läpi  epä¬ 
usko  ja  turhautuminen,  vaikka  kir¬ 
jeenvaihdosta  on  jo  jonkin  aikaa.  Hän 
kertoo  vielä  saaneensa  yhden  viestin. 

-  Se  oli:  ”Pahoittelen,  mutta  emme  oi¬ 
kein  ymmärrä ,  mitä  ajat  takaa.  Olem¬ 
me  selittäneet  kaiken  tietoturvajärjeste- 
lyihin  liittyen.  Lisäksi  tuotettamme  ei 
voi  käyttää  ilman  laitetunnusta,  joka 
on  yksilöllinen .” 

Donnien  mu¬ 
kaan  tunkeutumi¬ 
nen  järjestelmä- 
tietoihin  tapahtui 
jo  pari  kuukautta 
aiemmin,  vaikka  hän  pääsikin  myös 
laitetunnuksiin  käsiksi  pari  päivää  sit¬ 
ten.  Hän  paheksuu  kirjavasanaisesti 
tuotteen  huonoa  toteutusta.  Tietojen 
julkaisu  johtaisi  kuitenkin  siihen,  että 
kymmenet  tuhannet  muut  hyökkäisi¬ 
vät  laitteen  kimppuun.  Donnie  ei  löy¬ 
dä  syytä  tehdä  niin. 

-  Ainoa  motivaatio  voisi  olla  rahalli¬ 
nen  korvaus.  Haluaisin  bugipalkkion. 
Myyjä  ei  selvästikään  tunnusta,  että 
heillä  on  tietoturvaongelma,  eikä  se 
todellakaan  aio  maksaa  mitään  bugi- 
palkkiota. 

Isossa-Britanniassa  on  tuotteen 


toinen  jälleenmyyjä,  johon  Donnie 
saattaa  vielä  yrittää  ottaa  yhteyttä. 
Todennäköisesti  tapaus  jää  kuitenkin 
avoimeksi. 

Valitettavasti  tämä  yhtiö  ei  ole  ainoa 
yhtiö,  jonka  vastaus  tietoturvaongel- 
maa  koskevaan  yhteydenottoon  on 
ollut  ala-arvoinen.  Donnie  kertoo  saa¬ 
vansa  samanlaisia  vastauksia  paljon, 
mutta  toisaalta  moni  yritys  myös  vas¬ 
taa  asiallisesti  bugilöydöksiin. 

Lempisalaliitto 

Kun  Donnielta  kysyy,  onko  hänellä 
jotain  suosikkitarinaa  tieto turvakata- 
strofiin  liittyen,  vastausta  ei  tarvitse 
odottaa:  MS  Blaster.  Henkilökohtaisen 
kokemuksen  jakaminen  saa  hänen  sil¬ 
mänsä  taas  kiilumaan  innostuksesta. 

-  Vuonna  2003  New  Yorkissa  ja  koko 
itärannikolla  oli  iso 
sähkökatkos.  Siitä 

rr  syytettiin  kaatu¬ 
neita  puita  ja  junan 
raiteita  tai  jotain 
sellaista.  Kun  kuulin  siitä  uutisista,  en¬ 
simmäinen  ajatukseni  oli:  hah,  blastat- 
tu!  Donnie  nauraa. 

-  Mikko  Hyppönen  esintyy  samassa 
dokumentissa  kanssani  ja  sanoo  suo¬ 
raan,  että  uskoo  niin  juuri  käyneen. 
Hakkeriyhteisön  ulkopuolella  sitä  ei 
myönnetä,  mutta  me  tiedämme ,  että 
MS  Blaster  katkaisi  sähköt. 

Hyökkäykseen  tuskin  oli  mitään 
erityistä  syytä,  hän  sanoo.  Kehitys - 
versioiden  jälkeen  Blasterista  tehtiin 
mato,  joka  levisi  IP-osoitealueiden  pe¬ 
rusteella.  Saatuaan  IP-osoitealueen  yh¬ 
deltä  koneelta  se  skannasi  sen,  laajensi 


aluetta  ja  skannasi  uudestaan.  Mato  ei 
valikoinut  kohteitaan  mitenkään. 

Donnie  kertoo  joutuneensa  madon 
kanssa  tekemisiin  jo  varhain. 

-  Haavoittuvuuden  löytäjät  tai  hen¬ 
kilöt,  jotka  saivat  sen  käsiinsä  varhai¬ 
sessa  vaiheessa,  käyttivät  sitä  ja  tekivät 
sitten  palvelunestohyökkäyksen  minua 
kohtaan  kaappaamillaan  koneilla.  Sain 
sen  selville  vain,  koska  hakkeroinkin 
heidät,  hän  paljastaa  hieman  ylpeyttä 
äänessään. 

Vasta  pari  viikkoa  myöhemmin 
mato  sai  virallisen  nimi  ja  sen  olemas¬ 
saolo  tunnustettiin. 

Tietoisuus 

Sen  sijaan,  että  tieto turvaongelmista 
syytettäisiin  yksittäisiä  käyttäjiä,  Don¬ 
nie  haluaisi  lähestyä  tietoturvaa  ohjel¬ 
mistokehityksen  puolelta. 

-  Tietoturva-asioissa  koulutus  on  ensi¬ 
sijaisen  tärkeää.  Kehittäjien  tietoisuut¬ 
ta  tietoturvapuutteista  pitäisi  lisätä, 
mutta  myös  niiden  ihmisten,  jotka  ovat 
vastuussa  kehittäjien  rekrytoinnista. 
Kehittäjien  taitoja  tietoturva-asioissa 
pitäisi  testata  nykyistä  paremmin.  Tie¬ 
toturvaa  on  turha  miettiä  vasta  jälkikä¬ 
teen.  Sen  pitäisi  kuulua  kaikkeen  teke¬ 
miseen,  hän  toteaa  painokkaasti. 

Vaikka  Donnie  on  alansa  huippu  ja 
osaa  kyllä  rikkoa  muiden  koodin,  hän 
ei  ole  itse  koskaan  tehnyt  ohjelmisto¬ 
kehitystä.  Se  antaa  hänelle  omanlaista 
perspektiiviä  tietoturva- asioiden  ny¬ 
kytilaan. 

-  Minun  oli  vaikea  päästä  alalle,  ja 
samalla  näin  kuinka  ihmisille  makse¬ 
taan  hirveitä  summia  -  ja  sitten  joku 


"Tietoturvaa  on  turha 
miettiä  vasta  jälkikäteen. 

minun  kaltaiseni  tulee  ja  pistää  kaiken 
paskaksi.  Niin  ei  saisi  päästä  käymään. 
Joku  teki  huonon  päätöksen  luottaes¬ 
saan  tähän  tyyppiin.  Johto  on  palkan¬ 
nut  ihmisen,  joka  on  antanut  itsestään 
väärän  kuvan.  Ihmisen,  joka  tekee  sur¬ 
keaa  koodia,  hän  paasaa  ärsyyntynee¬ 
nä. 

Donnien  mielestä  kehittäjän  on  tur¬ 
haa  selittää  puutteita  sillä,  että  tieto¬ 
turva-asioita  ei  koskaan  opetettu  kou¬ 
lussa,  tai  että  tuotteesta  ei  ollut  edes 
tarkoitus  koodata  turvallista.  Hänen 
mukaansa  tietoturva  pitäisi  oppia  kie¬ 
len  tai  kehitysympäristön  kanssa. 

-  Jos  valitsee  tietyn  ympäristön,  sii¬ 
hen  pitäisi  perehtyä  hyvin!  Eikä  vain 
siihen,  vaan  kaikkeen  muuhunkin.  Ei 
vain  kehitykseen  mutta  myös  siihen 
kehitykseen  tai  ympäristöön  liittyviin 
tietoturvaongelmiin.  Siitä  sinulle  mak¬ 
setaan!  Sitä  varten  olet  opiskellut  alaa! 

Varmuus 

Myös  kehittäjien  tekemä  testaus  on 
aihe,  joka  saa  Donnien  tunteikkaaksi. 

-  He  testaavat  tietoturvaongelmia, 
vanhentuneita  päivityksiä  ja  vääriä 
käyttöoikeuksia.  Mutta  samalla  hei  ei¬ 
vät  testaa  esimerkiksi  web-  sovelluksen 
osia  tai  niiden  syötteen  käsittelyä.  Pi¬ 
täisi  asennoitua  niin,  että  ensin  pitää 
tutkia  vapaasti. 

Donnien  mukaan  vapaa  tutkiminen 
on  hänelle  luontaista,  mutta  on  myös 
ihmisiä,  joille  se  on  vaikeaa.  Hän  ku¬ 
vailee  työskentelytapaansa  hyppynä 
tuntemattomaan. 

-  Aika  usein,  kun  teen  jotain,  mistä 
seuraa  jotain  odottamatonta,  kehittäjä 
sanoo,  että  ei  sitä  ohjelmaa  noin  käy¬ 
tetä.  Okei,  selvä,  mutta  niin  minä  sitä 
käytin.  Ja  jos  minä  voin  käyttää  sitä 
niin,  joku  muukin  voi.  Joten  ota  se 
huomioon. 

-  Toinen  juttu  on,  että  kehittäjät  te¬ 
kevät  tuotteen,  kuten  verkkopalvelun 
tai  sovelluksen,  ja  sitä  ajetaan  tietyllä 
käyttöjärjestelmällä.  Kun  pyydät  tieto- 
turvatestien  tuloksia,  saat  käytännössä 
tulokset  käyttöjärjestelmän  testauk¬ 
sesta.  He  eivät  osaa  räätälöidä  testejä 
tai  työkaluja  omalle  tuotteelleen.  Jos 
käytetään  perusasetuksia,  useimmat 
työkalut  testaavat  käytännössä  käyttö¬ 
järjestelmää. 

Käyttöjärjestelmästä  riippumatta 
hän  käyttää  mieluummin  oikeita  ko¬ 
neita  virtuaalisten  sijaan. 

-  Ostin  tänään  käytetyn  Windows- 

tabletin  neljällä  kympillä.  Ihan 
vain,  koska  siinä  on  Windows. 
Haluan  käyttää  muutamaa  oh¬ 
jelmaa,  jotka  toimivat  vain 
Windowsissa.  En  pidä  virtuaa¬ 
likoneista.  Pidän  mieluummin 
kymmentä  läppäriä  kuin  yhtä, 
jossa  on  yhdeksän  virtuaali¬ 
konetta,  Donnie  hymähtää. 

Hän  selittää,  että  jos  esimer¬ 
kiksi  testataan  sitä,  mitä  pake¬ 
teille  tapahtuu  verkossa,  niin 
virtuaalikoneen  käyttämiseen 
liittyy  ongelmia.  Kun  pake¬ 
tit  lähettää  virtuaalikoneen 
sisältä,  niiden  pitää  kulkea 
virtuaalisen  ethernet- sovit¬ 
timen  läpi.  Sama  tapahtuu 
uudelleen,  kun  paketit  pa¬ 
laavat. 

-  Jos  teet  matalan  tason 
fuzz-testausta  protokollalle, 
on  vaikea  tulkita  oikein  tes¬ 
tien  tuloksia,  jos  virtuaali¬ 
nen  pino  ei  ole  täysin  avoin 
ja  standardien  mukainen 
kuten  oikea,  fyysinen  verk¬ 
kokortti  olisi.  Joudut  siis 
luottamaan  täysin  visu¬ 
alisoinnin  ajur  toteutuk¬ 
seen.  Minulle  se  ei  riitä. 

Lannistuminen 

Keskustelemme  tietenkin 
myös  Linuxista,  johon 
monella  hakkerilla  on 
erityinen  suhde.  Donnie 
alkoi  itse  käyttää  Linuxia 
jo  vuonna  1993,  ennen 
ensimmäistä  virallista 
Red  Hat  -jakelua. 

-  Käytin  Slackwarea. 

Näin  tarjouskirjakau- 
passa  Linux-kirjan, 
joka  oli  ainakin  viisi 
senttiä  paksu.  Siinä 
oli  komentohakemisto 
ja  kaikkea  sellaista  ja 
mietin  heti  että  se  vai¬ 
kutti  siistiltä! 

Sitten  kaikkialla 
alkoi  näkyä  Linuxia 
ja  internetiä.  Donnie 
alkoi  käydä  Linux- 
käyttäjäryhmien  ta¬ 
paamisissa,  mutta 
kertoo,  että  niistä  jäi 
paha  maku  suuhun. 

-  Kaikki  keskittyi¬ 
vät  vain  siihen,  mis- 


tä  olivat  superkiinnostuneita  ja  minkä 
osasivat  erittäin  hyvin,  ja  kun  huoma¬ 
sivat  että  toinen  ei  osaa  eikä  tiedä  siitä 
mitään,  he  eivät  muusta  puhuneet¬ 
kaan.  Ilmapiiristä  tuli  tosi  huono,  eten¬ 
kin  siellä,  missä  itse  vaikutin. 

Hän  sanoo  lopettaneensa  Linuxin 
ja  internetin  käytön  kokonaan  pa- 
rin-kolmen  vuoden  ajaksi  -  juuri  kun 
muut  alkoivat  intoilla  siitä. 

-  En  ole  sellainen  tyyppi,  joka  lähtee 
mukaan  villityk¬ 
siin,  hän  toteaa 
käyttäen  englan¬ 
ninkielistä  fad-  sa¬ 
naa. 

Hän  kertoo  käyt¬ 
tävänsä  nykyisin 
sekä  Linuxia  että  Windowsia  mutta 
pääkäyttöj  ärj  estelmänään  Windowsia. 

-  Kun  pitää  saada  asioita  tehtyä,  käy¬ 
tän  Windowsia.  Säätämiseen  käytän 
Linuxia.  Kun  testaan  jotain  aktiivisesti, 
teen  sen  yleensä  Linux-ympäristössä. 
Nykyinen  työkoneeni  ei  tue  kaikkia 
käyttämiäni  työkaluja,  mutta  useim¬ 
mat  työkalut  löytyvät  molemmille 
alustoille. 

Uteliaisuus 

Hairahdumme  sivupoluille  ja  palaam¬ 
me  Donnieen  ja  hänen  hakkerikave- 
reihinsa.  Jotkin  asiat  yhdistävät  heitä 
kaikkia.  Donnie  kuvaa  sitä  leikkimi¬ 
seksi. 

-  Se  pitää  meidät  virkeinä,  ja  [teemme 
sitä],  koska  olemme  uteliaita.  Meis¬ 
tä  on  kiva  tietää,  että  voimme  rikkoa 
jotain,  minkä  tekemisestä  sait  paljon 
rahaa. 

Uteliaisuus,  leikkiminen  ja  innos¬ 
tus  tietotekniikkaan  tuntuvat  olevan 
kantavia  teemoja  hänen  tarinoissaan. 
Kaikesta,  mitä  Donnie  kertoo,  huokuu 
myös  omanlainen  katsontakanta  maa¬ 
ilmaan  ja  tapa  lähestyä  asioita.  Kun 
kysymme,  onko  hänen  ajattelutapansa 
taustalla  tietynlainen  hakker mentali¬ 
teetti,  hän  vastaa  epäsuorasti: 

-  Vain  toinen  käsistäni  toimii,  joten 
joudun  koko  ajan  miettimään,  miten 
teen  jotakin.  Miten  kävelen  ovelle  kah¬ 
den  ruokakassin  ja  avaimien  kanssa 
samalla,  kun  pidän  kannettavaa  kaina¬ 
lossa.  Joudun  jatkuvasti  ajattelemaan. 
Muiden  ei  tarvitse  miettiä  samalla  ta¬ 
valla.  He  vain  käyttävät  käsiään.  Jou¬ 
dun  itse  aina  miettimään,  miten  käy¬ 
tän  kättäni. 

Hakkerointia  ei  motivoi  Donnien 


kohdalla  jokin  aate,  vaikka  monelle  hä¬ 
nen  kaltaiselleen  harmaahatulle,  laitto¬ 
man  ja  laillisen  rajamailla  liikkuvalle 
hakkerille,  hakkerointi  on  aktivismia. 

-  Menin  erääseen  hakkerikonferens- 
siin  Yhdysvalloissa.  Se  oli  hyvä  kon¬ 
ferenssi,  mutta  käytännössä  pelkkää 
hacktivismia,  eli  paljon  pyrkyreitä,  jot¬ 
ka  ihailevat  muutamaa  alalle  päässyttä. 

Hän  ei  ole  itse  kiinnostunut  haistele¬ 
maan  systeemiä  vastaan”,  vaan  hänelle 
hakkeroinnissa  on 
kyse  jostain  aivan 
muusta. 

-  Olen  enemmän 
tekninen  ihminen, 
samoin  kuin  monet 
tuntemani  hakke¬ 
rit. 

Hän  myös  kokee,  että  esimerkiksi 
kyberrikollisten  harjoittama  toiminta 
on  enemmän  työtä  kuin  se,  mitä  hän 
tekee.  Hän  ei  usko  rikollisten  hallitse¬ 
van  kovin  monimutkaisia  tekniikoita, 
vaan  toimivan  lähinnä  heille  opetet¬ 
tujen  keinojen  puitteissa.  Heitä  ohjaa 
raha,  ei  uteliaisuus. 

Donnie  siirtyy  puolustuskannalle, 
kun  kysymme  hänen  omasta  aiemmas¬ 
ta  mustahattuilustaan. 

-  Olen  mielestäni  enemmän  harmaa- 
kuin  mustahattu.  Voin  sanoa,  että  olin 
aiemmin  mustahattu,  koska  tein  mitä 
halusin.  Mutta  minullakin  oli  rajani. 
En  hyökännyt  NATO -maihin  enkä 
korkeakouluihin.  En  ollut  pahantah¬ 
toinen,  ja  vaikka  dumppasin  tietokan¬ 
toja,  en  tehnyt  tiedoilla  mitään. 

-  En  koskaan  ajatellut  olevani  musta- 
hattu,  koska  en  tehnyt  mitään  rahalli¬ 
sen  hyödyn  vuoksi. 

Vastuu 

Olemme  tyytyväisiä  äänittämiimme 
tarinoihin,  mutta  haluamme  vielä  tie¬ 
tää,  olisiko  Donniella  jotain,  mitä  hän 
haluaisi  jakaa  lukijoille.  Hän  miettii 
hetken,  ja  pidämme  pienen  tauon, 
jonka  jälkeen  painamme  taas  punais¬ 
ta  nappia  matkapuhelimen  näytöltä  ja 
jatkamme  kuuntelemista. 

-  Tietoturvassa  on  kyse  perspektiivis¬ 
tä,  näkökannasta  asioihin.  Mieti,  an¬ 
taisitko  äitisi  ja  ihmisten,  joista  välität, 
käyttää  tekemääsi  tuotetta.  Jos  antaisit, 
asiat  ovat  todennäköisesti  hyvin.  Jos  et 
ole  varma,  tee  asialle  jotain.  Pyri  oppi¬ 
maan  lisää. 

Donnie  hautautuu  taas  hetkeksi  aja¬ 
tuksiinsa. 


Hän  kehottaa  kysymään  työnanta¬ 
jalta,  onko  mahdollista  saada  lisäkou¬ 
lutusta  taitojensa  kehittämiseen.  Omat 
heikkoutensa  täytyy  hänestä  voida 
tunnustaa,  jotta  taitojaan  voi  kehittää. 

Hän  penää  kehittäjien  vastuuta 
omasta  työsuorituksestaan. 

-  Saattaa  olla,  että  pärjäät,  koska  ke¬ 
hittäjiä  tarvitaan  ja  osaat  monia  asioi¬ 
ta,  mutta  työnantajasi  on  jo  käyttänyt 
paljon  rahaa  integroidessaan  sinut  yri¬ 
tykseensä.  Se  on  iso  investointi,  joten 
aivan  varmasti  työnantaja  myös  mak¬ 
saa  SANS-kurssin  tai  muun  vastaavan 
laajemman  kurssin,  jos  siitä  on  työn 
kannalta  etua.  Voit  myös  hyödyttää 
koko  tiimiäsi  sen  kautta. 

-  Kerro  siis  avoimesti,  että  välität  sii¬ 
tä  mitä  teet  ja  pidät  työstäsi,  mutta 
jotkin  asiat  huolettavat.  Työnantajasi 
arvostaa  sitä  ja  maksaa  sinulle  kurssin 
käymisestä.  Kanna  vastuusi  ja  paljasta 
omat  heikkoutesi. 

Hänen  mukaansa  epäonnistumista 
ei  tule  pelätä,  ja  hän  korostaa,  että  99 
prosenttia  ajasta  hän  itsekin  epäonnis¬ 
tuu.  Myös  tilanteissa,  joissa  muut  on¬ 
nistuvat. 

-  En  olisi  koskaan  löytänyt  aiemmin 
mainitsemaani  haavoittuvuutta,  jos  en 
olisi  vain  päättänyt  kokeilla  jotain.  Sitä 
ei  olisi  edes  pitänyt  kokeilla,  ja  yllättä¬ 
en  se  toimikin. 

Ylpeys 

Aurinko  alkaa  laskea  ja  Ruoholahden 
katuvalot  säristä  päälle  yksi  toisensa 
jälkeen.  Donnie  laskee  tyhjän  olutlasin 
pöydälle,  ja  valmistaudumme  lähte¬ 
mään. 

Haastattelustamme  on  jäänyt  pyöri¬ 
mään  mieleen  paljon  erilaisia  ajatuk¬ 
sia,  ja  digitaalinen  tallenne  keskuste¬ 
luistamme  sujahtaa  kännykän  mukana 
taskuun  odottamaan  ruotimista.  Pääl¬ 
limmäiseksi  tunteeksi  jää  ehkä  se,  että 
Donnie  on  todella  ylpeä  tekemästään 
työstä  ja  suhtautuu  siihen  intohimoi¬ 
sesti. 

-  Työnantajani  on  tällä  hetkellä  maa¬ 
ilman  suurin  kriittisen  viestintäinfra¬ 
struktuurin  toimittaja.  Maailman  ja 
valtioiden  turvallisuus  riippuu  meidän 
laitteistamme.  Teen  kaiken  voitavani 
varmistaakseni  niiden  tietoturvan,  ja 
sanon  sen  erittäin  vakavissani.  Kyse 
ei  ole  niinkään  uskosta  yhtiöön  vaan 
toimialaan,  joka  tuottaa  kriittistä  inf¬ 
rastruktuuria,  hän  toteaa  painokkaasti. 

-  Tätä  minä  teen.  4k 


"Vain  toinen  käsistäni 
toimii,  joten  joudun  koko 
ajan  miettimään,  miten 
teen  jotakin. " 

Viikko  tietoturvasekatyömiehen  elämästä 

Äitini  opetti  minulle  aikanaan ,  että  leipä  on  pieninä  palasina  maailmalla. 

Mikko  Hyppönen, 
tutkimusjohtaja,  F-Secure  Oyj 


TIISTAI  9.5.2017 

Ajelen  aamulla  F-Securen  pääkonttoril¬ 
le  Helsingin  Ruoholahteen.  Ohjelmassa 
on  muutama  tapaaminen  ja  sähköpos¬ 
tin  purkua.  Päivällä  käyn  pitämässä 
keynote-puheen  pilvipalveluihin  kes¬ 
kittyvässä  seminaarissa  hotellissa  Hel¬ 
singin  keskustassa.  Kun  pilviveikot  on 
peloteltu,  palaan  konttorille  isännöi¬ 
mään  asiakasryhmän  vierailua  labora¬ 
toriossa.  Siellä  olevaa  Faradayn  häkkiä 
on  aina  hauska  esitellä. 

KESKIVIIKKO  10.5.2017 

Lähden  aamulla  Messukeskukseen 
pitämään  Prosessipäivien  aloituspu- 
heenvuoron.  Puhe  loppuu  klo  10.00, 
ja  viidessä  minuutissa  olen  taksissa 
matkalla  kohti  11:05  lähtevää  lentoa 
Osloon.  Siellä  on  alkamassa  yksi  Poh¬ 
joismaiden  kovatasoisimmista  hakke- 
rikonferensseista,  Paranoia. 

Keskiviikon  keynoten  vetää  Charlie 
Miller,  maailman  tunnetuin  autohak- 
keri.  Tunnen  Charlien  jo  vuosien  ta¬ 
kaa,  ja  rupattelemme  iltapäivällä  pit¬ 
kään.  Charlie  mainitsee,  että  hänen  ja 
Chris  Valasekin  löytämät  aukot  aiheut¬ 
tivat  Chrysler ille  14  miljardin  dollarin 
kustannukset. 

”Jos  Chrysler  olisi  maksanut  meil¬ 
le  10  miljardia,  emme  olisi  kertoneet 
kenellekään  löydöstä,  ja  Chrysler  olisi 
säästänyt  4  miljardia!” 


Konferenssin  jälkeen  puhujat  ko¬ 
koontuvat  päivälliselle.  Pöytäkunnassa 
istuu  ainakin  kaksi  entistä  tiedustelu¬ 
palvelu  NSA:n  työntekijää. 

TORSTAI  11.5.2017 

Pidän  aamun  ensimmäisen  keynoten 
Paranoiassa.  Kyseessä  on  kymmenes 
vuosittainen  Paranoia.  Puhun  siitä, 
miten  paljon  lyhyessä  ajassa  on  muut¬ 
tunut.  Totean,  että  10  vuotta  sitten 
meillä  kaikilla  oli  suomalainen  puhelin 
taskussa  ja  nyt  kellään  meistä  ei  ole. 
Aika  lentää,  varsinkin  netissä. 

Session  jälkeen  siirryn  heti  Twitterin 
ääreen,  koska  tiedän,  että  F-Secure  on 
aamulla  julkaissut  pörssitiedotteen:  os¬ 
tamme  englantilaisen  tietoturvayhtiön. 
Levitän  uutista  Twitterissä  ja  toivotan 
uudet  työntekijät  tervetulleeksi  taloon. 

Suuri  seuraajamäärä  on  opettanut 
varovaiseksi.  Aina  joskus  käy  niin,  että 
linkkaan  Twitterissä  sivustoon,  ja  se 
menee  heti  nurin,  koska  niin  moni  vie¬ 
railee  siellä  yhtä  aikaa. 

Hoitelen  Twitteriä  taksista,  koska 
puolilta  päivin  lennän  Tukholmaan 
IDG:n  vuotuiseen  IoT-tapahtumaan. 
Minua  ennen  puhuu  Volvon  nettiyh¬ 
teydet  suunnitellut  nainen  ja  poroja 
internetiin  kytkevä  mies.  Puhun  IoT:n 
tulevaisuuden  hyvistä  ja  huonoista 
puolista.  Vierailu  Tukholmassa  jää  ly¬ 
hyeksi.  Singahdan  heti  puheen  jälkeen 


Arlanda  Expressillä  kentälle  ja  lähden 
iltakoneella  Madridiin. 

PERJANTAI  12.5.2017 

Madridissa  puhun  aamulla  noin  150 
asiakkaalle  suuryritysten  tietoturva- 
ratkaisuista.  Puheen  ja  paluulennon 
välillä  on  muutama  tunti  aikaa.  Palaan 
kentälle  tekemään  töitä  lentokenttä- 
loungessa. 

Tuskin  ehdin  istahtaa,  kun  puhelin 
soi.  Konttorilta  Suomesta  kehotetaan 
ottamaan  yhteys  yhteen  suurimmis¬ 
ta  asiakkaistamme  Espanjassa.  Soitan 
johtoryhmän  jäsenelle,  ja  selviää,  että 
heidän  verkossaan  on  tuhansia  tartun¬ 
toja  uudesta  haittaohjelmasta.  Mikä 
pahempaa:  tartunta  leviää  yhä. 

Kyseessä  on  uusi  tiedostoja  salaava 
lunnastroij  alainen  -  WannaCry.  Wan- 
naCry  leviää  kuin  kulovalkea  ja  muut¬ 
tuu  päivässä  historian  suurimmaksi 
lunnastroij  alaisepidemiaksi.  Uhreina 
on  lähes  pelkästään  suuryrityksiä,  ja 
saastuneita  koneita  on  illalla  jo  mel¬ 
kein  200  000. 

Puhelimeni  soi  tauotta,  ja  ehdin 
vielä  koneessa  puhua  monta  puhelua, 
koska  lähtö  kestää.  Välipysähdysken- 
tällä  Frankfurtissa  on  ukkosmyrsky. 
Ehdin  kuitenkin  Helsingin  lennolle, 
koska  sekin  on  myöhässä.  Laskeudun 
kotikentälle  vähän  ennen  kolmea  lau¬ 
antaiaamuna. 

LAUANTAI  13.5.2017 

Ehdin  nukkua  vajaat  kuusi  tuntia  en¬ 
nen  kuin  WannaCry-ruljanssi  jatkuu. 
Aamuun  mennessä  tiimimme  on  pur¬ 
kanut  WannaCryn  koodin  kokonaan. 
Selviää,  että  WannaCryn  leviäminen 
on  pysähtynyt,  koska  tuttu  brittitutkija 
on  löytänyt  koodista  toiminnon,  jonka 
avulla  hän  sai  epidemian  globaalisti 
pysäytettyä.  Mitalin  arvoinen  temppu. 

Teen  Skypen  kautta  kotoani  kaksi 
live -haastattelua  BBCdle.  Toinen  niistä 
menee  BBC  Worldille,  jolla  on  kym¬ 
meniä  miljoonia  katsojia.  Haastattelu 
menee  hyvin.  Tartunnan  saaneita  yri¬ 
tyksiä  on  kaikkialla  maailmassa:  sai¬ 
raaloita,  autotehtaita,  voimalaitoksia, 
junayhtiöitä. . . 

SUNNUNTAI  14.5.2017 

Äitienpäivä  menee  WannaCryn  kanssa 
painiessa.  Anteeksi  Äiti. 

MAANANTAI  15.5.2017 

Maanantaina  selviää,  että  WannaC- 
ryn  tuhot  Aasiassa  ovat  paljon  luultua 
suuremmat.  Haittaohjelman  tartuntoja 
yritysverkoissa  ei  ehditty  huomata  en¬ 
nen  viikonloppua.  Puhelin  soi  ja  soi. 
Asiakkaat  ja  media  soittelevat. 

Nauhoitan  parin  minuutin  yhteen¬ 
vedon  tilanteesta  ja  vastaan  radioase¬ 
mien  haastattelupyyntöihin  mailaa- 
malle  heille  OGG-tiedoston.  Ainakin 
eteläafrikkalainen  ja  itävaltalainen  ra¬ 
dioasema  toistavat  tiedoston  kuulijoil¬ 
leen  sellaisenaan. 

CNN  soittaa  ja  haluaa  tehdä  haastat¬ 
telun  Skypen  kautta  livenä  maailman¬ 
laajuiseen  jakeluun.  Haastattelijana  on 
CNN:n  naistoimittaja  Hong  Kongista. 
Olen  tavannut  hänet  vuosien  varrella 
monta  kertaa.  Ennen  suoran  lähetyk¬ 
sen  alkua  muistelemme  haastatteluja 
muun  muassa  Sony  Rootkitista  vuon¬ 
na  2005  ja  Confickerista  vuonna  2008. 
CNN:n  jälkeen  hyppään  taksiin  Hel- 
sinki-Vantaalle. 

Nyt  istun  Finnairin  koneessa  matkal¬ 
la  Barcelonaan.  Siellä  alkaa  huomenna 
F-Securen  tärkein  vuosittainen  asiakas- 
tilaisuus,  jonne  keräämme  operaattori- 
asiakkaitamme  kaikkialta  maailmasta. 
Ei  ole  vaikeaa  arvata,  että  puheenaihe 
numero  yksi  tulee  olemaan  WannaCry. 

Barcelonasta  matkani  tulee  jatku¬ 
maan  Haagiin,  puimaan  WannaCryta 
Europolin  tutkijoiden  kanssa. 

Leipä  todella  on  pieninä  palasina 
maailmalla.  Myös  tietoturva-alalla.  & 


RuuviTag  -  Suomi- 
majakka  esineverkoille 

Esineverkolla  ( Internet  of  Things ,  IoT)  viitataan  perinteisistä  tietoko¬ 
neista  poikkeavien  esineiden  kytkeytymiseen  internetiin.  Alkujaan 
siinä  oli  kyse  tavaroiden  tunnistamisesta  tageilla,  kuten  RFIDdlä. 
Esineverkot  palasivat  juurilleen,  kun  Nokian  kehittämä  Wibree  integroitiin 
Bluetooth  4  -standardiin  Bluetooth  Smartin  tai  Low  Energyn  (BLE)  nimellä. 
Yksi  BLE:n  ominaisuus  on  majakka. 

BLE-majakka  kuuluttaa  yksilöllistä  tunnistettaan  läheisille  BLE-laitteille. 
Applen  iBeaconin  kaltaista  protokollaa  käytettäessä  älylaite  reagoi  majak¬ 
kaan,  jos  siihen  on  asennettu  yhteensopiva  sovellus.  Sovellus  saa  majakalta 
tunnisteen  ja  mahdollisesti  paikallista  anturitietoa.  Googlen  julkaisema  Ed- 
dystone-protokolla  tukee  myös  fyysistä  webiä  ( Physical  Web),  jossa  majakka 
kuuluttaa  standardia  web-osoitetta.  Majakka  ei  kuitenkaan  ole  palvelin,  jo¬ 
ten  lisätoiminnot  vaativat  aina  internetiä. 

Tähän  markkinarakoon  iskee  suomalaisen  Ruuvi  Innovations  Oy:n  Ruu¬ 
viTag.  Se  joukkorahoitettiin  viime  vuonna,  ja  ensipainos  toimitettiin  kevät¬ 
talvella  tukijoille  -  myös  Skrollille.  RuuviTag  toimii  Eddystone/iBeacon- 
maj akkana  (sis.  Bluetooth  5  -valmius)  ja  versiosta  riippuen  tagissa  on  muun 
muassa  lämpötila-,  ilmankosteus-,  ilmanpaine-  ja  kiihtyvyysanturit.  Paristo 
kestänee  vuosikymmenen  ja  radiokantama  pellolla  on  jopa  kilometrin. 

Skrollin  testissä  kaupunkioloissa  Android-luuri  kuuli  majakan  automaat¬ 
tisesti  muutaman  kymmenen  metrin  etäisyydeltä  ilman  mitään  asennuksia, 
ja  sääasemakin  aukesi  klikkauksella  selaimeen.  Toimii.  Varsinainen  juju  on 
kuitenkin  tuunattavuus  -  RuuviTag  taipuu  uusiin  sovellutuksiin  avoimella 
kehitysympäristöllä.  Lisätietoja:  ruu.vi  & 

Janne  Siren 

Tasavallan  matkapuhelin 


Nokia  3310  kuuluu  saunan,  sisun  ja  rallin  ohella  asioihin,  joista  Suomi  tunnetaan.  Skrolli  tutustui 
kansankännykkämme  matkaan  vuosituhannen  vaihteen  tusinaluurista  201 0-luvun  ilmiöksi. 


Teksti  ja  kuvat:  Janne  Siren 

Kun  ulkoministeriö  julkaisi 
Suomelle  omat  emojit  vuon¬ 
na  2015,  ensimmäiset  kolme 
olivat  sauna,  hevari  ja  Nokia  3310  -kän¬ 
nykkä.  Viimeinen  oli  kuitenkin  alkujaan 
varsin  epätodennäköinen  sankari.  Jul- 
kaisuvuonna  2000  hohdokkaat  simpuk- 
kapuhelimet  kilpailivat  mielikuvista  ja 
älypuhelimet  olivat  ovella.  3310  oli  juro, 
juhannustakaan  värinen  patukka,  josta 
oli  design  kaukana. 

Siinä  ei  ollut  mitään  erityistä.  3310  ei 
ollut  ensimmäinen  nokialainen  help¬ 
pokäyttöisellä  Navi-näppäimellä  (se 
oli  3110),  ei  ensimmäinen  matopelillä 
(6110)  tai  helposti  vaihdettavilla  kuoril¬ 
la  (5110).  Siinä  ei  ollut  wappia  (7110)  tai 
värinäyttöä  (351  Oi).  Se  ei  myynyt  maa¬ 
ilman  eniten  (1110)  eikä  aikalaisistaan 
eniten  (3210).  Se  ei  edes  synnyttänyt  No- 
kia-puhelinten  kestävyysmeemiä  (1100). 
Sitä  paitsi  se  taidettiin  suunnitella  Tans¬ 
kassa,  vaikkakin  valmistettiin  Suomessa. 

Amerikkalainen  tietokonevalmistaj  a 
Commodore  onnistui  aikanaan  luo¬ 
maan  samankaltaisen  ilmiön.  Kaikki  Eu¬ 
roopassa  muistavat  Commodore  64:n, 
mutta  harva  muistelee  numeroita  4,  16, 
20,  128  tai  edes  numeroa  500  -  saati 
useimpia  kilpailijoita.  Vaikka  myyntilu¬ 
vuilla  on  osansa,  oman  aikansa  symbo¬ 
liksi  nouseminen  vaatii  ennen  kaikkea 
oikeaa  ajoitusta.  Miksi  juuri  Nokia  3310 
on  noussut  kännykkäajan  ikoniksi? 


Peruskännykän  joutsenlaulu 

Nokia  3310  syntyi  ajankohtaan,  jossa 
kiihkeästi  kasvanut  matkapuhelin- 
markkina  oli  värinäyttöjen  ja  data- 
liikenteen  murroksessa.  Internetiä 
luuriin  vasta  kosiskeltiin,  ja  kamera- 
puhelin  oli  vielä  parin  vuoden  päässä. 
Tätä  edeltäneet,  vuosittain  vaihtuneet 
massasuosikkimallit  pirstaloituivat 
pienemmiksi  puroiksi  eri  suuntiin. 
3310  jäi  kantamaan  peruspuhelimen 
lippua  jopa  viideksi  vuodeksi. 

Vanha  Nokia  3310  oli  1990-luvun 
matkapuhelinevoluution  puristama 
timantti.  Puhelinmuistio,  kourallinen 
soittoääniä  värinätoiminnolla  ja  use¬ 
ampi  päivä  akkuvirtaa  soittojen  odot¬ 
teluun.  Pieni  mustavalkonäyttö,  johon 
mahtuivat  ennakoivalla  T9- näppäi¬ 
mistöllä  kirjoitettavat  ylipitkät  teks¬ 
tiviestit.  Käyttäjän  huomiosta  kilpaili 
vain  neljä  sisäänrakennettua  peliä. 

Kuten  Commodore  64:stä  aikanaan, 
3310:sta  tuli  klassikko  osittain  siksi, 


että  se  oli  tarpeeksi  halpa,  tarpeeksi 
hyvä  ja  lajinsa  viimeinen  volyymituo¬ 
te.  Se  oli  läntisen  maailman  kuvakul¬ 
masta  viimeinen  kerta  pitkään  aikaan, 
kun  massat  ostivat  yhtä  puhelinta  yli 
sata  miljoonaa  kappaletta  -  seuraava 
kerta  tulisi  vasta  vuosia  myöhemmin 
Applen  kuorissa.  3310  oli  monelle  se 
viimeinen  peruspuhelin. 

Nokia  3310  edusti  myös  katoavaa 
valmistustapaa,  jossa  kutistunut  elekt¬ 
roniikka  -  etenkin  herkät  akku  ja  näyt¬ 
tö  -  ympäröitiin  väljällä  muovikuorella. 
Puhelimen  pudottaminen  oli  tuohon 
aikaan  yleisesti  lähinnä  kosmeettinen 
haitta,  mutta  suurenevat  näytöt,  tiivis¬ 
tetyt  kotelot  ja  kasaan  liimatut  arvo- 
materiaalit  tulisivat  pian  muuttamaan 
tämän.  3310:11a  oli  tuuria,  sillä  tämä 
murros  liitettäisiin  juuri  siihen. 

Tuhoutumaton  Nokia 

Oikeastaan  koko  Nokia  3310  -ilmiö  on 
huijausta.  Jos  menneestä  kännykkäpe- 


Ensimmäiset  Suomi-emojit:  Sauna,  Headbanger  ja  Unbreakable.  (Ulkoministeriö,  201 5.) 

rinteestä  pitäisi  poimia  kovin  sanka¬ 
ri,  se  olisi  Nokia  1100.  Kolme  vuotta 
3310:n  jälkeen  kehittyville  markkinoil¬ 
le  julkaistu  malli  myi  enemmän  (sisar- 
mallinsa  1110:n  kanssa  tuplasti  enem¬ 
män)  kuin  3310.  1100:n  pölynkestävä 
näppäimistö  jaksoi  myös  jatkaa  vielä, 
kun  3310  oli  jo  tukossa. 

1100  oli  jopa  lähtölaukaus  3310:n 
toiselle  tulemiselle,  internet- ilmiölle 
tuhoutumattomasta  Nokiasta.  Vuon¬ 
na  2011  Reddit-sivustolle  lähetettiin 
kuva  Tuomiovuoresta  ainoana  paikka¬ 
na,  jossa  Nokia  1100  voidaan  tuhota  - 
rinnastaen  se  Taru  sormusten  herrasta 
-kirjasarjan  lähes  tuhoutumattomaan 
mahtisormukseen.  Eräässä  kuvan  saa¬ 
massa  kommentissa  3310  nimettiin 
saman  kirjan  Noitakuninkaaksi.  Noi¬ 
takuningaskin  oli  vaikea  tappaa,  mutta 
tuhoutui  silti  kirjassa  ennen  mahtisor- 
musta. 

3310-meemipallo  oli  kuitenkin 
päästetty  irti,  ja  Tuomiovuorta  seurasi 
toinen  toistaan  kekseliäämpiä  kierto - 
kuvia  nimenomaan  33 10:stä  milloin 
luodinkestävänä  liivinä,  milloin  lattian 
tuhoojana.  Tästä  ulkoministeriömme  - 
kin  innostui.  Lopulta  Nokia  1100:11a 
ei  ollut  mahdollisuuttakaan.  Se  oli  lä¬ 
hes  tuntematon  länsimaissa,  kun  taas 
3310:n  muistivat  kaikki.  Legenda  oli 
syntynyt. 

Viraali-ilmiöön  tarttui  myös  Nokia 
yhdessä  kumppaninsa  HMD  Globalin 
kanssa,  joka  lisensoi  Nokian  matkapu- 
helinbrändin  vuonna  2016.  Kun  ”kaik- 
ki  oli  ennen  paremmin”  kiteytyy  ilmi¬ 
ön  myötä  Nokia  3310:aan,  nostalginen 
markkinarako  on  selvä.  Ripotellaan 
päälle  vielä  ripaus  trendikästä  digital 
detoxia ,  niin  ideaa  voi  yrittää  myydä 
millenniaaleillekin. 

Uusi  Nokia  3310 

”Nokia  3310”  palasi  touko -kesäkuun 
vaihteessa  kauppoihin  59  euron  hin¬ 
taan.  Kyseessä  on  kevyesti  viritetty 
Series  30+  -sarjan  kiinalainen  Me- 
diatek-peruspuhelin,  jonka  ulkonäkö 
on  tyylitellen  lainattu  3310:lta.  Enna¬ 
koimme  tarinalle  noloa  loppua,  mutta 
uskaltauduimme  kokeilemaan. 

Ensinnäkin  uusi  3310  on  vain  kol- 
hompi  design-versio  puolet  halvem¬ 
masta  Nokia  150:sta.  Lisähinnalla  saa 
väritettyä  retromuovia  ja  huonon  ka¬ 
meran  surkean  sijaan.  Nokia  150  olisi 
näistä  se  järkevämpi  ostos.  Toisaalta 
vaikka  somet  ja  netit  laittaisi  katkolle, 


Alkuperäinen  Nokia  331 0  (vas.)  ja  uusi.  Mattasinisen  (oik.)  ja  har¬ 
maan  lisäksi  uuden  saa  kiiltävän  keltaisena  ja  punaisena.  Kiitos 
Viestintätoimisto  Paja  ja  HMD  keltaisesta  lainapuhelimesta. 


puhelimen  käyttö  on  nykyisin  paljon 
muutakin.  3310:11a  ei  makseta  pysä¬ 
köintiä,  navigoida,  mitata  urheilusuo¬ 
ritusta,  ohjata  kodinkoneita  tai  tilata 
maailmalla  Uberia.  Verkko  taajuudet 
eivät  edes  toimi  kaikilla  kaukomailla. 

Vanha  Nokia  3310  oli  myös  harkittu 
kokonaisuus,  jossa  oli  vain  perusasiat. 
Tässä  Nokia/HMD:n  rohkeus  ja  vai¬ 
vannäkö  on  loppunut  kesken.  Kenties 
kehittyvien  markkinoiden  takia  ei 
ole  uskallettu  karsia  uudesta  3310:sta 
täysin  puhdasta  peruspuhelinta,  vaan 
huumorikärkiä  on  jätetty:  Opera  Mini 
-selain  ei  kuulu  2010-luvulle,  eikä  rau¬ 
ta  vain  riitä  (video)kuvaamiseen.  Eten¬ 
kin  vanhan  3310:n  rinnalla  huomaa, 
kuinka  uuteen  on  kertynyt  kaikenlaista 
vähemmän  loogista  krääsää. 

Mutta  unohdetaan  epäolennaiset 
kymppien  hintaerot,  mobiiliselain  ja 
kamera.  Ei  tänne  niiden  takia  tultu. 
Kuvitellaan,  että  3310  on  vain  perus- 
puhelin,  jolla  voi  lisäksi  kuunnella 
radiosta  ja  muistikortilta  musiikkia 
sekä  käyttää  samaan  aikaan  kahta  eri 
micro-SIMiä.  Olennaisempaa  tosin  on 
hankkia  kaksi  rinnakkaista  SIMiä:  yksi 
älypuhelimeen  ja  yksi  kakkosluuri- 
3310:aan. 

Nyt  alkaa  jo  hymyilyttää.  Uusi  3310 
näyttää  nätiltä,  paremmalta  kuin 
edeltäjänsä.  Siirtymät  perusasiois¬ 
sa  ovat  salamannopeita,  ja  näyttökin 
on  yllättävän  hyvä.  Puhelut  ja  teksta- 
rit  toimivat.  Nokia- soittoäänessä  on 
tunnelmaa.  Musiikki  soi  kuulokkeilla 
passelisti.  3310  on  myös  mainio  elekt- 
roniikkapeli  -  matopeli  viihdyttää,  ja 


lisää  pikkupelejä  saa  Opera-kaupasta. 
Vaihdettavan  akun  valmiusaika  on 
kuukauden  luokkaa.  Rakennekin  tun¬ 
tuisi  sietävän  osumaa. 

Yllättäen  uutta  3310:aa  voi  jopa  suo¬ 
sitella,  jos  oikeasti  tarvitsee  johonkin 
pelkkää  puhelinta  ja  musiikkisoitinta. 
3310  voisi  olla  tukeva- akkuinen  kave¬ 
ri  kesämökille  tai  vaellukselle,  ehkäpä 
myös  radio  juoksulenkille.  Kännykkä 
sinne  missä  muuten  jättäisit  puhelimen 
kotiin.  Työpaikan  päivystysluurina 
se  toimii  myös  erinomaisesti.  Anoppi 
kuitenkin  pysyköön  Dorossaan,  hänel¬ 
le  3310:ssa  on  valikkoja  puolet  liikaa. 
Ja  unohda  se  digivieroitus  -  retroilij al¬ 
le  tämä  vitsi  käy  pian  vanhaksi. 

Nokia  3310:n  tarina  muistuttaa 
sanonnasta:  älä  tapaa  sankareitasi. 
3310:n  sankaritaru  on  myytti,  joka  elää 
parhaiten  muistoissa.  Harvinaiseen  to¬ 
sitarpeeseen  olisi  kuitenkin  taas  tarjol¬ 
la  kiva  peruspuhelin.  & 


"Indestructible  Nokia  3310"  -  yksi  monista 
internetiä  kiertävistä  kunnianosoituksista. 

Ystävämme  Petri 


Kun  normaali  ohjelmistotestaus  ei  riitä,  on  aika  ottaa  esiin  täsmälliset  matemaattiset  mallit. 
Yksi  näistä  on  Petri-verkot,  joilla  on  mahdollista  todistaa,  että  järjestelmä  toimii  oikein. 

Teksti:  Antti  Ylikoski  Kuvat:  Toni  Kortelahti,  Nasu  Viljanmaa 


Ohjelmointi  on  vai¬ 
keaa,  ja  bugit  ovat 
väistämättömiä, 
koska  ihminen  on 
erehtyväinen.  Jär¬ 
jestelmän  moni¬ 
mutkaisuus  voi  kasvaa  päätä  huimaa¬ 
vaksi,  kun  ohjelmoidaan  rinnakkaisia 
ja  hajautettuja  järjestelmiä,  joissa  useat 
säikeet  kilpailevat  yhtä  aikaa  samoista 
resursseista. 

Monet  turvallisuuskriittiset  sovel¬ 
lukset,  kuten  lentokoneet  ja  ydinvoi¬ 
malat  koostuvat  useista  reaaliaikaisista 
systeemeistä,  joiden  on  kommunikoi¬ 
tava  keskenään.  Yksikin  bugi  saattaa 
tappaa  satoja  ihmisiä  tai  aiheuttaa  ym¬ 
päristökatastrofin.  On  myös  kriittisiä 
tietoliikenneprotokollia,  joita  käyttävät 
miljoonat  ja  taas  miljoonat  laitteet  päi¬ 
vittäin.  Näiden  suunnittelussa  yksikin 
virhe  tai  haavoittuvuus  voi  tulla  hyvin 
kalliiksi. 

Näiden  kriittisten  järjestelmien 
suunnittelussa  avuksi  voi  ottaa  järeät 
työkalut  -  matemaattiset  menetelmät, 
joilla  voidaan  etsiä  järjestelmästä  bu- 
geja  tai  jopa  todistaa  järjestelmä  bugit- 
tomaksi  matemaattisen  täsmällisesti. 
Järjestelmä  mallinnetaan  matemaat¬ 
tisesti,  ja  sen  käyttäytymistä  voidaan 


tutkia  olemassa  olevilla  työkaluilla.  On 
kehitetty  useita  matemaattisia  forma¬ 
lismeja,  jotka  ovat  tyypillisesti  jonkin¬ 
laisia  tilakoneita.  Yksi  näistä  formalis¬ 
meista  on  nimeltään  Petri-verkko. 

Matemaattinen  malli 

Carl  Adam  Petrin  väitöskirja  Kom- 
munikation  mit  Automaten  loi  uuden 
tieteenalan  -  akateemisen  Petri-verk- 
kojen  tieteen.  Petri- verkkoja  voidaan 
käyttää  erilaisten  rinnakkaisten  ja 
hajautettujen  järjestelmien  ja  kom¬ 
munikoinnin  mallintamiseen  ja  ana¬ 
lysointiin.  Niiden  laskentavoima  on 
pienempi  kuin  Turingin  koneiden, 
mikä  mahdollistaa  niiden  analysoin¬ 
nin  tietokoneella. 

Matemaattisesti  Petri-verkko  on 
suunnattu  kaksijakoinen  verkko.  Sii¬ 
nä  on  olioita  ja  suunnattuja  kaaria, 
jotka  johtavat  oliosta  toiseen  olioon. 
Kaksijakoisuus  tarkoittaa  sitä,  että 
oliot  jakautuvat  kahteen  ryhmään  ja 
kaikki  kaaret  kulkevat  ainoastaan  yh¬ 
destä  ryhmästä  toiseen  ryhmään.  En¬ 
simmäisen  ryhmän  olioita  kutsutaan 
paikoiksi  ja  toisen  ryhmän  olioita  siir- 
tymiksi.  Paikoissa  voi  olla  merkkejä 
(tokens),  jotka  voivat  siirtyä  paikasta 
toiseen  siirtymien  kautta. 


Petri-verkko  toimii  seuraavasti:  Siir¬ 
tymillä  on  joukko  tulopaikkoja  (input 
places)  ja  joukko  lähtöpaikkoja  (output 
places).  Kun  siirtymän  tulopaikoissa 
on  riittävän  monta  merkkiä,  niin  sa¬ 
notaan,  että  siirtymä  on  virittynyt.  Täl¬ 
löin  siirtymä  voi  laueta.  Kun  siirtymä 
laukeaa,  lähtöpaikoista  otetaan  pois  ja 
tulopaikkoihin  tuodaan  tietty  luku¬ 
määrä  merkkejä. 


Kaavio  1.  Kuvissa  paikat  ovat  ympyröitä, 
siirtymät  neliöitä  ja  merkit  mustia  palloja. 
Kaaren  kohdalla  oleva  numero  kertoo,  kuinka 
monta  merkkiä  kaaren  läpi  kulkee  kerrallaan. 
Ylemmässä  kuvassa  on  tilanne  ennen  siirty¬ 
män  laukeamista,  ja  alemmassa  kuvassa  ti¬ 
lanne  siirtymän  laukeamisen  jälkeen. 

Kuva  2.  Ruokailevat  filosofit  tarvitsevat  kaksi 
haarukkaa  syödäkseen. 


Tämä  toiminta  vastaa  asiaa,  joka 
tapahtuu  usein  todellisuudessa:  kun 
määrätyt  ehdot  ovat  täyttyneet,  niin  jo¬ 
kin  tietty  tapahtuma  voi  tapahtua.  Esi¬ 
merkiksi  matkako rtinlukij  a  voi  veloit¬ 
taa  kortilta  hinnan  vasta,  kun  kortti  on 
lukijan  edessä,  haluttu  matka  on  valittu 
ja  kortilla  on  tarpeeksi  rahaa.  Siirtymä 
poistaa  sitten  kortilta  matkan  hintaa 
vastaavan  määrän  merkkejä  ja  tuottaa 
merkin  paikkaan,  joka  kuvastaa  sitä, 
että  kortilla  on  voimassa  oleva  lippu. 

Petri-verkoilla  voi  mallintaa  ja  ana¬ 
lysoida  suhteellisen  yksinkertaisia  ha¬ 
jautettuja  ja  rinnakkaisia  järjestelmiä 
ja  fysikaalisia  olioita,  kuten  esimerkik¬ 
si  kerrostaloa  hisseineen  ja  asukkai¬ 
neen  tai  mekaanista  kelloa. 


Filosofit  ruokapöydässä 

Eräs  kuuluisa  tietojenkäsittelytieteen 
esimerkkiongelma,  jota  voi  kätevästi 
mallintaa  Petri-verkoilla,  on  niin  sa¬ 
nottu  lounastavien  filosofien  ongelma. 
Tätä  esimerkkinä  käytettyä  ongelmaa 
voi  kuvata  seuraavasti. 

Joukko  filosofeja  elää  elämää,  jossa 
itse  kukin  filosofi  vuorotellen  ajattelee 
ja  ruokailee.  Filosofit  ruokailevat  pyö¬ 
reän  pöydän  ääressä  ja  syövät  aina  spa¬ 
gettia.  Jokaisen  vierekkäisen  filosofin 
välissä  on  yksi  haarukka  (ks.  Kuva  2), 
ja  ruokaillakseen  kukin  filosofi  tarvit¬ 
see  kahta  haarukkaa.  Tehtävä  on  synk¬ 
ronoida  filosofien  ruokailu  ilman,  että 
kukaan  nääntyy  nälkään,  koska  vie¬ 
ressä  istuvat  filosofit  omivat  haarukat 


Kaavio  3.  Neljää  ruokailevaa  filosofia  mallintava  Petri-verkko.  Paikat  ovat  ympyröitä,  neliöt 
siirtymiä  ja  mustat  pallot  merkkejä.  Kaarten  painoja  ei  ole  merkitty  kuvaan,  koska  jokaisen 
kaaren  paino  on  yksi. 


itselleen. 

Tämä  esimerkkiongelma  havainnol¬ 
listaa  niin  sanottua  käyttöjärjestelmän 
deadlock-tilannetta.  ”Deadlock”  tar¬ 
koittaa  sitä,  että  useampi  prosessi  ha¬ 
luaa  käyttöönsä  useita  resursseja  siten, 
että  ne  estävät  toinen  toisensa  toimin¬ 
nan  ja  koko  systeemi  pysähtyy  proses¬ 
sien  odottaessa  toisiaan  ristiin. 

Kuvitellaan,  että  filosofit  toimivat 
seuraavan  algoritmin  mukaan:  1)  Ajat- 
tele  2)  Ota  vasen  haarukka  3)  Ota  oikea 
haarukka  4)  Syö  5)  Palauta  haarukat 
alkuperäisille  paikoilleen  ja  palaa  koh¬ 
taan  1.  Kaaviossa  3  on  mallinnettu  nel¬ 
jän  näin  toimivan  filosofin  muodosta¬ 
va  systeemi  Petri-verkkona.  Ympyrät 
kuvastavat  tiloja  ja  neliöt  siirtymiä. 
Jokaista  filosofia  kohden  on  yksi  ja  jo¬ 
kaista  haarukkaa  kohden  yksi  merkki, 
joita  on  kuvassa  merkitty  mustilla  pal¬ 
loilla.  Kuvan  tilanteessa  kaikki  filosofit 
ajattelevat  ja  kaikki  neljä  haarukkaa 
ovat  pöydällä.  V-kirj äimillä  merkityt 
siirtymät  vastaavat  vasemman  haaru¬ 
kan  poimimista,  o-kirjaimilla  merkityt 
oikean  haarukan  poimimista  ja  p -kir¬ 
jaimella  merkityt  haarukoiden  palaut¬ 
tamista. 

Vasemman  haarukan  poimimisen 
virittämiseen  tarvitaan  yksi  ajatteleva 
filosofi  ja  yksi  haarukka- merkki,  ja 
lauetessaan  se  johtaa  tilanteeseen,  jossa 
yhden  ajattelevan  filosofin  ja  haarukan 
merkit  ovat  kadonneet,  mutta  tilalle 
on  tullut  merkki  paikkaan,  joka  kuvaa 


filosofia,  jolla  on  haarukka  vasemmas¬ 
sa  kädessä.  Jos  oikeanpuoleinen  haa¬ 
rukka  on  käytettävissä,  tämä  virittää 
siirtymän,  jossa  oikeanpuoleinen  haa¬ 
rukka  katoaa  ja  vasemmassa  kädessä 
haarukkaa  pitelevä  filosofi  muuttuu 
syöväksi  filosofiksi.  Tämä  virittää  taas 
siirtymän,  joka  palauttaa  molemmat 
haarukat  pöydälle  ja  tuottaa  ajattele¬ 
van  filosofin. 

Systeemi  etenee  siten,  että  joka  aske¬ 
leella  yksi  virittynyt  siirtymä  laukeaa. 
Jos  samaan  aikaan  on  useita  virittynei¬ 
tä  siirtymiä,  niin  mielivaltaisesti  valittu 
siirtymä  laukeaa.  Nyt  voidaan  forma¬ 
lisoida  deadlockin  käsite:  deadlock  on 
tilanne,  jossa  ei  ole  yhtään  virittynyttä 
siirtymää.  Tämä  voi  tapahtua  silloin, 
kun  kaikilla  filosofeilla  on  pelkkä  va¬ 
sen  haarukka  kädessä,  jolloin  kaikki 
filosofit  nääntyvät  nälkään.  Se,  onko 
systeemin  mahdollista  mennä  dead- 
lockiin,  palautuu  kysymykseen,  onko 
deadlock-tila  saavutettavissa  alkutilan¬ 
teesta. 

Yleisemmin  voi  kysyä,  onko  systee¬ 
min  mahdollista  päätyä  jostain  alkuti¬ 
lasta  johonkin  toivottuun  tai  epätoivot¬ 
tuun  tilanteeseen.  Tämä  niin  sanottu 
saavutettavuusongelma  on  todistettu 
hyvin  vaikeaksi  yleisessä  tapauksessa, 
mutta  sen  ratkaiseminen  tehokkaasti 
käytännön  erikoistapauksissa  on  ak¬ 
tiivinen  tutkimusalue.  Yksinkertaisin 
tapa  ratkaista  ongelma  pienille  verkoil¬ 
le  on  koodata  ohjelma,  joka  luettelee 

tyhjentävästi  verkon  kaikki  mahdol¬ 
liset  tilat,  jotka  ovat  saavutettavissa 
alkutilanteesta.  Filosofiverkolle  tämä 
toimii,  koska  mahdollisten  tilojen 
määrä  on  äärellinen  ja  pieni. 

Deadlockin  syntyminen  tietoko¬ 
neessa  havaittiin  käytännössä  vasta  sen 
jälkeen,  kun  ensimmäisiä  suuria  käyt¬ 
töjärjestelmiä  oli  kirjoitettu.  Tarina 
liittyy  Unix-käyttöjärjestelmän  esihis¬ 
toriaan.  Nimi  Unix  on  johdettu  nimes¬ 
tä  MULTICS  (Multiplexed  Informa¬ 
tion  and  Computing  Service),  joka  oli 
ensimmäinen  suuri  tietokoneen  käyt¬ 
töjärjestelmä,  joka  oli  kokonaan  kirjoi¬ 
tettu  korkean  tason  ohjelmointikielellä 
(PL/I-kieli). 

Unix  oli  alunperin  nimeltään  Unics, 
ja  nimi  tulee  todennäköisesti  siitä, 
että  sen  ensimmäisten  versioiden  oli 
tarkoitus  olla  jonkin  tyylinen  ”yhden 
käyttäjän  MULTICS”.  Kun  MULTIC- 
Sia  laadittiin,  deadlockia  ei  osattu  etu¬ 
käteen  ottaa  huomioon.  Se  huomattiin 
vasta,  kun  MULTICS  oli  ensimmäistä 
kertaa  deadlockissa. 

Korkeamman  tason 
Petri-verkot 

Petri-verkkojen  yksinkertaisuudesta  ja 
rajoittuneisuudesta  johtuen  niillä  voi 
olla  vaikea  mallintaa  oikean  maailman 
monimutkaisia  systeemejä.  Siksi  verk¬ 
kojen  ilmaisuvoiman  parantamiseksi 
on  keksitty  suuri  määrä  laajennoksia 
määritelmään.  Yksi  yleisesti  käytetty 
laajennos  on  väritetty  Petri-verkko, 
jossa  merkeille  annetaan  jokin  ”väri”. 


Nyt  merkit  voivat  vastata  muuttujia 
tietokoneohjelmassa  ja  väri  voi  kertoa 
muuttujan  arvon.  Värien  lisääminen 
merkeille  ei  kuitenkaan  kasvata  mal¬ 
lien  laskentavoimaa  teoriassa  -  min¬ 
kä  tahansa  väritetyn  petri-verkon  voi 
ilmaista  myös  monimutkaisempana 
mutta  yhtäpitävänä  värittämättömänä 
verkkona.  Värien  käyttö  voi  kuitenkin 
helpottaa  mallinnustyötä  huomatta¬ 
vasti. 

Nykymaailman  IT:ssä  termi  ”väri- 
tetyt  Petri-verkot”  merkitsee  työka¬ 
lua,  jossa  on  yhdistetty  niin  sanotusti 
perus-Petri-verkot  sekä  yksinkertai¬ 
nen  mallinnuskieli,  jolla  voi  rajoittaa 
verkon  toimintaa  erilaisilla  lausekkeil¬ 
la.  Parhaiten  dokumentoitu  työkalu 
tähän  lienee  cpntools ,  jossa  on  paljon 
ominaisuuksia,  mutta  käyttöliittymän 
logiikka  on  omalaatuinen.  Työkalul¬ 
la  on  mahdollista  määritellä  ja  piirtää 
verkkoja  sekä  analysoida  niiden  omi¬ 
naisuuksia  tietokoneavusteisesti. 

Korkean  tason  Petri-verkoksi  kut¬ 
sutaan  verkkoa,  johon  on  liitetty  tietyt 
lisäominaisuudet,  jotka  on  määritelty 
ISO/IEC-standardissa.  Tämä  määri¬ 
telmä  on  hyvin  matemaattinen  ja  tek¬ 
ninen,  mutta  sen  pääkohdat  voidaan 
kuvata  seuraavasti. 

Korkean  tason  verkon  pohjalla  on  ta¬ 
vallinen,  paikoista  ja  siirtymistä  koos¬ 
tuva  Petri-verkko.  Verkon  paikoilla  on 
nyt  lisäksi  tyyppi,  hieman  samaan  ta¬ 
paan  kuin  ohjelmointikielen  muuttu¬ 
jilla  voi  olla  tyyppi.  Kaaret  on  merkitty 
kaavoilla,  joiden  suorittaminen  tuottaa 


joukon  olioita.  Siirtymät  on  merkit¬ 
ty  to  toisarvoisilla  lausekkeilla,  jotka 
voivat  sisältää  funktioita,  jotka  saavat 
argumentteinaan  tulokaarista  tulevia 
olioita.  Siirtymä  voi  laueta  silloin,  kun 
siihen  liitetty  totuuslauseke  on  tosi, 
jolloin  siitä  lähtevät  kaaret  lähettävät 
lähtöpaikkoihin  uusia  olioita. 

Korkeamman  tason  verkot  vastaa¬ 
vat  ilmaisuvoimaltaan  yleiskäyttöistä 
ohjelmointikieltä,  mikä  tekee  helpom¬ 
maksi  monimutkaisten  järjestelmien 
mallintamisen.  Huonona  puolena  on, 
että  verkkojen  analysoinnista  voi  tulla 
äärimmäisen  vaikeaa  tai  jopa  mahdo¬ 
tonta,  koska  verkko  pystyy  simuloi¬ 
maan  Turingin  konetta,  ja  tietyt  kysy¬ 
mykset  Turingin  koneen  toiminnasta 
ovat  todistetusti  ratkeamattomia. 

Hyödyllinen  työkalu  vai 
akateemista  näpertelyä? 

Vaikka  Petri- verkkoja  koskeva  tut¬ 
kimuskirjallisuus  on  laaja,  on  vaikea 
löytää  konkreettisia  menestystarinoita 
Petri-verkkoihin  pohjaavalle  mallin¬ 
nukselle.  Useiden  suuryritysten  kuten 
Boeing,  Mitsubishi  ja  Siemens  kerro¬ 
taan  käyttävän  Petri-verkkoihin  poh¬ 
jaavaa  mallinnusta,  mutta  harvassa 
ovat  tapaukset,  joissa  Petri-verkko  on 
paljastanut  järjestelmässä  kriittisen 
ongelman,  joka  oli  muuten  jäänyt  huo¬ 
maamatta. 

Ongelma  on  myös  siinä,  että  mallin¬ 
nuksen  takana  on  ihminen,  joten  on 
mahdollista,  että  itse  mallinnuksessa 
on  virhe.  Vaikka  malli  voitaisiin  todis¬ 
taa  täysin  virheettömäksi,  on  eri  asia, 
vastaako  malli  oikeasti  todellista  jär¬ 
jestelmää.  Kuinka  voidaan  varmistua, 
että  malli  on  oikein? 

Petri-verkkojen  puolestapuhujat 
argumentoivat,  että  Petri-verkkoihin 
pohjaava  mallinnus  kannustaa  for- 
maalimpaan  ajattelutapaan,  jolloin 
muuten  piilossa  olevat  ongelmat  tule¬ 
vat  ilmiselviksi  jo  mallinnusvaiheessa. 
Petri-verkoilla  mallinnettu  järjestelmä 
lienee  lopulta  varmempi  kuin  ilman 
niitä  suunniteltu  järjestelmä.  & 


Cpntools-työkalun  käyttöliittymä. 

Kolumni 


Standardisodan  taide 

Sanonnan  mukaan  usein  ihmetellään,  miksi  jollekin  asialle 
on  kaksi  eri  standardia.  Ratkaisuksi  ongelmaan  kehitetään 
parempi  standardi.  Nyt  standardeja  on  kolme. 


Janne  Siren 

lakouluikäisenä  erään  luok¬ 
kakaverini  kotona  oli  aina 
80-luvun  kovimmat  tekno- 
logiavermeet  sekä  kunnioitusta  herät¬ 
tävä  videokoko elma.  Kun  kaveri  vielä 
oli  mukava,  niin  viihdyin  siellä  usein 
ja  videotkin  pyörivät  tiuhaan.  Tajusin 
vasta  myöhemmin  -  kun  ystävän  ko¬ 
tiin  hankittiin  toiset  videot  -  että  koko 
tuo  videokokoelma  oli  VHS -nauhoja 
pienemmillä  kaseteilla. 

Sonyn  kehittämän  Betamaxin  -  ly¬ 
hyemmin  Betan  -  ja  JVC:n  lanseeraa¬ 
man  VHS:n  kaksintaistelu  lienee  yksi 
teknologiamaailman  siteeratuimmista. 
Aina  kun  kaksi  standardia  kohtaavat, 
joku  muistaa  Betan  hävinneen  video - 
sodan  VHSdle.  Kaikilla  on  syykin  huu¬ 
lilla:  aikuisviihde.  Se  keF  porno  on,  se 
standardisodan  voittakoon. 

Emme  kaivanneet  aikuisviihdettä 
kaverillani,  mutta  muistan  Betassa  ol¬ 
leen  paremman  kuvanlaadun.  Ei  ihme, 
että  teknologisesti  valveutuneemmassa 
kodissa  sitä  suosittiin.  Mutta  muistan 
myös  Beta-nauhojen  pienemmän  ka¬ 
pasiteetin.  Kun  tv-ohjelmien  tallenta¬ 
minen  oli  tärkeää,  pidempi  tallennus - 
aika  oli  VHSdle  etu. 

Useita  teknologiasotia  sittemmin  si¬ 
vusta  seuranneena  en  ole  enää  vakuut¬ 
tunut,  että  kumpikaan  näistä  puutteis¬ 
ta  oli  syy  Betan  tappioon. 

Olet  vain  niin  hyvä... 

Olin  liian  junnu  nauhasotiin,  mutta 
oman  tulikasteeni  sain,  kun  kamppai¬ 


lu  teräväpiirto  videon  optisesta  me¬ 
diasta  käynnistyi.  Vastakkain  olivat 
2006-2008  Toshiban  ja  NECin  kehit¬ 
tämä  HD  DVD  sekä  Sonyn,  Philipsin 
ja  Pioneerin  Blu-ray.  HD  DVD  sai 
puolelleen  Microsoftin,  joka  vastasi 
standardin  HDi-interaktiokerroksesta. 
Blu-ray  sai  varhaisiin  tukijoihinsa  yh¬ 
deksän  suurta  elektroniikkayhtiötä. 

Suuri  osa  kaverini  muinaisista  Beta- 
nauhoista  oli  itse  nauhoitettuja,  mutta 
teräväpiirtolevyjen  kohdalla  avainroo¬ 
lissa  olivat  valmissisältöä  julkaisevat 
suuret  elokuvastudiot.  HD  DVDdlä  oli 
Universalin  tuki  ja  Blu-raylla  Sonyn 
sekä  20th  Century  Foxin.  Paramount 
ja  Warner  tukivat  hetken  molempia. 
Sodan  lopettivat  tuplaiskut:  Para¬ 
mount  siirtyi  ensin  HD  DVD  -leiriin 
ja  Warner  sitten  Blu-rayhyn. 

Jälkimmäinen  ratkaisi  sodan  Blu- 
raylle,  vaikka  Blu-ray  ei  ollut  mitenkään 
kiistatta  johdossa.  HD  DVD  ilmestyi 
ensimmäisenä,  tarjosi  aikaisemmin 
korkeatarkkuusaudiota  ja  sillä  oli  yk- 
sinoikeusstudioitakin.  Blu-raylla  oli 
suurempi  kapasiteetti,  mutta  sen  Java- 
pohjainen  interaktiivisuus  oli  pitkään 
surkea  verrattuna  HD  DVD:n  sulavaan 
HDi-sisältöön.  Silti  HD  DVD:n  kortti- 
talo  romahti  lopulta  vuorokaudessa. 

Toinen  esimerkki  löytyy  sähköautois¬ 
ta.  CHAdeMO  on  ensimmäinen  laajalle 
levinnyt  tasavirtapikalatausstandardi, 
jonka  takana  on  kourallinen  japanilai¬ 
sia  autoyhtiöitä.  Kun  eurooppalaiset  ja 
amerikkalaiset  autofirmat  havahtuivat 


samaan  tarpeeseen,  ne  lähtivät  kehit¬ 
tämään  kilpailevaa  standardia  -  niinpä 
hieman  myöhemmin  ilmestyi  CCS. 

CCS  kävi  taistoon  tosissaan. 
CHAdeMO :n  onnistui  vain  vaivoin 
estää  yritykset  standardoida  lataus - 
asemat  CCS:ksi  lakiteitse  -  kompro¬ 
missina  tiettyjen  latausasemien  EU:ssa 
tulee  kuitenkin  tarjota  vähintään 
CCS -pistoke.  Lailla  standardeja  on 
toki  yritetty  pakottaa  aikaisemminkin: 
miero -USB: n  standardointia  matka¬ 
puhelimien  lataustavaksi  ajettiin  EU- 
direktiivillä,  minkä  Apple  sai  estettyä. 

CHAdeMO  ja  CCS  kamppailevat  pi- 
kalatausstandardin  asemasta  tasapuo¬ 
lisesti,  ja  sähköautojen  latausasemista 
löytyy  yleensä  molemmat.  Kumpikaan 
standardi  ei  olennaisesti  johda  luvuissa, 
eikä  kumpikaan  juuri  ole  toistaan  pa¬ 
rempi.  Kivenä  kengässä  suurin  sähkö - 
autovalmistaja  Tesla  käyttää  ihan  muu¬ 
ta  pikalatausliitäntä  sekä  autoissaan 
että  Supercharger-latausverkostossaan. 
Silti  on  enää  ajan  kysymys,  että  CCS 
tulee  voittamaan  sähköautojen  maail¬ 
manlaajuisen  pikalataussodan. 

...kuin  ystäväsi 

Syy  siihen,  miksi  VHS  ja  Blu-ray  voit¬ 
tivat,  ja  miksi  CCS  tulee  voittamaan, 
on  yksinkertainen.  Niiden  takana  on 
suurin  osa  markkinatoimijoista.  Sony 
oli  Betan  kanssa  pitkään  yksin  (virhe, 
jota  se  ei  toistanut  Blu-rayn  kanssa) 
ja  Toshiban  HD  DVD  -kaverit  oli¬ 
vat  pieniä  tai  puolivillaisesti  mukana. 
CHAdeMO  ei  ole  yksinäinen  puserrus, 
mutta  se  on  yksinomaan  japanilainen. 
Tasaväkinen  varhaismenestys  tai  edes 
ensiksi  ehtiminen  eivät  merkitse  mi¬ 
tään.  CHAdeMOdta  puuttuvat  globaa¬ 
lit  kumppanit.  Kun  sähköauto  todella 
lyö  läpi,  vain  yksi  standardi  tulee  kas¬ 
vamaan  räjähdysmäisesti. 

Poikkeus  vahvistaa  säännön:  Applen 
ikiomat  Lightning-  ja  sitä  ennen  Dock- 
liittimet  haastavat  mobiili-USB:n  yli¬ 
valtaa  tasaväkisesti.  Suoritusta  pitää 
kunnioittaa.  Hätäisimmät  veikkaavat 
Teslan  pystyvän  samaan  sähköautojen 
latauksessa,  mutta  ennustan,  että  Tes¬ 
la  murtuu.  Applen  suoritus  on  harvi¬ 
nainen.  Lähes  aina  muun  markkinan 
joukkovoima  voittaa,  kun  kriittinen 
massa  saavutetaan. 

Häviäjät  voivat  lohduttautua  sil¬ 
lä,  että  voittajatkin  joutuvat  aikanaan 
väistymään  seuraavan  teknologiamur- 
roksen  tieltä.  & 

Kuvat  kuntoon 


Tekniikka 


Paremmaksi  valokuvaajaksi  ohjelmistolla 


Valokuvaus  on  helpompaa  kuin  koskaan.  Lähes  jokainen  omistaa  kameran,  jos  ei  muuten  niin 
osana  matkapuhelinta.  Automatiikan  avulla  kelvollisia  kuvia  syntyy  vaivattomasti,  mutta  pie¬ 
nellä  panostuksella  kuvaamisesta  saa  vielä  enemmän  irti. 

Teksti  ja  kuvat:  Sakari  Leppä,  Mikko  Rasa 


Valokuvaus  syntyi  vuon¬ 
na  1826,  kun  Nicephore 
Niepce  valotti  näkymän 
ikkunastaan  bitumipääl- 
lysteiselle  metallilevylle.  Tämä  ensim¬ 
mäinen  valokuva  oli  erittäin  epäselvä, 
mutta  seuraavina  vuosikymmeninä 
tekniikka  kehittyi,  ja  vuosisadan  lop¬ 
puun  mennessä  filmi  oli  jo  keksitty 
Valokuvaus  oli  mullistava  keksintö,  sil¬ 
lä  maisemat  ja  muotokuvat  voitiin  tal¬ 
lentaa  silmänräpäyksessä  esikuvalleen 
uskollisena.  Perinteisellä  taidemaala¬ 
rilla  meni  tunteja  tai  jopa  päiviä  maa¬ 
lauksen  tekemiseen,  ja  mallin  piti  olla 
liikkumatta  maalaamisen  ajan. 

1900-luvun  aikana  optiikka  ja  filmit 
kehittyivät.  Keksittiin  zoom -objektiivit 
ja  värifilmi.  Vuosisadan  puolivälissä 
Polaroid  toi  markkinoille  kameran, 
joka  tuotti  välittömästi  käyttökelpoi¬ 
sia  paperikuvia.  Pikakamera  saavutti 
helppokäyttöisyytensä  ansiosta  suurta 
suosiota,  mutta  erikseen  kehitettävä 
filmi  säilytti  asemansa  vakavampien 
kuvaajien  keskuudessa. 

Seuraava  suuri  kehitysaskel  oli  elekt¬ 
roninen  kuvasensori.  Tekniikkaa  ko¬ 
keiltiin  jo  1970-luvulla,  mutta  kulut¬ 
tajamarkkinoille  ensimmäiset  laitteet 
saapuivat  vasta  1980-luvun  lopulla. 


Vuodesta  2003  alkaen  digitaalikame¬ 
roita  on  myyty  enemmän  kuin  filmi- 
kameroita.  2000-luvun  aikana  myös 
kamerapuhelimet  ovat  löytäneet  tiensä 
lähes  jokaisen  taskuun. 

Digitaalikameran  toiminta 

Digitaalikameroita  on  karkeasti  kol¬ 
mea  tyyppiä:  kamerapuhelimia,  kom- 
paktikameroita  ja  digitaalisia  järjestel¬ 
mäkameroita.  Kuvanlaatuun  vaikuttaa 
olennaisesti  optisten  komponenttien 
kyky  kerätä  valoa,  joten  paremmat 
kamerat  ovat  myös  kooltaan  isompia. 
Järjestelmäkamera  objektiiveineen  voi 
kuitenkin  painaa  monta  kiloa,  ja  sen 
kuljettaminen  on  vaivalloista.  Monesti 
paras  kamera  onkin  se,  joka  on  muka¬ 
na. 

Kuten  perinteisessä  filmikamerassa, 
myös  digitaalikamerassa  kohteesta  tu¬ 
leva  valo  kulkee  objektiivin  linssien  läpi 
ja  muodostaa  kuvan  kuvapinnalle.  Tä¬ 
hän  yhtäläisyydet  loppuvatkin.  Filmiin 
osuva  valo  aiheuttaa  filmin  emulsiossa 
kemiallisen  reaktion,  kun  taas  digitaa¬ 
likameran  kuvakenno  muuntaa  siihen 
osuvat  fotonit  sähköisiksi  signaaleiksi. 
Kuvakennon  fotoni-ilmaisimet  eivät 
välitä  fotonien  aallonpituudesta,  joten 
värikameroissa  kuvakennon  edessä  on 


suodin,  joka  päästää  tietyt  aallonpituu¬ 
det  vain  tiettyihin  pikseleihin.  Lähes 
kaikissa  kameroissa  käytetään  Bayer- 
suodinta,  jossa  neljän  pikselin  ryhmä 
koostuu  kahdesta  vihreästä,  yhdestä 
punaisesta  ja  yhdestä  sinisestä  pikse- 
listä. 

Kuvakennolta  saatavat  fotoniluke- 
mat  eivät  vielä  sellaisenaan  ole  valmis 
valokuva.  Kameran  ohjelmisto  käsit¬ 
telee  kennon  kaappaamaa  dataa  tuot¬ 
taakseen  katsottavaksi  sopivan  kuvan. 
Yleensä  näiden  toimintojen  voimak¬ 
kuuteen  pystyy  vaikuttamaan,  mutta 
vain  rajallisesti.  Esimerkiksi  kameran 
kohinanpoisto  saattaa  olla  liian  voima¬ 
kas  tai  muuten  huonolaatuinen. 

Monissa  kameroissa  on  tarjolla  myös 
mahdollisuus  ottaa  raakakuvia.  Aluksi 
tämä  oli  vain  järjestelmäkameroiden 
ominaisuus,  mutta  sittemmin  se  on 
yleistynyt  myös  kompaktikameroissa 
ja  löytyy  nykyään  jopa  joistakin  kame- 
rapuhelimista.  Raakakuvaan  tallenne¬ 
taan  sensorin  antamat  lukemat  sellai¬ 
senaan,  ilman  käsittelyä.  Bittisyvyys  on 
tyypillisesti  12-16  bittiä,  ja  kuva  tal¬ 
lennetaan  häviöttömällä  pakkauksella. 
Näin  tallennettu  kuva  antaa  jälkikäsit¬ 
telyyn  paljon  enemmän  pelivaraa  kuin 
valmiiksi  prosessoitu  JPEG-kuva. 

Canon  EOS  5D  Mark  II,  digitaalinen  järjestel¬ 
mäkamera  (2008) 


Canon  EOS  M,  digitaalinen  peilitön  järjestel¬ 
mäkamera  (2012) 


Canon  PovverShot  A40,  digitaalinen  kompak- 
tikamera  (2002) 

Vinkkejä  kuvien  ottamiseen 

Aivan  kaikkea  ei  voi  korjata  jälkikäsit¬ 
telyssä.  Kameran  automatiikka  tuottaa 
tavallisimmissa  tilanteissa  tyydyttävän 
lopputuloksen,  mutta  opettelemalla 
valokuvauksen  perusteet  voi  laatua 
parantaa  etenkin  hämärässä  ja  muuten 
hankalissa  olosuhteissa. 

Valitse  kuvausparametrit  tilanteen 
mukaan.  Jos  kuvaat  liikkumatonta 
kohdetta  ja  voit  yrittää  otosta  useita 
kertoja,  valitse  aluksi  parametrit,  jotka 
antavat  parhaan  kuvanlaadun.  Yleen¬ 
sä  tämä  tarkoittaa  matalaa  herkkyyttä 
ja  siten  pitkää  valotusaikaa.  Jos  kuva 
ei  ota  onnistuakseen,  voit  löysentää 
parametreja  ja  yrittää  uudestaan.  Ar¬ 
koja  kohteita  tai  nopeasti  muuttuvia 
tilanteita  kuvatessa  on  parasta  käyttää 
lyhyttä  valotusaikaa  ja  pientä  aukkoa, 
jotta  yksittäinenkin  kuva  todennäköi¬ 


Pimiönäkymässä  kuvaa  voi  käsitellä. 


semmin  onnistuu. 

Tarkennukseenkin  on  syytä  kiinnit¬ 
tää  huomiota.  Kameran  tarkennusau- 
tomatiikka  osuu  yleensä  kohdalleen, 
kunhan  valitset  tarkennuspisteen  oi¬ 
kein.  Huomioi  myös  aukon  vaikutus 
syväterävyysalueeseen.  Aukko  onkin 
usein  tärkein  kuvausparametri,  jonka 
ehdoilla  muut  valitaan. 

Koska  digitaaliset  valokuvat  eivät 
maksa  juuri  mitään,  kuvia  kannattaa 
ottaa  paljon.  Kun  otat  samasta  koh¬ 
teesta  pari-kolme  kuvaa  peräjälkeen, 
kasvatat  mahdollisuuksia  sille,  että  ai¬ 
nakin  yksi  niistä  onnistuu. 

Valokuvien  käsittely 

Kun  muistikortti  on  sitten  kuvattu 
täyteen  raakakuvia,  ne  täytyy  käsitellä 
katseltavaan  muotoon.  Jonkin  verran 
käsittelyä  voi  tehdä  tavallisella  kuvan¬ 
käsittelyohjelmalla  kuten  GIMPillä  tai 
Photoshopilla,  mutta  pidemmän  pääl¬ 
le  samojen  operaatioiden  toistaminen 
käy  työlääksi.  Siksi  puuhaan  onkin  teh¬ 
ty  erilliset  ohjelmat.  Suosituin  kaupal¬ 


linen  ohjelma  on  Adobe  Lightroom, 
mutta  tässä  artikkelissa  käytämme 
avoimen  lähdekoodin  Darktablea. 
Darktable  löytyy  useimmista  Linux- 
jakeluista,  ja  sen  saa  binäärinä  myös 
MacOSdle,  mutta  Windows-käyttä- 
jät  joutuvat  toistaiseksi  kääntämään 
omansa  lähdekoodista.  Useimmat 
mainitut  asiat  ovat  sovellettavissa  myös 
Lightroomiin. 

Darktablen  käynnistyessä  esillä  on 
valopöytänäkymä  (lighttable).  Suu¬ 
rimman  osan  näytöstä  täyttää  kuvien 
selailuun  käytettävä  alue,  joka  on  vie¬ 
lä  tyhjä.  Vasemmasta  laidasta  löytyvät 
työkalut  kuvien  tuomiseksi  ohjelmaan 
(import).  Voit  tuoda  joko  yksittäisiä 
kuvia  (image)  tai  kokonaisen  hakemis¬ 
ton  kerralla  (folder).  Oikeassa  laidassa 
on  kuvien  järjestelyyn  liittyviä  toimin¬ 
toja. 

Tuotuasi  kuvat  voit  siirtyä  pimiönä- 
kymään  (darkroom)  kaksoisnapsaut- 
tamalla  kuvaa.  Nyt  valittu  kuva  täyttää 
ruudun  keskialueen,  ja  alareunaan 
ilmestyy  kuvapalkki,  josta  voit  siirtyä 

o  =  ©  o 


sharpen  (Ä) 


radius 

amount 

^hreshold 

blend 


0  =  00 

luma  chroma  edges 


equalizer 


pate  h  size 
strength 
luma 
chroma 


denoise  (non-local  means)  40 


crop  and  rotate  Q 


flip 

angle 

keystone 

automatic  cropping 

aspect 

guides 


none  ▼ 
1.12" 
none  ▼ 
yes  ▼ 

Joitakin  yleisimmin  käytettyjä  Darktablen  toi¬ 
mintoja. 


kokoelman  muihin  kuviin.  Vasem¬ 
massa  reunassa  näkyy  käsiteltävänä 
olevan  kuvan  tiedot  ja  oikealla  mah¬ 
dolliset  käsittelytoiminnot.  Darktable 
poikkeaa  perinteisestä  kuvankäsitte¬ 
lyohjelmasta  sikäli,  että  alkuperäiseen 
kuvatiedostoon  ei  kosketa.  Valitut  kä¬ 
sittelytoiminnot  suoritetaan  lennossa 
uudestaan  joka  kerta,  kun  parametreja 
muutetaan,  ja  tulos  pidetään  muistissa. 
Parametrit  tallennetaan  kuvatiedoston 
rinnalle  erilliseen  tiedostoon. 

Käsittelytoiminnot  on  ryhmitelty 
viiteen  kategoriaan:  perustoiminnot 
(basic),  sävyt  (tone),  värit  (color), 
korjaukset  (correction)  ja  tehosteet 
(effeets).  Näiden  lisäksi  on  kaksi  meta- 
kategoriaa  omille  suosikkitoiminnoille 
ja  nykyisessä  kuvassa  aktiivisille  toi¬ 
minnoille.  Toimintojen  suoritusjärjes¬ 
tys  on  ennalta  määrätty.  Seuraavaksi 
käydään  läpi  joitakin  yleisimpiä  toi¬ 
mintoja. 

Kuvan  perushuoltoa 

Valotuksen  säätöä  (exposure)  voi  käyt¬ 
tää  ali-  tai  ylivalottuneen  kuvan  kor¬ 
jaamiseen.  Se  toimii  kuten  herkkyyden 
säätö  kamerassa  -  valoisuuden  lisää¬ 
minen  tuo  mukanaan  kohinaa.  Mit¬ 
tayksikkönä  on  EV  (exposure  value), 
joka  on  logaritminen  ja  suhteellinen 
asteikko.  Yhden  EV:n  muutos  tarkoit¬ 
taa  valomäärän  kaksinkertaistumista 
tai  puolittumista.  Tummaa  kuvaa  voi 
yleensä  kirkastaa  pari-kolme  EV:tä 
laadun  säilyessä  siedettävänä,  mutta  yli 
yhden  EV:n  ylivalotuksen  korjaami¬ 
nen  voi  olla  vaikeaa. 

Oikean  valotuksen  ohella  toinen  ku¬ 
van  luonnollisuudelle  tärkeä  tekijä  on 
valko  tasapaino  (white  balance).  Ka¬ 
mera  tallentaa  raakakuvan  metatietoi¬ 
hin  oman  arvauksensa,  joka  kelpaa  vä¬ 
hintäänkin  lähtökohdaksi.  Darktablen 
valkotasapainotoiminnolle  kerrotaan 
kuvaustilanteessa  vallitseva  värilämpö¬ 
tila,  ja  ohjelma  korjaa  sen  perusteella 
kuvan  sävyt  neutraaleiksi.  Myös  kuvan 
vihertävyyttä  voi  säätää,  mutta  useim¬ 
miten  se  ei  ole  tarpeen. 

Hyvälläkin  kameralla  kuvaan  pää¬ 
tyy  aina  hieman  kohinaa.  Sen  poista¬ 
miseen  (denoise)  on  tarjolla  useita  eri 
toimintoja,  jotka  toimivat  hieman  eri 
tavoin.  Kääntöpuolena  kaikissa  on  ku¬ 
van  yksityiskohtien  pehmentyminen. 

Raakapikselien  kohinanpoisto  (raw 
denoise)  suoritetaan  ennen  raakaku¬ 
van  Bayer-mosaiikin  muuntamista 


RGB -arvoiksi.  Se  on  erittäin  nopea  ja 
tuottaa  pienillä  kohinamäärillä  hyvän 
lopputuloksen,  mutta  ei  kykene  erotte¬ 
lemaan  kirkkaus-  ja  värikohinaa. 

Epäpaikallisiin  keskiarvoihin  pe¬ 
rustuva  kohinanpoisto  (denoise  (non- 
local  means))  käyttää  raskaampaa 
algoritmia  mutta  tuottaa  paremman 
lopputuloksen.  Toiminnon  voimak¬ 
kuutta  voi  säätää  erikseen  kirkkaus-  ja 
värikohinalle.  Tästä  on  hyötyä  voimak¬ 
kaasti  kohisevilla  kuvilla,  koska  väri- 
kohina  on  häiritsevämpää  ja  liiallinen 
kirkkauskohinan  poistaminen  tekee 
kuvasta  lattean.  Algoritmi  tosin  on  ras¬ 
kaampi,  ja  laskenta  kestää  pidempään. 

Profiloitu  kohinanpoisto  (denoise 
(profiled))  sisältää  valmiiksi  määritel¬ 
lyt  parametrit  lukuisille  eri  kamera- 
malleille  ja  herkkyysarvoille.  Sisäisesti 
toiminto  käyttää  joko  epäpaikallisia 
keskiarvoja  tai  aallokemuunnosta.  Eri 
toimintoja  voi  myös  käyttää  yhdessä, 
hyödyntäen  kunkin  vahvuuksia. 

Optiikkakaan  ei  ole  täydellistä.  Kai¬ 
kissa  objektiiveissa  on  jonkin  verran 
vinjetointia  (vignetting),  eli  kuvan 
nurkat  ovat  keskiosaa  tummempia. 
Etenkin  zoom-objektiiveissa  esiintyy 
myös  tynnyri-  tai  tyynyvääristymää, 
jossa  suorat  viivat  kuvan  laidoilla  kaa¬ 
reutuvat  sisään-  tai  ulospäin.  Nämä 
optiset  virheet  voidaan  kompensoida 
lähes  täydellisesti  matemaattisen  mal¬ 
lin  perusteella,  jos  objektiivin  ominai¬ 
suudet  tunnetaan.  Darktablen  linssi- 
korjaus-toiminnossa  (lens  correction) 
on  tietokanta  yleisistä  objektiiveista,  ja 
usein  korjaus  onnistuu  automaattisesti 
nappia  painamalla. 

Terävöitys  (sharpen)  on  olennainen 
toiminto,  koska  kuvakennolta  tuleva 
pikselidata  on  aina  hiukan  pehmeää. 
Darktable  kytkeekin  terävöityksen 
päälle  ilman  eri  pyyntöä.  Oletusasetus 
on  oikein  tarkennetulle  kuvalle  sopiva. 
Yliterävöitystä  kannattaa  välttää,  koska 
se  aiheuttaa  esineiden  ympärille  häirit¬ 
seviä  sädekehiä. 

Darktablen  ehkä  monipuolisin  käsit¬ 
telytoiminto  on  equalizer.  Se  on  aallo- 
kemuunnokseen  (wavelet  transform) 
perustuva  käsittelytoiminto,  jolta  on¬ 
nistuu  niin  kohinanpoisto  ja  terävöitys 
kuin  kontrastin  ja  värikkyyden  säätö. 
Parametreja  voi  säätää  eri  kokoisille 
kuvan  rakenteille,  joten  samanaikai¬ 
sesti  voi  vaikkapa  tasata  kuvan  eri  alu¬ 
eiden  kirkkauseroja  ja  tuoda  esiin  pie¬ 
niä  yksityiskohtia. 

Esimerkki  1.  Ilman  salamaa  otettu  kuva  on  valotuksen  korjaamisen  jälkeen  kellertävä.  Se  kor¬ 
jaantuu  valkotasapainon  korjauksella.  Lopuksi  poistetaan  kohina. 


Esimerkki  2.  Jos  vastavaloon  kuvaamista  ei  voi  välttää,  Shadovvs  &  Highlights  -toiminto  auttaa. 
Myös  kokonaisvalotusta  on  tarpeen  laskea  hieman.  Viimeistele  poistamalla  kohina. 


Equalizerin  käyttöliittymän  pää- 
komponentti  on  käyränäkymä.  Näky¬ 
män  vasen  reuna  vastaa  kuvan  laajoja 
alueita,  oikea  reuna  pieniä  yksityiskoh¬ 
tia.  Käyrän  pisteitä  voi  raahata  hiirellä 
pystysuunnassa.  Neutraalin  keskikoh¬ 
dan  yläpuolella  korostetaan  kyseisen 
kokoisia  piirteitä,  alapuolella  vaimen¬ 
netaan  niitä.  Näkymän  alareunassa  on 
toinen,  kohinatasoon  vaikuttava  käyrä. 

Käyränäkymän  yläpuolella  on  kol¬ 
me  painiketta:  valoisuus  (luma),  värit 
(chroma)  ja  reunat  (edges).  Kullakin 
näistä  on  omat  käyränsä.  Ihmisen  nä¬ 
köjärjestelmä  havaitsee  kirkkauden  ja 
värisävyjen  vaihteluita  eri  tavoin,  joten 
näille  on  usein  järkevää  käyttää  erilai¬ 
sia  asetuksia. 

Jos  todellisuudelle  uskollinen  kuva 
ei  miellytä,  siitä  voi  tehdä  mielen¬ 
kiintoisemman  tehosteilla.  Tarjolla  on 
laaja  valikoima  erilaisia  taiteellisia  toi¬ 
mintoja,  joista  suurin  osa  perustuu  vä¬ 
rien  muokkaamiseen  eri  tavoin.  Myös 
joillekin  korjaustoiminnoille  löytyy 
vaihtoehtoisia  käyttötarkoituksia  te¬ 
hosteina.  Etenkin  equalizerilla  saa  ai¬ 
kaan  todella  näyttäviä  tuloksia. 

Kourallisen  kuvia  käsiteltyään  alkaa 
saada  tuntuman  siitä,  mitkä  asetukset 
sopivat  omalle  kameralle  ja  miellyttä¬ 
vät  omaa  silmää.  Nämä  asetukset  voi 
tallentaa  esivalinnoiksi,  jolloin  niitä 
on  helppo  käyttää  jatkossa.  Monissa 
toiminnoissa  tulee  valmiina  joukko 
esivalintoja,  joista  voi  hakea  vinkkejä 
toimintojen  käyttöön. 

Käytännön  esimerkkejä 

Katsokaamme  lopuksi  vielä  muutama 
käytännön  esimerkki.  Esimerkki  1  on 
pahasti  alivalottunut.  Näin  voi  käydä 
hämärissä  olosuhteissa  ilman  salamaa, 
tai  jos  salama  ei  välähdä  toivotusti  esi¬ 
merkiksi  paristojen  loppumisen  takia. 

Aloitamme  korjaamalla  valotuksen. 
Esimerkkikuvalle  sopiva  arvo  on  +2 
EV.  Seuraavaksi  huomaamme  kuvan 
olevan  kellertävä,  koska  se  on  otettu 
lämminsävyisessä  keinovalossa.  Val¬ 
kotasapainon  korjauksessa  auttaa  ik¬ 
kunan  oikeassa  ylänurkassa  oleva  his- 
togrammi.  Värilämpötila  on  laskettava 
noin  2000  kelviniin. 

Koska  nostimme  valotusta  merkit¬ 
tävästi,  kuva  on  nyt  huomattavan  ko- 
hinainen.  Käytämme  kohinanpoistoon 
raw  denoise-  ja  equalizer- toimintojen 
yhdistelmää.  Raw  denoisen  kynnysar¬ 
voksi  sopii  0,04.  Darktablen  mukana 

toimitettava  equalizerin  esivalinta 
”denoise  &  sharpen”  on  sopiva  lähtö¬ 
kohta,  mutta  sellaisenaan  turhan  voi¬ 
makas.  Niinpä  teemme  siitä  kevenne¬ 
tyn  version. 

Esimerkissä  2  Skrolli-trolli  istuu  tie¬ 
toteknisen  klassikon  päällä.  Pahaksi 
onneksi  trollin  takana  olevasta  ikku¬ 
nasta  avautuu  näkymä  kirkkaaseen 
ulkoilmaan  ja  trolli  istuimineen  on 
alivalottunut.  Vastavaloon  kuvaamis¬ 
ta  kannattaa  pyrkiä  välttämään,  mutta 
joskus  se  ei  onnistu.  Tässä  tilanteessa 
emme  voi  yksinkertaisesti  nostaa  koko 
kuvan  valotusta,  koska  se  polttaisi  ik¬ 
kunasta  näkyvän  maiseman  sekä  trol¬ 
lin  yläosat  puhki. 

Hätiin  tulee  varjot  ja  korostukset 
-toiminto  (shadows  and  highlights). 
Aivan  ääripäihin  se  ei  pure,  joten  ik¬ 
kunan  tummentamiseksi  laskemme 
myös  kokonaisvalotusta  hieman.  Sopi¬ 
vat  arvot  ovat  valotus  -0,5  EV,  varjojen 
korjaus  +75  ja  korostusten  korjaus  -30. 
Kohinanpoisto  onnistuu  samoin  kuin 
edellisessä  kuvassa. 


Esimerkissä  3  on  Skrollissa  2016.1 
julkaistu  pienoisrautatiekokoelman 
kuva,  jonka  käsittelystä  sain  idean  tä¬ 
män  jutun  tekemiseen.  Kuva  on  otettu 
pimeänä  talvi- iltana,  pienellä  aukolla 
ja  peräti  kuuden  sekunnin  valotusaj al¬ 
la.  Ensivaikutelma  on  varsin  epäon¬ 
nistunut:  keinovalosta  johtuen  kuva 
on  kauttaaltaan  keltainen  ja  sen  oikea 
laita  on  huomattavasti  vasenta  vaa¬ 
leampi.  Kuvan  reunojen  lähellä  suo¬ 
rista  linjoistakin  on  tullut  kaarevia  ob¬ 
jektiivin  vääristymien  takia.  Vaan  eipä 
masennuta  vielä,  vaan  katsotaan,  mitä 
käsittelyllä  saa  aikaan. 

Kytkemme  aluksi  linssikorjaustoi- 
minnon  päälle.  Se  suoristaa  kuvan 
linjat  ja  kirkastaa  nurkkia  hieman. 
Valaistuksen  epätasaisuuden  voimme 
kompensoida  käyttämällä  liukusä- 
vytettyä  harmaasuodinta  (graduated 
density).  2  EV:n  suodin  -90  asteen  kul¬ 
massa  tuottaa  silmää  miellyttävän  lop¬ 
putuloksen.  Seuraavaksi  korjaamme 
värilämpötilaksi  noin  2250  kelviniä. 
Kuva  jää  hieman  tummaksi,  joten  nos¬ 


tamme  valotusta  0,7  EV:n  verran. 

Lopuksi  poistamme  kohinan  ja  suo¬ 
ristamme  kuvan.  Vinoutta  ei  ole  kuin 
puoli  astetta,  mutta  tiiliseinän  saumas¬ 
ta  se  erottuu  selvästi.  Lopputulos  on 
kuin  paraskin  studiokuva. 

Tässä  esitetyt  kuvat  asetuksineen 
voi  ladata  Skrollin  sivuilta  osoitteesta 


skrolli.fi/ numerot. 

Darktablen  käyttöoppaasta  löytyy 
ohjeita  ja  esimerkkejä  myös  muil¬ 
le  kuin  tässä  esitellyille  toiminnoille: 
www.darktable.org/usermanual/index. 
html.php  & 

Lyhyet 


Virtuaalirintamalta 
jotain  uutta 

Skrolli  on  seurannut  Samsung/Oculuksen  ja  Googlen  johtamien  virtu- 
aalitodellisuusliittoumien  irrallista,  mutta  samansuuntaista  kehitystä 
(ks.  2016.2  ja  2017.1).  Vielä  lienee  ennenaikaista  julistaa  mobiilikei- 
notodellisuuden  alustasotaa  päättyneeksi  (saati  kunnolla  edes  alka¬ 
neeksi),  mutta  tervetullutta  lähentymistä  on  tapahtumassa  Samsungin 
Gear  VR  -  ja  Googlen  Daydream-alustojen  välillä. 

Ensinnäkin  Samsung  on  keväällä  tuonut  Gear  VR  -alustalle 
Daydream-ohjaimen  (kuvassa  yllä)  kaltaisen  Gear  VR  Cont- 
rollerin  (alla),  mikä  on  tervetullutta  molempia  alustoja  ko¬ 
siskeleville  kehittäjille.  Pelit  ja  ohjelmat  on  nyt  helpompi 
sovittaa  molemmille.  Gear  VR:n  ohjain  on  pääosin  saman¬ 
lainen  kuin  Googlen  ohjain,  vain  hieman  ergonomisempi. 

Lisäksi  alla  oleva  ylimääräinen  liipasin  tekee  ampumisesta 
ja  tarttumisesta  helpompaa. 

Skrolli  kokeili  Samsungin  uusittua  Gear  VR  -silmikkoa  li- 
säohjaimella  sekä  Samsung  Galaxy  S8:aa.  Laseja  on  muilta  osin 
tuunattu  vain  vähän  ja  niitä  voi  käyttää  entiseen  tapaan  ilman  ohjain¬ 
takin.  Gear  VR  -ilotikun  voi  myös  ostaa  erikseen  vanhemmille  silmi¬ 
koille.  Vaikka  S8:n  pikselitiheys  ei  ole  olennaisesti  muuttunut,  leveäm¬ 
pi  wqhd+  -näyttö  laventaa  näkökenttää  ja  lisätehot  auttavat.  Edelleen 
parasta  mobiili-vr:ää. 

Toisekseen  Daydream-tuki  on  tulossa  tänä  kesänä  Samsungin  Ga¬ 
laxy  S8  -puhelinperheelle.  Rauta  ylittää  jo  vaatimukset,  mutta  ohjel¬ 
mistopuolella  valmistajien  on  vielä  tanssittava  tanssinsa.  Tarvittavien 
silmikkojen  määrää  uutinen  ei  valitettavasti  tule  vähentämään  - 
Daydream  vaatii  edelleen  omat  lasinsa.  & 

Janne  Siren 


SD-512  -  MSX 
muistikorttiaikaan 

Vanhojen  tietokoneiden  harrastamisen  suurin  este  on  usein  si¬ 
sällön  siirtäminen  ullakolta  tai  verkkokirppikseltä  löytynee¬ 
seen  koneeseen.  Kotimikrot  käyttivät  levykkeitä  tai  kasetteja, 
jotka  tuppaavat  nykymittapuulla  olemaan  hitaita,  hankalia  hankkia  ja 
yhä  epäluotettavampia.  Ratkaisuna  1980-luvun  tietokoneisiin  onkin 
saatavilla  kattava  joukko  uudempia  massamuistiratkaisuja,  joiden  hin¬ 
ta  vaihtelee  muutamasta  kympistä  useampaan  sataseen. 

Kerroimme  hiljattain  ratkaisuista  Commodore  64:lle  (katso  Skrol¬ 
li  2017.1),  ja  nyt  vuorossa  on  Microsoftin  kotitietokonealusta  MSX. 
SD-512  on  MSX/MSX2/MSX2+/Turbo-R-yhteensopiva  laajennus, 
jolla  MSX-standardin  mukaiset  koneet  voivat  käyttää  ohjelmia  SD-  ja 
miero  SD -muistikorteilta.  SD-512  liitetään  MSX-koneen  moduuliport- 
tiin.  Siinä  on  kaksi  korttipaikkaa  (yksi  kumpaakin  kokoa)  sekä  512  ki¬ 
lotavun  muisti,  joka  toimii  tarvittaessa  myös  MSX: n  lisämuistina. 

Valmistelut  tehdään  2000-luvun  koneella:  SD-muistikortti  aluste¬ 
taan  käyttämään  LAT32-tiedostojärjestelmää  ja  sinne  puretaan  SD- 
512:n  ohjelmisto.  Sitten  MSX-pelit  ja  -ohjelmat  tallennetaan  kansi¬ 
oihin  muistiko rtille.  Moduulin  kytkemisen  jälkeen  MSX  käynnistyy 
suoraan  tiedostoselaimeen,  josta  valitaan  haluttu  ohjelma  peliohjai¬ 
mella. 

SD-512:ta  myy  8bits4ever.net  70  euron  hintaan.  Sisartuotteilla  CL- 
640,  ATA-620  ja  LDC-600  myös  Compact  Llash  -muistikortit,  kiinto¬ 
levyt  ja  pc-levykeasemat  kytkeytyvät  MSX:ään.  & 

Ismo  Utriainen 

Tekniikka 


VattukoneeL  . 

Raspberry  Pi  -pikkutietokone,  muutama  ohjelmisto  ja  kourallinen  edullisia  lisäosia  loihtivat 
ruudulle  kartan  lähistöllä  liikkuvista  lentokoneista. 


Teksti:  Jarkko  Lehti  Kuvat:  Kimmo  Rinta-Pollari,  Jarkko  Lehti 


Aika  monella  meistä 
on  Raspberry  Pi  han¬ 
kittuna  kovan  innos¬ 
tuksen  saattelemana, 
mutta  varmasti  mo¬ 
nella,  niin  kuin  itsellänikin  se  kuiten¬ 
kin  jäi  pölyttymään  pöytälaatikkoon. 
Pisteenä  i:n  päälle  niitä  on  tullut  han¬ 
kittua  lisää  aina  uuden  version  ilmes¬ 
tyessä,  arkipäivän  Sulo  Vilenin  tavoin 
ohittamattoman  tarjouksen  noustessa 
esiin. 

Olen  jo  pienestä  asti  ollut  kiinnos¬ 
tunut  radiosta.  Muistan  lapsena  kuun¬ 
nelleen!  pimeinä  talvi-iltoina  van¬ 
hasta  putkiradiosta  lyhytaaltoalueita. 
Lukuisten  puhe-  ja  musiikkikanavien 
lisäksi  sieltä  kuului  monenlaista  pii¬ 
pitystä  ja  pulputusta.  Myöhemmin 
minulle  selvisi,  että  kyseessä  oli  datalä- 
hetyksiä,  mutta  mitään  konstia  niiden 
dekoodaamiseen  minulla  ei  aikanaan 
ollut.  Vuodet  vierivät  ja  tietotekniikan 
tarjoamat  mahdollisuudet  paranivat, 
joskin  myös  lyhytaaltoalueet  hiljenivät 
niin,  ettei  niiltä  nykyään  kuule  juuri 
muuta  kuin  kiinalaisia  ja  venäläisiä 
lähetyksiä,  pulputuksesta  puhumatta¬ 
kaan.  Niinpä  innostuskin  hiipui  pit¬ 
käksi  aikaa. 

Jokunen  vuosi  sitten  alkoi  netissä 
kuulua  kovasti  hypeä  softaradioista, 
missä  radiolähetys  otetaan  tietoko¬ 
neelle  vastaan  raakana  ja  ohjelmalli¬ 
sesti  sitten  dekoodataan  sieltä  halu¬ 
tussa  formaatissa  lähetys  ulos.  Tähän 
innostuksen  lähde  oli  niin  sanottu 
RTL-SDR-ajuri,  jolla  saadaan  halvois¬ 
ta  Realtekin  2832U-piirin  sisältävistä 


USB-väylään  liitettävistä  digi-TV-  ja 
FM-radiovastaanottimista  raakada¬ 
ta  pihalle  ohjelmallista  dekoodausta 
varten.  Tyypillisesti  noin  20  dollarin 
laitteella  saatiin  tehtyä  sama  kuin  huo¬ 
mattavasti  kalliimmilla  ammattilait- 
teilla. 

Olen  myös  aina  katsellut  taivaalla 
lentäviä  lentokoneita  mielenkiinnol¬ 
la  ja  miettinyt,  mihin  mikin  kone  on 
matkalla.  Tähän  tarjosi  vastauksen 
netin  Flightradar-palvelu,  jossa  lento¬ 
koneita  pystyy  seuraamaan  kartalla  ja 
niitä  klikkaamalla  saamaan  tarkempia 
tietoja  lennoista.  Aloin  kuitenkin  ih¬ 
metellä,  mistä  tämä  data  tulee,  ja  yllä¬ 
tyin  kovasti  kun  tajusin,  että  data  tulee 
ihmisten  kotikoneilta,  jotka  kuunte- 
levat  lentoliikennettä  ja  välittävät  sen 
palveluun  prosessointia  varten.  Tämä 
alkoi  kiehtoa  niin  paljon,  että  päätin 
ottaa  selvää,  miten  voisin  itse 


Hommattuani  Ebaysta  soveltuvan 
RTL-SDR- vastaanottimen  mietin,  että 
tähän  käyttöönhän  on  järkevintä  val¬ 
jastaa  pöytälaatikossa  yksinäisyyttään 
itkenyt  Raspberry  Pi  2. 

Vattututkan  asennukseen 

Ensimmäiseksi  Raspberry  Pi  -koneen 
Raspbian-käyttöj ärj estelmälle  asenne¬ 
taan  toimiva  ympäristö.  Lähtökohta  on 
tuore  sd-kortille  kirjoitettu  Raspbian 
ja  ensimmäinen  käynnistys.  Tätä  sa¬ 
maa  prosessia  voi  käyttää  aika  pitkälle 
minkä  tahansa  muunkin  Linux-jake- 
lun  kanssa  olettaen,  että  jakelu  tarjoaa 
tarvittavat  paketit. 

Kirjaudu  sisään  komentoriviltä. 
Käyttäjätunnus  on  pi  ja  salasana  rasp¬ 
berry. 

Seuraavaksi  päivitämme  käyttöjär¬ 
jestelmän  ja  Raspberry  Pi  n  firmwaren 
ajan  tasalle  syöttämällä  seuraavat  ko¬ 
mennot: 

Vastaa  myöntävästi  kysymyksiin. 
Kun  salasanaa  kysytään,  kirjoita 
sama  kuin  edellä. 

sudo  apt  update 

sudo  apt  upgrade 

sudo  apt  install  rpi-update 

sudo  rpi-update 

sudo  reboot 

Bootin  jälkeen  kirjaudu  sisään  ja  jat¬ 
ka  komennolla 

sudo  apt  install  rtl-sdr 

Kytke  RTL-SDR- vastaanotin  USB- 
liittimeen  ja  kirjoita: 

rtl test 

Seuraavaksi  järjestelmä  ilmoittaa 
löytäneensä  soveltuvan  vastaanotti¬ 
men  ja  kertoo  siitä  tietoja: 

Found  1  device(s): 

0:  Realtek,  RTL2838UHIDIR,  SN: 
00000060 

Using  device  0:  Generic  RTL2832U 
OEM _ 

Found  Elonics  E4000  tuner 
Supported  gain  values  (14):  -1.0 
1.5  4.0  6.5  9.0  11.5  14.0  16.5 
19.0  21.5  24.0  29.0  34.0  4^0 

Sampling  at  2048000  S/s. 

Seuraavaksi  asennetaan  varsinaisen 
ohjelman  lentokoneiden  seuraamista 
varten.  Se  pitää  asentaa  lähdekoodista, 
joten  jatka  näillä  komennoilla: 

sudo  apt  install  git 
git  clone  git: //github. corn/ 
MalcolmRobb/dumpI 090 . git 
cd  dump1090 

sudo  apt  install  librtlsdr-dev 
sudo  apt  install  libusb-1 .0-0- 
dev 
ma  ke 

Jos  kaikki  meni  niin  kuin  Ström- 
sössä,  meillä  on  nyt  käännettynä 
dump  1090 -sovellus  joka  vastaanottaa 
dataa  1090  megahertsin  taajuudella, 
dekoodaa  sen  ja  visualisoi  havaitut  len¬ 
tokoneet  kartalla.  Saamme  ohjelman 
käyntiin  kirjoittamalla 

./dump1090  — interactive  — net 
— net-http-port  8080 

Ota  nettiselaimella  yhteys  Raspber- 
ry  Pin  IP-osoitteeseen  porttiin  8080. 
Näin  voit  katsella  karttanäkymää,  jossa 
lentokoneiden  pitäisi  näkyä  -  olettaen, 
että  antenni  saa  vastaanotettua  signaa¬ 
leja. 

Osoite  on  yleensä  lähiverkossa 
http://raspberrypi:8080/,  jos  reititin 
osaa  määritellä  nimet  paikallisverkon 
osoitteille.  Jos  ei,  sinun  pitää  käyttää 
ip-osoitetta,  esimerkiksi  Raspberry  Pi 
-koneen  oman  graafisen  käyttöliitty¬ 
män  kautta  http://127.0.0.1:8080/ 

Antenneista 

Digi-TV-vastaanottimen  mukana  toi¬ 
mitetaan  tyypillisesti  jonkinlainen 
piiska- antenni,  joka  ei  ole  kovinkaan 
hyvä,  mutta  myös  sillä  on  mahdol¬ 
lista  vastaanottaa  1090  megahertsin 
taajuusaluetta.  Antennia  voi  hieman 
parantaa  virittämällä  se  oikealle  taa¬ 
juusalueelle  katkaisemalla  se  oikean 
mittaiseksi. 

Ymmärtääksesi  paremmin  anten¬ 


nia  tai  pikemminkin  radioaaltoja  voit 
mielessäsi  visualisoida,  miten  antenni 
lähettää  maailmalle  valonnopeudella 
etenevää  ”narua”,  joka  aaltoilee  sini- 
aaltona.  Koska  lentokoneen  lähetin 
sykkii  1090  megahertsin  taajuudella 
eli  1090  miljoonaa  kertaa  sekunnis¬ 
sa  ylös  ja  alas,  voit  kuvitella,  miten 
lähettimen  antennista  lähtevä  naru 
tekee  samaa.  Signaalin  aallonpituus 
voidaan  laskea  jakamalla  valonno¬ 
peus  metreinä  sekunnissa  signaa¬ 
lin  taajuudella.  Tässä  tapauksessa: 
299  792  458  m/s  /  1090  000  000  Hz 
~  0,275  m,  eli  yhden  aallon  pituus  on 
27,5  cm. 

Koska  vastaanottimen  mukana  tul¬ 
lut  antenni  on  lyhyempi  kuin  tämä, 
järkevintä  on  käyttää  V4  aallon  mittais¬ 
ta  antennia,  jolloin  pituudeksi  saadaan 
noin  6,9  cm.  Katkaisemalla  mukana 
toimitettu  antenni  6,9  sentin  mittai¬ 
seksi  siitä  saa  siis  teoriassa  paremman. 
Vastaanottopäässä  ei  kuitenkaan  ole 
ihan  niin  tarkkaa  antennin  oikea  mi¬ 
toitus  kuin  lähetyspäässä. 

Linkkejä 

•  osmocom.org/projects/sdr/wiki/Rtl-sdr 

•  github.com/MalcolmRobb/dumpl  090 

•  www.flightradar24.com/ 


Toinen  vaihtoehto  on  rakentaa  itse 
soveltuva  antenni,  jolloin  ainakin  itse 
olen  päässyt  huomattavasti  parempiin 
tuloksiin.  Oheisen  kuvan  mukainen 
antenni  on  koottu  juottamalla  lii- 
tinrunkoon  kahden  millimetrin  ku¬ 
pariputkea.  Sitä  voisi  vielä  parantaa 
lisäämällä  neljä  maatasopiikkiä  liitti¬ 
men  alaosaan.  Parhaiten  vastaanottoa 
parantaisi  antennin  vieminen  ulos  ta¬ 
lon  katolle,  jolloin  se  pitäisi  koteloida 
säänkestäväksi.  Kotelointia  tehdessä 
tulee  ottaa  huomioon,  ettei  kotelon 
materiaali  saa  vastustaa  radiosäteilyä. 
Tämä  on  helppo  testata  mikroaaltouu¬ 
nissa:  jos  kotelo  lämpenee  mikroaalto¬ 
uunissa,  se  ei  sovellu  sääsuojaksi. 

Internetistä  löytyy  runsaasti  aiheesta 
informaatiota.  Tietoa  löytyy  esimer¬ 
kiksi  siitä,  miten  voit  itse  ottaa  osaa 
Flightradar-palveluun  lähettämällä 
omat  havaintosi  koneista.  Samaten  on 
tietoa  parempien  antennien  rakenta¬ 
misesta  ja  jopa  siitä,  miten  itse  vas¬ 
taanotinta  voi  muokata  paremmaksi. 

m 

avain  esineverkkoon 

Rakenna  oma  laite 
ESP8266:sta 


Innostuitko  esineiden  internetistä?  Viime  numerossa  neuvoimme  alkuun,  tällä  kertaa  tarjolla 
on  hieman  edistyneempää  rakentelua  NodeMCU-alustan  avulla. 

Teksti:  Jarno  Lehtinen  Kuvat:  Sakari  Leppä,  Jarno  Lehtinen 


Skrollin  numerossa  2017.1 
kävimme  läpi  NodeREDiä, 
jolla  IoT-laitteita  on  kätevä 
yhdistää  kokonaisuuksiksi. 
Jutussa  tehtiin  yksinker¬ 
tainen  IoT-laite  ESP8266:sta  Ardui- 
no  IDEdlä.  Tässä  jutussa  tutustumme 
tarkemmin  ESP8266:een  ja  käymme 
läpi  yhden  vaihtoehdon  esineverkon 
laitteiden  lähtökohdaksi:  NodeMCU  ja 
Lua- ohjelmointikieli. 

NodeMCU-kehitysalusta 

NodeMCU  on  ESP8266:een  perustu¬ 
va  IoT-kehitysalusta.  Se  pitää  sisällään 
valmiin  ESP8266-moduulin  sisältävän 
piirilevyn  ja  siihen  asennettavan  lai- 
teohjelmiston  eli  firmvvaren.  ESP8266 
on  halpa  mikrokontrolleri,  jossa  on 
WLAN- ominaisuudet  sisäänrakennet¬ 
tuna. 

Tavallisiin  ESP8266-moduuleihin 
verrattuna  NodeMCU-kehitysalus- 
tassa  on  ESP8266:n  lisäksi  valmiina 
muun  muassa  USB-sarjaporttiadapteri 
ja  jänniteregulaattori  ESP:n  tarvitse¬ 
maa  3,3  voltin  käyttöjännitettä  varten, 
sekä  automaattinen  ohjelmointitilaan 
siirtymisominaisuus  sarjaportin  RTS- 
ja  DTR- signaalien  avulla.  ESP-moduu- 
lina  siinä  on  ESP- 12,  jonka  tärkein  ero 
verrattuna  yksinkertaisempiin  ESP- 
01-  ja  ESP-201 -moduuleihin  on  neljän 

megatavun  flash-muisti.  ESP-01-  ja 
ESP-201 -moduuleissa  on  vain  512  ki¬ 
lotavun  flash-muisti.  NodeMCUita  on 
mahdollista  käyttää  myös  512  kilota¬ 
vun  flash-muistilla,  mutta  pieni  flash- 
muisti  voi  joissain  tapauksissa  aiheut¬ 
taa  rajoitteita. 

NodeMCU-kehitysalusta  on  yk¬ 
sinkertaisempia  moduuleita  huo¬ 
mattavasti  helpompi  ottaa  käyttöön, 
koska  NodeMCUissa  on  microUSB- 
portti,  joten  ohjelmointiin  tarvitaan 
vain  tietokone  ja  microUSB-kaapeli. 
NodeMCUissa  on  etuvastuksella  va¬ 
rustettu  LED  valmiina  nastassa  D4, 
joten  NodeMCUm  käytön  voi  aloittaa 
ilman  muita  lisähankintoja. 

Kehitysalustan  hankinta 

NodeMCU-alustojen  hinnat  lähtevät 
verkkohuutokaupoissa  postikuluineen 
noin  kolmesta  eurosta  ylöspäin.  Hy¬ 
viä  hakusanoja  ovat  NodeMCU,  Lua  ja 
Development  module  board”.  Jos  halu¬ 
aa  fyysisesti  erityisen  pienen  kehitys- 
alustan,  hyvä  hakulauseke  on  ”WeMos 
Dl  mini”.  Joidenkin  ESP-01 -mallien 
kohdalla  voi  olla  vähän  harhaanjohta¬ 
vasti  maininta  NodeMCU: sta,  mutta 
selkeintä  on  varmistaa,  että  tuottees¬ 
ta  löytyy  microUSB-portti.  Tällöin  se 
todennäköisesti  sisältää  kaikki  tarvit¬ 
tavat  toiminnot  ja  neljän  megatavun 


flash-muistin. 

Firmvvaren  hankinta 

NodeMCU-firmvvarea  ei  ole  valmii¬ 
na  ladattavana,  vaan  se  räätälöidään 
tapauskohtaisesti.  Hommaan  on  kui¬ 
tenkin  helppokäyttöinen  www- sivu, 
jossa  tarvitaan  vain  sähköpostiosoite 
valmista  firmwarea  varten.  Kyseisellä 
sivulla  tehdään  valinnat,  mitä  ohjel- 
mistomoduuleita  firmwareen  halutaan 
mukaan.  Kaikkia  ohjelmistomoduu- 
leita  ei  kannata  tai  edes  voi  sisällyttää 
muistirajoitusten  takia. 

Mene  siis  sivulle  nodemcu-build. 
com  ja  anna  sähköpostiosoite.  Perus¬ 
toiminnot  on  valmiiksi  ruksattu,  mut¬ 
ta  tässä  jutussa  käytetään  perustoimin¬ 
tojen  lisäksi  end  user  setup -,  HTTP-, 
MQTT-  ja  WS2812- moduuleita,  joten 
ne  kannattaa  ruksata  mukaan  (ks.  Kuva 
1).  Itse  käytän  usein  DHT-lämpötila-/ 
kosteusanturia,  joten  ruksin  yleensä 
myös  sen.  Moduulien  vieressä  on  pieni 
kirjasymboli  linkkinä  moduulin  tietoi¬ 
hin,  ja  monet  moduuleista  ovat  sellai¬ 
sia,  että  niiden  tarpeen  tietää  selkeästi 
siinä  vaiheessa  kun  on  tekemässä  jota¬ 
kin.  Jos  esimerkiksi  haluat  keskustella 
NodeMCUilla  jonkin  laitteen  kanssa 
I2C:tä,  ruksaa  I2C  jne. 

”Start  your  build”  -napin  painami¬ 
sen  jälkeen  menee  muutamia  minuut- 


Kuva  1.  Firmvvare-moduulit. 

teja,  jonka  jälkeen  sähköpostiin  kolah¬ 
taa  kaksi  firmware-tiedostoa.  Niiden 
koko  on  yleensä  alle  puoli  megatavua 
kappale.  Toinen  versioista  on  koko- 
naislukuversio  (integer)  ja  toisessa  on 
mukana  liukuluvut  (float).  Liukuluku- 
versio  vie  hiukan  enemmän  muistia, 
mutta  yleensä  se  ei  ole  ongelma,  joten 
tässä  jutussa  käytetään  liukulukuja  tu¬ 
kevaa  versiota. 

NodeMCU-firmvvaren  asennus 

Pitkään  NodeMCU-firnrvvaren  kir¬ 
joittaminen  muistiin  oli  melko  mo¬ 
nivaiheinen  juttu,  mutta  vuoden 
2017  alussa  tuli  Windowsille  erittäin 
helppokäyttöinen  ohjelma.  Se  löytyy 
osoitteesta  github.com/marcelstoer/ 
nodemcu-pyflasher/releases.  Ohjelma 
ei  vaadi  mitään  erityistä  asennusta, 
vaan  sen  voi  käynnistää  suoraan  exe- 
tiedostosta.  (Ks.  kuva  2.) 

Nopeudeksi  voi  laittaa  nopeimman 
921  600  bps,  ja  koska  NodeMCU-mo- 
duuleissa  on  neljän  megan  flash-muisti, 
flash-modeksi  valitaan  dio.  Suosittelen 
käyttämään  flash-muistin  tyhjennys- 
optiota,  koska  monet  ESP8266:n  omat 
sisäiset  asetukset  sijaitsevat  flash- 
muistilla  ja  ne  nollautuvat  vain  tyh¬ 
jentämällä  koko  flash-muistin.  Vanhat 
asetukset  voivat  joissain  tapauksissa 
aiheuttaa  epävakautta  ja  kummallisia 
ongelmia,  jos  vaikkapa  jonkin  van¬ 
hemman  tai  täysin  erilaisen  firnrvvaren 


asetukset  ovat  jääneet  käyttöön. 

Firmwaren  flashäys  onnistuu  myös 
esptool.py-nimisellä  komentoriviltä 
käytettävällä  ohjelmalla,  joka  toimii 
Windowsilla,  Linuxilla  ja  MacOSdlä. 
Se  tarvitsee  toimiakseen  Pythonin.  Jos 
Python  on  asennettu,  asentuu  esptool 
käskyllä 


pip  install  esptool 
Flash-muistin  tyhjennys  ja  firnrvvaren 
kirjoitus  tapahtuu  seuraavilla  komen¬ 
noilla: 

esptool. py  — port  /dev/ttyUSB0 
erase_flash 

esptool. py  — port  /dev/ttyUSB0 
write_flash  0x00000  firmware_ 
tiedostonnimi .  bin 


IFTTT-nappi  ESPIorerilla 

Vaikka  NodeMCU:ta  voisi  periaattees¬ 
sa  käyttää  pelkästään  tavallisella  termi¬ 
naaliohjelmalla,  on  ohjelmointiin  kä¬ 
tevämpi  käyttää  ohjelmointityökalua. 
ESPlorer  on  käytetyin  ja  monipuolisin 
ilmainen  NodeMCU-ohjelmointityö- 
kalu.  Ohjelman  voi  ladata  osoitteesta 
esp8266.ru/esplorer/.  Alussa  ESPlorer 
saattaa  vaikuttaa  sekavalta  ja  omalaa¬ 
tuiselta,  mutta  siitä  tarvitaan  normaa¬ 
likäytössä  vain  muutamia  toimintoja 
(ks.  Kuva  3). 

Valitse  NodeMCUin  sarjaportti  ja 
paina  sarjaporttivalinnan  alapuolella 
olevaa  Open-nappia.  Jos  kirjoitit  juuri 
firrmvaren,  NodeMCU  alustaa  flash- 
muistissa  olevan  tiedostojärjestelmää 
noin  kymmenen  sekuntia,  eikä  vastaa 
tänä  aikana  käskyihin.  Kun  yhteys  on 
syntynyt  ja  tiedostojärjestelmä  alustet¬ 
tu,  voit  antaa  käskyjä  suoraan  alhaalla 


0  NodeMCU  PyFIasher 
File  Help 

Serial  port  COM15 

NodeMCU  firmvvare  I  E:\Code\esp\flash\nodemcu-master-12-modules-2017-04-04-10-28-20-float.bin 


Baud  rate 
Flash  mode 
Eraseflash 


O  9600  057600  074880  O115200  O  230400  O  460800  (5)921600 

O  Quad  Flash  l/O  (qio)  (5)  Dual  Flash  l/O  (dio),  usually  for  >  =4MB  flash  chips 
O  no  (§ )  yes,  vvipes  ali  data 


Flash  NodeMCU 


VVelcometo  NodeMCU  PyFIasher  02.0 


Kuva  2.  PyFIasher-ohjelma. 

Kuva  3.  ESPIorer-ohjelmisto. 


olevaan  tekstikenttään.  Voit  kirjoittaa 
sinne  esimerkiksi 

print("Hei  Skrolli!") 

jonka  NodeMCU  tulostaa  sarjaport- 
tikonsoliin.  Tämä  vastaa  samaa  kuin 
että  ottaisit  yhteyden  tavallisella  termi¬ 
naaliohjelmalla  ja  antaisit  käskyjä  sen 
kautta. 

Tällä  kertaa  jätämme  ledin  vilkut- 
telun  myöhemmäksi  ja  teemme  suo¬ 
raan  hyödyllisen  ohjelman.  Ohjelma 
käyttää  IFTTT-palvelua,  jonka  käyttöä 
käytiin  läpi  Skrollin  numerossa  2017.1 
NodeRED-jutun  yhteydessä. 

Edellisen  numeron  jutun  kirjoitta¬ 
misen  jälkeen  muutama  IFTTT:n  käyt¬ 
tämä  termi  on  muuttunut.  Reseptit 
ovat  nykyään  Appletteja  ja  Maker-pal- 
velun  nimi  on  Maker  Webhooks.  Jos 
et  vielä  ole  käyttänyt  IFTTT:tä,  mene 
osoitteeseen  ifttt.com  ja  rekisteröidy. 
Tee  uusi  IFTTT-Applet,  jonka  This- 
toiminnoksi  valitse  Maker  Webhooks 
ja  laukaisimeksi  Receive  a  web  request. 
Anna  tapahtumalle  nimi  nappi.  That- 
toiminnolle  voit  valita  minkä  tahansa 
haluamasi  toiminnon.  Itse  käytän  tes¬ 
taukseen  yleensä  Google  Driveä  ja  Add 
row  to  spreadsheet  -toimintoa. 

Kirjoita  tai  kopioi  seuraava  ohjelma 
ohjelmaeditoriin: 

local  nappi  =3  —  NodeMCU: n 
Flash-nappi 

local  event  =  "nappi”  —  IFTTT:n 
tapahtuman  nimi 
local  key  = 

"xxxxxxxxxxxxxxxxxxxxxx”  — 
henkilökohtainen  IFTTT-avain 
local  lukko  =  false  — 

"debounce" -muuttuja 
gpio.mode(nappi,  gpio.INT)  — 
I/O-pinnin  keskeytys  päälle 
gpio. trig(nappi ,  "down", 
function()  —  kun  nappia 
painetaan,  suoritetaan  HTTP- 
pyyntö  IFTTT:lle 

if  not  lukko  then 

http.get(”http: //maker . 
ifttt . com/trigger/”  ..  event  .. 
"/with/key/”  . .  key) 
print("Nappi ! ”) 
lukko  =  true 
tmr.alarm(0,  1000,  tmr. 
ALARM_SINGLE ,  functionQ _ 

lukko  =  false  — 
vapautetaan  lukko  Is  päästä 
end) 
end 
end) 

Korvaa  key- muuttuja  henkilökoh¬ 
taisella  IFTTT-avaimellasi.  Avaimen 


saat  esimerkiksi  IFTTTrn  sivuilta  pai¬ 
namalla  oikeasta  ylänurkasta  käyttä¬ 
jän  nimeä  ja  valitsemalla  avautuvasta 
valikosta  Services.  Valitse  sitten  Maker 
Webhooks  ja  oikeasta  ylänurkasta  Set- 
tings.  Avain  on  URL:ssa  näkyvä  merk¬ 
kijono. 

Kun  ohjelma  on  kirjoitettu,  paina 
Save-nappia,  jonka  jälkeen  ESPlorer 
kysyy  tiedostolle  nimeä.  Anna  tiedos¬ 
tolle  nimi  init.lua.  Ohjelma  tallentuu 
tietokoneelle,  mutta  lisäksi  ESPlorer 
tallentaa  sen  myös  ESP8266-moduulin 
flash-muistiin  ja  lopuksi  ajaa  ohjel¬ 
man. 

Voit  kokeilla  nyt  painaa  NodeMCU- 
moduulin  flash-nappia,  mutta  tulok¬ 
sena  on  muutaman  sekunnin  päästä 
sarjaporttikonsoliin  ilmestyvä  virheil¬ 
moitus  HTTP  client:  DNS  failed  for 
maker.ifttt.com.  Emme  nimittäin  ole 
vielä  määrittäneet  langattoman  verkon 
asetuksia.  Anna  kaksi  asetuskäskyä 
ESPlorerin  alareunassa  olevaan  teksti- 
kenttään: 

wifi . setmode(wif i . STATION) 
wifi . sta . config("wlan_verkkosi_ 
nimi" , ”wlan verkkosi salasana”) 

Ensimmäinen  käsky  määrittää 
ESP8266:n  ottamaan  yhteyttä  tukiase¬ 
maan,  eikä  toimimaan  itse  tukiasema¬ 
na.  Asetukset  tallentuvat  ESP8266-mo- 
duulin  flash-muistiin,  joten  asetukset 
tarvitsee  antaa  vain  kerran  tai  kun  Wi- 
Fi-verkon  asetuksia  halutaan  muuttaa. 

Nyt  flash-napin  painalluksen  pitäisi 
laukaista  IFTTT:hen  määrittelemäsi 
toiminto,  esimerkiksi  lisätä  rivi  Google 
Docs  -taulukkolaskentatiedostoon. 
Wemos  Dl  minissä  ei  ole  valmiina 
flash-nappia,  joten  sen  kanssa  pitää 


yhdistää  hetkellisesti  D3 -nasta  maa¬ 
han.  Maanasta  on  merkitty  piirilevylle 
G-kirjaimella. 

ESP8266  ja  langattoman 
verkon  asetukset 

Olen  huomannut,  että  yksi  langatto¬ 
man  IoT-laitteen  käyttökelpoisuuteen 
eniten  vaikuttavista  tekijöistä  on  lan¬ 
gattoman  verkon  nimen  ja  salasanan 
syöttö  ja  hallinta.  Peruskokeilussa  ne 
on  helppo  kirjoittaa  osaksi  varsinaista 
ohjelmaa,  mutta  ajatus  siitä,  että  lait¬ 
teen  siirto  tai  vaikkapa  langattoman 
verkon  salasanan  vaihto  vaatisi  koodi- 
muutoksen  ja  uudelleenohjelmoinnin, 
tuntuu  ikävältä.  Siksi  muutama  sana¬ 
nen  langattoman  verkon  asetuksista. 

Monesti  netistä  löytyvissä  esimer¬ 
keissä  langattoman  verkon  asetuk¬ 
set  on  kovakoodattu  ohjelmaan,  eli 
kirjoitettu  suoraan  ohjelmalistauk- 
seen.  Tämä  on  yleensä  turhaa,  koska 
ESP8266  tallentaa  asetukset  flash- 
muistiin.  Kolme  ehkä  yleisintä  tapaa 
ohjelmoida  ESP8266:tta  ovat  AI-Thin- 
ker  (nk.  AT-firmware),  Arduino  IDE 
ja  NodeMCU.  Ne  kaikki  noudattavat 
ESP8266:n  flash-muistin  muistiraken¬ 
netta  ja  tallettavat  asetukset  samaan 
paikkaan.  Jos  siis  olet  millä  tahansa 
edellä  mainituista  jo  kerran  asettanut 
langattoman  verkon  asetukset,  ne  säi¬ 
lyvät  flash-muistissa,  ellei  niitä  erik¬ 
seen  tyhjennä.  Tämä  on  hyvä  tiedos¬ 
taa  jo  tietoturvankin  kannalta,  koska 
asetukset  on  helppo  lukea  esimerkiksi 
esptool.pydlä,  jos  IoT-laitteeseen  pää¬ 
see  fyysisesti  käsiksi.  Langattoman 
verkon  asetukset  vievät  128  tavua  ja  ne 
sijaitsevat  osoitteessa,  joka  on  0x8000 
tavua  flash-muistin  lopusta.  4  Mt:n 

flash-muistilla  varustetun  ESP8266:n 
verkkoasetukset  voi  lukea  käskyllä 

esptool.py  — port  C0M15  reacL 
flash  0x3fe000  128  wifiasetukset . 
bin 

Jos  flash-muistin  koko  on  512  kt, 
vaihda  osoitteeksi  0x7e000.  Tekemällä 
128  tavua  pitkän  tiedoston  blank.bin, 
joka  sisältää  pelkkää  Oxff:ää,  pelkkien 
verkkoasetusten  tyhjennys  tapahtuu  4 
Mt:n  flash-muistista  käskyllä 

esptool.py  — port  C0M15  write_ 
flash  0x3fe000  blank.bin 

Asetusten  antamiseen/muuttami¬ 
seen  on  muutamia  erilaisia  järjestel¬ 
miä,  mutta  NodeMCU:n  tapauksessa 
homma  hoituu  yksinkertaisimmillaan 
tietokoneella  ja  terminaaliohjelmal¬ 
la.  NodeMCU-firmwaren  sarjaportin 
oletusnopeus  on  115200  bps.  Sen  voi 
tehdä  myös  kännykällä  tai  tabletilla 
ja  muutaman  euron  OTG- adapterilla. 
Itse  olen  käyttänyt  Android-känny- 
källä  Serial  USB  Terminal  -ohjelmaa. 
Verkkoasetukset  muutetaan  ja  tallete¬ 
taan  käskyllä: 

wif i . sta . conf ig("wlan_verkkosi_ 
nimi" , "wlan verkkosi salasana”) 

Hommaa  voi  yksinkertaistaa  sisällyttä¬ 
mällä  rivin 

w  =  wifi . sta. config 

init.lua- tiedostoon,  jolloin  asetuksien 
muuttamiseen  riittää 

w("wlan_verkkosi_nimi” , ”wlan_ 
verkkosi salasana”) 

Asetukset  päivittyvät  heti  ja  ESP8266 
rupeaa  välittömästi  muodostamaan 
yhteyttä,  eikä  uudelleenkäynnistystä 
välttämättä  tarvita. 

Yksi  verkkoasetuksien  hallintaan 
kehitetty  järjestelmä  on  nimeltään 
SmartConfig.  SmartConfig  on  tuotu 
ESP8266:lle  TI:n  CC3000:sta.  Valmis 
SmartConfig-kirjasto  löytyy  Ardui- 
no  IDEdle,  mutta  NodeMCUdla  sen 
käyttö  vaatii  itse  käännettyä  firmwa- 
rea.  SmartConfig  perustuu  kännykkä- 
ohjelmaan,  jolla  asetukset  syötetään. 
Ohjelma  löytyy  Google  Play  -kaupasta 
esimerkiksi  nimellä  ESP8266  Smart¬ 
Config. 

Kun  SmartConfigia  kokeilee,  tuntuu 
kuin  tapahtuisi  jotain  yliluonnollista. 
Kännykkä  ei  nimittäin  siirry  toiseen 
langattomaan  verkkoon  ja  silti  joten¬ 


kin  mystisellä  tavalla  tietoa  siirtyy 
ESP8266:een,  jolla  ei  kyseisessä  tilan¬ 
teessa  ole  langattoman  verkon  tietoja. 
Temppu  perustuu  ESP8266:n  kykyyn 
haistella  verkkoliikennettä,  mutta  mi¬ 
ten  salatusta  langattoman  verkon  lii¬ 
kenteestä  voisi  saada  mitään  dataa  il¬ 
man  että  tietää  salausavainta? 

Selitys  on  melko  nerokas  -  infor¬ 
maatio  on  koodattu  pakettien  pituu¬ 
teen.  Kännykkäsovellus  lähettää  UDP- 
paketteja  broadcast-osoitteeseen. 
ESP8266  ei  pysty  näkemään  salatusta 
datasta  edes  pakettityyppiä,  puhumat¬ 
takaan  paketin  sisällöstä,  mutta  paket¬ 
tien  koon  ESP8266  pystyy  näkemään. 
Vaikka  salaus  vaikuttaa  myös  paket¬ 
tien  kokoon,  niin  silti  salatun  paketin 
kokoon  pystyy  vaikuttamaan  lähe- 
tyspäässä  riittävästi,  jotta  informaa¬ 
tiota  saadaan  siirrettyä  pakettikokoa 
vaihtelemalla.  Järjestelmässä  on  kaksi 
heikkoutta:  ESP8266  ei  pysty  kuunte¬ 
lemaan  kuin  2,4  gigahertsin  langatonta 
verkkoa  ja  periaatteessa  kaikki  langat¬ 
toman  verkon  alueella  olevat  laitteet 
voivat  saada  salausavaimen  selville,  jos 
sattuvat  olemaan  asetushetkellä  kuu¬ 
lolla. 

Toinen  vaihtoehto  on  luoda 
ESP8266:sta  tukiasema  www-palve- 
limella,  johon  voi  ottaa  yhteyden  esi¬ 
merkiksi  puhelimella  ja  antaa  langat¬ 
toman  verkon  tiedot.  NodeMCU:ssa 
tätä  varten  on  olemassa  enduser  setup 
-moduuli.  Kun  toiminto  on  käyn¬ 
nistetty,  kännykällä  otetaan  yhteyttä 
ESP8266:n  luomaan  langattomaan 
tukiasemaan  ja  sitten  kännykän  selai¬ 
mella  mennään  mille  tahansa  verk¬ 
kosivuille.  Kaikki  verkkosivuosoitteet 
johtavat  ESP8266:n  asetussivulle,  jossa 


tiedot  voidaan  syöttää.  Tämä  ratkai¬ 
su  on  käytössä  monissa  kaupallisissa 
tuotteissa  ja  se  on  siinä  mielessä  yksin¬ 
kertaisin,  että  kännykän  lisäksi  mitään 
erillisiä  johtoja  tai  ohjelmia  ei  tarvita. 
Olen  huomannut,  että  tämä  tapa  on 
hieman  epävakaa  ja  vaatii  toisinaan 
useita  yrityksiä,  mutta  aina  asetusten 
teko  on  loppujen  lopuksi  onnistunut. 
Yksi  ongelmista  on  se,  että  kun  kän¬ 
nykkä  huomaa,  että  ESP8266:n  luoman 
tukiaseman  kautta  ei  pääse  internetiin, 
se  saattaa  vaihtaa  automaattisesti  in¬ 
ternetiin  johtavaan  tukiasemaan. 

1/0-pinnit 

1/ O -pinnien  numerointi  saattaa  ai¬ 
heuttaa  joskus  sekaannuksia.  Nume¬ 
rointeja  on  käytössä  ainakin  kolmea 
erilaista:  ESP8266-piirin  jalkojen 

numerointi,  GPIO-numerointi  ja 
NodeMCU-moduulin  piirilevylle  pai¬ 
nettu  D -numerointi.  Taulukkoon  on 
kerätty  numeroiden  vastaavuudet  ja 
joidenkin  pinnien  kaksoismerkitys. 
Lua-ohjelmakoodissa  käytetään  samo¬ 
ja  numeroita  kuin  on  painettu  Node- 
MCU-moduuliin. 

Turvallisia  valintoja 
ovat  siis  vain  Dl,  D2, 

D5,  D6,  D7.  Muitakin 
pinnejä  voi  yleensä 
käyttää,  kunhan  on 
tietoinen  niiden  ra¬ 
joituksista. 

I/O -pinnien  jänni¬ 
te  on  3,3  volttia.  Täy¬ 
dellistä  varmuutta 
siitä,  sietävätkö 
I/O-pinnit  5  vol¬ 
tin  signaalia,  en 
ole  löytänyt. 


NodeMCU-moduu¬ 
lin  merkintä  (Lua) 

GPIO  (Arduino  IDE) 

D0 

GPI016 

Ei  tue  keskeytyksiä.  Ei  ylösvetovastusominaisuutta.  Ei  PWM:ää. 
Käytetään  syväunesta  heräämiseen  kytkemällä  tämä  RST:hen. 
Joissain  moduuleissa  user-nappi. 

Dl 

GPI05 

D2 

GPI04 

D3 

GPIOO 

Flash-moodi.  Flash-nappi  NodeMCU-moduulissa.  Pitää  olla  ylhääl¬ 
lä  bootatessa  normaalisti. 

D4 

GPI02 

Pitää  olla  ylhäällä  bootatessa.  Sininen  LED  NodeMCU:ssa. 

D5 

GPI014 

D6 

GPI012 

D7 

GPI013 

Sarjaportin  vuonohjausta  käytettäessä  CTS. 

D8 

GPI015 

Boottilähteen  valinta.  Pitää  olla  alhaalla  bootatessa  normaalisti. 
Sarjaportin  vuonohjausta  käytettäessä  RTS. 

D9 

GPI03 

Sarjaportin  RX. 

D10 

GPI01 

Sarjaportin  TX. 

Taulukko  1. 1/0-pinnit. 

print("init . lua  -  Skrolli") 


*  ?  .i||73%|  18:15 


local  tiedosto  =  "ohjelma. lua11  —  Sen  tiedoston  nimi,  joka  suoritetaan  initin  jälkeen 
local  nappi  =  3  —  NodeMCU:n  Flash-nappi _ 

local  led  =4  —  NodeMCLkn  sininen  led 


wifi . setmode(wif i . STATION)  —  varmistetaan,  että  ESP  ei  ole  turhaan  tukiasema 


—  vilkutetaan  lediä  merkiksi  siitä,  että  ohjelma  on  käynnissä 
gpio.mode(led,  gpio. OUTPUT) _ 

local  Q=0 _ 

tmr.alarmCQ,  100,  tmr . ALARM_AUTO,  functionQ _ 

gpio.write(led,  Q) _ 

Q=l~Q _ 

end) 


--  asetetaan  napille  keskeytys,  jolla  voi  keskeyttää  init.lua:n  suoritus 
gpio.mode(nappi ,  gpio.INT) _ 

gpio. trig(nappi ,  "down",  functionQ _ 

gpio.mode(nappi ,  gpio. INPUT)  --  poistetaan  keskeytys  käytöstä _ 

tmr.stop(O)  --  pysäytetään  ledin  vilkutusajastin _ 

tmr.stop(l)  --  pysäytetään  verkkoyhteyden  odotusajastin _ 

tmr.stop(2)  --  pysäytetään  WiFi-asetustukiaseman  ajastin _ 

gpio.write(led,  gpio. HIGH)  --  sammutetaan  led _ 

print(,,init.  lua  keskeytetty ! ") _ 

end) 


—  tarkistetaan  2  s  välein,  onko  verkkoyhteys  saatu _ 

tmr. alarm(1 ,  2000,  tmr . ALARM_AUTO,  functionQ _ 

if  wifi.sta.getip()  then _ 

_ tmr.stop(O)  --  pysäytetään  ledin  vilkutusajastin _ 

_ tmr.stop(l)  --  pysäytetään  verkkoyhteyden  odotusajastin _ 

_ tmr.stop(2)  --  pysäytetään  WiFi-asetustukiaseman  ajastin _ 

_ gpio.write(led,  gpio. HIGH)  --  sammutetaan  led _ 

_ print(,,IP:  "  ..  wifi.sta.getip()) _ 

_ print(,,Suoritetaan  tiedosto  \""  ..  tiedosto  ..  "\"") _ 

_ dofile(tiedosto)  --  jos  verkkoyhteys  on  saatu,  suoritetaan  tiedosto 

end _ 

end) 


—  jos  verkkoyhteyttä  ei  ole  saatu  10  s  aikana,  käynnistetään  WiFi-asetustukiasema 
tmr. alarm(2,  10000,  tmr. ALARM_SINGLE,  functionQ _ 

print("Käynnistetään  enduser  setup") _ 

tmr. interval(0,  500)  —  hidastetaan  merkiksi  ledin  välkkymistä _ 

enduser_setup.start(function() _ 

_ tmr.alarm(3,  2000,  tmr. ALARM_SINGLE,  functionQ _ 

_ node. restartQ  --  2  s  päästä  asetusten  talletuksesta  bootataan _ 

_ end) _ 

_ end) _ 

end) 


Listaus  1 .  init.lua. 

init.lua  on  uusi  autoexec.bat 

NodeMCU-firmware  käynnistää  auto¬ 
maattisesti  init.lua- nimisen  tiedoston. 
Jos  init.lua: an  sattuu  ohjelmoimaan 
sellaisen  virheen,  että  ESP8266  ju¬ 
miutuu  tai  uudelleenkäynnistyy,  voi 
olla  vaikeaa  saada  sitä  keskeytettyä. 
Siksi  siihen  on  hyvä  ohjelmoida  jokin 
keskeytysmekanismi.  Tässä  on  valmis 
init.lua ,  jonka  ajo  voidaan  keskeyttää  2 
sekunnin  aikana  painamalla  flash-nap- 
pia  tai  yhdistämällä  pinni  D3  maihin. 
Tässä  ohjelmassa  varmistetaan  myös 
se,  että  verkkoyhteys  on  kunnossa, 
ennen  kuin  varsinaista  ohjelmaa  kut¬ 
sutaan. 

Jos  verkkoyhteyttä  ei  saada  kymme¬ 
nen  sekunnin  aikana,  siirrytään  tuki¬ 
asemallaan,  johon  voi  ottaa  yhteyden 
esimerkiksi  kännykällä.  Valitse  kän¬ 
nykän  langattoman  verkon  asetuksista 
tukiasemaksi  SetupGadget_XXXXXX 
ja  mene  selaimella  mihin  tahansa 


osoitteeseen,  esimerkiksi  www. koe. 
com.  Nyt  voit  valita  tai  syöttää  lan¬ 
gattoman  verkon  nimen  ja  salasanan 
(ks.  Kuva  4).  Toisinaan  toimintoa  pi¬ 
tää  yrittää  muutamia  kertoja,  koska 
kännykkä  saattaa  esimerkiksi  itsepin¬ 
taisesti  vaihtaa  tukiaseman  joksikin 
toiseksi.  Automaattisen  yhteyden  vaih¬ 
don  saa  yleensä  kännykän  asetuksista 
pois  päältä. 

NodeMCU,  MQTT,  LED- 
valonauha  ja  Node-RED 

Lopuksi  teemme  ohjelman,  jolla  epä¬ 
suorassa  valaistuksessa  käytettävien 
sisustusvalojen  väriä  ja  kirkkautta  voi 
säätää  verkkosivun  kautta  (ks.  Kuva 
5).  Noin  10  eurolla  saa  verkosta  50 
RGB-ledin  nauhoja,  joiden  ohjaus  pe¬ 
rustuu  WS2811-  tai  WS2812-piiriin. 
Ohjelmoinnin  kannalta  WS2811:llä  ja 
WS28 12:11a  ei  ole  eroa.  Hakusanoina 
toimii  50pcs,  ws2811  ja  string.  Myös 


www.koe.com  more 


<  >  a  n  o1 

Back  Forvvard  Home  Bookmarks  Tabs 

Kuva  4.  Wi-Fi-asetusten  teko  kännykällä. 


Kuva  5.  LED-nauhan  ohjain. 

monet  Adafruitin  NeoPixel-tuotteet 
perustuvat  jompaankumpaan  näistä 
piireistä.  LED-nauhoja  voi  ketjuttaa, 
ja  ohjelmakoodissa  on  ledien  määräksi 
määritelty  100  kpl.  Huomaa,  että  50  le¬ 
diä  voi  viedä  täydellä  kirkkaudella  rei¬ 
lusti  yli  yhden  ampeerin  virran,  joten 
huolehdi,  että  virtalähde  on  riittävä. 
LED-nauha  vie  vain  yhden  I/O-pin- 
nin,  ja  NodeMCU-firmwaressa  se  on 
kiinteästi  D4.  Samaan  aikaan  ei  siis  voi 
ohjata  NodeMCU-moduulissa  olevaa 
D4-pinniin  kytkettyä  sinistä  lediä. 

Tallenna  ohjelma  nimellä  ohjelma, 
lua.  Skrollin  numerossa  2017.1  käy¬ 
tiin  läpi  Node-RED  ja  MQTT.  Koodi 
on  suoraan  yhteensopiva  Node-RED:n 
Dashboard-switch-  ja  Dashboard-co- 

local  mqtt_broker  =  "xxxxx.xxxxx.xxx" _ 

local  mqtt_port  =  1883 _ 

local  mqtt_user  =  ''xxxxx11 _ 

local  mqtt_pwd  =  ''xxxxx1' _ 

local  mqtt_clientid  =  ''NodeMCU-11  ..  string.  format(  '%x ' ,  node.  chipidQ) 
local  mqtt_topic  =  "NodeMCU" _ 

local  nappi  =  3 


Lopuksi  teemme  ohjelman,  jolla 
epäsuorassa  valaistuksessa  käytettävi¬ 
en  sisustusvalojen  väriä  ja  kirkkautta 
voi  säätää  verkkosivun  kautta.  Noin 
10  eurolla  saa  verkosta  50  RGB-le- 


--  varmistetaan,  ettei  oteta  yhteyttä  useaan  kertaan  päällekkäin 
if  not  m  then _ 

m  =  mqtt .Client(mqtt_clientid,  120,  mqtt_user,  mqtt_pwd) _ 

else _ 

m:close() _ 

end 


din  nauhoja,  joiden  ohjaus  perustuu 
WS2811-  tai  WS2812-piiriin.  Oh¬ 
jelmoinnin  kannalta  WS2811:llä  ja 
WS28 12:11a  ei  ole  eroa.  Hakusanoina 
toimii  50pcs,  ws2811  ja  string.  Myös 


—  muodostetaan  yhteys  mqtt-brokeriin _ 

m: connect(mqtt_broker  ,  mqtt_port,  0,  1,  function(conn) _ 

print(,,Yhteys  mqtt-brokeriin  muodostettu !  ”) _ 

m:publish(,,status,, ,  mqtt_clientid  ..  11  yhdistetty ! 11 ,  0,  0) _ 

m:subscribe(mqtt_topic,  0,  function(conn) _ 

_ print(,,Tilattu  11  ..  mqtt_topic  ..  ''-topic1') _ 

_ end) _ 

m:on('message' ,  function(conn ,  topic,  viesti) _ 

_ print(,,mqtt-viesti  -  topic:11  ..  topic  ..  ",  viesti : 11  ..  viesti) 

_ if  viesti :upper()  ==  "PING"  then _ 

_ m: publish("status" ,  mqtt_clientid  ..  "  vastaa  pingiin!",  0,  0) 

else 

_ viest inkasi tteli ja (topic,  viesti) _ 

end 

end) 


monet  Adafruitin  NeoPixel-tuotteet 
perustuvat  jompaankumpaan  näistä 
piireistä.  LED -nauhoja  voi  ketjuttaa, 
ja  ohjelmakoodissa  on  ledien  määräksi 
määritelty  100  kpl.  Huomaa,  että  50  le- 
diä  voi  viedä  täydellä  kirkkaudella  rei¬ 
lusti  yli  yhden  ampeerin  virran,  joten 
huolehdi,  että  virtalähde  on  riittävä. 
LED-nauha  vie  vain  yhden  I/O-pin- 
nin,  ja  NodeMCU-firmwaressa  se  on 
kiinteästi  D4.  Samaan  aikaan  ei  siis  voi 


end) 


--  asetetaan  napille  keskeytys  ja  sen  käsittelijä _ 

local  lukko  =  false _ 

gpio.mode(nappi ,  gpio.INT) _ 

gpio. trig(nappi ,  "down'' ,  functionQ _ 

if  not  lukko  then 

_ m: pubi i sh ("s ta tus” ,  mqtt_clientid  -  Nappi!" ,  Q,  0) 

_ print(,,Nappi  ! ") _ 

_ lukko  =  true _ 

_ tmr.alarm(0,  1000,  tmr . ALARM_SINGLE ,  functionQ _ 

_ lukko  =  false _ 

end) 


ohjata  NodeMCU-moduulissa  olevaa 
D4-pinniin  kytkettyä  sinistä  lediä. 

Tallenna  ohjelma  nimellä  ohjelma, 
lua.  Skrollin  numerossa  2017.1  käy¬ 
tiin  läpi  Node-RED  ja  MQTT.  Koodi 
on  suoraan  yhteensopiva  Node-RED:n 
Dashboard-switch-  ja  Dashboard-co- 
lour  picker  -nodejen  kanssa.  Jos  mää¬ 
rittelet  MQTT-nodeen  Retain:  true , 


end 

end) 


local  r  =  100 _ 

local  g  =  100 _ 

local  b  =  100 _ 

--  täällä  käsitellään  käyttäjän  mqtt-viestit 
function  viestinkasitteli ja(topic,  viesti) 
if  viesti : sub(1 ,  1)  ==  "#"  then _ 

r  =  tonumber(viesti : sub(2,  3),  16) _ 

g  =  tonumber(viesti : sub(4,  5),  16) _ 

b  =  tonumber(viesti : sub(6,  7),  16) _ 

buffer: fill(r ,  g,  b) _ 

elseif  viesti :upper()  ==  "TRUE"  then 

buffer: fill(r,  g,  b) _ 

elseif  viesti :upper()  ==  "FALSE"  then _ 

buffer : f ill (0 ,  0,  0) 

end _ 

ws2812.wri te (buffer) _ 

end 


—  tehdään  alustukset  lednauhaa  varten 
if  not  buffer  then _ 

ws2812.  initQ _ 

buffer  =  ws2812.newBuffer(100,  3) 

end 

Listaus  2.  ohjelma. lua. 


lour  picker  -nodejen  kanssa.  Jos  mää¬ 
rittelet  MQTT-nodeen  Retain:  true , 
viimeisin  väriviesti  tulee  aina  NodeM- 
CU-moduulille  sen  bootatessa,  joten 
sitä  voi  käyttää  eräänlaisena  tallennuk¬ 
sena.  Colour  picker  -moduuli  antaa 
oletuksena  payloadiksi  värin  RGB- 
heksadesimaalimuodossa  #lf2e3d.  Li¬ 
säksi  valot  voidaan  sammuttaa  tai  sy¬ 


viimeisin  väriviesti  tulee  aina  NodeM- 
CU-moduulille  sen  bootatessa,  joten 
sitä  voi  käyttää  eräänlaisena  tallennuk¬ 
sena.  Colour  picker  -moduuli  antaa 
oletuksena  payloadiksi  värin  RGB- 
heksadesimaalimuodossa  #lf2e3d.  Li¬ 
säksi  valot  voidaan  sammuttaa  tai  sy¬ 
tyttää  lähettämällä  true  tai  false,  jotka 
ovat  switch-noden  oletusarvot.  Käskyt 
lähetetään  topiciin  NodeMCU.  Kun 
lähetetään  käsky  Ring,  laite  vastaa  pin¬ 
giin  status- topicissa.  & 


tyttää  lähettämällä 
true  tai  false,  jotka 
ovat  switch-noden 
oletusarvot.  Käskyt 
lähetetään  topiciin 
NodeMCU.  Kun  lä¬ 
hetetään  käsky  ping , 
laite  vastaa  pingiin 
status- topicissa. 


ftp 

Tekniikka 


uotsista  alkunsa  saanut  säteily paniikki  Joi 


T CO -merkinnät  putkinäyttöihin 


Teksti:  Vesa  Linja-aho  Kuvat:  Manu  Pärssinen,  Jari  Jaanto 


Kun  lapsuudenkotiini  ostettiin 
vuonna  1992  ensimmäinen 
tietokone,  se  oli  jo  hieman 
vanhahtava  286-kone,  ja  hintaa  oli 
muistikuvani  mukaan  5000  markkaa. 
Neljäsluokkalaisen  rillipään  huomio 
kiinnittyi  koneen  VGA-kuvaputki- 
näytössä  komeilevaan  tekstiin  Low 
emission.  Äiti  tiesi  kertoa,  että  se  tar¬ 
koittaa  matalaa  säteilytasoa. 

Pari  vuotta  myöhemmin  kone  vaih¬ 
tui  486-malliin,  jonka  säteilymerkin- 
nöistä  ei  jäänyt  mitään  muistikuvaa. 
Sen  sijaan  vuonna  1997  Celeron-myl- 
lyssä  olikin  jo  TCO-merkki. 

Low  emission  -mainoslauseen  ja 
TCO-merkin  taustalla  oli  1980-luvun 
lopulla  Ruotsista  alkunsa  saanut  sä- 
teilypaniikki.  Luulin  pitkään  TCO:ta 
joksikin  viranomaiseksi  tai  testauslai- 
tokseksi,  mutta  myöhemmin  selvisi, 


että  lyhenne  tulee  sanoista  Tjänste- 
männens  centralorganisation ,  virka¬ 
miesten  keskusliitto.  Kyseessä  oli  am¬ 
mattijärjestön  lanseeraama  tarra,  joka 
kertoi  vähäisestä  säteilystä. 

Jo  pikkulapsena  1980-luvun  lopulla 
äiti  varoitteli  katsomasta  televisiota 
liian  läheltä,  ”ettei  mene  silmät  pilalle” 
ja  ”siitä  tulee  säteilyä”.  Talvi-  ja  jatko¬ 
sodista  hengissä  selvinnyttä  isää  eivät 
taas  kodinelektroniikan  säteilemiset 
voineet  vähempää  kiinnostaa. 

Televisioissa  ja  tietokoneiden  näyt¬ 
töpäätteissä  käytettiin  vielä  viime 
vuosikymmenelle  asti  katodisädeput- 
kea,  joka  perustui  elektronisuihkun 
loisteaineelle  piirtämään  kuvaan. 
Elektroneja  kiihdytettiin  jännitteellä, 
joka  isoissa  näytöissä  oli  korkeimmil¬ 
laan  parikymmentä  kilovolttia.  Näin 
suurella  kiihdytysjännitteellä  todella 


syntyi  aavistuksen  verran  röntgensä¬ 
teilyä,  josta  siitäkin  lähes  kaikki  imey¬ 
tyi  kuvaputken  lasiin.  Määrä  on  mitä¬ 
tön  verrattuna  röntgentutkimuksista  ja 
lentomatkoilta  saatuun  säteilyyn,  jat¬ 
kuvasta  luonnon  taustasäteilystä  pu¬ 
humattakaan. 

Mistä  puheet  television  ja  tietoko¬ 
nenäyttöjen  säteilyvaarasta  sitten  sai¬ 
vat  alkunsa? 

Televisio  säteili 
sanomalehdessä  jo  1956 

Vanhin  maininta  television  säteilys¬ 
tä  löytyy  Turun  Sanomista  14.6.1956, 
jossa  kansalaisia  rauhoitellaan  ydinko¬ 
keiden  säteilyvaarasta:  pikku-uutisen 
mukaan  televisiolaitteista  säteilee  vä¬ 
häinen  määrä  röntgensäteitä,  mutta  ne 
eivät  ole  vaarallisia.  Uutta  kodinkonet¬ 
ta  käytettiin  uutisessa  pikemminkin 

säteilypelkojen  lievittämiseen  kuin 
sensaation  hakemiseen:  ydinkokeista 
tulee  huomattavasti  pienempi  sätei¬ 
lyannos  kuin  vaarattomiksi  mielletyis¬ 
tä  ja  intoa  ja  innostusta  herättäneistä 
televisiovastaanottimista,  jotka  vielä 
1950-luvulla  olivat  harvojen  herkkua. 
Muina  vertailukohteina  käytettiin  itse¬ 
valaisevia  kellotauluja  ja  jalan  mittaus¬ 
ta  röntgenillä  kenkiä  varten. 

Reilun  kuukauden  päästä  18.7.1956 
sama  lehti  tosin  varoittaa  hieman  sen- 
saatiohakuisesti  asiantuntijan  suulla, 
että  korkeajännitteiset  televisiovas- 
taanottimet  saattavat  olla  vaarallisia. 
Vaikutukset  tulevat  esille  seuraavissa 
sukupolvissa ,  joiden  lapsilla  saattaa 
olla  epäterveitä  luonteenominaisuuk¬ 
sia.  Tavallisista  televisioista  ei  lehden 
mukaan  tarvitse  olla  niinkään  pelois¬ 
saan,  sillä  niiden  säteilymäärä  on  pieni, 
mutta  voimakkaat  vastaanottimet  ovat 
eri  asia. 

Mikään  suosikkiaihe  television  sätei¬ 
ly  ei  lehdistölle  ollut:  seuraava  maininta 
Kansalliskirjaston  digitoiduista  sano¬ 
malehtiarkistoista  löytyy  vasta  kuuden 
vuoden  päästä.  Länsi-Savo  24.5.1962 
kirjoittaa,  että  atomienergiakomission 
jäsen,  tohtori  Robert  Wilson  kertoo, 
että  USA:n  ja  Neuvostoliiton  ydinko¬ 
keiden  aiheuttama  säteily  on  vähem¬ 
män  kuin  television  aiheuttama  säteily. 
Eli  vanhan  toistoa,  mutta  eri  asiantun¬ 
tijan  suulla. 

Tarkoituksena  oli  siis  rauhoitella  kyl¬ 
män  sodan  ydinkokeiden  hermostutta- 
mia  kansalaisia,  mutta  samalla  jäi  elä¬ 
mään  käsitys  siitä,  että  televisio  säteilee. 
Sosiaalista  mediaa  ei  tuolloin  ollut,  vaan 
tieto  kulki  suusta  suuhun:  joku  muisti 
lukeneensa  lehdestä  television  säteily¬ 
vaarasta,  eikä  ollut  nettiarkistoa,  josta 
tarkistaa  asian  laita,  joten  rikkinäinen 
puhelin  -ilmiö  todennäköisesti  muutti 
ja  paisutti  tarinaa  matkalla. 

Näyttöpäätetyö  yleistyy 

Television  säteilyvaara  ei  sen  koom¬ 
min  nostanut  mediassa  päätään,  mutta 
1970-luvun  loppupuolella  esiin  mars¬ 
si  uusi  mörkö:  tietokoneet  korvasivat 
paperitöitä  suurissa  yrityksissä  ja  val¬ 
tionhallinnossa.  Televisioiden  säteily¬ 
vaarasta  suusta  suuhun  levinneet  jutut 
yleistettiin  -  sinänsä  ihan  loogisesti 
-  näyttöpäätetyöhön.  Olihan  käytetty 
tekniikka,  katodisädeputki,  sama. 

Varhaisin  maininta  näyttöpäätetyön 
säteilyhuolista  löytyy  Etelä- Suomen 


Sanomista  28.10.1980.  Lehti  raportoi 
työterveyspäiviltä  näyttöpäätetyön  to¬ 
dellisista  ja  kuvitteellisista  haitoista: 
Työterveyslaitoksen  asiantuntija  laskee 
kuviteltuihin  haittoihin  näyttöpäätteen 
säteilyn.  Nykyiset  ja  aiemmat  tutki¬ 
mustulokset  osoittavat  asiantuntijan 
mukaan  vakuuttavasti,  etteivät  päät¬ 
teet  lähetä  haitallista  säteilyä.  Työ  suo - 
jelumielessä  enemmän  huolestuttivat 
tuki-  ja  liikuntaelinvaivat  sekä  -  ny¬ 
kykäyttäjillekin  niin  tutut  -  laitteiston 
käyttöhäiriöiden,  katkosten  ja  odotus¬ 
ten  aiheuttamat  psykologiset  haitat. 

Pian  tämän  jälkeen  Länsi-Savo 
22.3.1981  kertoo  artikkelissaan  ”Kone- 
kumous  konttoreissa”,  kuinka  sulkaky¬ 
nän  on  korvannut  näyttöpääte  ja  mik¬ 
rokortti ,  ja  tietokonemuisti  on  nielaissut 
mapit.  Näyttöpäätteiden  määrä  lähen¬ 
teli  jo  50000:ta.  Huolestuneita  oltiin 
lähinnä  työpaikkojen  vähenemisestä: 
artikkelissa  mainitaan  lyhyesti  työsuo¬ 
jeluongelmista,  että  huhut  [näyttöpäät¬ 
teiden]  vaarallisesta  säteilystä  on  jo 
kumottu. 

Ruotsista  kajahtaa 

Muutaman  vuoden  oli  säteilyrintamal- 
la  hiljaista,  mutta  näyttöpäätetyö  yleis¬ 
tyi  1980-luvulla  rajusti,  mikä  oli  omi¬ 
aan  nostamaan  ilmiön  taas  tapetille. 
Länsi-Savo  6.2.1986  uutisoi,  että  Tans¬ 
kassa  tutkitaan  näyttöpäätteiden  vaa¬ 
rat.  Tanskan  liike-  ja  toimistotyönte¬ 
kijöiden  liitto  ryhtyi  tutkimuksessaan 
selvittämään  näyttöpäätteiden  yhteyttä 
keskenmenoihin  ja  raskaushäiriöihin. 
Taustalla  olivat  tutkimukset,  joissa 
”päätteiden  magneettisäteilyn”  oli  to¬ 
dettu  aiheuttavan  rotille  ja  hiirille  kes¬ 
kenmenoja  ja  sikiövaurioita. 

Tutkimuksen  tuloksista  ei  uutista 
kuulunut.  Tämän  jälkeen  katodisäde- 
putken  säteily  mainitaan  Länsi- Savon 
jutussa  1.5.1989,  jossa  mainitaan  myös 
Ruotsissa  perustettu  sähköallergikko- 


jen  yhdistys.  Näyttöpäätteiden  sähkö¬ 
jä  magneettikenttien  raskausriskeistä 
todetaan,  että  valtaosassa  tutkimuksia 
väitetään  todetun  kiistatta,  ettei  pääte¬ 
työ  haittaa  sikiön  kehitystä  tai  aiheuta 
keskenmenoja.  Ruotsissa  ja  Yhdysval¬ 
loissa  taas  on  julkaistu  raportteja,  jois¬ 
sa  keskenmenon  mahdollisuuden  on 
todettu  lisääntyneen”. 

Samassa  lehdessä  29.7.1991  lääkäri 
vastaa  huolestuneelle  äidille  television 
vaaroista  Länsi-Savon  ”Seuraava  poti¬ 
las”  -palstalla,  että  jos  jotain  terveys¬ 
haittoja  on,  ne  johtuvat  ohjelmista  tai 
kyhjöttämisestä,  ja  säteilyn  puolesta 
televisio  on  turvallinen. 

Nykykonsensus:  ei  vaaroja 

Kuvaputkinäyttöjen  haittoja  ei  enää 
kannata  tutkia,  kun  teknologia  on 
poistunut  käytöstä.  Mitään  haittoja  ei 
vuosikymmentenkään  saatossa  löydet¬ 
ty.  ”Jo  vuonna  1968  USA:ssa  säädettiin 
yläraja  katodisädeputkien  säteilylle. 
Käytännössä  putket  säteilivät  turvara¬ 
joja  vähemmän.  Säteilyannos  jäi  pie¬ 
nemmäksi  kuin  luonnon  taustasäteily. 
Lisäksi  laajat  tutkimukset  eivät  ole  löy¬ 
täneet  mitään  haitallisia  terveysvaiku¬ 
tuksia  katodiputkista”,  kertoo  säteilyn 
terveysvaikutuksia  tutkinut  fysiikan 
professori  Tapio  Ala-Nissilä  Skrollille. 

Ammattiliiton  TCO-tarrat  ja  low 
emission  -tekstit  todennäköisesti  oli¬ 
vatkin  toimiva  lääke  näyttöpääteoirei- 
luun:  kun  käyttäjä  uskoi,  että  näyttö 
täyttää  tiukat  säteilynormit,  oireetkin 
häipyvät.  Vastaavaa  temppua  on  ko¬ 
keiltu  eräässä  suomalaiskorkeakou- 
lussakin,  tosin  modernimman  vai- 
vanaiheuttajan  eli  wlan-tukiaseman 
kanssa:  tukiaseman  aiheuttamat  oireet 
erääseen  opiskelijaan  katosivat,  kun 
tukiasema  "sammutettiin”  käyttämällä 
sivuleikkureita  sen  merkkivaloledin 
jalkoihin.  & 

Merkkijono  kuuluu  lähes  kaikkien  ohjelmointikielien  perustietorakenteisiin.  Niiden  tehokas 
käsittely  on  kuitenkin  kaukana  yksinkertaisesta,  ja  siitä  onkin  kasvanut  kokonainen  tutkimus¬ 


ala  nimeltä  stringologia. 

Teksti:  Jarno  Niklas  Alanko  Kuvat:  Mikko  Torvinen,  Jarno  Niklas  Alanko,  Nasu  Viljanmaa 

leinen  ongelma  tieto¬ 
jenkäsittelyssä  on  sel¬ 
vittää,  löytyykö  merk¬ 
kijono  S  jostain  kohtaa 
merkkijonoa  T,  ja  jos 
löytyy,  niin  mistä  kohdista.  Tämä  on¬ 
gelma  tulee  vastaan  esimerkiksi  teks¬ 
tinkäsittelyohjelmassa,  kun  käyttäjä 
painaa  Ctrl-F-näppäinyhdistelmää.  Ei 
kuulosta  kovin  monimutkaiselta  on¬ 
gelmalta,  eihän?  Valitettavasti  tehtävä 
ei  ole  niin  helppo  kuin  ensivaikutelma 
antaa  ymmärtää. 

Yksinkertaisin  tapa  ratkaista  asia 
on  kirjoittaa  kaksi  sisäkkäistä  for- sil¬ 
mukkaa,  jotka  kokeilevat  kaikki  mah¬ 
dolliset  aloituskohdat  läpi  (ks.  listaus 
1).  Ongelma  on,  että  pahimmassa  ta¬ 
pauksessa  tähän  kuluu  aikaa  suhteessa 
lukuun  nm ,  jossa  n  ja  m  ovat  merkki¬ 
jonojen  T  ja  S  pituudet.  Algoritmin 
keskimääräinen  aikavaativuus  on  siis 
merkinnällisesti  O  (nm).  Jos  n  ja  m  ovat 
molemmat  suuria,  niin  tämä  jumittaa 
tietokoneen  nopeasti.  Stringologian 
keskeisiä  ongelmia  on  tehokkaampien 
algoritmien  kehittäminen  tähän  ongel¬ 
maan  ja  kaikkiin  sen  variaatioihin 
Ensimmäisen  0(rcm)-algoritmia  pa¬ 


remman  algoritmin  julkaisivat  tiettä-  nus  naiiviin  0(nm) -algoritmiin, 

västi  Donald  Knuth,  Vaughan  Pratt  Sittemmin  ongelmaan  on  keksitty 
ja  James  Morris  vuonna  1977.  Hei-  valtava  joukko  erilaisia  0(rc+m)-aika- 
dän  menetelmänsä  tunnetaan  nyky-  vaativuuden  ratkaisuja.  Nopeimmat 

ään  KMP-algoritmina  julkaisijoiden  välttävät  jopa  lukemasta  kaikkia  merk- 

sukunimien  alkukirjaimien  mukaan,  kijonon  T  merkkejä,  jos  ympäröivien 
ja  se  on  perusta  monille  edistyneem-  merkkien  perusteella  on  selvää,  että 

mille  algoritmeille.  Algoritmi  rakentaa  merkkijono  S  ei  voi  löytyä  tietyistä 

merkkijonosta  S  äärellisen  tilakoneen  kohdista. 

(finite  State  machine),  joka  koostuu 

tiloista  ja  siirtymistä  (ks.  kuva  1).  Ra-  LoppUOSatauIllkko  kertoo 
kennetulla  automaatilla  voi  hakea  merkkijonon  syvimmät  Salat 
merkkijonoa  S  mistä  tahansa  merkki-  Sovelluksissa  on  yleistä,  että  käyttäjä 
jonosta  T.  Automaatin  rakentaminen  tekee  useita  hakuja  samaan  tekstiin  T. 
vie  tehokkaalla  algoritmilla  O  (m)  ai-  Näissä  tapauksissa  on  hyödyllistä  ra- 
kaa,  ja  merkkijonon  T  läpikäynti  O  (n)  kentaa  indeksi  merkkijonolle  T,  jonka 
aikaa,  joten  algoritmi  vie  yhteensä  avulla  voidaan  vastata  kaikkiin  kyselyi- 
ö(n+m)  aikaa,  mikä  on  huima  paran-  hin  S  nopeasti. 

Kuva  1.  Knuth-Morris-Pratt  automaatti  merkkijonolle  ananas.  Alkutila  on  merkitty  nuolella.  Au¬ 
tomaatti  lukee  merkkijonoa  T  merkki  kerrallaan  siten,  että  luettu  merkki  määrää  automaatin 
seuraavan  tilan.  Jos  luettu  merkki  vastaa  seuraavan  kaaren  merkkiä,  siirtyy  algoritmi  seuraa- 
vaan  tilaan,  muulloin  algoritmi  seuraa  katkoviivalla  merkittyjä  nuolia,  kunnes  oikealle  mene¬ 
vässä  kaaressa  on  oikea  merkki.  Isolla  sigmalla  merkitty  kaari  sopii  kaikkiin  merkkeihin.  Jos 
algoritmi  päätyy  tilaan  6,  merkkijono  S  on  löytynyt. 

Listataan  kaikki  merkkijonot,  jotka 
alkavat  jostain  kohtaa  merkkijonoa 
T  ja  jatkuvat  merkkijonon  T  loppuun 
saakka.  Näitä  kutsutaan  merkkijonon 
T  loppuosiksi  eli  suffikseiksi.  Järjes¬ 
tetään  loppuosat  aakkosjärjestykseen. 
Listauksessa  2  on  esimerkkinä  merk¬ 
kijonon  "alabalrabalbalrab”  loppuosat 
aakkosjärjestyksessä.  Nyt  voidaan 
määritellä  merkkijonon  T  loppuosa- 
eli  suffiksitaulukko  S  A  (Suffix  Array): 
taulukon  elementti  S  A  [i]  kertoo,  mistä 
kohtaa  merkkijonoa  T  alkaa  aakkos¬ 
järjestyksessä  i:s  loppuosa. 

Ensinäkemältä  voi  olla  vaikea  kek¬ 
siä,  mitä  iloa  tällaisesta  taulukosta  voi 
olla,  mutta  osoittautuu,  että  loppuosa- 
taulukko  on  avain  valtavaan  kirjoon 
tehokkaita  merkkijono  algoritmeja. 
Taulukon  hyöty  perustuu  seuraavaan 
havaintoon.  Haetaan  vaikka  merkki¬ 
jonoa  ”bal”  merkkijonosta  "alabalra¬ 
balbalrab”  Nyt  on  hyvä  ymmärtää,  että 
kaikki  osamerkkijonot  löytyvät  jonkin 
loppuosan  alusta.  Aakkosjärj estetystä 
loppuosalistasta  näkee,  että  ne  loppu¬ 
osat,  jotka  alkavat  merkkijonolla  "bal” 
ovat  peräkkäin  aakkosjärjestyksessä, 
tässä  tapauksessa  loppuosat  numero  9, 
10  ja  11.  Tätä  aluetta  loppuosalistassa 
kutsutaan  merkkijonon  "bal”  leksiko- 
grafiseksi  intervalliksi ,  ja  sen  voi  pai¬ 
kallistaa  binäärihakemalla  ensin  sen 
alkukohdan  ja  sitten  loppukohdan. 
Merkkijonon  "bal”  esiintymien  alku¬ 
kohdat  voidaan  nyt  lukea  loppuosa- 
taulukon  kohdista  9,  10  ja  11,  joissa 
on  arvot  9,  12  ja  4.  Merkkijonon  "bal” 
esiintymät  tosiaan  alkavat  indekseistä 
9,  12  ja  4. 

Loppuosataulukon  avulla  voi  myös 
selvittää  esimerkiksi  pisimmän  use¬ 
amman  kerran  esiintyvän  osamerk- 
kijonon  merkkijonossa  T.  Esimerkis¬ 
sämme  pisin  toistuva  merkkijono  on 
"balrab”.  Pisimmän  toistuvan  osamerk- 
kijonon  etsimisen  ongelma  on  sama 
kuin  ongelma  löytää  pari  loppuosia, 
joilla  on  pisin  mahdollinen  yhteinen 
alkuosa.  Kaikkien  osamerkkijonojen 
joukko  kun  on  kaikkien  loppuosien  al¬ 


kuosien  joukko.  Lisäksi  riittää  vertailla 
vain  aakkosjärjestyksessä  peräkkäi¬ 
siä  loppuosia,  koska  mitä  lähempänä 
kaksi  loppuosaa  ovat  toisiaan  aakkos¬ 
järj  estetyssä  listassa,  sitä  pidempi  yh¬ 
teinen  alkuosa  niillä  on.  Saadaan  siis 
seuraava  algoritmi:  käydään  läpi  kaikki 
aakkosjärjestyksessä  peräkkäiset  lop- 
puosaparit  käyttäen  loppuosatauluk- 
koa  ja  raportoidaan  pisin  löytynyt  yh¬ 
teinen  alkuosa. 

Loppuosataulukon 

rakentaminen 

Yksinkertaisin  tapa  rakentaa  loppu- 
osataulukko  on  muodostaa  kaikki 
mahdolliset  loppuosat,  ja  järjestää  ne 
millä  tahansa  yleiskäyttöisellä  järjes- 
tysalgoritmilla  kuten  merge  sortilla. 
Tähän  tarvitaan  ö(n  log  n)  loppuosi¬ 
en  vertailua.  Ongelma  tässä  on,  että 
pahimmassa  tapauksessa  vertailut 
ovat  työläitä.  Esimerkiksi  jos  syöte  on 
n  kappaletta  pelkkää  a-kirjainta,  niin 
lopulliseksi  aikavaativuudeksi  tulee 
0(h2  log  n). 

Hieman  tehokkaampi  tapa  ratkaista 
ongelma  on  käyttää  radix  sort  -tyyp¬ 
pistä  järjestämistä  merge  sortin  sijaan. 
Tässä  loppuosat  ryhmitellään  ensiksi 
ensimmäisen  merkin  mukaan,  synty¬ 
neet  ryhmät  toisen  merkin  mukaan, 
ja  niin  edelleen  rekursiivisesti,  kunnes 
kussakin  ryhmässä  on  vain  yksi  loppu¬ 
osa.  Aikavaativuudessa  päästään  näin 
eroon  logaritmisesta  kertoimesta  ja 
saadaan  0(n2) -algoritmi.  Loppuosien 
yhteispituus  on  O  (n2),  joten  vaikuttaa 
siltä,  että  nopeampaa  algoritmia  ei  voi 
olla.  Yllättävää  kuitenkin,  tästä  voi  pa¬ 
rantaa  vielä  paljon. 

Tehokkaampaa  algoritmia  varten 
täytyy  käyttää  hyväksi  sitä  huomiota, 
että  järjestettävät  merkkijonot  eivät  ole 
mielivaltaisia,  vaan  kaikki  ovat  syöte - 
merkkijonon  loppuosia. 

Udi  Manber  ja  Gene  Myers  julkai¬ 
sivat  vuonna  1990  ovelan  algoritmin, 
jota  voidaan  pitää  läpimurtona  merk- 
kijonotutkimuksessa.  Se  rakentaa  ajas¬ 
sa  O  (n  log2  n)  käänteisen  loppuosatau¬ 


lukon,  jonka  i:s  alkio  kertoo  kohdasta 
i  alkavan  loppuosan  järjestysnumeron 
aakkosjärjestyksessä.  Käänteisen  lop¬ 
puosataulukon  voi  muuttaa  helposti 
tavalliseksi  loppuosataulukoksi  -  yk¬ 
sityiskohdat  jääkööt  lukijalle  pohdit¬ 
tavaksi. 

Sukellus  syvemmälle 
algoritmiinkaan 

Manberin  ja  Myersin  algoritmi  alus¬ 
tetaan  siten,  että  korvataan  merkkijo¬ 
non  S  merkit  kokonaisluvuilla,  jotka 
säilyttävät  aakkoston  järjestyksen.  Esi¬ 
merkiksi  merkkijonon  "ananabanana” 
aakkosto  on  a,  b  ja  n,  joten  voidaan 
korvata  a:t  ykkösillä,  b:t  kakkosilla  ja 
n:t  kolmosilla.  Näin  saatu  lista  R  koko¬ 
naislukuja  on  karkea  arvio  loppuosi¬ 
en  keskinäisestä  järjestyksestä:  luvut 
kertovat  loppuosien  järjestyksen,  jos 
jokaisesta  otetaan  huomioon  vain  en¬ 
simmäinen  merkki. 

Algoritmi  perustuu  70-luvulla 
keksittyyn  prefix  doubling  -tekniik¬ 
kaan.  Ensimmäisessä  iteraatiossa  tätä 
approksimaatiota  tullaan  parantamaan 
siten,  että  se  ottaa  huomioon  kaksi  en¬ 
simmäistä  merkkiä  jokaisesta  loppu¬ 
osasta,  seuraavassa  iteraatiossa  neljä 
ensimmäistä,  seuraavassa  kahdeksan, 
ja  niin  edelleen,  kunnes  kaikki  merkit 
on  otettu  huomioon. 


Merkkijonon  alabalrabalbalrab  loppu- 
osataulukko. 

[16,8,3,1 ,10,13,5,17,9,12,4,2,11 , 
14,6,15,7] 

Merkkijonon  alabalrabalbalrab  loppu¬ 
osat  aakkosjärjestyksessä. 

1  ab 

2  abalbalrab 

3  abalrabalbalrab 

4  alabalrabalbalrab 

5  albalrab 

6  alrab 

7  alrabalbalrab 

8  b 

9  balbalrab 

10  balrab 

11  balrabalbalrab 

12  labalrabalbalrab 

13  lbalrab 

14  lrab 

15  lrabalbalrab 

1 6  rab 

17  rabalbalrab 

Listaus  2.  Alabalrabalbalrab-loppuosataulukko. 


vector<int>  matches; 

for(int  1=0;  i  <  T. size()-S. size()+1 ;  i++){ 
bool  good  =  true; 

for(int  j  =0;  j  <  S.size();  j++){ 
if(S[j]  !=  T[i+j])  good  =  false; 

} 

if(good)  matches . push back(i) ; 


Listaus  1.  Haetaan  merkkijono  S  esiintymät  merkkijonosta! 

Kuva  3. 

Merkkijonon  ananabanana  suffiksi- 

- 1 

puu.  Suffiksipuuta  rakentaessa  merkkijonon 

perään  lisätään  aakkoston  ulkopuolinen  lope- 

I) 

(R2[6], 

R2[6+2]) 

(R4[6], 

7° 

i — i 

en 
+ 
4^ 
i _ i 

tusmerkki,  jota  merkitään  kuvassa  dollarilla, 

(R.C6],  R, [ 

Kuva  2.  Sanan  ananabanana  loppuosat  aakkostetaan  vaihe  vaiheelta  Manber-Myers-algorit- 
milla.  Esimerkiksi  banana-loppuosan  arvioitu  sijoitus  loppuosien  aakkosjärjestysessä  muuttuu: 
2,  4,  6  kunnes  saavuttaa  oikean  arvon  7.  Iteraatiossa  R4  loppuosilla  ananabanana  ja  anana  on 
sama  järjestysluku  5,  koska  niitä  ei  voi  järjestää  vielä  ensimmäisen  neljän  merkin  perusteella. 


mikä  takaa,  että  jokainen  merkkijonon  lop¬ 
puosa  vastaa  lehteä  puussa.  Lehdessä  luke¬ 
va  numero  kertoo  loppuosan  alkamiskohdan 
alkuperäisessä  merkkijonossa. 


Algoritmin  kulku  on  kuvattu  kuvas¬ 
sa  1.  Algoritmi  vuoro ttelee  kahden  vai¬ 
heen  välillä.  Ensimmäisessä  vaihees¬ 
sa  lasketaan  taulukko  Rk,  joka  kuvaa 
loppuosien  järjestystä  ensimmäisen  k 
merkin  perusteella,  ja  toisessa  osassa 
muodostetaan  näistä  järjestysluvusta 
pareja,  jotka  kuvaavat  merkkijonojen 
järjestystä  tuplasti  suuremmalla  2 k 
tarkkuudella  kuin  edellisessä  iteraati¬ 
ossa. 

Oletetaan  nyt,  että  meillä  on  jo  tie¬ 
dossa  taulukko  Rfc[l ..n],  joka  sisältää 
jokaiselle  loppuosalle  vertailuluvun, 
jotka  kertovat  loppuosien  järjestyksen 
k: n  ensimmäisen  merkin  tarkkuudel¬ 
la.  Nyt  voidaan  muodostaa  taulukko 
R2k[l..n\,  joka  ottaa  huomioon  tuplasti 
enemmän  merkkejä.  Temppu  tehdään 
seuraavasti:  liitetään  jokaiseen  loppu¬ 
osaan  T [i..n\  pari  vertailulukuja  (R k[i\, 
Rfc[f  +  k]).  Pari  edustaa  käytännössä 
2k:n  pituista  alkupätkää  T[z..n]:stä,  ja 
luvut  kertovat  molempien  puolikkai¬ 
den  järjestyksen.  Jos  parin  toisen  ele¬ 
mentin  indeksi  i+k  menee  yli  taulukon 
Rp  otetaan  sen  sijaan  parin  toiseksi 
luvuksi  nolla.  Lukupareja  vertaillaan 
ensisijaisesti  parin  ensimmäisen  ja  ta¬ 
sapelin  sattuessa  parin  toisen  nume¬ 
ron  perusteella.  Parien  keskinäinen 
järjestys  vastaa  loppuosien  keskinäistä 
järjestystä,  kun  huomioon  on  otettu  2 k 
ensimmäistä  merkkiä. 

Syntyneet  parit  voidaan  muuttaa 
takaisin  yksittäisiksi  vertailuluvuiksi 
korvaamalla  ne  kokonaisluvuilla,  jot¬ 
ka  säilyttävät  parien  järjestyksen.  Näin 
saatu  lista  lukuja  on  haluttu  taulukko 


R2k[l..n].  Kuvassa  2  on  esitetty  merk¬ 
kijonon  ”ananab  anana”  taulukot  R1? 
R2,  R4  ja  Rg  sekä  vastaavat  vertailulu- 
kuparit.  Taulukko  Rg  on  tässä  tapauk¬ 
sessa  ensimmäinen  taulukko,  jonka 
kaikki  vertailuluvut  ovat  uniikkeja. 
Siten  taulukon  Rg  kohdasta  i  voi  lukea 
loppuosan  T [i..n\  järjestysnumeron 
aakkosjärjestyksessä,  joka  oli  se,  mitä 
algoritmilta  haluttiinkin. 

Algoritmissa  on  aina  korkeintaan 
log(n)  kierrosta.  Parit  voidaan  korva¬ 
ta  kokonaisluvuilla  järjestys  säilyttä¬ 
en  väliaikaisen  järjestettyjen  parien 
taulukon  avulla.  Tämä  voidaan  tehdä 
ö(n  log  rc)-ajassa  käyttäen  taas  yleis¬ 
käyttöistä  järjestysalgoritmia.  Koko 
algoritmin  lopullinen  aikavaativuus  on 
O  (n  log2  n). 

Manberin  ja  Myersin  algoritmi  on 
tarpeeksi  nopea  useimmille  syötteille, 
mutta  vieläkin  tehokkaampia  algorit¬ 
meja  on  olemassa.  Ällistyttävää  kyllä, 
loppuosataulukon  rakentaminen  on 
mahdollista  tehdä  myös  jopa  O  (aj¬ 
ajassa.  Tälle  tiedolle  kannattaa  antaa 
hetki  upota  tajuntaan:  n  merkkiä  pit¬ 
kän  merkkijonon  loppuosat  voi  järjes¬ 
tää  nopeammin  kuin  n  elementtiä  pit¬ 
kän  taulukon  järjestäminen  yleisessä 
tapauksessa.  Tämä  tulos  tosin  olettaa, 
että  merkkien  keskinäinen  järjestys 
voidaan  selvittää  O  (n) -ajassa,  mutta  se 
on  hyvin  luonnollinen  oletus  oikeissa 
sovelluksissa.  Näistä  lineaariaikaisis- 
ta  algoritmeista  on  useita  variantte¬ 
ja,  mutta  yksinkertaisin  lienee  Juha 
Kärkkäisen  ja  Peter  Sandersin  vuon¬ 
na  2003  julkaisema  algoritmi,  johon 


emme  nyt  kuitenkaan  tämän  artikkelin 
puitteissa  perehdy. 

Suffiksipuu 

Eräänlainen  laajennos  loppuosatau- 
lukolle  on  niin  sanottu  loppuosa-  eli 
suffiksipuu.  Suffiksipuun  kaaret  on 
merkitty  osamerkkijonoilla,  ja  jokais¬ 
ta  suffiksia  vastaa  yksi  lehti  siten,  että 
polulla  juuresta  lehteen  kaarien  os- 
amerkkijonojen  yhdiste  muodostaa 
merkkijonon  T  kunkin  loppuosan  (ks. 
kuva  3).  Lehdet  on  merkitty  nume¬ 
roilla,  jotka  kertovat  loppuosan  aloi¬ 
tuskohdan.  Jos  puun  lapset  piirretään 
aina  aakkosjärjestyksessä  vasemmalta 
oikealle,  niin  lehdistä  voidaan  lukea 
vasemmalta  oikealle  merkkijonon  T 
loppuosataulukko.  Suffiksipuu  kertoo 
merkkijonosta  enemmän  kuin  pelkkä 
loppuosataulukko,  mutta  se  on  myös 
työläämpi  rakentaa  ja  vie  enemmän 
muistia. 

Tämä  puu  voidaan  rakentaa  käyttäen 
loppuosataulukkoa  ajassa  O  (n),  mut¬ 
ta  se  voidaan  rakentaa  myös  suoraan 
ilman,  että  loppuosataulukkoa  tarvit¬ 
see  rakentaa  ensin.  Monien  mielestä 
elegantein  ratkaisu  on  Esko  Ukkosen 
vuonna  1995  kehittämä  algoritmi,  joka 
rakentaa  puun  vaihe  vaiheelta  ottaen 
yksi  kerrallaan  enemmän  merkkejä 
mukaan  puuhun. 

Puuta  voi  käyttää  varsin  helposti 
osamerkkijonojen  etsimiseen.  Jos  ha¬ 
lutaan  tietää,  sisältääkö  merkkijono  T 
merkkijonon  S,  riittää  yksinkertaisesti 
tarkistaa,  onko  puun  juuresta  olemas¬ 
sa  polkua,  jonka  kaaret  muodostavat 

merkkijonon  S.  Myös 
aiemmin  loppuosataulu- 
kolla  ratkaistu  pisimmän  yhtei¬ 
sen  merkkijonon  etsiminen  onnistuu 
helposti  -  riittää  vain  käydä  puu  läpi 
ja  palauttaa  se  sisäsolmu,  joka  on  ka- 
uimpana  juuresta. 

Suffiksipuu  on  myös  ennen  kaik¬ 
kea  hyödyllinen  käsitteellinen  työkalu 
merkkijono -ongelmien  kanssa  järkei¬ 
lyyn.  Useimmille  ongelmille  löytyy 
luonnollinen  tulkinta  suffiksipuun  nä¬ 
kökulmasta.  Esimerkiksi  jos  halutaan 
laskea  merkkijonon  kaikki  erilaiset 
osajonot,  vastaus  on  kaikkien  suffik- 
sipuussa  juuresta  lähtevien  polkujen 
määrä,  koska  joka  jokainen  osajono 
vastaa  jotain  juuresta  alkavaa  polkua  ja 
kaikki  juuresta  alkavat  polut  vastaavat 
jotain  osajonoa.  Tässä  tapauksessa  po¬ 
lulla  voidaan  tarkoittaa  myös  sellaista 
polkua,  joka  pysähtyy  johonkin  kes¬ 
kelle  kaaren  osamerkkijonoa. 

Uudet  tuulet 

Merkkijono  algoritmien  tutkimus 
menee  eteenpäin  kovaa  vauhtia,  ja 
Helsingin  yliopisto  on  ilahduttavasti 
tutkimuksen  eturintamassa.  Jo  va¬ 
kiintuneiden  tietorakenteiden  kuten 
loppuosataulukoiden  ja  -puiden  ra¬ 


kentamiseen  kehitetään  edelleen  uusia 
algoritmeja,  jotka  on  räätälöity  toimi¬ 
maan  vähällä  muistilla,  rinnakkain  tai 
mahdollisimman  välimuistiystävälli- 
sesti. 

Uusimpia  tutkimussuuntia  alalla 
ovat  pakatut  merkkijonoindeksit,  jotka 
pystyvät  tekemään  kaiken,  mitä  voisi 
tehdä  suffiksipuulla-  tai  taulukolla, 
mutta  vievät  vähemmän  tilaa  -  joskus 
jopa  vähemmän  kuin  merkkijono  T 
itse,  jos  T:ssä  on  paljon  toistuvuutta. 
Nämä  perustuvat  usein  niin  sanotuun 
Burrows-Wheeler-muunnokseen,  jota 
käytetään  muutenkin  datan  pakkaa¬ 
miseen.  Pakattujen  tietorakenteiden 
parhaat  palat  ovat  helposti  saatavilla 
Githubista  Simon  Gogin  loistavasta 
sdsl-lite-kirjastosta,  jossa  on  yli  nel¬ 
jänkymmenen  tutkimusartikkelin  tie¬ 
torakenteet  ja  algoritmit  siistinä  C++ 
template-kirjastona. 

Toinen  aktiivinen  tutkimussuunta 
on  suurpiirteinen  haku,  jossa  etsitään 
täsmällisten  vastaavuuksien  sijasta 
samankaltaisia  merkkijonoja,  jotka 
muistuttavat  toisiaan  tarpeeksi  jollain 


kriteereillä.  Esimerkiksi 


saatetaan  hakea  pareja  osa- 
merkkijonoja,  jotka  ovat  voi¬ 
daan  muuttaa  toisikseen  muutamalla 


merkin  lisäyksellä  tai  poistolla.  Tämä 
on  hyödyllistä  esimerkiksi  geenien 
hakemisessa  tietokannasta,  koska  ha¬ 
lutaan  olla  välittämättä  pienistä  ero¬ 
avaisuuksia  DNA:ssa  tapahtuneiden 
mutaatioiden  vuoksi.  DNA-ketju  tul¬ 
kitaan  merkkijonoksi,  jonka  aakkosto 
on  DNA- molekyylin  komponentit  A, 
C,  G  ja  T. 

Jokapäiväisissä  sovelluksissa  haetta¬ 
van  merkkijonon  S  pituus  on  yleensä 
lyhyt,  joten  listauksen  1  kaltaiset  na¬ 
iivit  algoritmit  toimivat  kohtuullisen 
nopeasti.  Alaa  eteenpäin  ajaakin  pää¬ 
asiassa  bioinformatiikassa  yleiset  val¬ 
tavat  merkkijono -ongelmat,  joissa  saa¬ 
tetaan  vertailla  keskenään  miljardien 
merkkien  pituisia  merkkijonoja,  jotka 
esittävät  esimerkiksi  DNA-ketjuja.  Ra¬ 
hoitusta  tutkimukselle  löytyy  runsaas¬ 
ti,  koska  tehokkaalla  merkkijonohaulla 
on  sovelluksia  geneettisten  sairauksien 
diagnosoinnissa  ja  potilaan  genomille 
räätälöidyn  lääkityksen  määrittämi¬ 
sessä.  Tehokkaat  merkkijono  algorit¬ 
mit  pelastavat  ihmishenkiä  jo  nyt.  & 


Pähkinöitä:  pystytkö  ratkomaan  0(n)-ajassa  seuraavat  ongelmat? 

•  Etsi  kahdesta  merkkijonosta  pisin  osamerkkijono,  joka  esiintyy  molemmissa. 

•  Etsi  useimmin  esiintyvä  osamerkkijono,  jonka  pituus  on  vähintään  10. 

•  Etsi  pisin  osamerkkijono,  joka  on  palindromi. 

•  Etsi  merkkijonon  aakkosjärjestyksessä  pienin  rotaatio. 


Kirjallisuutta 

•  Crochemore  &  Rytter:  Jevvels  of 
Stringology 

•  Gusfield:  Algorithms  on  Strings, 
Trees,  and  Sequences 

pienuuteensa  nähden.  Hyviä  huippupelejä  saapuu  tasaiseen  tahtiin 

silkkaa  aurinkoa  ja  hymynaamoja.  Kyllä  Suomessa  on  tehty 

Hyvän  pelin  huonompi  jatko-osa  ei  ole  todennäköisesti  paska,  vain  huonompi.  Ja  joskus  jotkut  laukovat  tosissaan 
aivan  uskomattomuuksia.  Esimerkiksi  Remedyn  Alan  Wake  on  aika  helkkarin  kaukana  paskapelistä. 

Ilmaispelien  ja  indien  maailmasta  kakkaa  toki  löytää  suunnattomasti,  etenkin  jos  aikahaitaria  venytetään  tarpeeksi.  Ysä- 
rin  suomipelimaailma  oli  täynnä  kauheaa  roskaa,  jonka  seulominen  MikroBittiin  arvosteltavaksi  ja  MBnet-purkkiin  suuren 
yleisön  ladattavaksi  oli  joskus  kovaa  hommaa.  Sieltä  löytyi  paljon  helmeileviä  teoksia,  jotka  yritin  nostaa  esille.  Kamalaa 
roskaa  oli  kuitenkin  uskomattoman  paljon,  ja  ne  saivatkin  vauhdikasta  del-kyytiä.  Oli  toki  kivaa,  että  Jonne-Petteri  halusi 
tarjota  uutta  tekstiseikkailuaan  julkaistavaksi,  mutta. . . 

Kaupallisten  suomipelien  haukkuminen  on  kuitenkin  yllättävän  vaikeaa,  muun  muassa  siksi,  että  niiden  taso  on  keski¬ 
määrin  melkoisen  korkea.  Lisäksi  pelejä  julkaistaan  niin  kiivaaseen  tahtiin,  ettei  niistä  pysy  enää  kukaan  perillä.  Vaikka 
seassa  on  varmasti  sattumiakin,  niitä  ei  todennäköisesti  enää  edes  huomaa.  Ja  kuka  nyt  tietoisesti  huonoja  pelejä  etsisi?  Jos 
jonkin  pelin  sitten  haukkuu  pataluhaksi,  niin  sen  tekijähän  saattaa  tulla  joskus  antamaan  henkilökohtaista  palautetta! 

Tässä  jutussa  kulma  on  nimenomaan  kaupallisesti  julkaistuissa,  vanhemmissa  teoksissa.  Vinkkejä  uudemman  ajan  surke¬ 
uksista  voi  lähettää  osoitteeseen  jukka@skrolli.fi. 

Avesoftin  julkaisu  oli  tasoltaan  kehno  ilmais-  tai  shareware-peli. 


Crapiolan  ytimessä 

Ikivanhojen,  lähes  indiehenkisten  räpellysten  haukkuminen 
on  kaksipiippuista  hommaa.  Jostainhan  aina  pitää  aloittaa. 
Jos  siinä  sivussa  pelistään  saa  rahaakin,  niin  aina  parempi. 
Avesoftin  julkaisemaa  Amiga- räiskintä  Bloody  Afternoonia 
ei  juuri  historiankirjoista  löydä,  mutta  sillä  on  yllättävää  his¬ 
toriallista  merkitystä. 

Aivan  kamalahan  se  on.  Bloody  on  hirveä  pelihalliräis- 
kintä,  jossa  räimitään  rakennusten  ikkunoihin  ilmestyviä 
mörkkejä,  ennen  kuin  nämä  ampuvat  sinua,  ja  yritetään  olla 
ampumatta  vähemmän  vihaisia  naamoja.  Äänet  ovat  upean 
hirveitä  ja  peli  on  sisällöllisesti,  pelillisesti  ja  olemukseltaan 
niin  surkea  että  hirvittää.  Kamalaa  ajatella,  että  tästä  on  keh¬ 
dattu  pyytää  rahaakin.  Mutta  eipä  Avesoftikaan  aikoinaan 
peliä  kovin  hyväksi  noteerannut. 

Avesoft-pomo  Jyrki  Kummola  itse  asiassa  kommentoi  ai¬ 
kanaan  allekirjoittaneelle,  että  ”se  on  paras  Basic-peli,  jonka 
olen  ikinä  nähnyt”  ja  muisteli,  että  kun  peliä  tarjottiin  britti¬ 
läiselle  halpapelikustantajalle,  niin  "torjunta  oli  tyly”. 

Bloody  onkin  jäänyt  monien  mieleen  "hirveintä  skeidaa 
mitä  Amigalla  olen  ostanut”  -tasoiseksi  klassikoksi.  Mutta 
samalla  se  oli  graafikko  Saku  Lehtisen  ensimmäinen  kau¬ 
pallinen  julkaisu.  Myöhemmin  Sakun  kädenjälkeä  on  nähty 
muun  muassa  peleissä  Max  Payne,  Max  Payne  2,  Alan  Wake 
ja  Quantum  Break.  Ikihirveästä  gorejuhlasta  urkeni  siis  hie¬ 
no  ura! 

Bloody  Afternoon  (1989) 

Tekijä/julkaisija:  Avesoft  Oy 

Alusta:  Amiga 


Watchtower  yhdisti  kuluneita  ideoita  ja  valjuun  toteutukseen.  Ei  ihme, 
ettei  maistunut. 


Kankea  Commando  '96 

Watchtower  saapui  Amiga  1200:lle  koneen  tähden  ollessa 
jo  vahvassa  laskusuunnassa.  No,  eihän  se  mitenkään  estänyt 
hyvien  pelien  tekemistä,  etenkin  kun  AGA-koneiden  kikko¬ 
ja  opittiin  hyödyntämään  paremmin  loppua  kohden.  Mutta 
mikä  avuksi,  jos  bitti  ei  vain  suostu  yhteistyöhön? 

Yli  vuosikymmenen  takaista  Commandoa  vahvasti  lai¬ 
nannut  suomipeli  soitti  monia  vääriä  säveliä,  ja  bitti  oli 
poikittain.  Olihan  siinä  sentään  jonkinlainen  idea,  kulunut 
mutta  kuitenkin.  Maailmaa  kiertävä  palkkasoturi  rynnistää 


ruudulla  alhaalta  ylöspäin  suorittaen  kuutta  tehtävää  eri 
ryhmittymien  leivissä  ja  roimii  vihuja  seitsemällä  eri  aseel¬ 
la.  Ylhäältä  kuvatusta  toiminnasta  pystyi  nauttimaan  joko 
yksin  tai  samalla  ruudulla  kaverin  kanssa. 

Tai  nauttimaan  ja  nauttimaan.  Watchtower  oli  tylsä  ja  tur¬ 
hauttava  räiskintäpeli,  joka  oli  AGA- grafiikastaan  huolimat¬ 
ta  valjun  näköinen  ja  säväyttämätön  peli.  Konetuliaseiden 
pötpötykselle  vetivät  vertaa  vain  antiikkinen  design,  ilmaan 
haihtuvat  ammukset  ja  mukatekoälyllisesti  aivokuolleet 
viholliset.  Se  oli  yksinkertaisesti  peli,  joka  ei  inspiroinut  ja 
muuttui  pian  monotoniseksi  junnaamiseksi.  Liian  kliseistä, 
liian  myöhään,  liian  tutulla  reseptillä. 

Pisteet  sentään  siitä,  että  CyberArts  sai  vielä  ’96  kasaan 
Amiga-pelin,  jopa  AGA- alustalle,  ja  sai  sen  kaupalliseen 
julkaisuunkin.  Veikkaan  silti,  ettei  tämä  myynyt  kovinkaan 
montaa  kymmentä  kappaletta.  Cyber Artsin  esikoispeli  jäi 
myös  viimeiseksi.  Paljoa  paremmin  ei  mennyt  julkaisijal¬ 
lakaan  -  OTM  sai  tiettävästi  ulos  tasan  kolme  peliä.  Niistä 
kaksi  suomalaisia. 

Watchtower  (1996) 

Tekijä/julkaisija:  CyberArts  Ltd.  /  OTM  Publications  &  Promotions 

Ltd. 

Alusta:  Amiga  AGA 


Tuntemattomiksi  jääneiden  tekijöiden  Piranha  kompastui  pahasti  Star- 
dustin  upeuteen. 


Stardustin  jäljillä 

Asteroids-kloonit  ovat  olleet  vuosituhannesta  toiseen  yksi 
videopelaamisen  kulmakivistä  ja  tavallaan  myös  yksi  suo¬ 
malaisen  peliteollisuuden  juurista.  Bloodhousen  Amigalla 
1993  synnyttämä  Stardust- sarja  kun  on  porskuttanut  sit¬ 
temmin  Housemarquen  kulmakivenä  tarjoillen  huikeaa 
pelattavaa  etenkin  nykypleikkareille.  Mutta  muutkin  kokei¬ 
livat  lohkareiden  murskausta  avaruudessa  ja  paljon  kurjem¬ 
min  tuloksin. 

Vaikka  syvälle  hanuriin  työnnettäviä  indie-  ja  harraste  - 
Asteroidseja  piisaa,  niin  Piranha  nousee  omilla  mittareillani 
kärkisijalle.  Ehkä  ennen  kaikkea  siksi,  että  siitä  jäi  suuhun 
niin  paha  maku.  Amigan  Stardust,  1994  Amiga  AGAdla 
ja  CD32:lla  sekä  1996  DOSilla  nähty  Super  Stardust  olivat 
upeita,  liki  täydellisiä  As teroids -jälkeläisiä.  Sitten  Piranha 
roiskii  rapaa  silmille  ja  seinille  niin,  että  huudattaa. 

Piranhassa  oli  yrityksenpoikasta  ja  jotain  uuttakin  kuten 
monen  pelaajan  deathmatchaus  ja  räiskintäliigat,  mutta 
samalla  peli  oli  tyylitön  ja  tauhkainen.  Demonilaumat  pii- 
livät  yksityiskohdissa.  Grafiikka  oli  periaatteessa  koreaa, 
mutta  myös  vaisua  ja  puhuttelematonta.  Musiikit  eivät  tyl¬ 
syydessään  säväyttäneet  ja  äänirutiinikin  rahisi.  Pahinta  oli 
viilaamaton  pelattavuus  ja  pelimoottorin  kurjuus,  sillä  loh- 
karemäärän  kasvaessa  peli  hidasteli  ja  nyki  kelvottomasti. 
Asteroidsin  henkeäkään  ei  oikein  ollut  tajuttu,  sillä  ruudulle 


41 


syydettiin  hirveästi  liikkuvaa  kamaa  ajattelematta  lainkaan, 
missä  kohtaa  haastavuuskäyrä  muuttuu  v*t*t*skäyräksi. 
Voinee  väittää,  että  peli  oli  enemmänkin  kasa  yhteen  heitet¬ 
tyjä  rutiineja  ja  kierrätettyjä  ideoita,  mutta  kukaan  ei  ollut 
miettinyt  tai  suunnitellut  kokonaisuutta. 

Ilmeisesti  Piranhan  tekijöillä  oli  demo skenetaus taa,  mutta 
valitettavasti  tekijätiimistä  tiedetään  vain  muusikot.  D-De- 
signista  ei  ole  jäänyt  minkäänlaista  nettijälkeä.  Jos  jollakulla 
on  käsitystä  kavereista,  saa  käräyttää  allekirjoittaneelle,  sillä 
kehnoudestaan  huolimatta  Piranhankin  historiaa  olisi  kiva 
tallentaa.  Myös  Piranha  oli  brittiläisen  OTM:n  julkaisu.  Fir¬ 
man  kolmas,  paras  ja  viimeinen  julkaisu  tuli  muuten  Itali¬ 
asta. 

Piranha  (1996) 

Tekijä/julkaisija:  D-Designs  /  OTM  Publications  &  Promotions  Ltd. 

Alusta:  PC 


Blobjob  ansaitsisi  uudelleenjulkaisun  Suomii 00:n  kunniaksi! 


Ylinäyttelyä  ja  valistusta 

The  Blobjob  on  ideastaan  lähtien  hirmuisen  hämmentävä 
peli.  Se  on  näet  isoa  sormea  heristelevä  valistuspeli,  joka 
valistaa  nuoria  muun  muassa  huumeista,  liikenteen  vaara¬ 
tilanteista,  turvaseksistä,  viinasta  ja  sähköpaloista.  Valistus- 
aspekti  tosin  yritettiin  piilottaa  oudon  tieteistarinan  taakse. 
Viisi  synteettistä  ihmistä  on  kadonnut  matkallaan  patentti¬ 
virastoon,  ja  nyt  heidät  pitäisi  löytää. 

Samalla  Blobi  on  myös  suttuinen  multimediapeli,  joka  on 
hieno  esimerkki  ysärin  CD-ROM-vallankumouksen  kama- 
limmista  puolista.  Tuohon  aikaan  oli  kuuminta  hottia  kuva¬ 
ta  eläviä  näyttelijöitä  ja  ympätä  peleihin  CD-ROM-levyltä 
toistettavaa  videota.  Niinpä  Blobjobissa  kuvattiin  näytteli¬ 
jöitä  bluescreeniä  vasten  ja  istutettiin  heidät  tietokonetaus- 
toihin.  Tähän  päälle  mausteeksi  pointnclick-seikkailua  ja 
puzzleja,  niin  johan  luulisi  käsissä  olevan  klassikon  ainekset. 

Vähemmän  yllättäen  lopputulos  on  kaamea  ylinäytelty  re¬ 
liikki,  jossa  elävä  kuva  pyörii  ruudulla  tikkuaskin  kokoisena, 
kiitettävän  niukoilla  frameilla.  Sillä  jos  näyteltyä  pelieloku- 
vaa  kerran  tehtiin,  niin  säästetään  nyt  varmuuden  vuoksi 
levytilaa  esittämällä  ihmisiä  muutaman  kuvan  mittaisilla 
looppaavilla  pätkillä.  Kaupan  päälle  seikkailun  ongelmat 
ovat  läpihuutojuttuja  eikä  läpipeluuseen  mene  puolta  tuntia 
pidempään. 

Muistettakoon  kuitenkin,  että  tämä  on  aikansa  teos.  Ar¬ 
vostan  kovasti  sitä,  että  tällainen  on  pystytty  aikoinaan  Suo¬ 
messa  tekemään.  Kansanvalistusaspektikin  selittynee  sillä, 
että  tekijät  ovat  varmaan  alkujaan  tehneet  tieteisseikkailua, 
mutta  rahoittaja  on  halunnut  mukaan  myös  opettavaisia  ele¬ 
menttejä.  Ei  ehkä  aivan  ideaalinen  tapa  tehdä  peliä. 

Blobjob  muuten  voitti  Mindtrek-multimediakilpailun 
1998.  Tämä  on  siis  palkittu  teos!  Ei  ole  moni  suomalaispeli 
näin  hienoja  pokaaleja  kerännyt,  joten  sen  haukkuminen  on 
siis  loppujen  lopuksi  vain  kateellisten  panettelua. 

The  Blobjob  (1998) 

Tekijä/julkaisija:  Intelligame  Oy,  Detonium  Interactive,  Sarajärvi  & 

Helien  Oy  /  Sampo  Oy 

Alusta:  PC 

Snaken  jatko-osat 

Taneli  Armannon  Nokian 
kännyköille  tekemästä  Snake- 
matopelistä  kasvoi  käsite  ja 
ensimmäinen  suosittu  mo- 
biilipeli.  Nokia  yritti  rat¬ 
sastaa  myöhemminkin  ma- 
toilulla,  mutta  kovin  hyvin 
siinä  ei  käynyt.  Yksinkertai¬ 
nen  oli  kaunista,  kikkailu  ei. 

Nokia  teetätti  Snakelle 
monta  jatko-osaa,  jotka  oli¬ 
vat  toki  kauniimpia  ja  värik- 
käämpiä  -  mutta  myös  pet¬ 
tymyksiä.  N-Gagen  Snakes 
pursusi  värejä  ja  erilaisia 
pelitiloja,  mutta  kompastui 
kikkailuun.  Oli  se  silti  yksi  N-Gagen  paremmista  peleistä. 
Useisiin  Nokian  malleihin  valmiiksi  asennettu  Snake  III 
panosti  piirroselokuvamaiseen,  söpöön  tyyliin  isometrisel¬ 
lä  3D-henkisellä  kuvakulmalla.  Peli  oli  visuaalisesti  hirmu 


Antaa  matopelin  maatua  mullak¬ 
si,  turha  sitä  on  enää  kierrättää 
edes  uudessa  3310:ssä. 

hieno,  ja  idea  laajoista,  ruutua  suuremmista  kentistä  ja  vie¬ 
rivästä  ruudusta  oli  oivallinen.  En  silti  lämmennyt  pelille 
yhtään,  sillä  loppujen  lopuksi  näitä  matopelejä  oltiin  kuiten¬ 
kin  nähty  monessa  muodossa  aiemminkin.  Olihan  se  söpö, 
mutta  niin  olivat  kloonitkin.  Snakes  Subsonic  taasen  oli  tek¬ 
nisesti  upea,  mutta  myös  suorastaan  suttuinen,  epäselvä  ja 
epäpelattava.  Kaikessa  tronimaisuudessaan  peli  oli  pienellä 
ruudulla  liian  iso  ja  korkealla  kurottava. 

Jatko-osien  onnistumisen  tasosta  kertookin  paljon  se,  et¬ 
tei  niitä  muisteta  tänään  lainkaan.  Alkuperäisen  Snaken  ne¬ 
rokas  yksinkertaisuus  sen  sijaan  toimii  yhä  edelleen. 

Snakes  (2005)  /  Snake  III  (2005)  /  Snakes  Subsonic  (2008) 
Tekijä/julkaisija:  useita  /  Nokia 
Alusta:  Nokian  puhelimet 


Kunniamaininnat 


Rakastettukin  peli  voi  olla  toisille  hirvitys. 


80-luvun  kuuluisimpiin  lukeutuvat  suomipelit  Painterboy  ja 
Uuno  Turhapuro  ovat  pelejä,  jotka  muistetaan  ja  joita  yht¬ 
aikaa  sekä  rakastetaan  että  vihataan.  Ne  eivät  ole  suinkaan 
huonoja  pelejä,  vaan  pikemminkin  erinomaisia  aikansa 
peilejä.  Molemmissa  oli  mittaansa  nähden  korkeat  tuotan¬ 
toarvot,  ja  niitä  onkin  pelattu  raivolla  ja  tunteella.  Monesti 
ennen  kaikkea  raivolla,  sillä  molemmat  pelit  ovat  hillittö¬ 
män  vaikeita.  Pelaajan  tunteita  ei  suuremmin  ajateltu,  eikä 
pelitestaustakaan  juuri  harrastettu.  Tekijät  viilasivat  vai¬ 
keustason  oman  osaamisensa  mukaan,  ja  kun  suuri  yleisö 
päästettiin  pelien  kimppuun,  niin  kyllä  siinä  tikut  lentelivät 
seinään. 

Onkin  jamppoja,  joille  jompikumpi  tai  kumpikin  peli 
edustaa  paskuuden  huipentumaa.  Se  saattaa  henkilökoh¬ 
taisella  tasolla  pitääkin  paikkansa.  Ehkä  niiden  yliampuvaa 
vaikeustasoa  voi  pitää  tänään  huonona  designina.  Mutta 
1980-luvulla  moni  asia  oli  toisin.  Ne  ovat  suomiklassikoita, 
joita  ei  tänään  nautinnokseen  pystyisi  pelaamaan,  mutta  ei¬ 
vät  ne  mitään  pohjamutaakaan  ole. 

Nykyajan  hiteistä  mieliä  jakaa  erityisesti  mobiilipeli  Hill 
Climb  Racing,  josta  kauneimmat  kiertelyt  toteavat  ”ei  niin 
kova  kuin  maineensa”.  Sen  jatko-osa  on  herättänyt  hieman 
erilaisia  tunteita,  sillä  ainakin  kyselyjen  ja  jutustelujen  pe¬ 
rusteella  moni  pitää  sitä  pelimekaniikoiltaan  selvästi  edeltä¬ 
jäänsä  huonompana. 

Lähes  mutta  melkein 

Kuten  palstan  alussa  mietiskelin,  suomalaispelien  kritisointi 
on  vaikeaa.  Joskus  jopa  ikävää.  Esimerkiksi  Shiver  Gamesin 
Lucius- seikkailut  ovat  pelejä,  joita  haluaisi  kehua  ja  ylistää. 

Niissä  on  ideaa,  urheaa  yritys¬ 
tä  ja  sinnikkyyttä.  Pikkuriik¬ 
kinen  indiestudio  tavoitteli 
niillä  korkealle,  mutta  aika, 
raha  ja  resurssit  eivät  riittäneet 
lupaavan  idean  viemiseen  aivan 
perille  saakka. 

Kohtasin  aikoinaan  Luciusin  tekijän  peli- 
messuilla,  haastattelin  häntä,  tein  positiivisen  ennakkojutun 
ja  jäin  pitämään  peukkuja.  Ikävä  kyllä  peli  ei  loppumetreil- 
lä  tavoittanut  lupaavan  asetelmansa  potentiaalia.  Siinä  oli 
ideaa  ja  kekseliäisyyttä,  sillä  harvemminpa  peleissä  pääsee 
touhuamaan  Saatanan  poikana  ja  aiheuttamaan  maan  päälle 
kaaosta  ja  kuolemaa.  Seikkailua  tehtiin  hyvin  kotikutoises¬ 
ta  itse  kehitetyillä  työkaluilla  ”tein  itse  ja  säästin”  -tyylisellä 
motion  capture  -tekniikalla,  paljolti  yhden  ainoan  ihmisen 
voimin.  Se  vain  ei  riittänyt.  Pelisuunnittelun  ongelmakoh¬ 
dat,  bugit,  kömpelöt  kontrollit,  suoraviivaisesti  toteutetut 
kaaostehtävät  ja  paikoittain  epäselvä  ”mitä  se  pelintekijä  nyt 
oikein  haluaa  minun  tekevän”  -logiikka  kaatoivat  seikkai¬ 
lun. 

En  nosta  Luciusia  esille  siksi,  että  se  itsessään  olisi  kum¬ 
moinenkaan  katastrofi,  vaan  siksi,  että  se  on  osuva  esimerk¬ 
ki  suomipeleistä,  jotka  eivät  aivan  onnistuneet.  Monien 
kanssasisartensa  ja  -veljiensä  kanssa  se  on  yksi  monista 
teoksista,  jotka  jäivät  yrityksestä  huolimatta  tasolle  ”tämä 
voisi  olla  kiva  peli,  todella  hyväkin,  jos  vain...”  & 


Saatanan  pojan  murhaseikkailussa  oli  ideaa. 


Ilmaisia  lautapelejä  verkossa  - 

mutta  mihin  hintaan? 


Lautapelit  ovat  nykyään  hirvittävän  suosittu  harrastus,  jolla  riittää  ystäviä  ympäri  maa¬ 
ilman.  Teknologian  kehittyessä  kuvioihin  on  ilmestynyt  myös  aivan  uusi  ilmiö:  lautapelien 
piratisointi.  Mistä  on  oikein  kyse,  ja  onko  asia  sittenkään  aivan  niin  mustavalkoinen? 

Teksti:  Miikka  Lehtonen 

Kuvat:  Miikka  Lehtonen,  Emma  Kantanen,  eri  pelivalmistajat 


Kaikki  alkoi  -  kuinkas  muuten 
-  Saksasta.  Lautapelaaminen 
oli  jo  vuosien  ajan  ollut  lasten, 
vanhempien  ja  armottomien  turbo- 
nörttien  hommaa,  eli  aika  pientä  mar- 
ginaalipuuhastelua,  paitsi  tietenkin 
Saksassa.  Siellä  lautapelit  olivat  koh¬ 
talaisen  suosittuja  vielä  vuonna  1995, 
jolloin  Settlers  of  Cat  an  räjähti  suosi¬ 
oon  maailmanlaajuisesti. 

Peli  ei  suinkaan  jäänyt  yksinäisek¬ 
si  ihmeeksi,  vaan  sai  nopeasti  seuraa 
ja  kilpailijoita  kaikkialta  maailmasta. 
Ihmiset  huomasivat,  että  lautapeleissä 
riitti  ideaa.  Kiinnostuksen  ja  yleisö¬ 
määrien  noustessa  myös  tuotanto- 
budjetit  kasvoivat  ja  yhä  kunnianhi¬ 
moisemmat  pelit  saivat  vihreää  valoa 
julkaisijoilta.  Nykyään,  reilut  20  vuotta 
myöhemmin,  lautapelit  ovat  jo  valtava 
bisnes.  Niitä  pelaavat  kaikenlaiset  ih¬ 
miset  kodeissa,  työpaikoilla,  baareissa 
ja  ties  missä  muualla. 

Eräs  lautapelaamisen  suurista  val¬ 
teista  on  myös  eräällä  tavalla  sen  suuri 


rajoitin.  Vaikka  poikkeuksiakin  löytyy, 
valtaosa  lautapeleistä  on  sosiaalisia 
kokemuksia,  joihin  tarvitaan  useita 
pelaajia.  Kuten  jokainen  useampia  ih¬ 
misiä  vaativia  harrastuksia  järjestänyt 
tietää,  tämä  ei  ole  aina  aivan  hirveän 
helppoa.  Varsinkin  aikuisilla  aikatau¬ 
lut  ovat  usein  sellaisia,  että  on  hanka¬ 
la  saada  puoli  tusinaa  ihmistä  saman 
pöydän  ääreen  illanviettoa  varten. 

Ratkaisu  ongelmaan  on  toki  ollut 
olemassa  niin  kauan  kuin  tietoverkot¬ 
kin,  sillä  jo  ensimmäisistä  tietokonei¬ 
den  väliset  yhteydet  mahdollistavista 
ratkaisuista  lähtien  ihmiset  ovat  pelan¬ 
neet  niillä  lautapelejä.  Shakit,  tammet 
ja  muut  perinteiset  pelit  ovat  saaneet 
rinnalleen  pelaajien  ja  harrastajien 
kehittämiä  työkaluja,  joilla  on  voinut 
pelailla  jos  jonkinlaisia  pelejä  verkossa. 

Eräs  verkkopelaamisen  pioneereis¬ 
ta  oli  VASSAL ,  Java-pohjainen  pääte¬ 
ohjelma,  joka  suunniteltiin  raskaiden 
sota-  ja  miniatyyripelien  pelaamiseen 
verkossa.  Ohjelma  on  nauttinut  tasais¬ 


ta  suosiota  jo  useiden  vuosien  ajan, 
joskin  lähinnä  vain  omissa  piireissään. 
Kankea  ja  karu  ohjelma  ei  ole  hirveän 
helposti  lähestyttävä,  eivätkä  sen  si¬ 
muloimat  pelitkään  ole  niitä  kaikkein 
suosituimpia. 

Samaan  kategoriaan  kuuluu  myös 
FumBBL ,  jonka  avulla  Games  Work- 
shopin  mainiosta  fantasiafutispeli 
Blood  Bowlista  pitävät  ovat  pelailleet 
omia  sarj ojaan  ja  liigojaan  jo  muuta¬ 
man  vuosikymmenen  ajan. 

Muitakin  vastaavia  ohjelmia  on  ollut 
tarjolla  jo  pitkään  ja  mitä  ihmeellisem¬ 
piin  tarpeisiin,  mutta  niissä  kaikissa  on 
ollut  samat  ongelmat  -  jos  niitä  sellai¬ 
sina  nyt  haluaa  pitää.  Ohjelmat  eivät 
olleet  kovinkaan  helppokäyttöisiä  saa¬ 
ti  näyttävän  näköisiä,  eikä  niillä  ollut 
paljoakaan  käyttäjä. 

Virtuaalipöydän  ritarit 

Lautapelien  nostaessa  profiiliaan 
ihmisten  olohuoneissa  ja  pöydillä 
PC-pelaamisen  maailmassa  koettiin 

samanlaisia  suosionnousun  hetkiä. 
Valve -yhtiön  Steam  vahvisti  jatkuvasti 
otettaan  pelaavan  maailman  suurim¬ 
pana  verkkokauppana.  Digitaaliseen 
peli-  ja  ohjelmistojakeluun  keskittyvä 
Steam  tarjoaa  kehittäjille  suuren  ylei¬ 
sön  ja  pelaajille  helpon  pääsyn  toinen 
toistaan  ihmeellisempiin  peleihin. 

Eräs  Steamin  jättimäisen  kasvun  te¬ 
kijöistä  on  ollut  Valven  pyrkimys  lisätä 
siihen  kiinnostavia  ja  hyödyllisiä  omi¬ 
naisuuksia.  Meidän  aiheemme  kan¬ 
nalta  keskeinen  ominaisuus  on  Steam 
Workshop,  hämmentävän  helppokäyt¬ 
töinen  ja  suosittu  tapa  kehittää,  jakaa 
ja  hallinnoida  erilaisia  modeja,  fani¬ 
en  tekemiä  lisäosia  ja  muita  kilkkeitä 
Steamissa  myytäviin  peleihin. 

Moni  peli  on  käyttänyt  Steam  Work- 
shopia  ihailtavan  kekseliäillä  tavoilla, 
mutta  harva  niin  hyvin  kuin  Tabletop 
Simulator ,  jota  ei  voisi  olla  edes  ole¬ 
massa  ilman  Workshopia.  Tabletop 
Simulator  on  kesällä  2015  julkaistu  oh¬ 
jelma,  jonka  koko  pyrkimys  on  tarjota 
graafisesti  näyttävä  ja  täysin  kolmi¬ 
ulotteinen  virtuaalitila,  jossa  voi  pelata 
erilaisia  lautapelejä. 

Kehittäjien  vision  mukaan  Tabletop 
Simulatorin  pyrkimyksenä  oli  tarjota 
työkalulaatikko,  jonka  avulla  pelaajat 
voisivat  pyörittää  vaikka  Dungeons  & 
Dragons  -pelejään  virtuaalisesti  aivan 
kuin  he  istuisivat  saman  pöydän  ää¬ 
ressä.  Pelaajat  näkevät  ruuduillaan  vir¬ 
tuaalisen  pöydän,  jonka  päällä  kaikki 
komponentit  ovat  kuin  oikeina  fyysisi¬ 
nä  versioinaan.  Sen  sijaan  että  pelinap- 
pia  siirtäessään  pelaajat  klikkailisivat 
ikoneita  ja  ruutuja,  he  tarttuvat  hiirel¬ 
lään  kohteeseen  ja  siirtävät  sitä  virtu¬ 
aalimaailmassa. 

Voisi  hyvin  kuvitella,  että  tällai¬ 
nen  miltei  skeuomorfistinen  pyrki¬ 
mys  toistaa  oikean  elämän  rituaaleja 
ja  elementtejä  virtuaalisesti  työntäisi 
pelaajia  pois.  Intuitiivisesti  juuri  ne 
yksinkertaiset  ja  nopeat  hiirivetoiset 
käyttöliittymät  tuntuisivat  paremmalta 


ratkaisulta,  mutta  toisin  tuntuu  käy¬ 
neen:  Tabletop  Simulatorista  tuli  nope¬ 
asti  suuri  hitti,  joka  kipusi  pikavauhtia 
Steamin  myyntilistojen  kärkeen  ja  py¬ 
syi  siellä  sitkeästi  kuukaudesta  toiseen. 

Käyttöliittymä  ei  varmasti  ole  se 
ainoa  tai  edes  suurin  syy  tähän,  sillä 
Tabletop  Simulator  on  tarkoitustaan 
varten  erinomaisen  hyvin  suunniteltu 
paketti.  Se  tarjoaa  työkalut  kommuni¬ 
kointiin,  peliseuran  etsimiseen,  skrip- 
taustyökalut  erilaisten  sattumien  ja 
noppien  simulointiin  ja  niin  edelleen. 

Niin,  ja  tietenkin  myös  työkalut,  joil¬ 
la  pelaajat  voivat  itse  tehdä  omia  lauta- 
pelejään.  Jotenkin  veikkaan,  että  juuri 
tämä  on  se  suurin  syy  suosiolle. 

50  euroa?  Vai  0  euroa? 

Lautapelaaminen  ei  ole  halpa  harras¬ 
tus.  Yksittäiset  pelit  maksavat  halvim- 


millaankin  muutamia  kymmeniä  eu¬ 
roja  keskihinnan  ollessa  käytännössä 
50-60  euron  kieppeillä.  Kalliimmat, 
eli  enemmän  hienoja  komponentteja 
sisältävät  pelit,  voivat  kustantaa  rei¬ 
lusti  yli  100  euroa.  Täten  on  selvää, 
että  ihmiset  ovat  halunneet  kopioida 
pelejä  suunnilleen  niin  kauan  kuin 
he  ovat  halunneet  niitä  yleensäkään 
pelata. 

Perinteisesti  tämä  ei  ole  ollut  help¬ 
poa,  sillä  siinä  missä  digitaalisen  ohjel¬ 
man  voi  kopioida  helposti,  hirmuinen 
pino  fyysisiä  komponentteja  vaatii  jo 
enemmän  vaivaa,  eikä  jälki  ole  kui¬ 
tenkaan  läheskään  samaa  tasoa  kuin 
alkuperäisessä.  Täten  lautapelipiratis- 
mi  ei  olekaan  koskaan  ollut  mikään 
suunnaton  juttu,  mitä  nyt  muutamat 
huru-ukot  vähän  ovat  valokopioineet 
Magic:  the  Gathering  -korttejaan. 


Tabletop  Simulatorin  avulla  pelaajat  ovat 
tehneet  myös  omia  erikoisuuksiaan,  kuten 
tämän  Bang! -korttipelin  World  of  Warcraft 
-version. 


Koska  laatua  ei  mitenkään  kontrolloida,  to¬ 
della  hienojen  ja  laadukkaiden  pelipakettien 
ohella  tarjolla  on  myös  vähemmän  komeaa 
jälkeä,  kuten  tässä  Blood  Bowl  -pelissä. 


Eldritch  Horrorin  kaltaiset  pelit  sisältävät  niin 
paljon  komponentteja,  että  keittiön  pöydällä 
on  oikeasti  ahdasta.  Virtuaalimaailmassa  ti¬ 
laa  riittää. 


Kolme  versiota  samasta  pelistä.  Lords  of  Waterdeep  oikeana  lautapelinä,  Tabletop  Simulator  -versiona  ja  virallisena  iPad-pelinä. 


Tabletop  Simulator  kuitenkin  muut¬ 
ti  tilanteen  totaalisesti.  Yllättäen 
korkearesoluutioiset  skannit  pelin 
korteista  ja  pelilaudasta,  sekä  3D- 
mallinnusohjelmilla  tehdyt  versiot  sen 
fyysisistä  pelimerkeistä  riittivät  tuot¬ 
tamaan  kokemuksen,  joka  on  hyvin 
lähellä  alkuperäistä.  Tabletop  Simula¬ 
torin  voimakkaan  skriptauskielen  ansi¬ 
osta  peleihin  on  myös  helppo  toteuttaa 
yllättävän  monipuolisia  mekanismeja: 
pusseja,  joista  voi  nostaa  satunnaisia 
pelimerkkejä,  itsestään  sekoittuvia 
pakkoja  ja  jopa  pelin  logiikkaa  valvo¬ 
via  ja  seuraavia  "pelinjohtajia”. 

Myös  oikeiden  fyysisten  pelien  kehit¬ 
täjät  ovat  huomanneet  tämän.  Tabletop 
Simulatoriin  onkin  kaupan  virallisia  li- 
säsisältöpaketteja,  jollaisena  voi  vaikka 
8,99  euron  hinnalla  ostaa  virtuaaliversi¬ 
on  suositusta  Zombicide- pelistä.  Oikea 
versio  kustantaa  lähemmäs  100  euroa, 
joten  paperilla  tarjous  kuulostaa  ihan 
hyvältä.  Pelikokemushan  kuitenkin  on 
ainakin  mekaanisesti  hyvin  lähellä  oi¬ 
keaa,  vaikka  oikeiden  pelien  sisältämi¬ 
en  artifaktien  käpistelystä  saatavaa  mie¬ 
lihyvää  ei  pääsekään  kokemaan. 

Käytännössä  nämä  lisäsisällöt  kui¬ 
tenkin  pölyttyvät  virtuaalihyllyille,  sil¬ 
lä  tarjolla  on  vielä  halvempi  versio:  fa¬ 
nien  tekemä  Steam  Workshop  -modi, 
joka  tarjoaa  kaiken  saman  -  ja  usein 
vielä  enemmänkin  -  ilmaiseksi. 

Ja  nyt  olemmekin  harmailla  vesillä. 


Kolikolla  on  kaksi  puoliskoa 

Hetkinen,  "harmailla  vesillä”?  Eikös 
piratismi  kuitenkin  ole  yksiselittei¬ 
sesti  väärin?  Tästä  voidaan  olla  monta 
mieltä,  mutta  itse  sanoisin,  että  tilan¬ 
ne  ei  ole  aivan  niin  helppo.  En  toki 
pidä  sitä  mitenkään  ylistämisen  ar¬ 
voisena  juttuna,  että  netissä  levitetään 
suoraan  sanoen  piraattiversioita  kau¬ 
pallisista  lautapeleistä,  mutta  asiaan 
liittyy  muitakin  näkökulmia. 

Niin  kliseiseltä  kuin  se  kuulostaa¬ 
kin,  kokeilumahdollisuus  on  todelli¬ 
nen  houkutin  monelle.  Lautapelit  ovat 
kalliita,  ja  toisin  kuin  videopeleistä, 
niistä  ei  käytännössä  ole  saatavilla 
demoja.  Jos  haluaa  kokeilla  lautapeliä 
ennen  ostopäätöstä,  täytyy  joko  toi¬ 
voa,  että  joku  kaveri  jo  omistaa  sen, 
tai  tunkea  mukaan  demotilaisuuteen 
pelikaupassa  tai  messuilla. 

Tabletop  Simulatorin  kautta  kynnys 
kokeilla  pelejä  on  kuitenkin  olemat¬ 
toman  pieni  ja  se  kutistuu  jatkuvas¬ 
ti.  Käytännössä  kaikkien  lautapelien 
säännöt  on  saatavilla  netistä  digitaali¬ 
sina  latauksina,  ja  lisäksi  pelaaminen 
on  muutenkin  muuttamassa  muoto¬ 
aan. 

Eräs  lautapelaamisen  suurista  tren¬ 
deistä  ovat  niin  sanotut  hybridipelit, 
eli  pelit,  joissa  fyysinen  lautapeli  ja 
jonkinlainen  digitaalinen  ohjelma, 
kuten  älypuhelinapplikaatio,  yhdis¬ 
tyvät.  Joissain  peleissä  nämä  hybridi- 


ominaisuudet  vaikka  toimivat  ikään 
kuin  tekoälyn  vastustajana:  ne  opasta¬ 
vat  pelaajalle,  miten  lauta  tulee  asettaa 
ja  sitten  ohjaavat  lautaa  sen  pelatessa 
pelaajia  -  tai  yksittäistä  pelaajaa  - 
vastaan.  Olen  itsekin  näin  kokeillut 
muutamaa  120  euron  lautapeliä  ja 
huomannut,  että  vaikka  ne  olivat  ihan 
kivoja,  ne  tuskin  olisivat  120  euron 
edestä  kivoja. 

Toinen  pohtimisen  arvoinen  ky¬ 
symys  on  virtuaalisuus.  Minun  lau- 
tapelikaverini  asuvat  pitkin  Suomea, 
Eurooppaa  ja  maailmaa.  Näen  useim¬ 
pia  heistä  muutaman  kerran  vuo¬ 
dessa,  joitain  vielä  harvemmin.  Kun 
tapaamme,  kaivamme  toki  esiin  fyy¬ 
siset  versiot  suosikkipeleistämme  tai 
X-Wing  Miniatures  -figupelin  laivas¬ 
tomme  ja  pelaamme  keittiön  pöydäl¬ 
lä.  Kun  emme  näin  pysty  tekemään, 
en  ainakaan  itse  tunne  syyllisyyttä,  jos 
lataammekin  netistä  jonkun  tekemän 
modin,  joka  sisältää  pelin  komponen¬ 
tit  uskottavina  virtuaaliversioina.  Toki 

vastuu  rehellisyydestä  jää  itse  pelaajan 
vastuulle:  lataatko  pelejä,  joita  et  itse 
fyysisesti  omista? 

Voidaan  pohtia  myös  pieniä  mark- 
kina-alueita.  Lautapelaaminen  on 
globaali  harrastus,  ja  sillä  on  ystäviä 
kaikkialla  maailmassa  -  myös  pie¬ 
nillä  kielialueilla,  joissa  englantia  tai 
saksaa,  lautapelaamisen  kahta  lingua 
francaa ,  ei  välttämättä  kamalasti  pu¬ 
huta  tai  ymmärretä.  Koska  lautapeli¬ 
en  fyysinen  tuottaminen  on  hirmui¬ 
sen  kallista  puuhaa,  nämä  pienemmät 
markkina-alueet  jäävät  ilman  pelejä 
sekä  kielellisesti  että  usein  fyysisesti. 
Kun  markkina-alue  on  pieni,  pelejä 
ei  lokalisoida.  Kun  tarpeeksi  moni  ei 
ymmärrä  englantia  riittävän  hyvin, 
pelejä  ei  kannata  myöskään  tuoda 
maahan  englanninkielisinä.  Täten 
harrastajien  ainoa  vaihtoehto  on  tilata 
pelejä  nettikaupoista,  jolloin  valuutta¬ 
kurssit,  toimituskulut  ja  tullit  nostavat 
hinnat  tähtitieteellisiksi. 

Tabletop  Simulatorin  latauslistojen 
kärjessä  koreilevatkin  jatkuvasti  fani¬ 
en  tekemät  lokalisoinnit  peleistä  mitä 
ihmeellisemmille  kielille.  Harrastajil¬ 
la  riittää  aikaa  ja  intoa  kääntää  pelien 
komponentit  uusille  kielille,  eikä  jake¬ 
lukaan  kustanna  mitään.  Täten  kyn¬ 
nys  tukea  pieniä  markkina-alueitakin 
kutistuu.  Optimisti  voisi  myös  ajatel¬ 
la,  että  ehkä  näin  tekemällä  voidaan 
lähettää  pelien  julkaisijoille  viesti  sii¬ 
tä,  että  pienilläkin  alueilla  kysyntää 
riittää. 

Virtuaalisille  lautapeleille  löytyy  siis 
paljon  muitakin  käyttökohteita  ja  pe¬ 
rusteluja  kuin  halu  piratisoida  kalliita 
pelejä.  Olisi  tietenkin  älyllisesti  epä¬ 
rehellistä  sivuuttaa  tätä  näkökulmaa 
kokonaan.  Varmasti  jokaista  demo- 
peliä  tai  lokalisoitua  versiota  etsivää 
pelaajaa  kohti  Tabletop  Simulatorilla 
on  useita  pelaajia,  jotka  vain  haluavat 
ilmaisen  lounaan.  Tilanne  ei  ole  siis 
helppo. 

Mihin  tästä? 

Tulevaisuus  on  mielenkiintoinen. 
Lautapelit  ovat  tuskin  katoamassa 
mihinkään,  vaan  ne  pikemminkin 
vankistavat  koko  ajan  asemaansa  hy¬ 
väksyttävänä  ajanvietteen  muotona. 
Myöskään  kerran  pullosta  päästettyä 
henkeä  ei  saa  tungettua  sinne  takai¬ 
sin.  Vaikka  Tabletop  Simulator  pois¬ 
tettaisiin  myynnistä,  joku  muu  vain 
tekisi  saman  jutun  uudelleen.  Toden¬ 


näköisesti  vielä  hämärämmin  ja  pira- 
tismikeskeisemmin. 

Niinpä  tilanne  on  pelaajien  kan¬ 
nalta  herkullinen,  lautapelivalmista- 
jien  kannalta  haastava.  Moni  firma 
varmasti  pelkää  menettävänsä  myyn- 
tejään  digitaalisille  pelikopioille,  ja 
moni  muu  haluaisi  osaksi  näistä  uu¬ 
sista  digirahoista.  Vaan  miten? 

Vaihtoehtoja  on  useita.  Moni  firma 
on  jo  nyt  ryhtynyt  tuottamaan  digi¬ 
taalisia  versioita  peleistään  ja  ne  ovat¬ 
kin  saavuttaneet  suosiota.  Lautapelit 
ovat  usein  algoritmisesti  yksinkertai¬ 
sia  -  ainakin  mekaniikoiltaan  -  joten 
niiden  kääntäminen  digiversioiksi  on 
kohtalaisen  yksinkertaista  puuhaa. 
Kysyntää  riittää,  ja  miksipä  ei?  Nätti  ja 
hyvin  toimiva  versio  suosikkilautape- 
listä,  jota  voi  pelata  verkon  yli  vaikka 
junassa  tai  hotellihuoneessa,  on  hou- 
kutteleva  vaihtoehto. 

Mutta  mitä  jos  pelivalmistajat  me¬ 
nisivät  vielä  askeleen  pitemmälle? 
Mitä  jos  esimerkiksi  Asmodee,  peli¬ 
maailman  suuri  kolossi,  tekisi  oman 
Tabletop  Simulatorinsa ?  Asmodee 
Simulatorissa  pelaajat  voisivat  joko 
ostaa  digiversiot  peleistä  pikkurahal¬ 
la  (fyysisiin  peleihin  verrattuna),  tai 
fyysisen  pelin  mukana  tulevan  QR- 
koodin  skannaamalla  todistaa  omis¬ 
tavansa  pelin  laillisen  version  ja  sai¬ 
sivat  näin  oikeudet  sen  pelaamiseen 
kavereiden  kanssa  netissä. 

Ongelma  ei  ole  helppo,  sillä  pe¬ 
laajia  voi  olla  enää  hankala  saada 
siirtymään,  varsinkaan  maksullisten 
vaihtoehtojen  pariin.  Lautapelival- 
mistajien  tappio  on  toisaalta  pelaajien 
voitto,  sillä  lautapelien  pelaaminen 
verkossa  ei  ole  koskaan  ollut  näin 
helppoa  tai  mukavaa,  ainakin  jos  ei 
anna  moraalisten  kysymysten  painaa 
liikaa.  & 


Myös  miniatyyripelaajille 

Jos  lautapelit  ovat  hintavaa  puuhaa, 
niin  ne  ovat  lasten  leikkiä  verrattuna 
satojen  eurojen  panostuksia  vaativiin 
miniatyyripeleihin.  Ei  olekaan  yllätys,  että 
juuri  niiden  mallintaminen  on  ollut  hyvin 
suosittua  puuhaa.  Esimerkiksi  mega- 
suosittu  X-Wing Miniatures  on  niin 
hyvin  tuettu  Tabletop  Simulatorissa, 
että  kaikkien  pelin  alusten  lisäksi  siihen 
on  saatavilla  skriptattuja  apuvälinei¬ 
tä,  joiden  avulla  alusten  lentoratojen 
mallintaminen  ja  muut  pelipöydältä  tutut 
käsitteet  onnistuvat  hyvin  helposti. 

Tabletop  Simulator 
pähkinänkuoressa 

Kehittäjä:  Berserk  Games 
Hinta:  19,99  euroa 
Laillisia,  lisensoituja  peli  paketteja: 

28  erilaista  nimikettä. 

Fanien  tekemiä  pelipaketteja:  yli  6000. 
Aktiivisia  pelaajia:  parhaimmillaan  yli 
7000  samanaikaista  pelaajaa. 
Lisätietoja:  berserk-games.com/table- 
top-simulator 

Immersion  seuraava  askel 

Tabletop  Simulator  tukee  myös 
SteamVR-rajapintaa,  eli  esimerkiksi 
HTC  Vive  -lasit  omistava  saa  todella 
immersiivisen  kokemuksen.  Pikaisen 
testauksen  perusteella  VR-versio  toimii 
oikein  mainiosti.  Tilan  tuntu  on  hyvä  ja 
pelaaminen  on  entistä  mukavampaa, 
kun  näppäinoikopolkujen  sijaan  voi  liik¬ 
kua  fyysisesti  pelitilassa  ja  manipuloida 
esineitä  käsillään  ohjainten  avulla. 

Jää  nähtäväksi,  miten  paljon  vastaavat 
virtuaalilautapelikokemukset  tulevat 
tulevaisuudessa  yleistymään  ja  kehitty¬ 
mään.  Milloin  näemme  virtuaalimaail¬ 
massa  myös  3D-versiot  kavereistamme? 


Cards  Against  Humanity  on  yksi  parhaista  ikinä  koskaan  tehdyistä  seurapeleistä,  jonka  naa- 
makkaissosiaalista  puolta  on  mahdotonta  toistaa  parhaassakaan  digiversiossa. 

Sims 


Pe  in  eloisa  ja 
erikoinen  yhteisö 


Teksti:  Milsa 

Kuvat:  Toni  Kortelahti,  EA, 
Radosims,  Radola 

Sims-pelien  ympärille  on 
kasvanut  Suomessa  omanlai¬ 
sensa  aktiivinen  ja  tekemisen 
iloa  pursuava  yhteisö,  jossa 
osataan  luoda  ja  kannustaa. 

Maanmainio  elämäsimu- 
laatiopeli  The  Sims  syntyi 
helikopterisimulaation  lap¬ 
sipuolena,  ja  sen  ensimmäinen  valmis 
esine  oli  vessanpytty  Ensin  sitä  ei  edes 
haluttu  julkaista,  mutta  sittemmin  sar¬ 
jan  eri  osat  ja  laajennukset  ovat  myy¬ 
neet  satoja  miljoonia  kappaleita  ja  hur¬ 
manneet  ruutujen  ääreen  nekin,  joita 
muut  pelit  eivät  inspiroi. 

Vaikka  Sims-pääp eleissä  ei  ole  edes 
moninpeliä,  niin  niiden  ympärille  on 
tästä  huolimatta  kasvanut  yhteisöjä, 
jotka  toimivat  niin  pelin  kautta  kuin 
sen  ulkopuolella.  Samalla  se  on  tie¬ 
tokonepeli,  jonka  parissa  viihdytään 
lapsesta  mummoon,  ja  joka  yhdistää 
ihmisiä  kautta  maan.  Se  viitoittaa  tei¬ 
tä  opiskelupaikkoihin  ja  saa  harrasta¬ 


jansa  opiskelemaan  kuvankäsittelyn  ja 
3 D -mallintamisen  saloja. 

Juoneton  koukku  -  siis  mitä? 

Kuinka  peli,  jonka  jännittävänä  juo- 
nettomana  juonena  on  luoda  ja  oh¬ 
jastaa  pieniä  ihmishahmoja,  simejä, 
läpi  näiden  elämän,  on  saanut  aikaan 
tämän  kaiken?  Suomessa  on  ollut  en¬ 
simmäisen  Simsin  julkaisusta  saakka 
suuria  Sims-yhteisöjä.  Niistä  suurin 
ja  vanhin,  Radosims  ja  sen  keskuste¬ 
lualue  Radola ,  pyöri  edelleen,  vaikka 
tietokantaharakiri  on  syönyt  sivuston 
ja  kaiken  sinne  luodun  materiaalin 
moneen  kertaan.  Sims-yhteisö  on  kui¬ 
tenkin  jaksanut  kasvattaa  foorumin 
aina  vain  uudelleen  nollasta  uuteen 
kukoistukseen. 


Verkkoyhteisö  vetää  edelleen  puo¬ 
leensa  myös  uusia  kasvoja  vanhojen, 
jo  toista  vuosikymmentä  pelin  parissa 
viettäneiden  kavereiksi.  Ikähaitari  ve¬ 
nyy  ala-astelaisista  aikaihmisiin.  Syitä 
on  monia.  Erittäin  edesauttava  asia  on 
se,  että  Simsissä  ei  ole  koskaan  ollut 
yhtä  suurta  juonta,  päämäärää  tai  ta¬ 
voitetta,  saati  yhtä  ainoaa  oikeaa  tapaa 
pelata.  Ennalta  määrättyjen  kaavojen 
sijaan  Sims  on  päinvastoin  taittunut 
kiltisti  jos  jonkinlaiseen  pelityyliin. 
Pelaajat  voivat  asettaa  itselleen  omat 
tavoitteensa  ja  pelityylinsä,  halusi  sit¬ 
ten  keskittyä  vaikkapa  rakentamiseen, 
hahmojen  luontiin,  niiden  mieliku¬ 
vitukselliseen  listimiseen  tai  kaiken¬ 
kattavaan  kustomointiin.  Simsit  ovat 
aina  tarjonneet  alustan  luovuudelle, 
ja  jos  jotain  ei  ole  voitu  tehdä  valmiil- 

la  työkaluilla  ja  alustalla,  pelaajat  ovat 
tarttuneet  itse  toimeen. 

Grillataan  vauvoja 

Simsin  pelaajat  ovat  luoneet  peliin 
paitsi  loppumattoman  kavalkadin  uu¬ 
sia  vaatteita,  meikkejä,  hiuksia  ja  asus¬ 
teita  makuun  kuin  makuun.  Samoin 
on  loihdittu  tuhannen  Ikean  verran 
uusia  huonekaluja,  kilometreittäin  ta¬ 
petteja,  lattioita  ja  muita  kosmeettisia 
muutoksia  naapurustoista  rakennuk¬ 
siin  saakka. 

Alusta  saakka  peliin  on  räätälöity 
myös  modauksia,  jotka  muuttavat  pe- 
limekaniikkaa  joko  hillitysti  sopivaan 
suuntaan  tai  rankemmin  täysin  uusiin 
suuntiin.  Se  mihin  pelivalmistaja  luo¬ 
misen  lopetti,  on  vain  viiva,  jolta  pelaa¬ 
jat  aloittivat. 

Päivänvalon  ovat  nähneet  paitsi  pö- 
kerryttävän  taidokkaat  virtuaaliversiot 
huippumerkkien  innoittamista  vaat¬ 
teista  ja  taidejäljennöksistä,  samoin 
kuin  vauvagrillin,  orgiamaton  ja  tei¬ 
niraskaus -hackin  kaltaiset  keksinnöt. 
Voi  olla,  että  ainakaan  viimeksi  mai¬ 
nitut  eivät  ole  sitä,  mitä  pelivalmistaja 
olisi  ajatellut  saati  toivonut  pelaajien 
luovan.  Mutta  kuten  aina,  ihminen 
keksii  alta  aikayksikön  tapoja,  joilla 
nähdään  enemmän  paljasta  pintaa,  ja 
miten  monin  tavoin  tällä  pinnalla  voi- 
daankaan  leikkiä. 

Loputtomassa  luomiskavalkadissa 
on  ollut  tilaa  niin  nahkapöksyille  kuin 
hattarahiuksille,  minkä  ansiosta  jokai¬ 
nen  kotipelaaja  on  taatusti  löytänyt  jo¬ 
tain  mieleistään.  Ja  jos  ei  ole  löytänyt, 
niin  on  voinut  tehdä  sen  itse  tai  voinut 
pyytää  jotakuta  mestarillista  tekijää 
laatimaan  sellaisen  toiveiden  pohjalta. 


Brunon  luomat  tekstuurit  mahdollistavat  simi- 
en  upean  kustomoinnin  esimerkiksi  valokuva- 
tarinoita  varten. 


Eräs  arvostetuimmista  oman  sisäl¬ 
lön  tekijöistä  on  suomalainen  tekstuu- 
ritaitelija  Bruno.  Kansainvälisesti  tun¬ 
nustettu  taituri  on  niittänyt  mainetta 
julkaisemalla  äärettömän  yksityiskoh¬ 
taisia  ja  pökerryttävän  hienostunei¬ 
ta  meikkejä,  ja  hänen  suosituimpia 
luomuksiaan  on  ladattu  maailman 
suurimmalta  The  Sims  -lataussivus- 
tolta,  Mod  The  Sinisiltä ,  yli  satatuhatta 
kertaa.  Brunon  meikit  ovat  erityisen 
suosittuja  Sims-aiheisissa  tarinoissa  ja 
videoissa. 

Luomiseen  on  hyvä  hurahtaa,  sillä 
pelisarjan  alkuvaiheessa  Maxis-pelistu- 
dio  teki  etenkin  tekstuurien  luomisen 
varsin  helpoksi  ilmaisella  Body  Shop 
-ohjelmalla.  Jostain  kumman  syystä, 
johon  kenties  liittyy  rapeaksi  grillattuja 
vauvoja,  E  A  ei  ole  kuitenkaan  tukenut 
pelaajien  luovuuden  kukintaa  Sims  3-  ja 
Sims  4  -aikakaudella  entisellä  intensi¬ 
teetillä.  Tämä  ei  ole  silti  estänyt  uusien 
luomusten  tekemistä  tai  julkaisua. 

Yhteisön  yhdistämät 

Loputtoman  uuden  ja  uhkean  materi¬ 
aalin  tulva,  jolla  pelistään  voi  boostata 
juuri  toivomansa  virtuaalinukkekodin, 
on  ollut  rakettipolttoainetta  valtavien 


Sims  pähkinänkuoressa 

Pelisuunnittelija  Will  Wrightin  historia 
yltää  vuonna  1989  julkaistun  SimCityn 
perimään,  jonka  myötä  herra  loi  eri¬ 
laisia  elämä- ja  strategiasimulaatioita. 
Yksittäisten  hahmojen  elämää  seuraava 
ihmissimulaatio  sai  alkunsa  erään 
kirjan  tarjoaman  konseptin  kautta, 
mutta  muuntui  varsinaiseksi  peliksi  vain 
hiljalleen.  Vaikka  suunnittelutyö  alkoi 
jo  1991,  saatiin  peli  kauppoihin  vasta 
yhdeksän  vuotta  myöhemmin.  Sinä 
aikana  Wright  sai  Maxisilla  valmiiksi 
useita  muita  pelejä,  joista  esimerkiksi 
SimCopterissa  luotiin  simlish-kieli. 

SimCity  (1989) 

SimFarm  (1993) 

SimTovvn  (1995) 

SimCopter  (1996) 

The  Sims  (2000) 

The  Sims  Online  (2002) 

The  Sims  Bustin'  Out  (2003) 

The  Urbz:  Sims  in  the  City  (2004) 

The  Sims  2  (2004) 

The  Sims  Stories  (2007-2008) 

MySims  (2007) 

The  Sims  3  (2009) 

The  Sims  Medieval  (2011) 

The  Sims  Social  (2011) 

The  Sims  4  (201 4) 

verkkoyhteisöjen  syntyyn.  Se  ei  silti  ole 
yksin  syy  siihen,  että  moni  vaippojaan 
sotkeva  ihmistaimi  on  saanut  alkunsa 
juuri  Sims -yhteisöjen  kautta.  Kun  yh¬ 
teen  keräytyy  tuhansia  ihmisiä  jaka¬ 
maan  yhteisen  intohimon,  intohimo 
leiskuu  helposti  myös  muualla  kuin 
tietokonehuoneessa. 

Niin  ihanaa  kuin  loputon  fanisisältö- 
jen  plaraaminen  onkin,  niin  todellinen 
yhteisön  moottori  ovat  silti  ne  kans¬ 
sapelaajat,  jotka  kokoontuvat  yhteen 
vaihtamaan  ajatuksiaan  ja  kokemuk¬ 
siaan. 

Oven  tähän  keskusteluun  on  usein 
tarjonnut  tarve  tarkistaa  se  paras  mah¬ 
dollinen  huijauskoodi  tai  selvittää,  että 
kuinka  kummassa  se  maailman  mah¬ 
tavin  huvila  voidaankaan  rakentaa  val¬ 
miiksi.  Mutta  samoin  kuin  pelisisältö- 
jen  luojille  itse  peli  on  vasta  lähtöviiva, 
niin  myös  Sims- keskusteluissa  pelistä 
turiseminen  on  vasta  ensimmäinen 
muusa,  jota  muut  jutut  sitten  seuraa- 
vat.  Viaton  mesh-ongelman  kysymi- 

Miiteissä  voi  tapahtua  mitä  vain. 


nen  on  saattanut  syöstä  kysyjän  läpi 
satojen  aiheiden  ja  tuhansien  viestien 
johtaen  aina  livetapaamisiin  ja  urava¬ 
lintoihin  saakka.  Hupsista! 

Ei  vihaa,  vaan  tukea 
ja  kannustusta 

Sims- yhteisöjä  on  alusta  asti  leiman¬ 
nut  se,  etteivät  keskusteluaiheet  rajoitu 
pelkästään  peliin,  vaan  kattavat  myös 
sen  tuhannen  muuta  asiaa.  Olivatpa 
kyseessä  sitten  koulukuulumiset,  poh¬ 
dinnat  vapaa-ajasta  tai  ihmissuhteet, 
niin  niistä  keskustellaan  aivan  yhtä 
varmasti  kuin  Vauva-foorumia  trol- 
lataan.  Tuskinpa  kukaan  osasi  olettaa, 
että  pelisarjan  ystävät  rakentavat  aikaa 
ja  vaivaa  säästelemättä  sivustoja  ja  foo¬ 
rumeja,  jotka  kutsuvat  tuhannet  kans¬ 
sapelaajat  puhumaan  lemmikeistään, 
tulevaisuudensuunnitelmistaan  tai 
ihan  vaan  fanittamaan  lempibändiään. 
Mutta  niin  vain  kävi. 

Yhteisten  kokemusten  hankinta  ei 
rajoitu  pelkästään  verkon  kautta  ta¬ 
pahtuneisiin  keskusteluihin  ja  elä¬ 
myksiin.  S/ms-harrastajat  kohtaavat 
toisiaan  myös  naamakkain:  tapaamisia 
järjestetään  ahkerasti  etenkin  Turussa 
ja  Helsingissä.  Niiden  aikana  syödään, 
juodaan  ja  pidetään  yleisesti  todel¬ 
la  kovaa  ääntä  sekä  puhutaan  syntyjä 
syviä.  Miitit  ovat  monelle  tärkeitä  ja 
jännittäviäkin  tapahtumia,  sillä  osa 
osallistujista  on  voinut  olla  mukana 
yhteisössä  jo  vuosikymmenen  ajan, 
ellei  pidempäänkin.  Tapaamisissa  pait¬ 
si  luodaan  elämänmittaisia  muistoja, 
traumoja  tai  korvavaurioita,  myös  luo¬ 


daan  yhdessä  jotain  todella  hienoa. 

Kaistapäisempiä  tilanteita  lienevät 
olleet  vaikkapa  spontaanit  yhteislaulut 
kanssaihmisten  ihmetykseksi  esimer¬ 
kiksi  Kampin  kauppakeskuksessa  ja 
Turun  linnassa.  Niiden  sivuvaikutuk¬ 
sena  ainakin  City- Centerin  vartijat 
ovat  päätyneet  harkitsemaan  vakavasti 
uranvaihtoa.  Samassa  hengessä  sim- 
saajat  ovat  kannatelleet  ilmoille  myös 
kokonaisen  runokirjaprojektin  ja 
monta  erikoista  taideprojektia.  Eräässä 
näistä  Blumbobin  -  simien  pään  päällä 
leijuvan  timantin  -  muotoinen  kakku 
syötiin  parempiin  suihin  keskellä  puis¬ 
toa.  Kakku  tapahtui  myös  toisellakin 
kertaa,  jolloin  kermaa  pursui  pitkin 
Narinkkatoria. 

Yhteisön  kautta  on  myös  järjesty¬ 
nyt  useita  ensimmäisiä  työpaikkoja  tai 
työkokeiluja,  ja  simsaajat  ovat  olleet 
vuosien  ajan  tuttu  näky  esimerkiksi  Di- 
giExpo -tapahtumassa  ja  pelimessuilla. 
Yhteisö  on  tarjonnut  myös  tukea  niin 
omilleen  muuttoon  kuin  moneen  muu¬ 
hunkin  elämänvaiheeseen,  sekä  tietysti 
luonut  kasapäin  yhteisiä  muistoja.  Jos¬ 
kus  foorumilla  on  kirjoitettu  yhteistyö¬ 
nä  fanificejä  yhteisön  jäsenistä  ja  ylläpi¬ 
täjistä,  joskus  porukka  on  rynnistänyt 
yllätyshyökkäyksenä  pelivalmistaj  an 
toimistolle  tai  ajanut  admininsa  onnis¬ 
tuneesti  läpi  nokkospuskien. 

Suomalaisia  simssaajia  on  kuljetettu 
myös  vierailuille  pelivalmistaj  an  kont¬ 
toreihin  niin  Suomessa,  Pohjoismaissa 
kuin  maailmalla,  sekä  testaamaan  pe¬ 
lejä  ennakkoon  että  tapaamaan  muita 
faneja  ja  pelikehittäjiä. 


Onkin  helppo  todeta,  että  yhteisössä 
on  voimaa,  eikä  siksi  ole  kummaa,  että 
esimerkiksi  Radosims  on  porskuttanut 
jo  yli  12  vuoden  ajan.  Sivuston  ylläpi¬ 
täjä  Radon  mukaan  tämä  on  paljolti 
Ynaailman  parhaiden  moderaattorei- 
den”  ansiota. 

Radolan  yhteisö  on  myös  järjestänyt 
omia  kilpailuja,  osallistunut  tohto- 
rinväitöstilaisuuksiin,  antanut  vino¬ 
ja  pinoja  haastatteluja,  ollut  mukana 
luomassa  suomalaista  pelikulttuuria  ja 
käynyt  studiovierailujen  välillä  aktii¬ 
visesti  kirjeenvaihtoa  pelivalmistaj  an 
kanssa. 

Kun  tämä  kaikki  on  vielä  tapahtunut 
turvallisessa  ympäristössä,  jossa  häiri¬ 
köintiin  puututaan  nopeasti  ja  lujasti, 
moni  nykyinen  aikuinen  on  huoman¬ 
nut  kasvaneensa  paitsi  elämäsimulaati- 
on,  myös  upean  yhteisön  parissa. 

Sometarinoita  Suomesta  -kirjan  kir¬ 
joittaja  Jarno  Alastalo  toteaakin  verk¬ 
koyhteisöistä  näin: 

”Nettiyhteisöjen  kautta  on  mahdol¬ 
lista  löytää  ja  tavoittaa  samanhenkiset 
ihmiset,  myös  silloin  kun  asuu  kauka¬ 
na.  Siksi  ne  ovat  niin  hienoja.” 

Sims-yhteisökin  on  kautta  histori¬ 
ansa  tarjonnut  juttuseuraa  myös  sin¬ 
ne,  missä  asuu  vain  kolme  ihmistä  ja 
orava.  Aika  näyttää,  miten  tulevaisuus 
kohtelee  Sims-yhteisöllisyyttä.  Takana 
on  kuitenkin  jo  kunniakas  historia, 
joten  myös  tulevaisuudelta  voi  odot¬ 
taa  paljon.  Vai  miltä  kuulostaa  se,  että 
Simsin  komeimmista  bugeista  tehdään 
taidenäyttely? 

Kirjoittaja  Milsa  on  ollut  Sims-aktiivi 

vuodesta  nakki  lähtien. 


Linkkejä 

Radosims 

radosims.com 

Radola-keskustelufoorumi 

www.radosims.com/radola/ 

Sometarinoita  Suomesta 

www.adlibris.com/fi/kirja/sometarinoi- 

ta-suomesta-9789523040557 

Pelit 


Wolfenstein  3D  oli  rank¬ 
ka,  raaka,  pyörryttävän 
nopea  ja  niin  vauhdi¬ 
kas,  että  jotkut  voivat 
pahoin.  Se  näytti 
uskomattomalta  ja 
kuulosti  hämmästyttävältä. 

Se  aseiden  pauke,  vihollisten 
huudot,  kuoleman  örinät.  Natsit, 
natsikoirat  ja  Hitler.  Niistä  on 
rakas  klassikko  tehty. 


Teksti:  Jukka  O.  Kauppinen 
Kuvat:  Mobygames,  id  Software, 
Bethesda  Softworks 


UIDLFEIJ5TE|IJ|IJ  PERJHTÖ 

Guten  Tag,  mein  KyberFuhrer 


Neljännesvuosisata  sitten 
videopelit  muuttuivat.  Mi¬ 
kään  ei  ollut  enää  entisensä, 
kun  William  B.  J.  Blazkoxvicz 
antoi  natseille  turpaan. 

.5.1992  Wolfenstein  3D  -räiskin¬ 
täpeli  laskeutui  pelimaailmaan. 
Maailma  oli  tuolloin  kovin  erilai¬ 
nen.  Amiga  oli  pelikukkulan  kuningas. 
Kuningatar  Elisabeth  II  juhli  40 -vuotis¬ 
ta  hallituskauttaan.  Konsolimaailmaa 
hallitsivat  Segan  MegaDrive  ja  Ninten¬ 
don  SNES,  mutta  moni  nautiskeli  yhä 
myös  Commodore  64:n,  NESin  ja  Mas¬ 
ter  Systemin  peleistä.  Bill  Clinton  valit¬ 
tiin  USA:n  presidentiksi.  Jossain  tikitti 
yksinäinen  Coleco Vision. 

Mutta  PC?  Jaa  se  tekstinkäsittelylai- 
te?  Se,  jolle  ei  ollut  pelejä  ja  jos  olikin, 
niin  ne  olivat  rumia  ja  kurjia  ja  kökkö¬ 
jä.  Amiga  Gaming  Master  Race  hallitsi, 
sillä  jos  halusit  näyttäviä  pelejä  upealla 
grafiikalla,  messevillä  äänillä  ja  mahta¬ 
valla  ruudunpäivityksellä,  niin  muita 
järkeviä  vaihtoehtoja  ei  ollut. 

Amigistit,  konsolistit  ja  jopa  kuus- 
nelospelaajat  katselivat  PC-pelaaja- 
parkoja  säälien,  kun  nämä  yrittivät 
väkisin  pelata  nykiviä  tasoloikkiaan. 
Niiden  äänetkin  olivat  jos  ei  piipitys¬ 
tä,  niin  särinää  täynnä.  Ei  ollut  elämää 
AmigaOSin  tuolla  puolen. 

Mutta  Yhdysvalloissa  oli  pieni,  nuori 
peliyhtiö,  jonka  riveissä  oli  muutama 


nuori,  aina  vain  korkeammalle  tähtää¬ 
vä  pelintekijä.  He  olivat  hioneet  taito¬ 
jaan  toisten  palkkalistoilla,  oppineet 
tekemään  töitä  yhdessä  ja  löytäneet 
toisistaan  niin  tukea,  inspiraatiota  kuin 
raivokasta  tekemisen  iloa.  Poppoon  jä¬ 
senet  olivat  kovia  pelaajia  ja  osaajia  ja 
halusivat  kehittää  pelintekoa  eteenpäin 
aivan  omanlaisiin  suuntiinsa. 

Ja  kyllähän  se  tältä  sakilta  sujui.  Fir¬ 
man  miehitys  vaihteli  jonkin  verran, 
mutta  legendaarisessa  ydintiimissä 
Tom  Hall  vastasi  suunnittelusta,  sii¬ 
nä  missä  pitkälettinen  John  Romero 
päti  sekä  ohjelmoijana,  ideoijana  että 


pelisuunnittelijana  siirtyen  peli  peliltä 
enemmän  idea-  ja  suunnittelusuun- 
taan.  Adrian  Carmack  taikoi  gra¬ 
fiikkaa,  mutta  porukan  valttikortiksi 
muotoutui  se  carmackimpi  John,  sosi¬ 
aalisista  käytöstavoista  vähät  välittävä 
koodaajanero.  John  Carmack  osasi 
katsoa  asioita  eri  suunnasta  kuin  muut, 
löytää  kikkoja  teknologian  hyödyntä¬ 
miseen  ja  kehittää  uutta,  sen  sijaan  että 
vain  kopioisi  muiden  tekemisiä. 

Tämä  tiivis  ryhmä  muodosti  pelijen- 
gin,  joka  puhui  samaa  kieltä  ja  hengitti 
samaa  ilmaa.  Usein  asuikin  yhdessä. 
Elämä  oli  peliä  24/7. 


VVolfenstein  leikitteli  -  tai  pikemmin  pilkkasi  -  natsismilla  niin  avoimesti,  että  peli  kiellettiin 
kertalaakista  niin  Saksan  kaupoista  kuin  internetistä. 

Kohti  kolmea  deetä 

Tiimin  tekniset  kokeilut  siirtyivät  jo  var¬ 
haisessa  vaiheessa  sivusta  ja  päältä  ku¬ 
vatuista  peleistä  ja  yksinkertaisemmista 
toimintapeleistä  kohti  uusia  suuntauk¬ 
sia.  Voisiko  näillä  koneenrämillä  -  tai 
siis  sen  aikaisilla  huippukoneilla  -  luoda 
myös  ihan  oikeaa  3D-grafiikkaa? 

3D:tä  oli  toki  tehty  ennenkin.  Esi¬ 
merkiksi  vuoden  1985  Elite  pyöri  ihan 
siistillä  3D:llä,  tosin  viivawireframena, 
ja  joissakin  versioissa  objekteista  näkyi 
läpi.  Bards  Tale-  ja  Ultima- roolipelit 
lanseerasivat  tietynlaisen  naamaper- 
spektiivin,  tosin  vain  pienellä  nurk¬ 
kaan  sijoitetulla  ruudulla. 

John  Carmackin  koodarintaidot  oli¬ 
vat  näihin  aikoihin  hurjassa  terässä.  Id 
Softwaren  pojat  loivat  pelejä  eläimel¬ 
liseen  tahtiin,  sillä  heidän  piti  tehdä 
Softdisk-julkaisijalle  uusi  peli  joka  toi¬ 
nen  kuukausi.  Samaan  aikaan  he  työs¬ 
kentelivät  myös  Apogee -kustantajan 
kanssa.  Porukka  teki  peräkanaa  useita 
pelisarjoja,  joten  rutiinia  oli  pakko  löy¬ 
tyä.  Jossain  välissä  Johnit  ohjelmoivat 
ensimmäisen  3D-pelinsä,  Hovertank 
3D:n.  Urakka  oli  valtava,  sillä  Johneilta 
meni  kokonaiset  kuusi  viikkoa  peli- 
moottorin  tekemiseen. 

Heti  perään  syntyi  Catacomb  3-D, 
inspiraationaan  Romeron  kaverin 
työstämä  seikkailu  Ultima  Under- 
world.  Catacombissa  Hoverin  yksi¬ 
väriset  seinät  teksturoitiin  Ultiman 
haastamana  värikkäästi  ja  näyttävästi, 
samalla  kun  sankari  juoksenteli  sokke¬ 
loissa  FPS-hengessä  ammuskellen  vas¬ 
taantulevia  örkkejä  tulipalloilla. 

Ainekset  videopelien  vallankumo¬ 
ukseen  olivat  valmiit.  Enää  tarvittiin 
vain  lopullinen  sysäys. 

Tapa  natsi,  tapa  kaksi,  tee 
maailma  paremmaksi 

Apogeen  kustantaja  Scott  Miller  antoi 
alkutönäyksen,  kun  hän  näki  Cata- 
combsin. 


”Meidän  täytyy  tehdä  jotain  tällais¬ 
ta”,  meuhkasi  sharewarella  mahtitaa- 
loja  takova  Miller.  Sharewaressa  pe¬ 
laajille  annettiin  ilmaiseksi  osa  peliä, 
mutta  loput  sai  ostamalla.  Taktiikka 
toimi  hillittömän  hyvin  ja  raha  virtasi. 

Sen  myötä  Tom  Hall  mietti  millaisen 
toimintapelin  Carmackin  pelimootto¬ 
rilla  voisi  tehdä.  Jos  olisi  hirviöitä,  mu- 
tantteja,  3D -demoneja  ja  vihreitä  lima- 
otuksia.  Romero  ei  lämmennyt,  vaan 
vaati  että  ”nyt  tehdään  jotain  siistiä. 
Eikö  olisi  helkkarin  upeaa,  jos  vaikka 
tekisimme  Castle  Wolfensteinista  uu¬ 
den  version,  mutta  3D:nä?” 

Siitä  se  lähti. 

Wolf  oli  alusta  alkaen  3D-peli,  mut¬ 
ta  räiskinnän  piti  olla  vain  sivuseikka. 
Alun  perin  tiimi  teki  stealth-taktiikka- 
peliä,  vaikka  jossain  välissä  kulma  oli 
myös  avaruudellisemmassa  scifiräis- 
kinnässä  Aliens- elokuvan  hengessä. 
Lopulta  kulma  tarkentui  natseihin  ja 
linnoihin.  Samalla  Carmackin  viilattu 
pelimoottori  osoittautui  häikäisevän 
nopeaksi  ja  näyttäväksi.  Pian  kaikki 
ylimääräinen  pudotettiin  pois  ja  jäl¬ 
jelle  jätettiin  vain  aiempien  designien 
raamit  -  peli,  jossa  oli  käytännössä 
yksi  ainoa  timanginen  idea.  Raivokas, 
aggressiivinen  ja  nopea  räiskintäpeli, 
jollaista  ei  oltu  ennen  nähty. 

Kuningasidean  muovautumisen  jäl¬ 
keen  peli  syntyi  kolmessa  kuukaudes¬ 
sa.  Molemmat  Johnit  sukelsivat  koodin 
uumeniin.  Romero  ragetti  raivoräis- 
kinnän  perään  ja  Tom  Hall  rakensi 
kenttiä.  Ideat  lentelivät,  usein  täyn¬ 
nä  verta  ja  suolenpätkiä.  Läheskään 
kaikkea  ei  peliin  laitettu,  eikä  sankari 
voinut  lopullisessa  pelissä  parantaa  it¬ 
seään  syömällä  tapettujen  vihollisten 
sisälmyksiä. 

Mutta  brutaali  se  oli  -  täynnä  Rome¬ 
ron  visiota,  Carmackin  koodia,  Adria¬ 
nin  natseja  ja  Hallin  kenttiä. 

4.5.1992  modeemi  lauloi  Soft¬ 
ware  Creations  BBSdle  ja  aloitti  siirron. 


Pelaajien  muistoja 

Pyysimme  pelaajia  kertomaan  muistojaan 
VVolfenstein  3D:stä  niin  Facebookissa  kuin 
keskustelupalstallamme. 

Hybabo!  *rätätätätätä* 

Mein  leben! 

Jaakko  Vähälä 

Atari  ST:llä  on  tullut  pelailtua. 
Oli  hämmästyttävää  miten  peli 
on  saatu  pyörimään  8  mega¬ 
hertsin  raudalla. 

Marko  Latvanen 


Wolfensteinin  valmis  shareware -pai¬ 
nos  aloitti  maailmanympärimatkansa, 
ja  Apogee  valmistautui  ottamaan  vas¬ 
taan  tilauksia  täysversiosta. 

”Jos  pelaajat  tykkäävät  tästä,  niin 
Wolfenstein  saattaisi  myydä  jopa  tup¬ 
lasti  Commander  Keeniin  verrattuna”, 
haaveili  Tom  Hall.  Keenit  olivat  pitäneet 
pitkään  shareware-listojen  ykkössijaa, 
ja  taanneet  pojille  turvatun  elannon 
noin  30  000  dollarin  kuukausitilityk- 
sellään  (nykyrahassa  noin  54  000  USD, 
51  000  €). 

Wolfenstein  3D:n  ensimmäisen  kuu¬ 
kauden  tilitys  oli  100  000  dollaria.  Sen 
tekeminen  oli  maksanut  25  000. 

Wolfenstein  oli 
välittömästi 
omaa  luokkaansa 

Ripaus  uutta,  ripaus  vanhaa 
ja  järjettömästi  vauhtia 

Wolfenstein  3D  oli  peli,  joka  jäi  mie¬ 
leen.  Se  ei  kuitenkaan  tullut  aivan 
niin  yllättäen  ja  tyhjästä,  kuin  moni 
sen  ajan  pelaaja  koki.  Hovertank  ja 
Catacombs  kun  viitoittivat  selvän  ke¬ 
hityspolun  kohti  visuaalisesti  näyttä- 


Se  oikea  VVolfenstein 

VVolfenstein  3D  on  ensimmäinen  id  Softwaren  eeppisistä  3D-räiskinnöistä  mutta  ei  suinkaan  ensimmäinen  VVolfenstein.  Se  kunnia  menee 
näet  Muse  Softwaren  tekemille  Castle  VVolfenstein  -hiiviskelypeleille,  jotka  saattoivat  jopa  luoda  stealth-hiippailugenren.  Niissäkin  kuljes¬ 
keltiin  natsien  täyttämissä  linnakkeissa,  mutta  räväkän  räiskeen  sijaan  pelaaja  yritti  pysyä  piilossa  ja  nitistää  natsit  huomaamatta. 

Castle  VVolfenstein  ja  jatko-osa  Beyond  Castle  VVolfenstein  olivat  varsin  kovia  hittejä  Applella  ja  sittemmin  muun  muassa  C-64:llä.  Ne 
innoittivat  myös  id:n  poikia,  jotka  halusivat  tehdä  oman  tulkintansa  natsihiippailuräiskinnästä.  Pelille  visioitiin  kaikenlaisia  nimiä,  mutta 
sitten  he  huomasivat  VVolfenstein-nimen  tekijänoikeuksien  rauenneen  Musen  konkurssissa.  Niinpä  kaverit  vain  kaappasivat  nimen  itsel¬ 
leen,  ja  loppu  onkin  historiaa. 

SIELIICT  A  LIEUIEL  Olr  DIFFICULTY: 


TRIVIA 

Mikä  näistä  oli  Wolfenstein  3D:n  nimi 
jossain  vaiheessa  kehitystä? 

AdolphTs  Bane 
Castle  Hasselhoff 
The  Fourth  Reich 
lt's  Green  and  Pissed 
Luger's  Run 
Vastaus  jutun  lopussa. 


vämpiä,  vauhdikkaampia  räiskintöjä, 
mutta  kumpikaan  niistä  ei  ollut  var¬ 
sinaisesti  läpimurto-  tai  hittipeli,  ei 
etenkään  suomalaisilla  raukoilla  ra¬ 
joilla. 

Wolf  oli  myös  se  peli,  joka  lopullises¬ 
ti  räjäytti  sharewaren  suuren  yleisön 
tietoisuuteen.  Se  ei  suinkaan  keksinyt 
”ensin  tötsyt,  sitten  rahat”  -taktiikkaa, 
mutta  Wolfensteinin  upeus  sai  suo¬ 
malaisetkin  selvittämään,  miten  sinne 
Amerikkaan  oikein  laitetaan  rahaa. 
Onneksi  boksipainokset,  shareware- 
kauppiaat  ja  tietysti  rehellinen  ware 
helpottivat  himoräiskij  öiden  elämää, 
kuten  myös  puolen  vuoden  sisään  jul¬ 
kaistu  lisä-  ja  jatko -osa. 

Vaan  mikä  oli  Wolfensteinin  me¬ 
nestyksen  salaisuus?  Ei  mikään  yk¬ 
sittäinen  juttu,  vaan  monien  asioiden 
onnistuminen  oikeaan  aikaan  tavalla, 
joka  oli  jotain  aivan  uutta,  odottama¬ 
tonta  ja  uskomatonta. 

Esimerkiksi  väkivalta  ja  natsimurha- 
juhlat  osuivat  kipeään  ajankohtaan,  kun 
videopelien  väkivaltaa  ja  haitallisuutta 
lapsille  puntaroitiin  Yhdysvaltain  se¬ 
naatissa  saakka.  Wolf  sai  polemiikista 
ilmaista  mainosta,  eivätkä  id  Softwaren 
jampat  paljoa  muiden  mielipiteistä  pii¬ 


tanneet.  He  tekivät  omaa  juttuaan. 

Ja  se  olikin  melkoinen  juttu  se.  Sak¬ 
salaissotilaat  huusivat  saksaksi  toisil¬ 
leen  ja  kuollessaan  äitiä.  Hitler  hyväs¬ 
teli  Evan.  Alkuruudussa  soi  Saksassa 
kielletty  sotilasmarssi.  Veri  pulppusi  ja 
vankisellit  olivat  täynnä  vankien  luu¬ 
rankoja.  Sotakoirat  kuolivat  vinkaisten 
ja  Death  Cam  näytti  episodien  loppu- 
bossien  kuoleman  hidastettuna  uu¬ 
sintana,  kameran  kiertäessä  ympärillä 
kuin  snuff-leffassa  ikään. 

Siinä  samalla  lukemattomat  pelaa¬ 
jat  oppivat  juoksemaan  pitkin  seiniä 
välilyöntiä  takoen.  Jostain  se  sala¬ 
käytävä  ja  piilohuone  aina  löytyi.  Ai, 
kentällä  on  vielä  kolme  löytämätöntä 
salaisuutta  -  ja  alkuun,  kyllä  ne  vielä 
paljastuvat. 

Wolfensteinista  kasvoi  ilmiö.  Peliä 
kehuttiin  jopa  virtuaalitodellisuudeksi 
ja  paikaksi,  joka  on  niin  realistinen, 
että  sinne  saattaa  unohtua.  Se  oli  niin 
ennennäkemättömän  nopea,  että  jot¬ 
kut  voivat  pahoin  ja  oksensivat  pelat- 


.  ,  Tulee  mieleen  kyllä  muistoja. 
Koulussa  muokattiin  peliä  apu- 

Juf'  ohjelmalla,  jolla  sai  muutettua 
grafiikkaa.  Ase,  jolla  natseja 
ammuttiin,  muutettiin  valkoista 
ainetta  ampuvaksi  k*rväksi. 
Kuolleiden  natsien  verilammi- 
kot  muutettiin  valkoisiksi  ja 
jokaiselle  kuolleelle  natsille  jäi 
k*rpä  pystyyn.  Oli  kyllä  paljon 
hauskempi  sen  jälkeen... 
Marko  Toivanen 

.  ..  Koulussa  pelattiin  75%  ruudul- 
la  Mikromikko  3TT:llä.  Ilmeises- 
ti  koneessa  oli  286/1 2mhz  ja 
VGA.  Ei  se  silläkään  sulavasti 
pyörinyt  ja  äänet  tulivat  PC- 
kaiuttimesta. 

Teemu  Korvenpaa 


VVolfensteineja  neljällä 
vuosikymmenellä 

Castle  VVolfenstein  (1981) 

Beyond  Castle  VVolfenstein  (1984) 
VVolfenstein  3D  (1992) 

Spear  of  Destiny  (1992) 

Return  to  Castle  VVolfenstein  (2001) 
VVolfenstein:  Enemy  Territory  (2003) 
VVolfenstein  RPG  (2008) 

VVolfenstein  (2009) 

VVolfenstein:  The  New  Order  (2014) 
VVolfenstein:  The  Old  Blood  (2015) 


VVolfenstein:  New  Order  reboottasi  VVolfenstein-sarjan  nykyaikaan  tyylillä,  asenteella  ja  isoilla  aseilla.  Samalla  se  oli  myös  upea  ja  ajatuksia 
herättävä  tarina,  mitä  ei  alkuperäispelistä  voi  väittää. 

tuaan  liikaa.  Se  oli  -  väitetään  mitä 
tahansa  -  ensimmäinen  todellinen, 
moderni  FPS- räiskintäpeli. 

Se  asetti  myös  genren  standardit, 
joista  monia  noudatetaan  yhä  tänään. 
Kuinka  pyssy  näkyy  ruudulla.  Kenttien 
rakenne,  sokkeloisuus  ja  salahuonei¬ 
den  etsiminen  sataprosenttisen  läpäi¬ 
syn  toivossa.  Siirtyminen  pyssyleikeis- 
tä  lähitaisteluun  ja  ruumiinp alojen 
lentely.  Räiskintähistorian  klassiset 
perusaseet  pistoolista  konekivääriin  ja 
raketinheittimeen.  Yksinäisen  badass- 
sankarin  nostaminen  pääosaan.  Kai¬ 
ken  kukkuraksi  se  oli  tietenkin  ensim¬ 
mäinen  toisen  maailmansodan  FPS. 
Syökää  siitä,  CoDit  ja  Bäfät! 

Eikä  kestänyt  kauaa,  kun  Wol- 
fensteinia  modattiin  tosissaan.  Sitä 
ei  ollut  koskaan  tarkoitettu  luodat¬ 


tavaksi,  mutta  ei  se  säätäjiä  estänyt, 
vain  hidasti.  Wolfensteinin  faniken- 
tät,  total  conversionit,  pelaamista  vä¬ 
rittävät  tai  helpottavat  modit  ja  muut 
viritykset  herättivät  myös  id  Softwa¬ 
ren  huomion,  pääosin  positiivisella 
tapaa.  Firmassa  tajuttiin,  että  jos  fa¬ 
nit  kerran  haluavat  näprätä,  niin  an¬ 
netaan  siihen  mahdollisuus.  Niinpä 
myöhemmät  Doom  ja  Quake  avattiin 
alusta  lähtien  pelaajien  räpyttäväk¬ 
si.  Modatkaa,  modatkaa  minkä  vain 
jaksatte,  id  huusi.  Ja  pelaajat  luodas¬ 
ivat. 

Id  Softwaren  pojat  olivat  nyt  su- 
pertähtiä.  He  jopa  antoivat  itselleen 
palkankorotuksen:  9000:sta  taalasta 
per  nokka  45  000:een  vuodessa.  Elä¬ 
mä  hymyili.  Videopelit  eivät  olleet 
enää  entisensä.  4k 

Moniko  teistä  löysi  VVolfensteinin  Pac-Man-salakentän? 


Nhich  episode  to  play? 

Escape  from  Molf  eristein 
Episode  E 

Opera tion:  Eisenfaust 

Episode  3 

Die,  Fuhrer,  Die! 

Episode  H 
R  Dark  Secret 

Tr  a  il  of  the  Madman 
Episode  6 
Confrontation 

_ * . -+■ - ESC . ■ _ 


Jännä  peli,  jota  hakattiin  tuolin 
reunalla  istuen  adrenaliinin  pau¬ 
hatessa.  Ei  sellaista  oltu  ennen 
nähty.  Wolf  ja  jatko-osa  Spear  of 
Destiny  olivat  vaikeita,  en  tainnut 
teininä  päästä  kaikkia  episodeja 
läpi  normivaikeustasolla.  Doomin 
tultua  nämä  jäivät,  mutta  tuli 
niiden  pariin  vielä  myöhemmin 
palattua.  Wolfensteinissa  oli  vielä 
oikeasti  vaikeutta.  Doomissa  en¬ 
simmäisestä  singon  osumastakin 
selviää  vielä  hengissä,  mutta  ko¬ 
valla  vaikeustasolla  Wolfissa  lähti 
henki  kahdesta  lähietäisyydeltä 
ammutusta  kudista -ja  sellaisia 
varsinkin  valkopukuiset  upseerit 
olivat  nopeita  jakelemaan. 
Tapani  Harkila 

Takaapäin  yllättävät  viholliset 
olivat  hauskoja,  samaten  Death- 
Cam.  Demoista  tuli  ihmeteltyä, 
että  miten  toi  ukko  pystyy 
kääntymään  noin  nopeasti  ja 
tähtäämään  tarkasti.  Ne  oli 
pelattu  hiirellä,  mikä  oli  vielä 
tuossa  vaiheessa  aikajanaa 
täysin  dokumentoimaton 
ominaisuus.  Sitä  ei  edes  löytynyt 
kasuaalisista  options-valikoista. 
Suuret  massat  paukuttelivat 
näppiksellä  vielä  Doomiakin, 
missä  setupissa  kikkailemalla 
tai  erillisillä  dos-ohjelmilla 
sai  hiiritähtäyksen  päälle.  Ei 
kasuaali-ihmisten  toimintaa 
sekään.  Olikohan  Quake  1  suun¬ 
niteltu  ja  tarkoitettu  kentiltään 
ja  aseiltaan  vain  näppikseltä 
pelattavaksi?  Hiiren  kun  voi 
enabloida  vain  autoexec.cfg:stä 
lisäämällä  skriptin  loppuun 
+mlook-komennon.  El  kukaan 
normaali-ihminen  moista 
osannut  tehdä.  Piti  mennä  vielä 
Doominkin  jälkeen  Quakeen  asti 
ennen  kuin  hiirellä  pelaami¬ 
nen  saatiin  kasuaalipelaajien 
ulottuville,  silloinkin  harrastajien 
toimesta.  Vasta  Quake  ll:ssa 
oli  options-valikossa  hiiritäh¬ 
täyksen  käyttäminen,  mikä  on 
harvinaisen  omituinen  sivujuoni 
id:n  pelien  saagassa,  etenkin 
kun  muistaa  millainen  käsite 
hiiritähtäys  on  FPS-peleissä. 
Jani  Ikävalko 


•ppira  :snvisvA  NviArai 

Ihana,  kamala  Amiga 

Mikko  Heinonen 


Siinä  se  taas  kului  ilta,  kiroillessa 
ja  tuskanhikeä  pyyhkiessä.  Posti 
toi  Puolasta  paketin,  joka  sisäl¬ 
si  päivitettäväksi  lähettämäni  Amiga 
1200:n  turbokortin.  Sen  reaaliarvo  va¬ 
pailla  markkinoilla  olisi  todennäköisesti 
suurempi  kuin  nykyaikaisen  Windows- 
tietokoneen,  jolla  kirjoitan  tätä  juttua. 
Omistin  jo  ennestään  kaksi  68060-poh- 
jaista  turboa,  mutta  hyvä  se  kolmaskin 
on  olla.  Jos  vaikka  kasvatan  lisää  päitä. 

Toinen  paketti  sisälsi  kiintolevyoh¬ 
jaimen,  joka  pyrkii  ratkaisemaan  toista 
A1200:n  perusongelmaa:  tukkoista  le¬ 
vynkäsittelyä.  Ohjain  oli  tarkoitus  asentaa 
samaan  koneeseen  mainitun  turbokortin 
ja  3D-kiihdytetyn  näytönohjaimen  kans¬ 
sa,  mutta  eiväthän  ne  tietenkään  mahdu 
paikoilleen  yhtä  aikaa.  Amiga  1200:n 
emolevy  ja  pöytäkotelo  ovat  liian  pieniä, 
eikä  laitetta  ole  alkujaankaan  tarkoitettu 
aivan  näin  laajennettavaksi. 

Ratkaisu  oli  hankkia  ulkomailta  ko- 
rotuspalanen,  joka  nostaa  levyohjaimen 
vinoon  ja  mahdollistaa  näytönohjaimen 
asentamisen  sen  alle.  Muuten  hyvä, 
mutta  korok¬ 
keen  laadun¬ 
varmistus  oli 
pettänyt,  eikä 
signaali  edes 
kulkenut  kaik¬ 
kien  sen  nas¬ 
tojen  läpi.  Ja 
vaikka  olisikin 
kulkenut,  sen 
kiinnitysmekanismi  tuntui  perustuvan 
etupäässä  lujaan  uskoon.  Sain  koneen 
käynnistymään,  sitten  siirsin  emolevyä 
hieman  ja  se  mykistyi  uudelleen.  Lo¬ 
pulta  päädyin  juottamaan  koneen  Kick- 
start-ROMit  kiinteästi  korokkeeseen 
kiinni  ja  rakentamaan  uskomattoman 
nippusidevirityksen  pitämään  koko  töt- 
teröä  paikoillaan.  Tämän  jälkeen  osa- 


kasa  siirtyi  sivupöydälle  odottamaan 
jälleen  sitä  hetkeä,  kun  koko  projekti  ei 
saa  lähinnä  näkemään  punaista. 

Oi,  kuinka  häilyvä 

Tämä  A1200-projekti  ei  kuitenkaan 
ole  edes  likimainkaan  epätoivoisin 
Amiga-rakenteluni.  Kun  vihdoin  pää¬ 
sin  elämässäni  siihen  tilanteeseen,  että 
sain  säännöllistä  palkkaa,  eräs  tärkeim¬ 
mistä  projekteista  oli  hankkia  kaikki 
se  Amiga-rauta,  jota  en  nuorempana 
rahapulassa  voinut  ostaa.  Tästä  syntyi 
Paksu  Bertta.  Kasasin  Amiga  4000:n 
emolevyn  ympärille  -  kustannuksista 
välittämättä  -  kaikki  lisälaitteet,  joista 
olin  lukenut  aikoinaan  lehdistä. 

Kokosin  Paksun  Bertan  ensi  kertaa 
yli  10  vuotta  sitten,  eikä  se  ole  tähän 
mennessä  toiminut  hetkeäkään  niin 
kuin  alkujaan  ajattelin.  Lisälaitteiden 
välillä  on  ollut  konflikteja,  jotka  lähen¬ 
televät  mustaa  magiaa.  Näytönohjain 
on  rikki,  vaikka  se  kävi  Ranskassa  asti 
mukamas  korjattavana.  Innostuksissani 
olin  jossain  vaiheessa  onnistunut  hal¬ 
kaisemaan  PowerPC- 
suorittimen  ytimen 
ja  68060  muuten  vain 
irtosi  juotoksistaan,  jo¬ 
ten  tämänkin  koneen 
turbokortti  piti  lähettää 
Puolaan  kalliiseen  re¬ 
monttiin.  Rahaa  oli  jo 
sitä  ennen  palanut  ne¬ 
linumeroinen  summa. 

Voisi  kuvitella,  että  olisin  jo  aikaa  sit¬ 
ten  listannut  molempien  koneiden  pa¬ 
laset  myyntiin  verkkohuutokauppaan. 
Koska  olin  ajoissa  liikkeellä  niitä  osta¬ 
essani,  saisin  helposti  rahani  takaisin 
korjauskustannustenkin  jälkeen.  Mut¬ 
ta  rahalla  saa  lopulta  keskinkertaisia 
asioita,  ja  jos  luopuisin  näistä  hienoista 
laajennuksista,  harmittelisin  sitä  ta¬ 


kuuvarmasti.  Jo  pelkkä  tieto  siitä,  että 
minulla  on  ne,  saa  hymyilemään. 

Rajoja  ja  rakkautta 

Facebookin  Amiga- ryhmässä  muuan 
ulkomainen  harrastaja  kyseli  taan¬ 
noin,  miksi  ihmeessä  porukka  täällä 
kasaa  kauhean  hintaisia  Classic  Amiga 
-settejä,  kun  emulaattorilla  varustettu 
nykyaikainen  tietokone  tekee  kaiken 
yhtä  nopeasti,  ilmaiseksi  ja  paljon  vä¬ 
hemmällä  vaivalla.  Kysely  sai  aikaan 
vahvan  reaktion,  eikä  ihme.  Sama  olisi 
ollut  kysyä,  miksi  ihmeessä  porukka 
on  kiinnostunut  vanhojen  autojen  ruu- 
vaamisesta,  kun  uusiakin  myydään. 

Tiedän,  että  Amiga-harrastuksessani 
ei  ole  taloudellista  järkeä.  Vaikka  pe¬ 
riaatteessa  voisin  päästä  voitolle  luo¬ 
pumalla  nyt  kaikesta  omistamastani, 
tiedän  samalla,  etten  tule  niin  koskaan 
tekemään.  Vähitellen  kaltaiseni  innok¬ 
kaimmat  amigistit  häviävät  ja  palikoi¬ 
den  hinta  kääntyy  laskuun.  Katson 
kuitenkin  olevani  voitolla  -  sillä  silloin, 
kun  koneprojektit  eivät  raivostuta,  ne 
antavat  mitä  korkeinta  tyydytystä. 

Sählätessäni  juotoskolvin  kanssa 
Amigan  emolevyllä  koen  toimivani 
taitojeni  rajoilla.  On  olemassa  mah¬ 
dollisuus,  että  saan  aikaiseksi  hintavan 
verkonpainon  tai  seinäkoristeen.  Mut¬ 
ta  on  myös  mahdollista,  että  tämän 
joskus  vuosiakin  kestävän  virittelyn 
päätteeksi  minulla  lopulta  on  juuri  sel¬ 
lainen  laite,  josta  sain  aikoinaan  lukea 
unelmatestejä  harrastelehdistä.  Voin 
ajaa  niitä  muutamaa  kymmentä  RTG- 
grafiikkapeliä  1990-luvun  puolivälistä 
ja  nauttia  skenedemot  täydellä  nope¬ 
udella  muualtakin  kuin  YouTubesta. 
Ja  mikä  tärkeintä:  käpistelystä  syntyy 
vastapainoa  normaalille  aivotyölle  ja 
kirjoittamiselle.  Aina  silloin  kun  en  vi¬ 
haa  Amigoitani,  rakastan  niitä.  & 


” Kokosin  Paksun  Bertan 
ensi  kertaa  yli  1 0  vuotta 
sitten,  eikä  se  ole  tähän 
mennessä  toiminut  het¬ 
keäkään  niin  kuin  alku¬ 
jaan  ajattelin ” 

Rauta 


Lisänostetta  Haukan  liitoon 

CT60e 

Atari  Falconin 

68060-pohjainen 

kiihdytin 

Atari  Falcon  jäi  legendaarisen  koti- 
mikrovalmistajan  viimeiseksi  tuot¬ 
teeksi,  ja  innokkaiden  harrastajien 
ansiosta  se  elää  tänäkin  päivänä. 
Alkuperäinen  68030-prosessori  ei 
enää  uusimpiin  ohjelmiin  riitä,  mut¬ 
ta  onneksi  saatavana  on  lisävauhtia. 

Teksti:  Joni  Valtanen 

Kuvat:  Joni  Valtanen,  Mika  Yrjölä 


CT60e  on  Atari  Falconin 
vastine  Amigalta  tutuille 
68060-kiihdytinkorteille.  Sil¬ 
lä  on  siis  mahdollista  korvata  Atari 
Falconin  Motorola  68030  -prosessori 
tehokkaammalla  68060-prosessorilla 
ja  samalla  lisätä  koneen  muistia  jopa 
512  megatavulla.  Muisti  tulee  näkyviin 
Atari  TT030  -koneista  tutuksi  tulleena 
ALT-RAMina,  johon  ST-yhteensopi- 
va  osa  piirisarjasta  ei  pääse  käsiksi. 
Kortista  on  ollut  aikoinaan  saatavilla 
CT60-  ja  CT63-versiot.  E-kirjain  tulee 
evoluutio -sanasta,  joka  melko  hyvin 
kuvastaa  kortin  yritystä  olla  edeltäji¬ 
ään  parempi.  Atari  Falconin  alkupe¬ 
räisen  68030-prosessorin  kellotaajuus 
on  16  MHz.  CT60e-kortissa  olevan 
68060-prosessorin  kellotaajuutta  voi¬ 
daan  säätää  66:stä  110  megahertsiin 
-  tosin  kaikki  prosessoriversiot  eivät 
aivan  huippulukemiin  kykene.  Suori- 
tuskykylisäys  on  merkittävä:  jo  pelkäs¬ 
tään  68060-prosessorin  vaihtaminen 
68030-prosessorin  tilalle  tekisi  konees¬ 
ta  jonkin  verran  nopeamman,  mutta 
lisäksi  koneen  kellotaajuus  yli  kuusin¬ 
kertaistuu. 

CT60e:n  synty 

Nykyisten  CT60e-korttien  syntytari¬ 
na  on  monivaiheinen.  Ennen  vuotta 
2014  alkuperäisten  CT60-korttien 
suunnittelija  Rodolphe  Czuba  oli  har¬ 
kinnut  julkaisevansa  CTX60-nimellä 


kulkevan  kortin.  Kortissa  olisi  kaiketi 
yhdistynyt  CT60  ja  CTPCI-niminen 
PCI-väylälaajennus.  Vuonna  2014 
Czuba  kuitenkin  ilmoitti,  että  useam¬ 
pikin  ihminen  oli  häneltä  kysellyt  al¬ 
kuperäisten  CT60-korttien  perään  ja 
nyt  hän  lähetteli  ihmisille  tiedusteluja 
siitä,  olisivatko  he  kiinnostuneita  ky¬ 
seisistä  korteista.  Myöhemmin  samana 
vuonna  alkoi  kiertää  huhuja  CT60e- 
korteista.  Joulukuussa  Czuba  varmisti 
huhut  tosiksi  ja  samalla  kertoi,  että  hän 
itse  ei  kortteja  valmistaisi. 

Willy-nimimerkillä  toimiva  mies 
esittäytyi  2015  vuonna  CT60-korttien 
jatkokehittäjäksi  ja  saikin  jonkin  ajan 
kuluttua  tehtyä  prototyypin  CT60e- 
kortista.  Prototyyppikortissa  esiintyi 
ongelmia  ja  Willy  katosi  maan  alle  use¬ 
ammaksi  kuukaudeksi.  Maaliskuussa 

2016  Willy  ilmoitti,  että  oli  saanut  kor¬ 
tin  vihdoin  toimimaan.  Tämän  jälkeen 
hän  katosi  jälleen  foorumeilta.  Puolen 
vuoden  kuluttua  tuli  kuin  tyhjästä  il¬ 
moitus,  että  kortit  ovat  nyt  tuotannos¬ 
sa  ja  ensimmäinen  tuotantoerä  olisi 
100  kappaletta.  Vihdoin  maaliskuussa 

2017  kortit  tulivat  myyntiin  ja  niitä 
lähetettiin  ennakkotilaajille,  joita  oli 
ollut  jopa  noin  50  kappaletta. 

Käyttäjien  toiveiden  ja  käytännön 
pulmien  vuoksi  CT60e-korttia  on 
paranneltu  alkuperäisestä  CT60:stä. 
Piirilevylle  on  lisätty  kerroksia  maa- 
doitusvedoille,  jotta  kortista  tulisi 


vähemmän  altis  häiriöille.  Myös  me¬ 
kaanista  toimivuutta  on  paranneltu. 
CT60e-kortti  kiinnittyy  Falconin  väy¬ 
län  (Falcon  Bus)  lisäksi  virtaliittimeen 
ja  kortissa  on  reiät  yläpuolisten  kuoren 
kiinnitystappien  läpivientiin.  Aiemmat 
versiot  kortista  olivat  kiinni  ainoastaan 
Falconin  väylässä  ja  siirrettäessä  ne 
saattoivat  lähteä  helposti  paikoiltaan, 
minkä  vuoksi  useampi  ihminen  oli  il¬ 
meisesti  onnistunut  käräyttämään  Fal- 
coninsa  tai  CT60:nsä. 

CT60e:ssä  on  integroitu  CTCM  eli 
säädettävä  prosessorin  kello  taajuusyk- 
sikkö  ja  edeltäjiensä  tapaan  060-väy- 
lä.  060 -väylään  on  mahdollista  liittää 
erilaisia  lisälaitteita,  kuten  näytönoh¬ 
jain-,  verkko-  ja  USB-kortti  sekä  PCI- 
väyläkortti.  CT60e  ei  tosin  ole  mekaa¬ 
nisesti  yhteensopiva  CTPCI -nimisen 
PCI -väylälaaj ennuksen  kanssa.  Kortin 
asetukset  tallentava  flash-piiri  on  myös 
vaihdettu  ja  tämän  vuoksi  vanhat  päi- 
vitysohjelmat  eivät  toimi. 

Testikoneen  asennus 

CT60e-kortti  on  edeltäjiään  hieman 
kookkaampi,  jotta  060-väylä  saadaan 
sijoitettua  hieman  taaemmaksi.  Uusi 
sijoittelu  auttaa  esimerkiksi  SuperVi- 
del- näytönohjaimen  liittämisessä  il¬ 
man  lisäosia  Atari  Falconin  koteloon. 
Aiemmin  CT60-kortin  060-väylä  meni 
osaksi  näppäimistön  alle  ja  ainoastaan 
yksi  kortti  mahtui  060-väylään.  Täl- 

loinkin  oli  hyvä  irrottaa  ruuveja  näp¬ 
päimistön  pohjasta,  jotta  ei  syntyisi 
oikosulkua.  Uuden  suunnittelun  ansi¬ 
osta  060-väylään  on  kaiketi  mahdollis¬ 
ta  liittää  jopa  kaksi  korttia  päällekkäin 
Falconin  koteloon. 

Ennen  CT60e-kortin  asennusta  Ata- 
ri  Falconista  pitää  poistaa  virtalähde 
ja  metallisuojus  emolevyn  päältä.  Vir¬ 
talähde  korvataan  ATX-virtalähteellä. 
Pienikokoisessa  120  watin  Pico-ATX- 
virtalähteessä  on  enemmän  kuin  tar¬ 
peeksi  tehoa  Falconin,  CT60e-kortin  ja 
siihen  liitettävien  lisäkorttien  tarpeisiin. 

Asennukseen  vaaditaan  myös  on- 
off-kytkin  ja  yksi  lukkiutumaton  pai¬ 
nonappi.  Korteissa  olevasta  liittimestä 
löytyy  ATX:n  virtakytkin,  reset-näp- 
päin  sekä  kytkin,  joka  kytkee  koko 
CT60e:n  030-  tai  060-tilaan.  Reset- 
näppäin  on  näppärä,  mikäli  Falcon 
halutaan  tornittaa.  Jos  CT60e  kytke¬ 
tään  030-tilaan,  Falcon  käyttää  omaa 
68030-prosessoria  ja  ainoastaan  omaa 
muistiaan.  CT60e  ja  siihen  liitetyt  li¬ 
sälaitteet  ovat  poissa  käytöstä.  030-ti- 
laa  tarvitaan  esimerkiksi  päivittäessä 
CT60e-kortin  flash-muisti.  Tämä  on 
myös  hyvä  tila  ohjelmille  ja  peleille, 
jotka  eivät  jostain  syystä  CT60e-kiih- 
dyttimen  kanssa  toimi. 

Yhteensopivan 
ohjelmiston  asennus 

Ohjelmiston  asennus  on  melko  help¬ 
poa:  aiemman  FreeMiNT-käyttöjär- 
jestelmän  asennuksen  030-versio  pitää 
vain  vaihtaa  060-versioksi.  Tämä  tar¬ 
koittaa  sitä,  että  mint030.prg:n  sijaan 
käyttöön  vaihdetaan  mint060.prg.  Mi¬ 
käli  FreeMiNTin  versio  on  1.17  tai  sitä 
vanhempi,  pitää  myös  XaAESin  Free- 
MiNT-kernelmoduuli  vaihtaa  060-ver- 
sioon.  Versio  1.18  ja  sitä  uudemmat  la¬ 
taavat  oikean  moduulin  riippuen  mint. 
prg:n  versiosta.  Työpöytäohjelmistona 
voi  käyttää  esimerkiksi  Teradeskiä, 
josta  on  ainoastaan  yksi  versio  kaikille 
68k-prosessoreille.  Ensimmäiset  tes¬ 
tit  CT60e-kortilla  FreeMiNTin  kanssa 
eivät  luvanneet  hyvää.  Kaksi  asiaa  häi¬ 
ritsi  68060-prosessorin  ollessa  käytössä. 
Ensinnäkin  ruudulle  ilmestyi  grafiikka- 
häiriöitä  ja  toisekseen  Teradesk  saattoi 
kaatua  esimerkiksi  kopioidessa  tiedos¬ 
toja.  Pelkän  TOS:n  kanssa  ilmeni  ai¬ 
noastaan  grafiikkahäiriöitä.  Teradeskin 
kaatuilun  syyksi  ilmeni  huono  kontakti 
muistin  ja  kortin  välillä.  Liitin  oli  melko 
tiukka.  Kokeilemalla  eri  muistipiirejä 

Gembench-testi:  Atari  STE  (68000, 8  MHz)  verrattuna  CT60e:hen  (68060, 100  MHz). 

GEMBench  |ffl|  Test  Extra  Helo _ 


GEMBENCH  Gil 


H  Test  | - 

H  Tine  H  Ratio  t 

GEM  Dialog  Box: 

0.985 

950X 

UDI  Text: 

0.158 

6467X 

UDI  Text  Effects: 

6.325 

3792X 

UDI  Snall  Text: 

0.320 

4720X 

UDI  Graphics: 

0,575 

1863X 

GEM  Uindou : 

2.695 

390X 

Integer  Division: 

0.680 

834X 

Float  Hath: 

9.220 

79X 

RAM  Access: 

11.225 

167X 

RÖH  Access: 

2.075 

2307X 

Blitting: 

0.500 

433X 

UDI  Scroll: 

1,575 

395X 

Justified  Text: 

3.635 

212X 

UDI  Enquire: 

0.985 

1342X 

ALT  RAM  CFAST  RAHI 

1,795 

OK 

h  KE 


atistics 


Display:  2056K 
CPU:  846 X 

Average:  1710K 


HConparisön 


HReferencel - 

TOS  4.04  AES  3.40 
BLiTTER  Enabled 
RES  640*260*4 
GEMDOS  V0.3O 
Falcon  68030 
LineF  FPU  inst. 
NUDI  not  present 
CACHE  DzON  I=0H 
Ran  fron  ST-RAM 


[HSystenl - 

TOS  4.04  AES  3.40 
BLiTTER  NP 
RES  640*200*4 
GEMDOS  V0.3O 
Falcon  68060 
Internal  FPU 
NUDI  5.03  present 
CACHE  DzON  I=0H 
Ran  fron  ST-RAM 

löytyi  lopulta  parhaiten  CT60e:n  kanssa 
toimiva  versio.  Samalla  tein  varmuuden 
vuoksi  myös  kortin  ja  koneen  flash- 
muistipiirille  tallennettavat  asetukset 
uusiksi.  Tämän  jälkeen  Teradesk  toimi 
ongelmitta.  Työpöydän  grafiikkahäiri- 
öihin  auttoi  yksinkertaisesti  NVDI5- 
ohjelmiston  asentaminen.  NVDI  päi¬ 
vittää  koneen  käyttämään  prosessoria 
grafiikan  kopioimiseen  blitterin  sijasta. 

Työpöytäkäyttöön  CT60e-kortti 
toi  toivottua  jouhevuutta.  Sekä  TOS 
että  FreeMiNT  Teradeskillä  toimivat 
68060:n  kanssa  erittäin  hyvin.  Työ¬ 
pöydän  värien  määränkin  pystyi  nos¬ 
tamaan  helposti  256:een  VGA-tilassa. 
Erinomainen  esimerkki  68060-pro¬ 
sessorin  tehosta  on  tilanne,  jossa  pitää 
tarkistaa  tiedostojärjestelmät  koneen 
käynnistyessä.  68060-prosessorilla 
meni  testikoneessa  tiedostojärjestel¬ 
män  tarkistukseen  alle  30  sekuntia  ja 


68030-prosessorilla  yli  viisi  minuuttia. 
Pakettien  purkaminen  on  toinen  erit¬ 
täin  hyvä  esimerkki  68060-prosessorin 
nopeudesta  68030-prosessoriin  verrat¬ 
tuna. 

CT60e:ssä  on  kytkin,  jolla  saa  valit¬ 
tua  68030-  tai  68060-prosessorin.  Näin 
kaikki  erityisesti  68030-prosessorin 
vaativat  ohjelmat  ja  pelit  pitäisi  saada 
helposti  toimimaan.  Kortin  asetuksia 
kuten  kellotaajuutta  pääsee  säätämään 
ohjelmallisesti  ohjauspaneelimoduulin 
(CPX)  avulla. 

Suurimman  osan  perusohjelmista  pi¬ 
täisi  toimia  suoraan  68060-prosessorin 
kanssa,  ja  joihinkin  epäyhteensopiviin 
ohjelmiin  löytyy  korjauksia  kyseiselle 
prosessorille.  Varsinaisia  060-versioita 
ei  useinkaan  tavallisista  ohjelmista  ole, 
vaan  ohjelmista  on  000-,  020-060-  ja 
CF-  (eli  Coldfire)  -versiot.  Demot  ja 
muutamat  käännökset  peleistä  tekevät 

mukavan  poikkeuksen  ja  niistä  on  teh¬ 
ty  erityisiä  060 -versioita. 

Pelit  ja  demot 

Monista  nykyisin  avoimista  pelimoot¬ 
toreista,  kuten  Doom,  Hexen,  OpenTy- 
rian,  Duke  Nukem  ja  Open  Jazz,  löytyy 
Atarille  omat  060-versiot.  Doom  toimi 
todella  hyvin  66  megahertsiin  kello¬ 
tetulla  68060-prosessorilla.  Orionin 
2010-luvulla  julkaisemiin  kaupallisiin 
seikkailupeleihin,  kuten  Mystiin,  saa 
060 -päivityksiä.  Esimerkiksi  Philia- 
peliin  tulee  060-version  mukana  huo¬ 
neiden  näkymän  vieritys  hiirtä  liikut¬ 
taessa,  kun  aiemmin  huoneista  oli  vain 
muutama  staattinen  kuva.  Demoja 
on  jonkin  verran  68060-prosessorille. 
Kuuluisimpia  taitavat  olla  The  Black 
Lotus  -ryhmän  Amiga-demoista  teh¬ 
dyt  Atari- versiot.  Muutamat  CT60:n 
omistajat  jopa  retostelivat  foorumeil¬ 
la  niiden  olevan  parempia  kuin  al¬ 
kuperäiset.  Täytyykin  myöntää,  ettei 
Atari-versioiden  ainakaan  tarvitse  hä¬ 
vetä  Amiga-versioiden  rinnalla.  Löy¬ 
tyy  Atarille  toki  ihan  alkup eräistäkin 
060-demotuotantoa,  joista  hyviä  esi¬ 
merkkejä  ovat  Dead  Hackers  Society 
-ryhmän  060-demot.  Myös  pelejä  teh¬ 
taileva  Orion  on  ainakin  Unexpected 
Fun  -nimisen  tuotoksen  68060-proses¬ 
sorille  tehnyt.  Tietenkin  useat  030-de- 
mot  pyörivät  myös  68060:n  voimin  ja 
toimivat  toki  paljon  vikkelämmin  kuin 
alkuperäisellä  prosessorilla. 

Kuinka  nopea  CT60e 
sitten  oikeasti  on? 

GEMBench  on  ohjelma,  jolla  testataan 
usein  Atarien  tehokkuutta.  Ohjelmaa 
on  kehuttu  jopa  parhaimmaksi  ben- 
chmark-ohjelmaksi.  Ohjelma  on  alun 
perin  ollut  sharewarea,  mutta  myö¬ 
hemmin  sen  koodit  on  avattu  ja  ohjel¬ 
maa  on  jatkokehitetty.  Viimeisimmällä 
uudelleen  kirjoitetulla  versiolla  tulos¬ 
ten  pitäisi  olla  kiihdytetyillä  koneilla 
tarkempia  kuin  aiemmilla  versioil¬ 
la.  GEMBenchissä  on  myös  näppärä 
ominaisuus,  jolla  voi  koneiden  testi¬ 
tuloksia  verrata  keskenään.  Laajen- 
tamattomaan  kahdeksan  megahert¬ 
sin  Atari  STE  -koneeseen  verrattuna 
testikoneen  CT60e-kortti  on  noin  33 
kertaa  nopeampi  ja  perus  030-Falco- 
nia  17  kertaa  nopeampi.  Yllättävää 
oli,  että  GEMBenchin  liukulukutesti 
antoi  paljon  huonomman  tuloksen 
68060-prosessorin  sisäiselle  matema¬ 


tiikkaprosessorille  kuin  68030-pro- 
sessorin  rinnalle  liitetylle  Motorolan 
68882-matematiikkaprosessorille.  Tes¬ 
ti  saattoi  tosin  olla  erityisesti  68882:lle 
kirjoitettu.  Toinen  suosittu  ohjelma 
prosessorin  nopeuden  mittaamiseen 
on  Kronos.  Ohjelman  FPU-testit 
CT60e:llä  näyttivät  neljä  kertaa  no¬ 
peammilta  kuin  matematiikkapro¬ 
sessorilla  varustetun  030-Falconin. 
Yllättävää  kuitenkin  oli,  että  Atarin 
kanssa  yhteensopiva  Hades-tietokone, 
joka  siis  on  myös  68060-pohjainen,  oli 
lähestulkoon  joka  testissä  huonompi 
kuin  CT60e. 

No  kannattiko? 

CT60e  on  erinomainen  kortti  Ata¬ 
ri  Falconin  yleisen  käyttömukavuu- 
den  parantamiseen.  Aiemmin  pelkän 
kookkaan  ZlP-paketin  purkaminen- 
kin  oli  tuskallista.  Ja  vaikkei  Falconilla 
CT60e-kortin  voiminkaan  vielä  kun¬ 
nolla  internetiä  selailla,  useat  tehoa 
vaativat  pelit  toimivat  paremmin  ja 
kiihdytin  avaa  uuden  oven  demojen 


maailmaan.  PDF- tiedostojen  lukukin 
onnistuu,  kunhan  mukana  ei  ole  ko¬ 
vinkaan  montaa  kuvaa. 

Tosin  harrastukset  maksavat.  Pel¬ 
källä  kortilla  oli  kuitenkin  hintaa  270 
euroa  lähipostiin  kiikutettuna,  ja  tähän 
tuli  vielä  lisäksi  68060-prosessori,  joka 
sekään  ei  mikään  ilmainen  ole.  Muisti 
ei  näiden  päälle  paljoa  maksa. 

Verrattuna  Amigaan  Atarin  käyttö 
68060-prosessorin  kanssa  on  hieman 
haastavampaa.  Tämä  selittyy  varmas¬ 
ti  osaksi  sillä,  että  Atarissa  osa  ohjel¬ 
mista  ja  peleistä  toimii  TOSissa  ja  osa 
FreeMiNTissä;  osa  ohjelmista  ei  toimi 
68060-prosessorilla  ja  toiset  taas  vaa¬ 
tivat  68060:n  välimuistin  kytkemisen 
pois.  Amigan  kanssa  näistä  asioista  ei 
paljoa  tarvitse  huolehtia.  Atarin  kanssa 
säätämiseen  kuitenkin  tottuu  ja  käyt¬ 
täessä  oppii,  että  tietyt  asiat  kannattaa 
tehdä  tietyllä  tavalla.  Mikäli  käyttäjä 
on  vanha  konkari,  nämä  asiat  tuskin 
häiritsevät.  Kun  huonot  ja  hyvät  puolet 
lasketaan  yhteen,  CT60e  on  positiivi¬ 
nen  kokemus.  & 


CT60e  asennettuna,  muisteineen  ja  prosessoreineen.  PICO-ATX-virtalähteen  liittimet 
ovat  vielä  levällään. 


Lähteet 

•  nature.atari.org/supervidel.html 

•  www.atari-forum.com 

•  en.wikipedia.org/wiki/Atari_Falcon 

•  www.exxoshost.co.uk/atari/last/GB6/index.htm 

Oi  muistatko  vielä  sen  SIMMin? 

Vihjeitä  muistilaatikon  setvintään 

Pyöriikö  laatikossasi  vanhoja  muistikampoja,  joiden  tarroissa  on  vain  jokin  kryptinen  malli- 
numero?  Eikö  Google  löydä  mallinumeron  perusteella  muistikamman  tyyppiä? 

Teksti:  Ville  Jouppi,  kuvat:  Toni  Kortelahti,  Ville  Jouppi 


SIMM-muistikammat  ovat  eräs 
yleisimmistä  esineistä,  joita  tie- 
tokoneharrastajan  laatikoihin 
kertyy  hieman  kuin  itsestään.  Kun 
niitä  haluaisi  käyttää  jossakin,  juuri 
oikean  tyypin  ja  koon  löytäminen  voi 
olla  yllättävän  hankalaa,  sillä  useim¬ 
mat  valmistajat  eivät  ole  välittäneet 
painaa  kampoihin  juuri  mitään  tun¬ 
nistetietoja.  Tehtävää  helpottaa,  kun 
tuntee  hieman  muistipiirien  ja  niiden 
yhdistämisen  perusteita. 

Helpoin  keino  tuntemattoman  muis¬ 
tikamman  koon  tunnistamiseksi  on 
laskea  siihen  juotettujen  muistipiirien 
kokojen  perusteella,  paljonko  muistia 
kokonaisuudessa  löytyy.  Muistipiirien 
koot  ilmoitetaan  aina  bitteinä,  joten 
kun  lopullinen  yhteenlaskettu  bitti- 
määrä  jaetaan  kahdeksalla,  saadaan 
tavuja.  Muistipiirin  sisäinen  rakenne 
ilmoitetaan  muodossa  koko  kertaa  le¬ 
veys,  eli  vaikkapa  1  M  x  4  olisi  miljoo¬ 
na  neljän  bitin  levyistä  sanaa,  eli  neljä 
megabittiä  =  512  kilotavua.  1  M  x  1 
taas  olisi  miljoona  bittiä  yhden  bitin  le¬ 
veydellä  eli  megabitti  =128  kilotavua. 

30  nastaa 

Vanhoista  386-  ja  486-emolevyissä  löy¬ 
tyviin  30-nastaisiin  SIMM-kampoihin 
voi  tallentaa  kahdeksan  bitin  leveydel¬ 
tä  tietoa.  Kampoja  on  sekä  pariteetti- 
bitillä  että  ilman,  joten  kapasiteettia 
laskiessa  täytyy  olla  hieman  ajatusta 
mukana.  Mikäli  muistipiirejä  on  pari¬ 
ton  määrä,  kyseessä  on  pariteetillinen 


kampa,  joita  kutsutaan  joskus  myös 
yhdeksänbittisiksi. 

Normaalin  pariteetittoman  kam¬ 
man  koko  ratkeaa  yksinkertaisesti 
laskemalla  muistipiirien  bitit  yhteen 
ja  jakamalla  tulos  kahdeksalla.  Mikäli 
kammasta  löytyy  ylimääräinen  pari- 
teettipiiri,  täytyy  tarkastella  kampaa 
hieman  tarkemmin.  Jos  kaikki  piirit 
ovat  keskenään  identtisiä,  jätetään  yksi 
piiri  pois  laskuista.  Aivan  viimeisis¬ 
sä  30-nastaisissa  kammoissa  on  usein 
kaksi  isoa  ja  yksi  pienempi  muistipiiri. 
Näissä  tapauksissa  jätetään  pienin  piiri 
huomiotta  ja  lasketaan  yhteen  ainoas¬ 
taan  kahden  isomman  piirin  koot. 

Otetaan  esimerkiksi  kampa,  jossa 
on  yhdeksän  MCM54100AN70-piiriä. 
Mallinumeron  lopusta  4100  kertoo 
meille,  että  piirin  rakenne  saattaisi 
olla  4  M  x  1  ja  lopun  70  antaa  osviit¬ 
taa  70  nanosekunnin  hakuajasta.  Pi¬ 
kaisen  internet-haun  jälkeen  epäilyk¬ 
set  vahvistuvat,  ja  kyseessä  tosiaankin 
on  4  M  x  1  kokoinen  fast  page  mode 
-muisti  70  nanosekunnin  hakuajalla. 
Piirejä  on  yhdeksän,  joten  unohde¬ 
taan  se  ylimääräinen  piiri.  4  M  x  1, 
leveys  kertaa  kahdeksan  on  4  M  x  8, 
4Mx8/8  =  4M,  joten  kamman  koko 
on  neljä  megatavua. 

Toinen  esimerkki  on  kolmepii- 
rinen.  Siitä  löytyy  kaksi  kappaletta 
M514256-10J-piirejä  ja  yksi  M41256A. 
Taas  pariton  määrä,  kaksi  samanlais¬ 
ta  ja  yksi  erilainen  piiri.  Unohdetaan 
se  erilainen  suoraan,  se  on  pienempi 


pariteettipiiri.  Vauhtia  on  100  ns,  ja 
4256  kertoo  meille,  että  koko  on  suu¬ 
rella  todennäköisyydellä  256  k  x  4. 
Datalehti  vahvistaa  olettamuksen: 
256  k  x  4  bittiä.  Leveys  kertaa  kaksi  on 
256  k  x  8  bittiä  eli  256  kt. 

Viimeinen  esimerkkimme  sisäl¬ 
tää  vain  kaksi  piiriä:  molemmat  ovat 
tyyppiä  MN414400ASJ-06.  Nopeus  on 
60  ns,  ja  olisiko  koko  jälleen  4  M  x  4? 
Tarkistetaan.  Tässä  saikin  käyttää  hie¬ 
man  luovuutta  internet-haussa,  mutta 
414400  vaikuttaisi  olevan  sittenkin 
kooltaan  1  M  x  4.  Koska  piirejä  on 
kaksi,  1Mx8/8  =  1  Mt,  eli  koko  on 
yksi  megatavu  ilman  parkettia. 

30-nastaiset  SIMMit  toimivat  aina 
viiden  voltin  käyttöjännitteellä,  ja 
pariteetillisia  ja  pariteetittomia  voi 
useimmiten  sekoittaa  keskenään  ilman 
ongelmia.  Tunnetunpoikkeuksen  muo¬ 
dostaa  Atari  STE,  jonka  muistin  laa¬ 
jentaminen  pariteetillisilla  SIMMeillä 
johtaa  ongelmiin. 

72  nastaa 

72-nastainen  SIMM  säilöö  sisällään 
32  bitin  leveydeltä  hyötydataa,  mutta 
muistipiirien  todellinen  yhteenlaskettu 
leveys  voi  virheenkorjauksesta  riippu¬ 
en  olla  myös  36,  39  tai  40  bittiä. 

Näissä  uudemmissa  SIMM-kam- 
moissa  on  lupaavan  näköiset  Presence 
Detect  -nastat  PD1-PD4,  mutta  valitet¬ 
tavasti  niiden  avulla  ei  voida  tunnistaa 
muistikampaa,  sillä  jokaista  bittikuviota 
vastaa  neljä  eri  muistikampaa.  Esimer- 

kiksi  PD1  maissa  ja  loput  kellumassa 
tarkoittaa  60  ns:n  hakuaikaa  ja  kokoja 
256  k  x  36,  16  M  x  32/36,  4  M  x  36  tai 
256  M  x  32/36.  Joudumme  jälleen  las¬ 
kemaan  muistipiirien  kokonaiskoon. 

Otetaan  esimerkiksi  SIMM,  jossa  on 
kahdeksan  kappaletta  HM51 17400BS6- 
piirejä.  Mallinumeron  loppupäästä  voi¬ 
daan  jo  suoraan  päätellä,  että  hakuaika 
lienee  60  nanosekuntia.  Muuten  malli- 
numero  ei  valaise  mitenkään  erityisen 
paljon:  ehkäpä  piiri  on  neljä  bittiä  leveä. 
Hakukoneen  avulla  kaivetaan  datalehti 
esiin,  ja  siitä  käykin  ilmi,  että  piiri  on 
kooltaan  4  M  x  4.  Piirejä  oli  kahdek¬ 
san,  joten  yhteenlaskettu  bittimäärä  on 
4  M  x  32.  4  M  x  32  /  8  =  16  M,  eli  ky¬ 
seessä  on  16  megatavun  kampa. 

Toinen  72-nastainen  esimerkkimme 
sisältää  kuusitoista  kappaletta  MT4C- 
4M4E8DJ-6 -piirejä.  Voisi  olla  4  M  x  4  ja 
60  nanosekuntia,  minkä  internet-haku 
vahvistaa.  Piiri  on  myös  EDO-tyyppi- 
nen.  4  M  x  64  /  8  =  32  M,  joten  kyseessä 
on  32  megatavun  EDO  SIMM. 

72-nastaisia  muistikampoja  on  sekä  5 
että  3,3  voltin  käyttöjännitteellä.  Nämä 
tunnistaa  helposti  kontaktirivien  välissä 
olevasta  puolikuun  muotoisesta  kuo¬ 
pasta.  Mikäli  kuoppa  on  kontaktirivien 
keskellä,  käyttöjännite  on  5  V.  Mikäli 
kuoppa  on  sivussa  ykkösnastan  suun¬ 
nassa,  käyttöjännite  on  3,3  V.  Emolevyn 
SIMM-kannoissa  on  pieni  kohouma  es¬ 
tämässä  vääränlaisten  muistikampojen 
asentamista  emolevyyn. 


ECC-muisti 

Jos  olet  joskus  purkanut  vanhoja 
Pentium-aikaisia  palvelimia,  saattaa 
nurkissasi  olla  virheenkorjaavaa  ECC- 
muistia.  Mikäli  nasta  48  on  maissa, 
kyseinen  kampa  toimii  virheenkor¬ 
jaavana  ECC:tä  tukevissa  emolevyis¬ 
sä.  Usein  voit  kytkeä  ECC-kampasi 
normaaliinkin  emolevyyn,  jolloin  vir¬ 
heenkorjaus  ei  vain  ole  käytössä.  ECC- 
muisteissa  on  kammasta  riippuen  36, 
39  tai  40  bittiä,  joten  laskeminen  ei 
aina  ole  suoraviivaista. 

ECC-esimerkissämme  on  kaksi- 
puoleinen  kampa,  joka  sisältää  18  kpl 
HYB5117405BJ-60-piirejä.  Tästä  voi 
luotettavasti  päätellä  vain  hakuajan  60 
nanosekuntia,  joten  haemme  dataleh- 
den.  Vastauksena  on  jo  tylsäksi  käynyt 
4  M  x  4  EDO  60  ns.  Koska  piirejä  oli 
pariton  määrä  per  puoli,  pudotamme 
kaksi  piiriä  pois  laskuista.  4  M  x  64  /  8 
=  32  M.  Koska  yhdellä  puolella  on  yh¬ 
deksän  kappaletta  neljän  bitin  levyistä 
piiriä,  on  kyseessä  36-bittinen  muisti- 
kampa. 

Toinen  ECC-esimerkkimmme  on 
järeä.  Kaksipuoliselta  muistikammalta 
löytyy  yhteensä  36  kpl  HY5116100BJ- 
60-piiriä.  Yhden  piirin  koko  on 
16  M  x  1,  eli  koko  kamman  leveys  olisi 
sitten  16  M  x  36.  Aiemmin  määritte- 
lemämme  nyrkkisääntö  parittomasta 
piiriluvusta  ei  nyt  pädekään:  kammas¬ 
sa  on  18  kpl  piirejä  per  puoli.  Onni 
onnettomuudessa,  että  piirit  olivat 


yhden  bitin  levyisiä,  joten  emme  jou¬ 
du  kovin  kauaa  raapimaan  päätämme. 
Koska  hyötydataa  mahtuu  72-nastai- 
seen  piiriin  vain  32  bitin  leveydeltä, 
voimme  helposti  vain  pudottaa  neljä 
ylimääräistä  bittiä  pois  piirien  yhteen¬ 
lasketusta  leveydestä,  eli  16  M  x  32  /  8 
=  64  M.  64  megatavua  ja  virrankulutus 
varmasti  valtava. 

Ne,  jotka  pääsivät  karkuun 

72-nastaisissa  muistikammoissa  käy¬ 
tetyt  piirit  ovat  ikäluokkaa,  johon  löy¬ 
tyy  suhteellisen  helposti  datalehdet 
internetistä.  Sen  sijaan  30-nastaisissa 
kammoissa  on  joskus  piirejä,  joiden 
tekniset  tiedot  ovat  kadonneet  maan 
päältä.  Tällöin  voidaan  hieman  päätel¬ 
lä  tutkimalla  muistikamman  reunaa. 
Mikäli  osoitelinjat  A9  (nasta  18),  AIO 
(nasta  19)  ja  Ali  (nasta  24)  ovat  kyt¬ 
kemättä,  kampa  on  todennäköisesti 
256  kilotavua.  AIO  ja  Ali  kytkemättä 
viittaa  yhden  megatavun  kampaan,  ja 
pelkästään  Ali  kytkemättä  on  luul¬ 
tavasti  neljän  megatavun  kokoinen. 
Kaikki  kolme  ylintä  osoitelinjaa  ovat 
kytkettyinä  vain  harvinaisissa  16  me¬ 
gatavun  kammoissa. 

SIMM-kamman  koon  selvittelyyn 
voi  helposti  hurahtaa  hetki  jos  toi¬ 
nenkin.  Siksi  suosittelen  liimaamaan 
muistikampaan  teipin  tai  tarran  ja  kir¬ 
joittamaan  siihen  kyseisen  kamman 
muistimäärän,  niin  säästyt  toistuvilta 
datalehtien  lukemisilta  jatkossa.  & 

Tammenterho  tipahti 

Acorn  Computers  teki  vallankumouksen  suoritinmarkkinoilla , 
mutta  jätti  hyödyntämättä  tilaisuuden  mullistaa  samalla  kotimikrot. 


Teksti:  Mikko  Heinonen  Kuvat:  Mikko  Heinonen,  Manu  Pärssinen,  VVikimedia  Commons,  Pixabay 


On  oikeastaan  hassua  kirjoittaa 
Ei  näin!  -sarjassa  yrityksestä, 
jonka  tuotteiden  suoria  jälke¬ 
läisiä  meillä  lähes  jokaisella  on  ainakin 
ollut  taskussaan.  Toisaalta  juttusarjan 
ideana  on  alusta  asti  ollut  alusta  asti 
nostaa  esiin  myös  hukattua  potentiaalia, 
ja  sitä  Acornista  ja  sen  tuotteista  löytyy 
vaikka  muille  jakaa. 

Vuonna  1978  Cambridgessa  perus¬ 
tettu  Acorn  Computers  pääsi  kiinni 
leveämpään  leipään,  kun  saarivalta¬ 
kunnan  yleisradioyhtiö  BBC  valitsi  sen 
tarjouskilpailulla  toteuttamaan  tietoko- 
nelukutaito-ohjelmaansa.  Aiemmin  ke¬ 
hitetyn  Acorn  Atomin  pohjalta  luotiin 
BBC  Micro,  josta  tuli  sittemmin  hyvin 
tuttu  kaikille  koululaisille  1980-luvun 
Isossa-Britanniassa.  Odotuksena  oli 
reilun  kymmenentuhannen  kappaleen 
myynti,  mutta  Beebiä  myytiin  lopulta 
puolitoista  miljoonaa  kuutena  eri  versio¬ 
na.  Lisäksi  Acorn  vielä  teki  sen  pohjalta 
halvemman,  lähinnä  pelikäyttöön  sopi¬ 
van  Electronin. 

Nykyhetkessä  tarkasteltuna  BBC 
Micro  erottuu  aikalaisistaan  edukseen 
etenkin  monipuolisten  liitäntöjen  ja 
hyvän  BASICinsa  puolesta.  Myös  näp¬ 
päimistö  on  asiallinen,  ja  syy  on  selvä: 


koska  valtio  tuki  mikrojen  hankintaa, 
konetta  ei  tarvinnut  suunnitella  hinta 
edellä.  MOS  6502  -suorittimeen  pohjan¬ 
nut  arkkitehtuuri  oli  sekin  varsin  ajanta¬ 
sainen  etenkin  esittelyvuonnaan  1981. 
Mutta  varsinainen  mullistus  oli  vasta 
tulossa. 

RISCi  realisoituu 

Tammikuun  1988  Mikrobitti  teki  luki¬ 
joilleen  harvinaisen  selväksi,  mihin  lait¬ 
teeseen  päiväunet  kannattaisi  jatkossa 
kohdistaa.  Se  oli  nimittäin  saanut  unel- 
matestiin  BBC  Micron  seuraajan,  joka 
kulki  nimellä  Archimedes.  Koneen  si¬ 
suksista  löytyi  aivan  uusinta  teknologiaa 
edustava  ARM2- suoritin,  jossa  oli  tuol¬ 
loin  muodikas  RISC-käskykanta.  Tämä 
tarkoittaa,  että  suoritin  sisältää  pienen 
määrän  yksinkertaisia,  nopeasti  suori¬ 
tettavia  käskyjä.  Tehokkaista  MIPS-  ja 
SPARC-työasemista  tuttua  tekniikkaa  ei 
ollut  koskaan  aiemmin  sovellettu  kotitie¬ 
tokoneessa. 

Mikrobitin  testijutun  kirjoittaneiden 
tulevan  kansanedustajan  ja  it-miljonää- 
rin  innostus  paistaa  tekstistä  läpi,  eikä 
se  aiheetonta  olekaan.  Archimedes  oli 
järkyttävän  nopea  ja  peittosi  esimer¬ 
kiksi  kohtuullisen  tehokkaina  pidetyt 


Amigan  ja  Atari  ST:n  mennen  tullen. 
BASIC-ohjelman  suorituksessa  erot  oli¬ 
vat  kymmenkertaisia.  Eikä  grafiikka-  tai 
äänipuolessakaan  ollut  valittamista,  sillä 
VIDCla-videopiiri  tarjosi  näytölle  jopa 
256  väriä  ja  tarkkuuksia,  joiden  esittä¬ 
miseen  keskimääräisen  käyttäjän  näyt¬ 
tölaite  ei  riittänyt  vielä  moneen  vuoteen. 
Samaisen  VIDCla:n  tuottamissa  äänissä 
oli  kahdeksan  kanavaa  Amigan  neljän 
sijaan. 

Kahden  hengen  show 

Oikeastaan  hämmästyttäviltä  oli  kuiten¬ 
kin,  että  Acorn  oli  onnistunut  luomaan 
kokonaan  uuden  suoritinarkkitehtuurin. 
BBC  Micron  menestyksen  jälkeen  Acorn 
oli  lähtenyt  kehittämään  sille  laajennusta, 
joka  sopisi  myös  yrityskäyttöön,  mutta 
sopivaa  ja  riittävän  tehokasta  suoritinta 
ei  testeistä  huolimatta  löytynyt.  Lopulta 
insinöörit  Steve  Furber  ja  Sophie  Wilson 
rohkaistuivat  kokeilemaan  sellaisen  ke¬ 
hittämistä  itse  tutustuttuaan  Berkeleyn 
yliopiston  RISC-projektiin  ja  nähtyään 
myös,  miten  pieni  tiimi  lopulta  työsken¬ 
teli  6502:n  parissa.  Samainen  piiri  toimi 
muutenkin  Acorn  RISC  Machinen,  tut¬ 
tavallisemmin  ARMin,  suunnittelufilo- 
sofian  esikuvana. 

Vuosien  kehitystyön  tuloksena  ensim¬ 
mäinen  ARM  asennettiin  lisäkorttina 
vauhdittamaan  BBC  Microa.  Seuraava 
tavoite  oli  ARMia  yksinomaisesti  käyttä¬ 
vä  tietokone.  Suomalaisia  tietokonejour- 
nalisteja  hurmasikin  Archimedeksen 
sisuksissa  jo  uudempi  versio  ARM2. 

Tulkkauksen  tarvetta 

Vaikka  laitteen  tehopuoli  oli  kunnos¬ 
sa,  eräs  asia  oli  jäänyt  kehityksen  tohi¬ 
nassa  lapsipuolen  asemaan  -  koneen 
käyttöjärjestelmä.  Archimedes  lienee 
yksi  harvoja  tietokoneita,  jonka  muka¬ 
na  toimitettu  graafinen  käyttöliittymä 
pyöri  BASIC-tulkilla.  Arthur-niminen 
viritelmä,  jonka  nimen  huhut  kertoi¬ 
vat  olevan  lyhennelmä  sanoista  ”A  Risc 
operating  system  by  THURsday”,  ei 
ollut  täysin  sitä,  mitä  tuplasti  Amiga 
500:n  hintaisen  laitteen  ostajan  oli  lupa 
odottaa.  Vaikka  suuri  laskentateho  pi¬ 
tikin  käyttönopeuden  kohtuullisena, 
keskeneräisyys  paistoi  sieltä  täältä.  Jopa 
aikalaistesteissä  etenkin  komentoriviä 
pidettiin  harvinaisen  kömpelönä.  Myö¬ 
hemmin  Arthur  korvattiin  RISC  OS:llä, 
joka  oli  jo  huomattavasti  elegantimpi 
käyttöj  ärj  estelmä. 

Tarkemmin  tutkittuna  koneessa  oli 
muutamia  muitakin  erikoisuuksia. 
Vaikka  sen  suorituskyky  oli  omiaan 
myös  vaativien  pelien  pyörittämiseen, 
laitteeseen  ei  ollut  asennettu  peliohjain- 
porttia.  Tämä  paitsi  vaikeutti  pelien  pe¬ 
laamista,  myös  johti  tilanteeseen,  jossa 
markkinoille  syntyi  muutamia  erilaisia 
ohjainstandardeja,  eikä  mikään  peli 
tukenut  niistä  jokaista.  Paljon  puhutut 
kahdeksankanavaiset  äänet  sai  ulos  vain 
joko  laitteessa  itsessään  olevien  varsin 
heikkolaatuisten  kaiuttimien  kautta  tai 
kuulokeliitännästä,  johon  oli  asennettu 
äänenlaatua  heikentävä  suodin. 

Missä  markkinointi? 

Virheetöntä  tietokonetta  ei  ole  tähän 
päivään  mennessä  valmistettu,  eikä 
Archimedes  sisältänyt  mitään  sellaista 
valuvikaa,  joka  olisi  käytännössä  estä¬ 
nyt  sitä  nousemasta  mukaan  kilpailuun 
markkinaosuuksista.  Näin  ei  kuiten¬ 
kaan  tapahtunut:  RISC-tehohirmu  jäi 
saarivaltakunnan  erikoisuudeksi  eikä 
koskaan  myynyt  sellaisia  määriä,  että 
sille  olisi  syntynyt  merkittävää  ohjel¬ 
mistotuotantoa.  Muutama  hyötyohjel¬ 
ma  ja  peli,  kuten  nuotitusohjelmisto 
Sibelius  ja  aivan  erityinen  versio  Elite  - 
avaruuspelistä  olivat  niitä  harvoja  syitä 


laitteen  hankintaan.  Muuten  tarjolla 
oli  enemmän  tai  vähemmän  käännös- 
huttua,  ja  pelipuolella  jälki  näytti  enim¬ 
mäkseen  samanlaiselta  kuin  yli  puolet 
halvemmilla  Amigalla  ja  Atari  ST:llä. 

Hinta  olikin  ilmeisin  hidastava  tekijä 
koneen  leviämiselle.  ARM -suorittimen 
kehitys  oli  ollut  pitkä  ja  kallis  operaatio, 
minkä  lisäksi  koulukoneita  valmistaes¬ 
saan  Acorn  oli  todennäköisesti  tottunut 
siihen,  että  monipuolisuus  ja  luotet¬ 
tavuus  ovat  tiukalle  puristettua  hintaa 
tärkeämpiä.  Edes  hieman  edullisem¬ 
man  ja  kompaktimman  A3000-mallin 
kehittely  vei  liki  kaksi  vuotta,  mikä  te¬ 
hokkaasti  söi  Archimedeksen  teknistä 
etumatkaa.  Samainen  A3000  oli  myös 
viimeinen  BBC-nimellä  myyty  mikro, 
joten  jatkossa  Acorn  joutui  luottamaan 
vain  itseensä  laitteiden  markkinoinnis¬ 
sa. 

Muualla  Euroopassa  mainontaan  ei 
juuri  panostettu.  Vaikka  varsin  posi¬ 
tiivinen  lehtijuttu  nostatti  varmasti  os¬ 
tohaluja  ainakin  Suomessa,  mainoksia 
ei  näkynyt,  ja  maahantuojan  toiminta 
tuntuu  olleen  varsin  pienimuotoista. 
Saksassa  sentään  syntyi  jonkinlaista 
harrastustoimintaa,  ja  käyttöjärjestel¬ 
mästä  tehtiin  oma  kieliversio  maan 
markkinoille. 

Aineksia  enempäänkin 

On  vaikea  olla  spekuloimatta,  mitä  olisi 
tapahtunut,  jos  Acorn  olisi  heti  aluksi 
laihduttanut  Archimedeksestä  saman¬ 
laisen  halpaversion  kuin  Electron 
oli  BBC  Microsta.  Hy¬ 
vin  tukevasti  rakenne¬ 
tun  ja  erillisellä  näp¬ 
päimistöllä  varustetun 
laitteen  ylispeksausta 
olisi  huoletta  voinut 
hieman  keventää,  jos  se 
olisi  höylännyt  hinnasta 
puntia  pois.  Kun  A3000 
saapui,  se  oli  askel  oi¬ 
keaan  suuntaan,  mutta 
edelleen  melko  hintava  ja 
jo  hieman  myöhässä. 

Tällaisenaan  Archime¬ 
des  jäi  pahemman  kerran 
muna  ja  kana  -ongelman 
uhriksi.  Muu  kuin  opetuskäyttöön  tar¬ 
koitettu  ohjelmisto  oli  vähäistä,  mikä 
ei  lisännyt  koneen  houkuttelevuutta. 
Ja  koska  softalle  ei  ollut  ostajia,  sitä  ei 
kannattanut  tehdä.  Pelien  käännökset 
16-bittisiltä  kotimikroilta  olivat  keski¬ 
määrin  kauniita,  mutta  eivät  tarjonneet 


juuri  mitään  lisää  alkuperäisiin  versioi¬ 
hin  nähden.  Sillä  oli  vaikea  perustella 
tuplahintaisen  koneen  hankintaa. 

Laitteiston  kehitys  joka  tapauksessa 
jatkui,  joskin  melko  hitaasti.  Vuonna 
1991  saatiin  ensimmäiset  ARM3- suo¬ 
rittimeen  perustuvat  mallit  ja  seuraa- 
vana  vuonna  ARM3:n  halvempi  versio 
ARM250.  Viimeiset  Archimedes-mallit 
julkaistiin  1992,  minkä  jälkeen  Acorn 
siirtyi  RiscPC-arkkitehtuuriin.  Se  pyö¬ 
ri  Archimedeksen  tavoin  RISC  OS:llä 
ja  eli  peräti  vuoteen  2003  asti.  Acorn 
itse  luopui  kuitenkin  valmistuksesta 
jo  1990-luvun  lopussa,  minkä  jälkeen 
puuhaa  jatkoi  Castle  Technology.  Vii¬ 
meiset  RiscPCit  olivat  StrongARM- 
suorittimeen  perustuvia  numeron- 
murskaimia,  mutta  siinä  vaiheessa  muu 
maailma  oli  jo  valinnut  työpöydälleen 
joko  Intelin  x86:n  tai  Motorolan,  App¬ 
len  ja  IBM:n  PowerPC:n. 

Käsivarret  taskuissa 

Acornia  Archimedeksen  maailmanval¬ 
loituksen  epäonnistuminen  tuskin  ihan 
hirveästi  harmitti,  sillä  koneen  sisuk¬ 
sissa  makasi  varsinainen  kultakaivos. 
ARM -arkkitehtuurilla  oli  kilpailijoihin¬ 
sa  verrattuna  se  ylivoimainen  etu,  että 
se  oli  todella  virtapihi.  Teknologia  kiin¬ 
nosti  mobiililaitteiden  kehittäjiä,  jotka 
halusivat  ostaa  sen  valmistusoikeuksia. 
Jo  vuonna  1990  ARM-kehitys  irrotet¬ 
tiin  omaan  yhtiöönsä,  jolloin  ARM- 
lyhenne  muutettiin  tarkoittamaan 
"Advanced  RISC  Ma¬ 
chines”. 

Ensimmäiset 
valmistuslisenssin 
hankkijat  ilmaantui¬ 
vat  nopeasti  ARMin 
ovelle,  ja  nykyisin 
yli  miljardin  liike¬ 
vaihtoa  pyörittä¬ 
vä  yhtiö  ilmoittaa 
markkinaosuuten¬ 
sa  älypuhelimien 
suorittimista  ole¬ 
van  vaatimatto¬ 
mat  95  %.  Kolme 
miljardia  ihmistä 
käyttää  ARM-suoritti- 
mella  varustettua  laitetta  päivittäin. 

Yhden  piirilevyn  tietokone  Rasp- 
berry  Pi  on  sekin  ARM-pohjainen  ja 
lähtöisin  brittiläisen  säätiön  suunnitte¬ 
lupöydältä.  On  siis  jokseenkin  sopivaa, 
että  sillä  voi  ajaa  -  ilmaiseksi  ja  tehok¬ 
kaasti  -  RISC  OS:ää  ja  BBC  BASICia.  & 

Latic  long  DoStructlnternal  (long  Offs,  unsigned  Type)  /*  Handle  the  .STRUCT  command  */  {  long  Size  =  0;  /*  Outside  of  other  structs,  we  need  a  name.  Inside  another 
»ruct  or  *  union,  the  struct  may  be  anonymous,  in  which  case  no  new  lexical  level  *  is  started.  */  int  Anon  =  (CurTok.Tok  !=  T0K_IDENT) ;  if  (!Anon)  {  /*  Enter  a  new 
:ope,  then  skip  the  name  */  SymEnterLevel  (&CurTok. SVal,  SCOPE_STRUCT,  ADDR_SIZE_ABS,  0);  NextTok  () ;  /*  Start  at  zero  offset  in  the  new  scope  */  Offs  =0;  }  /* 

jst  for  end  of  line  */  ConsumeSep  () ;  /*  Read  until  end  of  struct  */  while  (CurTok.Tok  !=  TOK.ENDSTRUCT  &&  CurTok.Tok  !=  TOK.ENDUNION  &&  CurTok.Tok  !=  T0K_ 

)F)  {  long  MemberSize;  SymTable*  Struct;  SymEntry*  Sym;  /*  Allow  empty  and  Comment  Iines  */  if  (CurTok.Tok  ==  T0K_SEP)  {  NextTok  () ;  continue;  }  /*  The  format 

>  "[identifier]  storage-allocator  [,  multiplicator] "  */  Sym  =  0;  if  (CurTok.Tok  ==  T0K_IDENT)  {  /*  Beware:  An  identifier  may  also  be  a  macro,  in  which 

ase  w e  have  *  to  start  over.  */  Macro*  M  =  FindMacro  (&CurTok. SVal) ;  if  (M)  {  MacExpandStart  (M);  continue;  }  /*  We  have  an  identifier,  generate  a  Symbol 

'  Sym  =  SymFind  (CurrentScope,  &CurTok. SVal ,  SYM_ALLOC_NEW) ;  /*  Assign  the  Symbol  the  offset  of  the  current  member  */  SymDef  (Sym,  GenLiteralExpr  (Offs), 

)DR_SIZE_DEFAULT,  SF_N0NE) ;  /*  Skip  the  member  name  */  NextTok  ();  }  /*  Read  Storage  allocators  */  MemberSize  =  0;  /*  In  case  of  errors,  use  zero  */ 

vitch  (CurTok.Tok)  {  case  T0K_BYTE:  NextTok  ();  MemberSize  =  Member  (1);  break;  case  T0K_DBYT :  case  T0K_W0RD:  case  T0K_ADDR:  NextTok  () ;  MemberSize  = 

amber  (2);  break;  case  TOK_FARADDR:  NextTok  ();  MemberSize  =  Member  (3);  break;  case  T0K_DW0RD:  NextTok  () ;  MemberSize  =  Member  (4);  break;  case 

)K_RES:  NextTok  () ;  if  (CurTok.Tok  ==  T0K_SEP)  {  ErrorSkip  ("Size  is  missing");  }  else  {  MemberSize  =  Member  (1);  }  break;  case  T0K_TAG:  NextTok 

);  Struct  =  ParseScopedSymTable  ();  if  (Struct  ==  0)  {  ErrorSkip  ("Unknown  struct/union") ;  }  else  if  (GetSymTabType  (Struct)  !=  SCOPE_STRUCT) 

ErrorSkip  ("Not  a  struct/union");  }  else  {  SymEntry*  SizeSym  =  GetSizeOfScope  (Struct);  if  (ISymlsDef  (SizeSym)  ||  !SymIsConst  (SizeSym, 

'lemberSize))  {  ErrorSkip  ("Size  of  struct/union  is  unknown");  }  }  MemberSize  =  Member  (MemberSize);  break;  case  TOK_STRUCT:  NextTok  () ;  MemberSize  = 

aStructlnternal  (Offs,  STRUCT);  break;  case  T0K_UNI0N:  NextTok  ();  MemberSize  =  DoStructlnternal  (Offs,  UNION);  break;  default:  if  ( ! CheckConditionals 

))  {  /*  Not  a  conditional  directive  */  ErrorSkip  ("Invalid  Storage  allocator  in  struct/union");  }  }  /*  Assign  the  size  to  the  member  if  it  has  a  name 

'  if  (Sym)  {  DefSizeOfSymbol  (Sym,  MemberSize);  }  /*  Next  member  */  if  (Type  ==  STRUCT)  {  /*  Struct  */  Offs  +=  MemberSize;  Size  +=  MemberSize;  }  else  { 

"f  Union  */  if  (MemberSize  >  Size)  {  Size  =  MemberSize;  }  }  /*  Expect  end  of  line  */  ConsumeSep  () ;  }  /*  If  this  is  not  a  anon  struct,  enter  a  Special 

/mbol  named  ".size"  *  into  the  symbol  table  of  the  struct  that  holds  the  size  of  the  *  struct.  Since  the  symbol  starts  with  a  dot,  it  cannot 

?  accessed  *  by  user  code.  *  Leave  the  struct  scope  level.  */  if  (!Anon)  {  /*  Add  a  symbol  */  SymEntry*  SizeSym  =  GetSizeOfScope  (CurrentScope); 

/mDef  (SizeSym,  GenLiteralExpr  (Size),  ADDR_SIZE_DEFAULT,  SF_  NONE);  /*  Close  the  struct  scope  */  SymLeaveLevel  () ;  }  /*  If  this  is  not  a 

lon  struct,  enter  a  Special  symbol  named  ".size"  *  into  the  symbol  table  of  the  struct  that  holds  the  size  of  the  *  struct.  Since  the  symbol 

»arts  with  a  dot,  it  cannot  be  accessed  *  by  user  code.  *  Leave  the  struct  scope  level.  */  if  (!Anon)  {  /*  Add  a  symbol  */  SymEntry*  SizeSym 

GetSizeOfScope  (CurrentScope) ;  SymDef  (SizeSym,  GenLiteralExpr  (Size),  ADDR_SIZE_DEFAULT ,  SF_N0NE) ;  /*  Close  the  struct  scope  */  SymLeaveLevel  () ;  } 

t  End  of  struct/union  definition  */  if  (Type  ==  STRUCT)  {  Consume  (TOK.ENDSTRUCT,  " v . ENDSTRUCT '  expected");  }  else  {  Consume  (TOK.ENDUNION ,  " v . ENDUNION ' 

(pected");  }  /*  Return  the  size  of  the  struct  */  return  Size;  }  long  GetStructSize  (SymTable*  Struct)  /*  Get  the  size  of  a  struct  or  union  */  {  SymEntry* 

izeSym  =  FindSizeOfScope  (Struct);  if  (SizeSym  ==  0)  {  Error  ("Size  of  struct/union  is  unknown");  return  0;  }  else  {  return  GetSymVal  (SizeSym);  }  }  void 

)Struct  (void)  /*  Handle  the  .STRUCT  command  */  {  DoStructlnternal  (0,  STRUCT);  }  void  DoUnion  (void)  /*  Handle  the  .UNION  command  */  {  DoStructlnternal  (0, 


TAUON  paikka! 


Teksti:  Markus  Kuula 
Kuvat:  Nasu  Viljanmaa, 

Markus  Kuula 

Tietokoneella  työskenneltäessä 
aika  kuluu  huomaamatta  ja 
tarpeellisten  verryttelytaukojen 
pitäminen  voi  unohtua.  Seuraa- 
vaksi  esiteltävä  Windows-ohjel- 
ma  korjaa  tämän  puutteen. 

Intensiivinen  koneella  työskentely 
saattaa  viedä  ajantajun,  joten  jon¬ 
kun  olisi  tasaisin  väliajoin  muis¬ 
tutettava  tauon  pitämisestä.  Koska 
tällaisen  henkilön  palkkaaminen  tulisi 
kalliiksi,  eivätkä  yritykset  välttämättä 
suvaitse  ulkopuolisia  henkilöitä  tilois¬ 
saan,  muistuttajan  olisi  oltava  kone. 
Valjastetaan  siis  tietokone  muistutta¬ 
maan  tauoista. 

Tauottajan  määrittely 

Tauotusohjelma  kehottaa  tietokoneen 
ääressä  olijaa  pitämään  venyttely  tauon. 
Kehotus  annetaan  aina  puolen  tunnin 
välein.  Vanhoissa  liikuntasuosituksissa 
väli  on  saattanut  olla  pidempikin:  tunti 


tai  jopa  2  tuntia.  Pitäydytään  silti  ti¬ 
heämmässä  muistutusvälissä. 

Ohjelman  itsensä  voi  myös  asettaa 
tauolle.  Tällöin  se  ei  häiritse  käyttä¬ 
jää,  jos  hän  on  esimerkiksi  esittämässä 
muille  näyttönsä  sisältöä.  Muuten  var¬ 
sinaista  säädettävää  ei  tarvita,  eikä  näin 
ollen  kummoista  käyttöliittymääkään. 

Pienenä  lisäominaisuutena  laitetaan 
ohjelma  muistuttamaan  koneen  ää¬ 
ressä  olijaa  uudelleen,  tällä  kertaa  10 
minuutin  välein,  jos  hän  ei  nosta  ahte- 
riaan  tuolilta. 

Tekniikka 

Kehotus  voidaan  toteuttaa  vaikkapa  pe¬ 
rinteisellä  viesti-ikkunalla,  joka  pomp- 
sahtaa  keskelle  ruutua.  Tällöin  se  tulee 
takuuvarmasti  huomatuksi,  mutta  sa¬ 
malla  keskittyminen  työn  alla  olevaan 
asiaan  herpaantuu.  Raporttia  kirjoittava 
työntekijä  ei  välttämättä  ilahdu,  jos  kes¬ 
ken  kirjoituksen  näytölle  tulee  ruutu, 
jonka  vuoksi  osa  näppäinpainalluksista 
hukkuu.  Näin  voi  kuitenkin  tapahtua, 
jos  tauottajan  viestiruutu  ryhtyy  yhtäk¬ 
kiä  aktiiviseksi  sovellukseksi. 

Parempi  valinta  onkin  muistuttaa 
käyttäjää  tauosta  häntä  häiritsemättä, 
mutta  kuitenkin  huomiota  herättäväs¬ 
ti.  Tämä  käy  päinsä,  kun  käytämme 
kuplamuotoista  viestiä.  Puhekuplaa 
muistuttavia  viestejä  voivat  näyttää 
ruudulla  ne  ohjelmat,  jotka  ovat  teh- 
täväpalkin  niin  sanotulla  ilmoitusalu- 
eella.  Tämä  alue  sijaitsee  heti  kellon 
vieressä,  yleensä  alaoikealla. 


Ilmoitusalue  (notification  area),  jota 
ohjelmoijat  nimittävät  myös  järjestel- 
mätarjottimeksi  (system  tray),  mahdol¬ 
listaa  ohjelman  toimimisen  taustalla.  II- 
moitusalueelle  lisätyt  ohjelmat  näkyvät 
pieninä  kuvakkeina,  ilman  otsikkoa. 

Windows-ohjelma  voidaan  käynnis¬ 
tää  periaatteessa  kolmella  eri  tavalla: 
tavallisesti  se  käynnistyessään  ilmestyy 
ruudulle  ja  tehtäväpalkkiin.  Tällöin  oh¬ 
jelmaan  voidaan  siirtyä  toisesta  ohjel¬ 
masta  Alt+Tab -näppäinyhdistelmällä. 
Toisella  tavalla  ohjelma  ei  avaa  ruudul¬ 
le  ikkunaa.  Tällöin  sen  näkee  vain  Teh- 
tävienhallinnan  kohdasta  "Prosessit”. 
Se  ei  siis  löydy  kohdasta  "Ohjelmat”. 
Huonona  puolena  ohjelman  hallinta 
kunnollisesti  on  tällöin  mahdotonta, 
sillä  käyttöliittymän  puuttuessa  ei  oh¬ 
jelmaa  esimerkiksi  voi  helposti  sulkea. 

Parempi  tapa  onkin  käynnistää  oh¬ 
jelma  ilmoitusalueelle,  jolloin  käyttäjä 
voi  hiirellä  tai  näppäimistöllä  osoittaa 
ohjelman  kuvaketta  ja  avata  pikava- 
likon.  Monesti  ensimmäinen  valinta 
avaa  ohjelman  ruudulle.  Meidän  oh¬ 
jelmamme  ei  kuitenkaan  tee  niin,  sillä 
tarvitsemme  vain  kaksi  kohtaa:  ohjel¬ 
man  kytkeminen  pois  tai  päälle  ja  sen 
lopettaminen.  Meidän  on  kyllä  luotava 
ikkuna,  mutta  voimme  jättää  sen  pii¬ 
loon. 

Kaikkien  Windows -ohjelmien  on 
luotava  ainakin  yksi  ikkuna,  jotta  ne 
voivat  toimia  ja  kommunikoida  jär¬ 
jestelmän  kanssa.  Mikäli  ohjelmaam¬ 
me  kuuluisi  enemmän  asetuksia,  ne 

olisi  järkevää  koota  ikkunaan,  jonka  käyttäjä  voi  pikavali- 
kon  kautta  avata.  Tällöin  erillistä  piiloikkunaa  ei  tarvittaisi. 
Asetusruutu  olisi  tällöin  olemassa  piilotettuna  ja  otettaisiin 
esille  vain  tarpeen  vaatiessa. 

Vielä  pitäisi  ratkaista  eräs  asia:  kuinka  ohjelma  tietää, 
onko  käyttäjä  koneen  äärellä  vai  ei?  Yksinkertaisin  ajatus 
olisi  ohjelmoida  se  hälyttämään  aina  tietyllä  kellonlyömällä. 
Se  kuitenkin  rajaa  pois  liukuvaa  työaikaa  noudattavat  työ¬ 
paikat,  eikä  ota  muutenkaan  huomioon  päivän  tapahtumia. 
Kuittausnäppäin  toimisi  paremmin,  mutta  se  vaatii  käyttä¬ 
jää  muistamaan  asian.  Paras  ratkaisu  onkin  luottaa  asiaan, 
jonka  toivon  mukaan  jokainen  tekee  ennen  kuin  poistuu 
koneen  ääreltä:  lukitsee  Windowsin.  Kun  istunto  lukitaan, 
ohjelma  pysäyttää  ajastimen  ja  käynnistää  sen  uudelleen 
kun  lukitus  avataan. 

Toteutus 

Toteutuskielenä  on  C#  ja  kehitysympäristönä  Visual  Studio 
2013  Community  Edition,  mutta  ohjelma  kääntyy  myös 
ainakin  2015-versiolla.  Aloita  uusi  projekti  ja  anna  sen  ni¬ 
meksi  vaikka  Tauottaja.  Projektin  .NET-versiona  käy  2. 
Muista  valita  Windows  Application,  sillä  ohjelmassa  tarvi¬ 
taan  tyhjä  lomake. 

Ikkunan  piilotus  tehdään  määrittämällä  se  message  only 
-tyyppiseksi.  Tällaisella  ikkunalla  ei  ole  näkyviä  osia,  vaan  se 
ainoastaan  kykenee  lähettämään  ja  vastaanottamaan  vieste¬ 
jä  käyttöjärjestelmältä  ja  toisilta  ohjelmilta. 

Rivillä  34  määritellään  käsittelijä,  joka  suoritetaan,  kun  is¬ 
tunto  lukitaan  tai  lukitus  avataan.  Sen  toisena  parametrina 
on  tieto,  mitä  istunnolle  tapahtuu.  Jos  tietokoneen  -  ja  tuo¬ 
lin  -  käyttäjä  ei  lukitse  istuntoa  30  minuuttiin,  tulee  viesti 
ilmoitusalueelta.  Samalla  ajastimen  tikitysväliä  tihennetään 
siten,  että  seuraava  viesti  tulee  10  minuutin  päästä.  Näin  jat¬ 
ketaan  kunnes  käyttäjä  lukitsee  istunnon  uudelleen,  kirjau¬ 
tuu  ulos  tai  sammuttaa  tietokoneen. 

Ohjelman  käyttöliittymänä  on  kaksi  valintaa  sisältävä  va¬ 
likko:  toisella  ohjelman  saa  väliaikaisesti  tauolle  ja  toisesta 
se  lopetetaan  kokonaan.  Ajastimen  interval-arvo  säilyy 
muuttumattomana  kun  ohjelma  laitetaan  tauolle.  Jos  on  tar¬ 
peen,  sen  voi  nollata  rivin  72  jälkeen. 

Ohjelmassa  käytettävät  komponentit  on  lueteltu  alla. 


Komponentti 

Nimi 

Lisätiedot 

ajastin 

timer 

pääajastin 

toinen  ajastin 

helpTimer 

aputekstin  päivitys 

ilmoitusalueen 

hallinta 

notifylcon 

- 

p  ikävä  li  kko 

contextMenuStripv 

- 

Mikäli  ohjelmoiminen  maistuu  puulta,  voi  valmiin  versi¬ 
on  kopioida  osoitteesta 

www.mwritings.net/compold/20 15/1 1/1 5/have-a-break.  & 


KOODIA 

Game  Boylle 

kotikonstein 


Pelkästä  pelikoneesta  demoalustaksi 


Teksti:  Samuli  Vuorinen 

Kuvat:  Mitol  Meerna,  Samuli  Vuorinen,  VVikimedia 
Commons 

Useimmille  1980-luvun  lapsille  Nintendo 
Game  Boy  on  tuttu  pelikonsoli,  joka  kulki 
aina  reissussa  mukana.  Omien  ohjelmien  tai 
pelien  kehittäminen  Game  Boylle  oli  har¬ 
rastajille  pitkään  liki  mahdotonta,  sillä  laite 
hyväksyi  vain  Nintendon  lisensoimia  pelika- 
setteja.  Nykyään  on  kuitenkin  saatavilla  työ¬ 
kaluja,  joilla  harrastajatkin  voivat  kehittää 
omia  ohjelmiaan  tälle  konsoliklassikolle! 

Vuonna  1989  julkaistu  Game  Boy  tarjoaa  nykypäi¬ 
vän  mittapuulla  varsin  vaatimattomat  puitteet  oh¬ 
jelmien  suorittamiselle.  Laitteen  sydän  on  4  mega¬ 
hertsin  taajuudella  pyörivä,  Sharpin  valmistama  8 -bittinen 
LR35902-suoritin,  joka  on  Nintendon  oma  muunnelma 
aikanaan  yleisestä  Zilog  Z80  -suorittimesta.  Siitä  löytyvät 
8 -bittiset  rekisterit  A,  B,  C,  D,  E,  H  ja  L.  Rekistereitä  voi 
myös  yhdistellä  16-bittisiksi  rekisteripareiksi  BC,  DE  ja  HL. 

USB-pelikasetille  voi  siirtää  pelejä  ja  ohjelmia  suoraan  tietokoneelta. 


Sprite-taulukko,  IO-rekisterit  ja 
hieman  lisää  käyttömuistia 


Lukumuisti 

Video- 

muisti 

Pelikase¬ 
tilla  oleva 
käyttö- 
muisti 

Käyttö- 

muisti 

Ei  käy¬ 
tössä 

0  KB  32  KB  64  KB 


Käyttö-  ja  lukumuistiin,  videomuistiin  sekä  kaikkiin  oheislaitteisiin  ja  ohjaimiin  pääsee  käsiksi 
muistiavaruuden  kautta. 


Laitteessa  on  8  kilotavua  sekä  näyt¬ 
tö-  että  käyttömuistia,  ja  itse  pelikase- 
tilla  on  vähintään  32  kilotavua  luku- 
muistia.  Mitään  muuta  pelikasetilla  ei 
välttämättä  ole,  mutta  se  voi  sisältää 
ylimääräistä  käyttömuistia  siltä  varalta, 
että  laitteen  oma  käyttömuisti  ei  riitä. 

Niin  käyttö-,  luku-  kuin  näyttömuis¬ 
tillekin  on  varattu  omat  alueensa  lait¬ 
teen  muistiavaruudessa.  Game  Boyssa 
on  16-bittinen  muistiväylä,  joten  muis¬ 
tiavaruuden  koko  on  64  kilotavua. 
Koska  pelikasetilla  voi  olla  suurimmil¬ 
laan  jopa  8  megatavua  lukumuistia  ja 
128  kilotavua  ylimääräistä  käyttömuis¬ 
tia,  16-bittinen  muistiväylä  ei  pysty 
antamaan  kaikelle  muistille  osoitteita 
kerralla.  Luku-  ja  käyttömuisti  on  jaet¬ 
tu  muistipankkeihin,  joita  voidaan  ot¬ 
taa  käyttöön  yksi  kerrallaan. 

Pelikasetilla  olevan  lukumuistin  16 
ensimmäistä  kilotavua  ovat  aina  käy¬ 
tettävissä  muistiavaruuden  alussa. 
Muistiavaruuden  seuraavat  16  kilota¬ 
vua  ovat  valittavissa  lukumuistin  jäl¬ 
jelle  jääneistä  muistipankeista.  Muis¬ 
tiavaruuden  ensimmäinen  puolisko 
on  siis  kokonaan  varattu  pelikasetin 
lukumuistille.  Toisen  puoliskon  kaut¬ 
ta  käsitellään  muun  muassa  video-  ja 
käyttömuistia. 

Game  Boyssa  on  myös  äänipiiri,  jos¬ 
ta  on  myöhemmin  tullut  varsin  suosit¬ 
tu  chiptune-muusikoiden  keskuudes¬ 
sa.  Äänipiirissä  on  neljä  kanavaa,  joista 
kaksi  ensimmäistä  tuottavat  kantoaal¬ 
toja,  kolmas  4-bittisiä  ääninäytteitä  ja 
neljäs  kohinaa. 

Vihreän  eri  sävyjä 

Moni  muistaa  Game  Boyn  erityisesti 
siitä,  miten  huonosti  laitteen  nesteki¬ 
denäytöstä  sai  selvää.  Näytössä  ei  ole 
omaa  taustavaloa,  joten  laitetta  ei  voi 
sellaisenaan  käyttää  hämärässä.  Inter¬ 
netissä  on  nykyään  tilattavissa  jälki- 
asennettavia  taustavaloja  ja  muita  pa¬ 
rannuksia  Game  Boyn  näyttöön. 

Näyttö  on  2-bittinen,  joten  jokainen 
pikseli  voi  näyttää  4  eri  vihreän  sävyä 
tummasta  vaaleaan.  Pikseleitä  on  yh¬ 
teensä  160x144  kappaletta.  Pikselien 
vähäinen  määrä  ei  juurikaan  haittaa, 
sillä  näyttö  on  fyysisesti  pieni. 

Piirtäminen  laitteen  näytölle  ei  va¬ 
litettavasti  ole  erityisen  suoraviivaista. 
Näyttömuistiin  tallennetaan  8x8  pik- 
selin  ruutuja,  joihin  viitataan  erilli¬ 
sessä  ruutukartassa,  joka  määrää  mitä 
ruudulle  piirretään.  Game  Boyssa  on 


kaksi  erillistä  ruutukarttaa:  yksi  taus¬ 
taa  varten  ja  toinen  taustan  päälle  piir¬ 
rettävää  tasoa  varten. 

Taustaa  ohjaava  ruutukartta  käsittää 
32x32  ruutua,  mutta  ruudulle  mahtuu 
kerrallaan  vain  20x18  ruutua.  Laittees¬ 
sa  onkin  kaksi  muistipaikkaa,  joihin 
kirjoittamalla  taustakuvaa  voi  vierittää 
pysty-  ja  vaakasuunnassa.  Taustakuvan 
päälle  piirrettävää  tasoa  ei  voi  vierittää, 
mutta  sen  voi  määrätä  piirrettäväksi 
vain  tiettyyn  osaan  ruutua.  Tätä  käyte¬ 
tään  peleissä  usein  rajaamaan  näytölle 
alue,  josta  pelaaja  näkee  esimerkiksi 
pelihahmon  terveydentilan  tai  pisteti¬ 
lanteen. 

Kahden  ruutukartan  lisäksi  ruudul¬ 
le  voi  piirtää  maksimissaan  40  sprite- 
hahmoa  (kuitenkin  vain  10  hahmoa 
per  pikselirivi).  Sprite-hahmot  ovat 
käytännössä  kolmivärisiä,  sillä  yksi  väri 
on  aina  läpinäkyvä.  Hahmot  voivat  olla 
joko  8x8  tai  8x16  pikselin  kokoisia. 
Molempia  kokoja  ei  voi  käyttää  yhtä 
aikaa,  vaan  kaikki  yhtä  aikaa  näkyvät 
sprite-hahmot  ovat  samankokoisia. 


Sprite-hahmot  voi  vapaasti  asemoi¬ 
da  ruudulle,  ja  ne  voi  myös  peilata 
pysty-  ja  vaaka-akselin  ympäri.  Näyt¬ 
tömuistiin  ei  siis  tarvitse  tallentaa  eril¬ 
lisiä  ruutuja  esimerkiksi  pelihahmon 
eri  kävelysuunnille. 

Näytön  käyttämistä  mutkistaa  en¬ 
tisestään  se,  että  näyttömuistia  ei  voi 
käyttää  milloin  tahansa,  vaan  ainoas¬ 
taan  silloin,  kun  näytölle  piirtäminen 
ei  ole  kesken.  Jokaisen  pikselirivin  vä¬ 
lissä  on  niin  kutsuttu  H-blank-jakso, 
jolloin  näyttömuisti  on  käytettävissä. 
Vastaavasti  jokaisen  erillisen  kokonaan 
piirretyn  näytöllisen  välillä  on  niin 
kutsuttu  V-blank-jakso,  jolloin  näyttö¬ 
muisti  on  myös  käytettävissä. 

H-blank  kestää  noin  200  kellosykliä 
ja  V-blank  4  560  kellosykliä.  Näyttö 
päivittyy  noin  60  kertaa  sekunnissa. 
Ennen  näyttömuistin  lukemista  tai 
sinne  kirjoittamista  on  siis  varmistet¬ 
tava,  että  jompikumpi  näistä  jaksoista 
on  menossa,  tai  tarpeen  tullen  odot¬ 
taa. 

Pelikasetin  salat 

Game  Boyssa  on  pieni  256  tavun  luku- 
muisti,  jonka  sisältämä  ohjelma  suo¬ 
ritetaan  aina  kun  laite  käynnistetään. 
Ohjelma  yrittää  pelikasetin  lukumuis- 
tissa  olevien  otsaketietojen  perusteel¬ 
la  määrittää,  onko  kasetti  Nintendon 
lisensoima.  Jos  otsaketiedot  eivät  täs¬ 
mää,  laite  ei  jatka  suoritusta.  Game 
Boyn  salainen  käynnistysohjelma  on¬ 
nistuttiin  saamaan  laitteesta  ulos  vasta 
vuonna  2003. 

Jotta  laite  hyväksyy  pelikasetin,  ka¬ 
setin  muistissa  tulee  olla  kopio  Nin¬ 
tendo -logosta,  ja  sen  täytyy  bitti  bitiltä 
täsmätä  Game  Boyn  omassa  muistissa 
olevaan  logoon.  Lisäksi  otsaketietojen 
lopussa  tulee  olla  tietyllä  tavalla  lasket¬ 
tu  tarkistussumma  otsaketietojen  sisäl¬ 
löstä.  Koska  laite  lukee  Nintendon  lo¬ 
gon  pelikasetilta  käynnistyksen  aikana, 
Nintendon  logon  tilalla  näkyy  pelkkä 
musta  laatikko,  jos  laitteen  käynnistää 
ilman  pelikasettia. 

Nyt  kun  muistipiirin  sisältö  on  tie¬ 
dossa,  voidaan  tehdä  pelikasetteja, 
jotka  laite  hyväksyy  mukisematta. 
Nykyään  nettikaupoista  löytyykin 
monenlaisia  pelikasetteja,  joihin  voi 
ladata  pelejä  ja  ohjelmia  tietokoneelta 
USB -yhteyden  kautta.  Tällaisia  kaset¬ 
teja  ovat  esimerkiksi  EverDrive  GB, 
Kitsch-Bent  USB  64M  Smart  Card  tai 
Drag’n  Derp  Cart. 

Työkaluja  harrastajalle 

Tällä  hetkellä  luultavasti  suoraviivaisin 
tapa  kirjoittaa  ohjelmia  Game  Boylle 
on  kirjoittaa  assemblya,  eli  symbolista 
konekieltä.  On  olemassa  Game  Boylle 
suunnattuja  C -kääntäjiä,  kuten  GBDK, 
mutta  ne  tuottavat  usein  melko  teho¬ 
tonta  ja  tilaa  vievää  koodia  verrattuna 
käsintehtyyn  assembly-koodiin.  Li¬ 
säksi  GBDK:n  kehitys  on  loppunut  jo 
vuonna  2001. 

Tällä  hetkellä  suosituin  assembler- 
ohjelma  Game  Boyta  varten  on  Red- 
nex  Game  Boy  Development  System 
eli  RGBDS.  Ohjelman  kehitys  oli  pit¬ 
kään  tauolla,  mutta  kehitystyö  on  jäl¬ 
leen  nytkähtänyt  liikkeelle  kuluneen 
vuoden  aikana.  Kannattaa  kuitenkin 
varautua  siihen,  että  työkalujen  doku¬ 
mentaatio  ei  ole  ajan  tasalla. 

RGBDS-paketin  työkalut  huoleh¬ 
tivat  symbolisen  konekielen  kääntä¬ 
misestä  suorittimen  ymmärtämäksi 
konekieleksi,  käännösyksiköiden  yh- 
teenlinkittämisestä  sekä  otsaketietoi- 


hin  kirjoitettavien  tarkistussummien 
laskemisesta. 

Kääntäjä  tuottaa  tiedoston,  jonka 
sisältö  voidaan  kirjoittaa  suoraan  pe¬ 
likasetin  lukumuistiin.  Kehitystyötä 
varten  on  kuitenkin  helpointa  käyt¬ 
tää  emulaattoria  ohjelmien  ja  pelien 
ajamiseen.  Tällä  hetkellä  suosituin  ja 
tarkin  emulaattori  on  BGB,  joka  tarjo¬ 
aa  lisäksi  paljon  hyödyllisiä  työkaluja 
omien  ohjelmien  kehittämiseen.  Oh¬ 
jelmia  on  mahdollista  ajaa  yksi  käsky 
kerrallaan  ja  tutkia,  miten  esimerkiksi 
suorittimen  rekisterien  arvot  muuttu¬ 
vat  ajon  aikana  tai  millaisia  kuvia  näyt¬ 
tömuistiin  on  milloinkin  ladattu. 

Artikkelin  lopusta  löytyy  hyödylli¬ 
siä  linkkejä  aloitelevalle  kehittäjälle. 


Yksi  kattavimmista  dokumenttiko¬ 
koelmista  Game  Boy  -kehittäjälle  on 
niin  kutsuttu  Pan  Docs,  joka  sisältää 
hyvin  yksityiskohtaiset  selostukset  lait¬ 
teen  ohjausrekistereistä,  ajoituksista  ja 
muusta  käyttäytymisestä. 

Oheiseen  koodilistaukseen  on  kir¬ 
joitettu  lyhyt  assembly-ohjelma,  joka 
piirtää  Game  Boyn  näytön  täyteen 
hymiöitä.  Tilan  säästämiseksi  otsake- 
tiedot  on  jätetty  pois,  mutta  koko  oh¬ 
jelmakoodi  on  ladattavissa  osoitteesta 
skrolli.fi/20 17.2. 

Ymmärtämällä  käskyt  id  sekä  jp 
pääsee  jo  pitkälle.  Ensimmäinen  on  ly¬ 
henne  sanasta  load,  ja  käskyllä  kopioi¬ 
daan  dataa  suorittimien  rekisterien  tai 
muistiosoitteiden  välillä.  Jälkimmäi- 


nen  käsky  on  hyppykäsky,  eli  jump,  jol¬ 
la  voidaan  ehdollisesti  tai  ehdottomasti 
siirtyä  suorittamaan  koodia  eri  paikas¬ 
ta.  Load-käskyn  variantti  Idi  lataa  an¬ 
netun  rekisterin  sisällön  HL- rekisterin 
osoittamaan  muistipaikkaan  ja  kasvat¬ 
taa  HL-rekisterin  arvoa  yhdellä.  & 


Linkkejä  Game  Boy 
-kehitykseen 

BGB-emulaattori 

bgb.bircd.org 

Rednex  Game  Boy  Development  System 

github.com/rednex/rgbds 

Game  Boy  Developer's  Kit 

gbdk.sourceforge.net 

Pan  Docs 

gbdev.gg8.se/wiki/articles/Pan_Docs 
Awesome  Game  Boy  Development 
github.com/avivace/awesome-gbdev 

Oheisen  koodilistauksen  ohjelma  tuottaa  ruudun  täyteen  hymynaamoja. 


;  makrot . inc-tiedostossa  määritellään  OdotaVBlankinAlkua-makro. 
INCLUDE  “makrot. inc” 

;  Ohjelman  suoritus  alkaa  osoitteesta  $100, 

;  josta  hypätään  osoitteeseen  $150,  koska  otsaketiedot 
;  sijaitsevat  välillä  $104-$14F. 

Section  “Alku”,HOME[$100] 
jp  aloitus 

Section  “Ajettava  ohjelma”,HOME[$150] 
aloitus: 

;  Näyttö  sammutetaan,  jotta  ruutudatan 
;  ja  -karttojen  latauksessa  ei  tarvitse  miettiä 
;  voiko  näyttömuistiin  kirjoittaa. 

;  Näyttö  voidaan  sammuttaa  vain  V-blankin  aikana, 

;  jonka  odottamiseen  on  luotu  makro. 

OdotaVBlankinAlkua 
Id  A,  %00000000 
Id  [$FF40] ,  A 

;  Taustan  käyttämä  väripaletti  valitaan  kirjoittamalla 
;  se  muistiosoitteeseen  $FF47. 

Id  A,  %1 11 001 00 
Id  [$FF47] ,  A 

;  Näyttömuistiin  ladataan  16  tavua  ruutudataa 
Id  D,  16 

Id  BC,  ruutu_data 
Id  HL,  $8000 
. ruudun_lataus: 

Id  A,  [BC] 
inc  BC 
Idi  [HL],  A 
dec  D 

jp  nz,  . ruudun_lataus 


;  Osoitteessa  $9800  sijaitseva  ruutukartta 
;  täytetään  ruudulla  numero  0. 

Id  HL,  $9800 
Id  B,  180 

. ruutukartan_lataus: 

Id  A,  0 
Idi  [HL],  A 
Idi  [HL],  A 
dec  B 

jp  nz,  . ruutukartan_lataus 

;  Näyttö  käynnistetään  ja  taustan 
;  piirto  laitetaan  päälle. 

Id  A,  %1 001 0001 
Id  [$FF40] ,  A 


. lopetus: 

hait 

jp  .lopetus 

;  Hymiötä  esittävä  8x8  pikselin  ruutu, 
;  jossa  numerot  0-3  vastaavat  sävyjä 
;  vaaleanvihreästä  tummanvihreään . 
ruutu_data: 

DW  '01111100 
DW  '11111110 
DW  '11313110 
DW  '11111110 
DW  '13111310 
DW  '11333110 
DW  '01111100 
DW  '00000000 


Nintendo  GAME  BOYt m 

Torpedoes 
Shields 
Kltngons  I 


Short-range  scaii 
3  4  5  6  7  7 


2911 

GREEN 


ACTIVE  ) 
5.0 

5000.00 

10 

DOWN,  100! 


.500,0  units 


STAR  CHART  FOR  THE  KNOW 


Stardate 

4  4 

.  gondltion 
.  .  Position 


Klassista  Star  Trek  -avaruuspeliä  on  pelattu  lukemattomissa  time  sharing-  eli 
osituskäyttötietokoneissa  aina  1970-luvun  alusta  lähtien.  Siitä  on  tehty  myös  runsaasti 
käännöksiä  kotitietokoneille.  Tässä  artikkelissa  tutustumme  pelin  sielunelämään. 

Teksti:  Antti  Ylikoski  Kuva:  Mikael  Heikkanen 


Sain  idean  kääntää  Star 
Trekin  modernille  PC- 
BASICille.  Tuloksena  oli 
avaruuspeli,  jossa  ei  ole 
modernia  huippugrafiik- 
kaa,  mutta  joka  on  mukava  retro-oh- 
jelmointikokemus.  Kun  pelistä  on  ole¬ 
massa  täydelliset  lähdekoodit,  käyttäjä 
voi  itse  ohjelmoida  siitä  täysin  halu¬ 
amansa.  Artikkelin  käsittelemä  peli  on 
lukuisista  Star  Trek  -peleistä  kehitty¬ 
nein,  Super  Star  Trek.  Sen  pelaaminen 
on  hauska  kokemus,  erityisesti  kun  oh¬ 
jelmaa  on  säädetty  niin,  että  pelin  voit¬ 
taminen  ei  ole  turhauttavan  vaikeaa. 

Pelin  juoni 

Pelin  päähenkilö  ja  pelaaja  on  avaruus¬ 
alus  US  S  Enterprisen  kapteeni.  Klin- 
gonien  avaruuslaivasto  on  hyökännyt 
kotigalaksiimme.  USS  Enterprisen  ja 
sen  kapteenin  tehtävä  on  tuhota  vihol¬ 
liset,  ennen  kuin  ne  pääsevät  iskemään 
avaruuslaivaston  päätukikohtaan.  Tä¬ 
hän  on  käytettävissä  tietty  määrä  tähti¬ 


päiviä  (stardate). 

Enterprisella  on  kaksi  asetta:  vaihei- 
set  (phasers)  sekä  fotonitorpedot,  joil¬ 
la  voi  tuhota  vihollisia.  Galaksissa  on 
tietty  joukko  omia  tukikohtia,  joissa 
voi  tankata  energiaa  sekä  ladata  lisää 
aseita  ja  korjata  USS  Enterprisen  vau¬ 
rioita. 

Kapteenin  tehtävänä  on  partioida 
ympäri  galaksia  ja  ampua  viholliset 
hengiltä.  Vihollisten  etsimistä  varten 
Enterprisellä  on  kaksi  avarustutkaa: 
Long  Range  Scanner,  jolla  näkee  muu¬ 
taman  kvadrantin  ympäriinsä,  sekä 
Short  Range  Scanner,  jolla  näkee  oman 
kvadrantin  kaikki  oliot.  Lisäksi  on 
olemassa  tietokone,  jolla  saa  näkyviin 
muun  muassa  erilaisia  näyttöjä  vallit¬ 
sevasta  tilanteesta. 

Loput  piirteet  selviävät  pelaamalla 
ja  lukemalla  alla  olevaa  listaa  komen¬ 
noista. 

Super  Star  Trek 

BASIC-kielinen  pelitiedosto  on  peräi¬ 


sin  amerikkalaisilta  tuttaviltani,  joiden 
kanssa  olemme  yhdessä  editoineet, 
korjanneet  ja  muokanneet  sitä  niin, 
että  se  toimii  uudenaikaisessa  PC- 
BASICissa  nimeltä  QB64.  Kirjoitin 
tästä  BASIC -variantista  Skrollin  nu¬ 
merossa  2015.4. 

Ohjelma  on  niin  vanha,  että  varsi¬ 
nainen  ohjelmakoodi  on  vanhaa  niin 
sanottua  rivinumero -BASICia.  Ohjel¬ 
matiedoston  alussa  on  kommentteja, 
joista  käy  ilmi  muun  muassa  mitä  kor¬ 
jauksia  ja  muutoksia  koodaajatt  ovat 
tehneet  Super  Star  Trek  -ohjelmaan. 
Ohjelman  lukemista  hieman  haittaa 
se,  että  alkuperäinen  ohjelmoija  ei  ole 
käyttänyt  itsedokumentoivia  symboli¬ 
en  nimiä. 

Pelitiedoston  nimi  on  SUPER- 
STARTREK.BAS;  sen  voi  ladata  osoit¬ 
teesta  skrolli.fi/numerot.  Koko  listaus 
on  tuhansia  rivejä,  joten  jatkossa  olen 
poiminut  esiteltäväksi  vain  osia  ohjel¬ 
masta. 

QB64-järjestelmä 

Paras  näkemäni  täysin  ilmainen 
BASIC-järjestelmä,  QB64,  on  ladatta¬ 
vissa  osoitteesta  www.qb64.org.  Toisin 
kuin  monet  BASICit,  QB64  ei  ole  tulk¬ 
ki  vaan  kääntäjä:  aina  käynnistettäessä 
ohjelmaa  BASIC-koodi  käännetään  ko¬ 
nekielelle.  BASIC-ohjelman  voi  myös 
kääntää  konekielelle  ja  tallentaa  levylle 
-  käännetty  tiedosto  jää  käännöksen 
jälkeen  samaan  hakemistoon,  missä 
.BAS-lähdetiedosto  on  ollut.  Linuxissa 
ladattu  paketti  puretaan  hakemistoon 
qb64,  jonka  jälkeen  QB64-BASIC  la¬ 
dataan,  käännetään  ja  asennetaan  aja¬ 
malla  komentotiedosto  setup_lnx.sh. 
Windowsissa  tai  Macissa  sovelletaan 
samaa  toimintaa.  Linuxin  tapauksessa 
tiedostoa  setup_lnx.sh  pitää  kuiten¬ 
kin  ensiksi  muokata  käytössä  olevan 
jakelun  mukaan:  esimerkiksi  Ubun- 
tu  Linuxissa  tiedostoon  kirjoitetaan 
DOWNLOAD=l  ja  DISTRO=ubuntu. 

Itse  QB64  käynnistetään  komento¬ 
tiedostolla  run_qb64.sh. 

Peliohjelman  rakenne 

Riveillä  19-27  on  DATA-lauseissa  oh¬ 
jelman  käyttämät  merkkijonot,  kuten 
käyttäjän  komennot,  sekä  galaksin 
osien  eli  kvadranttien  nimet.  Niiden 
alle  olen  lisännyt  ohjelmaan  rivin  30 


RANDOMIZE  TIME,  joka  alustaa 
BASICin  satunnaislukugeneraattorin 
PC:n  reaaliaikakellosta.  Tällöin  saa¬ 
daan  joka  kerralla  uudenlainen  pelikö - 
kemus. 

Ohjelman  pääsilmukka 

Peli  toimii  koko  pelin  ajan  silmukassa, 
joka  alkaa  ohjelman  rivistä  70  ja  jossa 
aina  palataan  riville  70.  Rivillä  75  käyt¬ 
täjä  syöttää  komennon.  Riveillä  1 10— 
130  käyttäjän  syöttämää  merkkijonoa 
verrataan  ohjelman  komentoihin.  Jos 
komento  löytyy,  rivillä  120  hypätään 
kahteen  laskettuun  GOTO  (computed 
GOTO)  -lauseeseen,  joista  lähtien  suo¬ 
ritetaan  käyttäjän  antama  komento. 
Nämä  lasketut  GOTO-lauseet  ovat  ri¬ 
vit  150  ja  160. 

Lasketuista  GOTO-lauseista  siirry¬ 
tään  moniin  eri  ohjelmakohtiin,  joista 
jokainen  ohjelmakohta  aina  suorittaa 
yhden  komennon. 

Näissä  ohjelmakohdissa  hypätään 
aliohjelmiin  GOSUB-lauseilla,  ja 
nämä  aliohjelmat  suorittavat  varsi¬ 
naiset  komennot.  Kaikissa  kohdissa, 
joissa  aliohjelmista  on  palattu  takaisin 
RETURN-lauseella,  on  lopussa  lause 
GOTO  70,  jossa  palataan  yllä  mainit¬ 
tuun  pelisilmukan  alkuun  -  siis  riville 
70. 


Ohjelman  logiikka  on  siis  yksin¬ 
kertainen.  Ainoa  monimutkaisuus 
on  siinä,  että  komentoja  on  monta,  ja 
GOSUB-aliohjelmat,  jotka  suorittavat 
komennot,  ovat  kohtalaisen  monimut¬ 
kaisia.  Näillä  eväillä  BASIC-kielitaitoi- 
nen  lukija  saa  kuitenkin  melko  helpos¬ 
ti  selvää  ohjelman  koodista. 

Galaksin  tallettaminen 
taulukkoon 

Galaksin  kvadrantit  eli  osat  on  talletet¬ 
tu  matriisiin  s2(8, 8).  Tässä  BASIC-kie- 
lessä  ei  ollut  olemassa  tietuetietotyyp- 
piä,  joten  jokaisen  galaksin  kvadrantin 
sisältämät  objektit  on  talletettu  yhteen 
kokonaislukuun,  joka  on  matriisin 
s2(*,*)  alkion  arvona. 

Tässä: 

•  Jos  matriisin  s2(*,*)  alkio  on  nega¬ 
tiivinen,  kvadrantissa  on  avaruustu- 
kikohta,  eikä  siellä  ole  vielä  käyty; 

•  Jos  matriisin  alkio  on  nolla,  galaksin 
kvadrantti  on  täysin  tyhjä; 

•  Jos  matriisin  alkio  on  suurempi 
kuin  1000,  kvadrantissa  ei  ole  vielä 
käyty,  eikä  tiedetä,  mitä  siellä  voisi 
olla; 

•  Jos  matriisin  alkio  on  esimerkiksi 
315,  kvadrantissa  on  3  klingonia, 
yksi  avaruustukikohta  ja  5  tähteä. 

Asiaan  liittyy  vielä  muutakin,  jonka  jä¬ 
tän  lukijalle  kotitehtäväksi. 


70  IF  a2  <>  0  THEN  900 

75“  j4  =  IL:  tT  =  07  PRINT:  INPUT  "C0MMAND  a$:  IF  LEN(a$)  THEN  Tl  0 

80“ PRINT  ”USE  AT  LEAST  2  LETTERS,  PLEASE." :  GOTO  75 

TTÖ  FOR  i  TO7>0“ 

120~IF  a$  =  LEFT$(c$(i) ,  LEN(a$))  THEN  150 

130  NEXT 

135  INPUT  "ILLEGAL  C0MMAND” -  D0  Y0U  NEED  A  LIST  b$ 

736  IF  LEFT$(b$,  1)  =  "N”  THEN  7 0 

140  PRINT:  FOR  i  =  1  TO  20  STEP  4 

141  PRINT  c$(i) ;  TAB(12);  c$(i  +  1);  TAB(22);  c$(i  +  2);  TAB(32);  c$(i  +  3) 
142  NEXT:  PRINT:  GOTO  70 
144  REM 

146  REM  THE  COMPUTED  GOTO 'S,  TO  JUMP  TO  THE  C0MMAND  TO  EXECUTE: 

148  REM 

750  ON  i  GOTO  200,  225,  250,  275,  290,  “300,  325,  350,  375,  400 

760  ON  i  -  70  GOTO  4257450,  475,  500, “525,  540,  550,  575,  600,  625 

770  PRINT  "ERR0R  AT  170  -  SH0ULD  N0T  BE  HERE” 

180  END 

Listaus  2.  Pääsilmukka.  Rivit  70-180. 


Pelin  komennot 

Seuraavassa  on  listattu  kaik¬ 
ki  pelin  komennot  sekä  nii¬ 
den  kohdat  ohjelmassa. 

ABANDON 

Tämä  käyttäjän  käsky  on 
GOSUB-rutiini,  joka  alkaa 
ohjelman  riviltä  200. 

ABAND  ON -komennolla 
miehistö  jättää  aluksen. 

CHART 

Tämä  käsky  on  GOSUB- 
rutiini,  joka  alkaa  ohjelman 
riviltä  225. 


19 

DATA 

"S.R.  SENS0RSV 

L.R.  SENS0RS" , "PHASERS" , "PH0T0N  TUBES": 

, "LIFE  SUPP0RT" 

20 

DATA 

"WARP  ENGINESV 

IMPULSE  ENGINES" , "SHIELDS" , " 

SUBSPACE  RADIO" 

21 

DATA 

"SHUTTLE 

CRAFT" , 

"COMPUTER", "TRANSFER  PANEL", 

"ABANDON",’ 

'CHART”, "COMPUTER" 

22 

DATA 

"DAMAGES1 

" , "DESTRUCT" , "D0CK" , "IDLE" , "IMPULSE" 

, "LRSCAN" , 1 

'NAVIGATE" , "PHASERS" , "QUIT" 

23 

DATA 

"SHIELDS1 

","S0S", 

"SRSCAN" , "STATUS" , "TORPEDO" , 

"TRANSFER" : 

, "VISUAL”, "WARP", "SH0RT" 

24 

DATA 

"MEDIUM" 

, "LONG" , 

"BEGINNER" , "N0VICE" , "SENIOR" 

, "EXPERT",’ 

'C0URSE” , "WC0ST" , "IC0ST" 

25 

DATA 

"PEFFECT1 

" , "SC0RE 

:" , "END" , "ANTARES" , "SIRIUS" , " 

RIGEL" , "MERAK" , "PR0CY0N" , "CAPELLA" 

26 

DATA 

"VEGA" , "[ 

DENEB” , " 

CAN0PUS" , "ALDEBARAN" , "ALTAIR 

” , "REGULUS’ 

' , "BELLATRIX" , "ARCTURUS" 

27 

DATA 

"P0LLUX" 

, "SPICA" 

,10.5,12,1 .5, 9, 0,3, 7. 5, 6, 4. 5 

Listaus  1 .  Rivit  19-27. 

CHART  piirtää  galaksista  kartan. 
Kartta  sisältää  ne  galaksin  osat,  jotka 
on  jo  nähty  ja  joiden  sisältämät  oliot 
tunnetaan. 

COMPUTER 

Tämä  alirutiini  alkaa  riviltä  250.  Se 
kutsuu  Enterprisen  tietokonejärjestel¬ 
mää. 

COMPUTER-komennolla  on  jouk¬ 
ko  alikomentoja,  joilla  lasketaan  erilai¬ 
sia  hyödyllisiä  asioita. 

DAMAGES 

Tämä  GO SUB -aliohjelma  alkaa  riviltä 
275.  DAMAGES -komento  listaa  En¬ 
terprisen  vauriot,  jotka  ovat  syntyneet 
taistelussa. 

DESTRUCT 

Aliohjelma  alkaa  riviltä  291. 
DESTRUCT-komento  tuhoaa  oman 
aluksen,  siis  Enterprisen.  (Miksi  ku¬ 
kaan  käyttäisi  sitä?) 

DOCK 

Tämä  rutiini  alkaa  riviltä  300.  DOCK- 
komento  edellyttää,  että  Enterprise  si¬ 
jaitsee  aivan  tukikohdan  vieressä.  Ko¬ 
mennolla  telakoidutaan  tukikohtaan. 

IDLE 

Aliohjelma  alkaa  riviltä  325.  Kuten 
englannin  kielen  verbi  ”to  idle”  sanoo, 
tällä  komennolla  kulutetaan  aikaa  te¬ 
kemättä  mitään.  Sinä  aikana  klingonit 
saattavat  tosin  hyökätä! 


IMPULSE 

Tämä  GOSUB-rutiini  alkaa  riviltä  350. 
IMPULSE-komennolla  lennetään  ”im- 
pulssiajolla”  eli  rakettimoottoreilla. 

LRSCAN 

Rutiini  alkaa  riviltä  375.  LRSCAN-ko- 
mento  kutsuu  Long  Range  Scannerei- 
ta,  joilla  näkee  oman  ja  muutaman  ym¬ 
päröivän  kvadrantin  sisältämät  oliot. 

NAVIGATE 

Aliohjelma  alkaa  riviltä  400.  Tällä  ko¬ 
mennolla  lennetään  Enterprisen  poi¬ 
muajolla  (warp  drive).  Komento  kysyy 
kurssin  (kellonaikasuunta  kuten  soti¬ 
laskäytössä)  ja  lennettävän  etäisyyden 
kvadrantteina  (saa  olla  desimaaliluku). 

PHASERS 

Rutiini  alkaa  riviltä  425.  PHASERS- 
komennolla  ammutaan  vihollisia  vai- 
heisilla,  jotka  ovat  toinen  Enterprisen 
aseista.  Vaiheisten  käyttö  vaatii  tietyn 
määrän  energiaa. 

QUIT 

Tämä  rutiini  alkaa  riviltä  450.  QUIT- 
komento  lopettaa  pelin  kesken. 

SHIELDS 

Aliohjelma  alkaa  rivillä  475.  SHIELDS- 
komennolla  nostetaan  tai  lasketaan 
Enterprisen  sädeasesuojakilvet,  mihin 
kuluu  tietty  määrä  energiaa. 

SOS 

Aliohjelma  alkaa  riviltä  501.  SOS  on 
hätäkutsu. 


SRSCAN 

Tämä  alkaa  riviltä  525.  SRSCAN-ko- 
mennolla  kutsutaan  Short  Range  Scan- 
nereita,  joilla  näkee  oman  kvadrantin 
sisällä  olevat  oliot. 

STATUS 

Aliohjelma  alkaa  rivillä  540.  Komento 
näyttää  Enterprisen  tilan. 

TORPEDOS 

Tämä  GO  SUB -aliohjelma  alkaa  riviltä 
550.  Komennolla  laukaistaan  fotoni- 
torpedot.  Ne  ovat  tehokkaita  aseita, 
mutta  Enterprise  voi  kantaa  niitä  vain 
10  kappaletta  kerrallaan. 

TRANSFER 

Aliohjelma  alkaa  riviltä  575.  Komen¬ 
nolla  siirretään  lisää  energiaa  sädesuo- 
jakilpiin.  Tämä  voi  olla  tarpeen  kesken 
taistelun. 

VISUAL 

GOSUB-rutiini  alkaa  riviltä  600.  Ko¬ 
mennolla  katsellaan  omaa  kvadranttia 
kiikareilla,  jolloin  näkyy  tietty  sektori 
katselusuuntaan.  Tämä  voi  olla  tar¬ 
peen,  jos  taistelussa  Short  Range  Scan- 
nerit  ovat  vahingoittuneet. 

WARP 

Tämä  alirutiini  alkaa  rivillä  625.  Täl¬ 
lä  komennolla  asetaan  Enterprisen 
poimuajon  (warp  drive)  nopeus  (poi- 
mutekijä,  warp  factor).  Se  ei  voi  olla 
alle  1.  & 

ennen  mikrokivikautta 

En  koe  olevani  vanha  tai  edes  keski-ikäinen ,  vain  onnekas.  Ny- 
kyjonneilla  on  kivaa ,  kun  digitaalinen  maailma  muuttuu  heidän 
ympärillään  ja  asioita  voidaan  tehdä  hiplatenja  näpläten.  Mutta 
silloin  kun  minä  jonneilin,  maailma  muuttui  nopeammin  ja  dra¬ 
maattisemmin.  Kaikin  tavoin ,  ei  vain  digitaalisesti. 


Teksti:  Jukka  O.  Kauppinen  Kuvat:  Susanna  Rantanen/Manu 
Pärssinen,  Reima  Mäkinen,  Petri  Tuomola,  Triosoft 


Ehkä  olin  siinä  kymmen¬ 
vuotias,  kun  tietotekni¬ 
set  härvelit  herättivät 
huomioni.  Luultavasti 
havahduin  samoihin 
aikoihin  pelihallipeleihin,  ensim¬ 
mäisiin  taskuvideopeleihin,  pelikon- 
soleihin  ja  kotimikroihin.  Olin  ollut 
ennenkin  peli-  ja  vekotinhöpsö.  Legot 
ja  pienoismallit  olivat  oleellinen  osa 
kasvuani,  sillä  tykkäsin  suunnitella, 
askarrella  ja  rakennella  juttuja.  Tie¬ 
tysti  rakastin  myös  lautapelejä.  Opet- 
telin  pelaamaan  shakkia  omin  päin 
kirjaston  kirjoista,  joita  saatoin  lukea 
kassin,  pari  viikossa.  Varhaisimpia 
pelimuistojani  on  upea  ravipeli,  jossa 
hevoset  kiisivät  raviradalla  nopan¬ 
heittojen  myötä.  Keksin  hepoille  ni¬ 
miä  ja  tarinoita,  etenkin  aivan  yksin 
pelatessani.  Moninpeliä  yksin,  jep, 
tykkäsin  introvertteillä  jo  silloin. 

Jotenkin  tämä  tietotekniikan  ja  vi¬ 
deopelien  aalto  oli  kuin  juuri  minulle 
tarkoitettu.  Minä,  pelit  ja  tietokoneet 
olimme  tarkoitettuja  yhteen. 

Ja  siksi  olen  onnekas.  Sain  olla  läs¬ 
nä  silloin,  kun  kaikki  tämä  saapui  ja 
yleistyi.  Toki  minua  ennen  oli  vanhoja, 
viisaita  miehiä  ja  naisia.  1970-luvun 
puolella  oli  pioneereja,  jotka  raken¬ 
sivat  koneensa  rakennussar joista  ja 
ohjelmoivat  itse  niiden  softat.  Minun 
vallankumoukseni  oli  valmiimpi. 

Kauppojen  hyllyt  täyttyivät  valmiis¬ 
ta  kotimikroista  ja  niiden  ohjelmista. 
Vähemmän  yllättäen  pelit  olivat  niitä 
tärkeimpiä.  Tietokoneita  myyviä  pu¬ 
tiikkeja  oli  jopa  meidänkin  pienessä 
kotikaupungissamme  -  ja  paljon.  Piu¬ 
hat  vain  paikoilleen  ja  siinä  meillä  oli 
välittömästi  suvun  nuori  tietokoneguru, 
jonka  pelaamista  sukulaiset  katselivat 
kunnioittavasti. 

"Kaikkea  se  osaakin”,  tädit  taivasteli¬ 
vat. 

Kotimikro  vai  sähköurut? 

Ensimmäisten  kotimikrojen  kohde¬ 
yleisö  oli  oikeastaan  aika  epämääräistä. 
Niitä  kun  myytiin  mitä  kummallisim- 
missa  kaupoissa.  Yleisimmin  koneita 
kaupattiin  kodinkoneliikkeissä,  siinä 
missä  televisioita,  stereoita  ja  jääkaap¬ 
pejakin.  Myöhemmin  koneita  oli  myös 
musiikkiliikkeissä.  Osta  Yamaha,  oli  se 
sitten  mikro  tai  syntsa. 

Myyjien  asiantuntemus  rajoittui 
usein  siihen,  mitä  prosyyrissä  luki, 
mutta  kauppa  kävi.  Ostajat  tiesivät  ko¬ 


neista  usein  enemmän,  ainakin  kun 
asialla  oli  palavasilmäinen  juniori,  joka 
oli  vertaillut  esitteiden  speksejä  ja  har¬ 
kinnut  äärimmäisen  tosissaan  minkä 
koneen  leiriin  hän  asettuu.  Joskus  näet 
oli  sekin  aika,  jolloin  Commodore  64 
ei  ollut  vielä  kukkulan  kuningas,  vaan 
koneeksi  saattoi  valikoitua  lähes  mikä 
tahansa  aikakauden  suosikkimikro. 
Tällöin  ratkaisu  saattoi  oikeasti  pohjau¬ 
tua  koneiden  teknisiin  ominaisuuksiin, 
toisinaan  myös  lisälaitevalikoimaan  ja 
niiden  hintaan.  Olisikohan  joskus  tar¬ 
vetta  ihan  printterillekin?  Ei  tuommois¬ 
ta  levyasemaa  nyt  ainakaan  tarvita,  se 
on  niin  kalliskin. 

Toisinaan  myyjä  onnistui  puhumaan 
lompakonhaltijan  ympäri,  ja  kotiin  va- 
likoituikin  jokin  aivan  väärä  kone.  Voi 
niitä,  jotka  halusivat  Commandoren 
mutta  saivatkin  Oricin. 

Nykyisenkaltaisia  vertailuja  konei¬ 
den  välillä  ei  tehty  eikä  pystyttykään 
tekemään.  Esitteet  olivat  raamattuja, 
ja  niihin  piti  luottaa.  Ehkä  se  Amstra¬ 
din  peli  on  nykysilmin  katsottuna  tosi 


nykivä  ja  kökkö,  mutta  kyllä  se  oli  ih¬ 
meellinen  kaupan  esittelykoneella  pyö¬ 
riessään. 

Puodit  olivat  myös  tärkeitä  kokoon¬ 
tumispaikkoja.  Niissä  tulisilmäiset  in¬ 
toilijat  tuijottivat  ihmeellisiä  koneita  ja 
juttelivat.  Uusia  laitteita  tuntui  ilmes¬ 
tyvän  yhtenään,  ja  jokaiselle  oli  omat 
pelinsä.  Joskus  kauppoihin  tuli  uusia 
pelejä,  ehkä  niitä  sai  kokeillakin.  Jos 
kauppa  laittoi  ikkunaansa  tietokoneen, 
niin  uteliaita  riitti.  Meitä  vakiokasvoja 
oli  paljon,  sillä  pitihän  tietokonekaupat 
kiertää  läpi  viikoittain  ihan  siltä  varal¬ 
ta,  että  siellä  olisi  jotain  uutta.  Emme 
me  yleensä  mitään  ostaneet,  vaan  pela¬ 
simme  sitäkin  innokkaammin.  Myyjät 
olivat  ymmärtäväisiä  eivätkä  ajaneet 
poikia  pois.  Kiitos  siitä  teille  näin  jälki¬ 
käteen. 

Kaikkeen  ei  tosiaan  ollut  varaa, 
yleensä  ei  mihinkään,  etenkään  omaan 
koneeseen.  Niillä  onnekkailla,  joilla  oli 
oma  tietokone,  riitti  vieraita.  Näper- 
täminen  oli  lähes  yhteisöllistä.  Luim¬ 
me  ohjekirjoja,  naputimme  listauksia, 

opettelimme  ja  tietenkin  pelasimme. 
Hauskaa  oli. 

Yhteisöllisyyttä 
ennen  somea 

Koulujen  tietokonekerhoilla  oli  tähän 
aikaan  todella  suuri  merkitys.  Niitä  ei 
kaiketi  pyöritetty  kovinkaan  järjestel¬ 
mällisesti  tai  ylhäältä  ohjattuna,  mutta 
jos  koulussa  sattui  olemaan  tietoteknii¬ 
kasta  innostunut  opettaja,  niin  kerhoi¬ 
hin  riitti  osallistujia. 

Vaikka  touhu  oli  ainakin  meillä  va¬ 
kavaa,  niin  silti  se  kiinnosti.  Pelejä  ei 
muistaakseni  paljoa  pelattu,  vaan  ai¬ 
nakin  me  opettelimme  enemmänkin 
Basic- ohjelmointikieltä  ja  koneiden 
käyttöä.  En  minä  edes  Basiciä  koskaan 
kunnolla  oppinut,  mutta  muut  kyllä. 
Kerhotoiminta  oli  kyllä  kovasti  kivaa, 
saihan  siellä  näpertää  tietokoneita!  Se 
oli  tärkeintä,  omaa  kun  ei  vielä  ollut. 
Oman  kerhoni  vetäjällä  oli  monta  tie¬ 
tokonetta  ja  shakkitietokone,  jota  sain 
joskus  lainata.  Se  kävi  muuten  niin 
kuumana,  että  muuntaja  piti  laittaa 
talvella  roikkumaan  johdosta  ikkunan 
ulkopuolelle,  ettei  se  ylikuumentunut. 
Opelia  oli  myös  suomenkielinen  kum- 
mitustekstipeli,  jota  olen  siitä  lähtien 
yrittänyt  löytää. 

Kerhossa  tapasi  paikallisia  bittivai- 
kuttajia,  joista  monilla  oli  tietysti  jo 
oma  kone!  Joidenkin  luona  käytiin 
katsomassa  ihmekoneita  ja  pelaamas¬ 
sa.  Eräältä  vierailulta  mieleen  jäivät 
vahvasti  Commodoren  International 
Soccer  (1983),  Hitchhikers  Guide 
to  the  Galaxy  (1984)  ja  lentoyhtiö- 
strategiapeli  High  Flyer  (1983),  jois¬ 
ta  jälkimmäinen  jätti  pysyvän  jäljen 
meikäläisen  kehittyvään  pelimakuun. 
Lentokoneita,  bisnestä,  managerointia 
ja  strategiaa,  kaikki  ne  maittavat  edel¬ 
leenkin. 

Niin  tietotekniikka  saapui  keskuu¬ 
teemme,  kodinkoneliikkeiden  ja  musa- 
kauppojen  kautta.  Tiedonsaanti  oli  yhä 
hyvin  hataraa,  sillä  eihän  Suomessa 
ollut  vielä  edes  yhtään  tietokonelehteä. 
Englanninkielisiä  lehtiä  ei  kaupoissa 
ollut,  eikä  niitä  varmaan  olisi  osattu  lu¬ 
keakaan.  Jotenkin  sitä  vain  silti  juttuja 
kuultiin.  Pelien  ja  koneiden  mukana 
tulleet  esitteet  luettiin  tarkasti  läpi. 

Yhä  useampi  sai  oman  koneen,  pe¬ 
lejä  vaihdeltiin  ja  tietoutta  levitettiin. 
Hiljalleen  opimme  tekemään  muuta¬ 
kin  kuin  lataamaan  kasetilta  pelejä.  Se 
on  oma  tarinansa  se.  & 


^SARJAKUVIA 


Tältä  se  varmaan 
näytti,  kun  asuim 
me  tietokonekau¬ 
poissa  haaveillen 
omasta  koneesta 
ja  uutuuspeleihin 
tutustuen.  Kuva: 
Triosoft. 


Kun  tietokonelehtiä  ei  vielä 
ollut,  niitä  tehtiin  itse.  Reima 
f  Mäkinen  ja  Petri  Tuomola 
tekivät  Micropostia  vuosina 
1983-1985. 


Ergonomiasta  ja  ko- 
neenkäytön  mukavuu¬ 
desta  ei  tähän  aikaan 
vielä  välitetty.  Tärkeintä 
oli,  että  sai  naputtaa. 
Kuva:  Reima  Mäkinen 


Jukka  0.  Kauppinen  alias  Grendel/Byterapers  on  pitkän  linjan  toimittaja,  joka  kirjoitti 
ensimmäisiä  tekstejään  mekaanisella  kirjoituskoneella.  JOKin  ensimmäinen  peliarvostelu 
julkaistiin  1986,  mistä  lähtien  hän  on  ahkeroinut  tauotta  kirjoittaen  juttuja  muun  muassa 
videopeleistä,  tietotekniikasta,  viihteestä,  ilmailusta  ja  burleskista.  JOKstoriaa-sarjassa 
pureskellaan  niin  kotimikroilun  kuin  peli- ja  digijournalismin  maailmaa  grennulasien  läpi 
nähtynä,  jukka@skrolli.fi 

Kotiteatterin  istuimet  täyttyivät  osallistujista. 


Nasu  "Bass  Cadet"  Viljanmaan  musiikkiesitys  lumosi  katsojat. 


Kiitos  Skrollin  avustajat! 

Skrolli  Party  2017 

Skrolli  Party  2017  järjestettiin  Espoon  Tuomarilassa  6.5.2017 
kiitoksena  lehden  parissa  puuhaaville  parhaille  ihmisille. 

Teksti:  Valhe  Kouneli  Kuvat:  Mette  Erikkilä 


Aivan  ensimmäiseksi:  anteeksi, 
jos  kutsu  jäi  saamatta.  Teim¬ 
me  parhaamme. 

Skrolli  Party  järjestettiin  Skrollin 
avustajille  -  kirjoittajille,  kuvittajil¬ 
le,  ständipäivystäjille,  roudareille  ja 
muille  puuhavoimille  -  kiitoksena  ar¬ 
vokkaasta  työstä  ja  yrityksenä  kertoa, 
kuinka  arvostamme  teitä  hurjasti.  Ti¬ 
laajat  ja  lukijat  olivat  myös  tervetullei¬ 
ta,  mutta  pyysimme  osallistumisoikeu¬ 
desta  vastineeksi  osanottoa  kilpailuun 
digitaalisella  teoksella. 

Skrolli  Partyjä  juhlittiin  perinteisten 
demopartyjen  muodossa,  eli  ohjelmaan 
kuului  oluen  ja  saunomisen  lisäksi  de- 
moshow,  tracker-musiikkia,  eri  digitaa¬ 
lisen  taiteen  muodot  sekoittava  kompo 
(kilpailu)  ja  kiinnostavia,  tietotekni¬ 
sesti  orientoituneita  ihmisiä.  Skrollin 
pitkäaikainen  avustaja  Mikko  ”tdb” 
Rasa  tarjosi  ystävällisesti  tapahtuman 
käyttöön  paritaloasuntonsa,  jonka  kel¬ 
larikerrokseen  rakennettu  kotiteatteri 
tarjosi  hyvät  puitteet  demojen  katsomi¬ 
selle  ja  musiikkiesityksille.  Yläkerran 
valoisassa  olohuoneessa  oli  mukava  tu¬ 
tustua  vieraisiin  ja  saada  kasvot  monel¬ 
le  pitkään  vain  nimenä  Skrollin  sivuilla 
ja  irc-kanavalla  pyörineelle  henkilölle. 
Vietimme  iltaa  paikan  päälle  tilatun 
pizzan  voimalla  -  valitettavasti  sää  ei 
houkutellut  grillaamaan  ulkona,  vaikka 
siihen  oli  mahdollisuus. 
Erikoisohjelmaan  kuului  Nasu 


”Bass  Cadet”  Viljanmaan  musiikki¬ 
esitys  thereminillä  ja  syntetisaattoreil¬ 
la.  Myös  Kimmo  ”dB”  Rinta-Pollari 
esitteli  tracker-sävellyksiään. 

Tapahtuma  keräsi  noin  kaksikym¬ 
mentä  osallistujaa,  joista  suurin  osa  oli 
Skrollin  avustajia.  Toimituksen  jäse¬ 
niä  oli  paikalla  kuusi.  Suunnitelmissa 
on  järjestää  vastaava  tapahtuma  uu¬ 
delleen  vuoden  sisään.  Jos  et  päässyt 
osallistumaan  tai  kuullut  tapahtumas¬ 
ta  ajoissa,  mutta  haluaisit  osallistua 
seuraavalla  kerralla,  laita  viesti  osoit¬ 
teeseen  party@skrolli.fi  niin  otamme 
yhteyttä,  kun  partyja  taas  juhlitaan! 

Lisää  kuvia  Skrolli  Partyiltä  löydät  osoit¬ 
teesta  party.skrolli.fi/kuvat201 7. 


Kimmo  Rinta-Pollari  esitteli  musiikkiaan. 


Olohuoneessa  keskusteltiin  tietokonekulttuurista  ja  rentouduttiin. 

Jättimäinen  valkokangas  oli  omiaan  demojen  katseluun.  Tässä  kuunnellaan  musiikkia. 


Kuten  demopartyillä  yleensä,  myös  Skrolli 
Partyillä  osa  kilpailutöistä  aloitettiin  tai  saa¬ 
tettiin  valmiiksi  vasta  paikan  päällä.  Kilpai¬ 
luun  osallistuneita  töitä  oli  yhteensä  yhdek¬ 
sän,  joista  neljä  oli  demoja,  neljä  kuvia  ja  yksi 
musiikkiteos.  Skrollin  avustajat  ja  lukijoiden 
taitojen  laaja-alaisuus  tuli  hyvin  edustetuksi. 

Partyjen  osallistujat  pisteyttivät  työt,  minkä 
perusteella  voittajaksi  valikoitui  Deekun  ja 
Imre  Peemotin  Geometrify-moottorilla  teh¬ 
ty  Skrollightenment-demo.  Demossa  voi¬ 


daan  nähdä  suuri  Buddha-patsas  Skrolli-lehti 
edessään,  minkä  jälkeen  katsojia  elähdyte¬ 
tään  numerosta  2016.2  tutuilla  geometrisilla 
kuvioilla  ja  astraalisella  äänimaailmalla.  Dee¬ 
ku  sai  voitosta  palkinnoksi  MIST-laitteen,  joka 
osaa  muuntautua  eri  retrokoneiksi.  Skrollia 
tervehdittiin  myös  naaviksen  Game  Boylle 
tekemässä  demossa  Roboto,  joka  sijoittui 
kolmanneksi. 

Kolme  parasta  voi  ladata  osoitteesta 

skrolli.fi/numerot. 


Roboto-demo. 


Kompon  Skrollightenment-demolla  voittanut  deeku  istui  teoksensa  näyttämisen  ajan  meditatii- 
visessa  risti-istunnassa  mallintamansa  Buddha-patsaan  tapaan. 


Zagupi  loi  kompotyönsä  paikan  päällä. 


Toiseksi  sijoittui  Hackersin  demo  X220. 

Apply  now:  turku@)reaktor.com 


ReaKtor 


